
Sfântul cuvios Nicodim de la Tismana 
(26 decembrie) 





În a doua zi de Crăciun, Biserica Ortodoxă Română face pomenirea Sfântului 
Nicodim de la Tismana, considerat părintele monahismului românesc. Acesta s- 
a născut în jurul anului 1320, în Macedonia. Sfetnic apropiat al domnitorului 
Mircea cel bătrân, cuviosul Nicodim de la Tismana este promotorul rugăciunii 
isihaste pe aceste meleaguri. Rolul său a fost providenţial pentru consolidarea 
credinţei ortodoxe în faţa ofensivei romano-catolice. Cu toate că este unul din 
cei mai mari ctitori de lăcaşuri sfinte din ţara noastră, Sfântul Nicodim a rămas 
emblematic pentru viața Mănăstirii Tismana care-l prăznuieşte în fiecare an la 
data de 26 decembrie. 

Evanghelia şi Apostolul zilei 








27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi 
cel căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Apostol 

Fraţilor, 

22. lar roada Duhului este dragostea, bucuria, pacea, îndelungă-răbdarea, 
bunătatea, facerea de bine, credinţa, 

23. Blândeţea, înfrânarea, curăţia; împotriva unora ca acestea nu este lege. 
24. Iar cei ce sunt ai lui Hristos lisus şi-au răstignit trupul împreună cu 
patimile şi cu poftele. 

25. Dacă trăim în Duhul, în Duhul să şi umblăm. 

26. Să nu fim iubitori de mărire deşartă, supărându-ne unii pe alții şi 
pizmuindu-ne unii pe alţii. 

1. Fraţilor, chiar de va cădea un om în vreo greşeală, voi cei duhovniceşti 
îndreptaţi-l, pe unul ca acesta cu duhul blândeţii, luând seama la tine însuţi, 
ca să nu cazi şi tu în ispită. 

2. Purtaţi-vă Sarcinile unii altora şi aşa veţi împlini legea lui Hristos. 

In această lună (decembrie), ziua a douăzeci şi şasea - Pomenirea prea 
cuviosului şi de Dumnezeu purtătorului părintelui nostru Nicodim sfinţitul 
şi arhimandritul, cel din Lavra Sfintei mânăstiri Tismana (Minei) 





Se cuvine a şti că: Slujba prea cuviosului părintelui nostru Nicodim de la Tis- 
mana se găsea, până la anul 1846, numai în filade osebite, scrise de mână sau 
tipărite. În anul acesta tipărindu-se la Mănăstirea Neamţ o nouă ediţie a Mi- 
neiului pe decembrie, slujba aceasta a fost introdusă în acest Minei, la ziua de 
26, pentru ca, unde se va prăznui Sfântul Nicodim, cei ce vor avea evlavie, să-i 
cânte slujba aşa cum se găseşte aici. Seara să se facă priveghere după obicei. 


Asemenea se cuvine a şti că: De se va întâmpla să cadă pomenirea Sfântului 
Nicodim, Duminica, slujba lui se va muta în altă zi, când va voi cel mai mare. 
Unde este hramul sfântului sau unde se găsesc moaştele lui, se va cânta îm- 
preună cu slujba Învierii şi cu a dumnezeieştilor părinţi. Aşa arată Tipicul cel 
mare, tipărit la laşi în 1816, (în capetele cele pentru hramuri), cap. 18, pag.792. 


La Vecernia mică 
Se pun stihirile sfântului pe 4, glasul 1: 
Podobie: Prea lăudaţilor mucenici... 
Sosit-a, purtătorule de Dumnezeu, praznicul tău cel mai luminat decât soarele, 
care străluceşte pe cei ce vin la tine cu credinţă şi cu nemurirea îi umple de bună 
mireasmă şi izvorăşte sufletelor tămăduiri, prea cuvioase, sfinţite Nicodim, 


rugătorule pentru sufletele noastre. 


Patimile trupului cele simțitoare biruindu-le cu zăbalele înfrânării, lucrătorule 
de minuni, sfințite Nicodim, şi râvna celor fără de trup pe pământ arătând, toate 

poftele trupeşti le-ai supus Duhului. Drept aceea sălăşluind acum în locaşurile 
cereşti, roagă-te pentru sufletele noastre. 


Fericite, sfințite Nicodim, punând temelie faptelor bune, te-ai dezbrăcat de omul 
cel vechi împreună cu poftele lui şi te-ai îmbrăcat în Hristos cu adevărat. Drept 
aceea ai şi mustrat taberele cele multe ale vrăjmaşilor, îndreptător călugărilor 
fiind. Roagă-te, să se mântuiască sufletele noastre. 


Ca într-o cămară plină de lumină ai sihăstrit prin pustietăți, o prea sfințite! Şi 
într-însa ai pus ca pe nişte slugi într-armate faptelor tale, prea cuvioase, ca să 
oprească taberele patimilor. Şi ai intrat în cămara de mire cea dumnezeiască, 
fericite Nicodim, şi stai acum cu îndrăzneală înaintea Mirelui tău şi Dumne- 
zeului nostru, îndulcindu-te de frumuseţea Lui. Pe Acesta roagă-L să lumineze 
sufletele noastre. 


Slavă..., glasul al 8-lea 


Mulţimile călugărilor să lăudăm pe sfințitul Nicodim, că luând toată într- 
armarea crucii, a rănit cu rană de moarte pe stăpânul lumii, şi a stricat ca pe o 
pânză de păianjen cursele lui şi cu dureri pustniceşti a trecut marea cea sărată a 
vieţii veacului acestuia, ajungând la limanul cel ceresc. Pentru aceasta se roagă 
pentru noi şi pentru toată lavra sa, ca să vieţuim în pace şi să se mântuiască 
sufletele noastre. 


Și acum..., a praznicului, acelaşi glas 
Alcătuire a lui loan Monahul: Uimitoare taină se săvârşeşte astăzi: firea se 
înnoieşte şi Dumnezeu Se face om, rămânând ceea ce era şi ceea ce nu era a 
luat, nesuferind nici amestecare, nici despărțire. 

La Stihoavnă 


Se pun stihirile sfântului, glasul al 2-lea: 


Podobia: Casa Eufratului, cetate sfântă, a proorocilor mărire; împodobeşte-ţi 
casa, întru care Cel Dumnezeiesc se naşte. 


Să ne adunăm, cetele părinţilor monahi, la pomenirea dumnezeiescului şi înţe- 
leptului Nicodim, lăudând pe Dumnezeu, cel ce l-a prea mărit, cu faceri de mi- 


nuni. 


Stih: Cinstită este înaintea Domnului, moartea cuviosului Său. 

Pe toţi cei ce aleargă din suflet către dumnezeiescul tău locaş, prea fericite, sca- 
pă-i din nevoi, de Dumnezeu înţelepţite, sfinţite Nicodim. 


Stih: Fericit bărbatul care se teme de Domnul. 


Adunarea cea cinstită a părinților monahi, împreună cu ucenicii tăi adunându- 
ne, sfințite Nicodim, toţi ne apropiem de cinstita raclă a sfinţitelor tale moaşte, 
şi sărutându-le, luăm izbăvire sufletească. 


Slavă..., glasul al 5-lea 


Să lăudăm toți pe sfinţitul Nicodim, cel ce bărbăteşte şi vitejeşte a sihăstrit prin 
pustietăţi; care a adunat şi această turmă în cinstita sa lavră şi cu dragoste a 
ridicat casa Domnului, întru pomenirea cinstitei Adormiri a Născătoarei de 
Dumnezeu, şi pe toate le-a închinat ei, căreia 1 se şi roagă pentru noi, ca ea să 
roage pe Sfânta Treime să dăruiască mântuire tuturor, celor ce cu credință 
săvârşim astăzi sfințită pomenirea lui. 


Şi acum..., a praznicului, glasul al 8-lea 


Alcătuire a lui loan Monahul: Doamne, în Betleem ai venit; în peşteră Te-ai 
sălăşluit Cel ce ai cerul scaun; în iesle ai fost culcat Cel ce eşti înconjurat de 
oştile îngereşti; împreună cu păstorii Te-ai smerit, ca să mântuieşti, ca un 
milostiv, neamul nostru, slavă Ţie! 


Acum slobozeşte... Sfinte Dumnezeule..., şi după Tatăl nostru..., se cântă 
troparul sfântului; Slavă... Şi acum..., al praznicului. (Caută-le mai departe la 
Vecernia mare) şi otpustul. 


La Vecernia mare 


După obişnuitul Psalm, se citeşte Fericit bărbatul..., starea întâi. La Doamne, 
strigat-am..., se pun stihirile pe 8; 4 ale praznicului şi 4 ale sfântului. 


Stihirile praznicului, glasul al 2-lea: 


Veniţi să ne bucurăm de Domnul, această taină de acum spunând, peretele cel 
din mijloc al zidului s-a stricat; sabia cea de foc dă dosul, şi Heruvimul se 
depărtează de la Pomul vieţii, şi eu desfătării Raiului mă împărtăşesc. Din care 
am fost lepădat pentru neascultare. Că Chipul cel neschimbat al Tatălui, Chipul 
Fiinţei lui celei de-a pururea, chipul robului primeşte, ieşind din Maică ce nu 
ştie de nuntă, nesuferind schimbare; că ceea ce a fost a rămas, Dumnezeu fiind 
adevărat; şi ceea ce n-a fost a luat, Om făcându-Se pentru iubirea de oameni. 

Acestuia să strigăm: Cela ce 'Te-ai născut din Fecioară Dumnezeule, miluieşte- 
ne pe noi. 


A lui Anatolie 


Domnul lisus născându-Se din curata Fecioară, s-au luminat toate; că păstorii 
zicând cu fluierele, şi magii închinându-se, îngerii cântând. Irod s-a tulburat; că 
Dumnezeu cu trup S-a arătat, Mântuitorul sufletelor noastre. 


Împărăţia Ta, Hristoase Dumnezeule, Împărăţia tuturor veacurilor, şi Stăpânirea 
Ta întru tot neamul şi neamul; Cel ce Te-ai întrupat din Duhul Sfânt, şi din 
pururea Fecioara Maria, Te-ai făcut Om. Lumină ne-a strălucit nouă Hristoase 
Dumnezeule venirea Ta; lumina cea din lumină, strălucirea Tatălui; toată 
făptura ai luminat, toată suflarea Te laudă pe Tine chipul slavei Tatălui. Cela ce 
eşti şi mai-nainte ai fost, şi ai strălucit din Fecioară, Dumnezeule miluieşte-ne 
pe noi. 


Ce vom aduce Ție, Hristoase? Că Te-ai arătat pe pământ ca un om pentru noi; 
că fiecare din făpturile cele făcute de Tine, mulțumire aduce ie. Îngerii lauda, 
cerurile steaua, magii daruri, păstorii minunea, pământul peştera, pustiul ieslea; 
iar noi pe Maica Fecioara. Dumnezeule, cela ce eşti mai-nainte de veci, mi- 
luieşte-ne pe noi. 


Stihirile sfântului, glasul al 4-lea: 


Următor lui Ilie cu obiceiurile fiind, ai slujit lui Hristos cu dreaptă credinţă şi 
prin pustietăți locuind, jertfelnice dumnezeieşti ai ridicat, părinte Nicodim, şi 
privegheri pline de lacrimi săvârşind, ai întărit lavra ta Tismana cu rugăciunile 
tale. Pentru aceasta roagă-te lui Hristos Dumnezeu să mântuiască, pentru tine, 
sufletele noastre. 


Moştenitorule al lui Hristos, slujitorul Domnului, prea sfințite Nicodim, după 
cum îţi este numele aşa ţi-a fost şi viaţa; că împreună cu căruntețile a strălucit şi 
cunoştinţa ta; şi luminarea feţei adeverea blândeţile tale; Viaţa ta este mărită şi 
adormirea ta este cu sfinţii. Pentru aceasta ne rugăm ţie: Roagă-te lui Hristos 
Dumnezeu pentru mântuirea sufletelor noastre. 


Valurile lumeşti lepădându-le, ai adus viaţa ta curată lui Hristos, urmând toată 
fapta cea bună şi întărindu-te în credinţa cea dreaptă, prea cuvioase. Deci acum, 
împreună cu Dânsul, te cinstim, părinte Nicodim, temeiul părinților şi lauda 
monahilor, din cinstită lavra ta Tismana, roagă-te pentru sufletele noastre. 

Viaţa ta strălucind luminat pe pământ, de Dumnezeu înţelepțite Nicodim, te-ai 
suit la ceruri, în lumina tuturor sfinților. Şi aici întru bunătăţi locuind, ai luat 
împreună cu Hristos moştenirea acolo, cu care petreci, bucurându-te. Pentru 
aceea, prea cuvioase părinte, roagă-L acum neîncetat, să păzească în pace netul- 
burată cinstita şi prea slăvita ta lavră Tismana. Şi lumii să dăruiască mântuire şi 
sufletelor noastre mare milă. 


Slavă..., glasul al 6-lea 


Pe cel după chip păzindu-l nevătămat şi mintea punându-ți stăpână peste 
patimile cele păgubitoare, te-ai suit spre Cel după asemănare, pe cât cu putinţă 
ţi-a fost. Că bărbăteşte, silindu-ți firea, te-ai nevoit a supune partea cea rea celei 
mai bune, şi pe trup a-l face rob duhului. Pentru aceasta călugărilor te-ai arătat 
mai mare cetăţean pustiului, celor ce bine călătoresc povăţuitor, cu adevărat 
îndreptător de fapte bune. Şi acum dezlegându-se în ceruri oglinzile, fericite, 
curat priveşti Sfânta Treime, rugându-te fără mijlocire, pentru cei ce cu credinţă 
ŞI cu dragoste te cinstesc pe tine, prea cuvioase părinte, sfinţite Nicodim. 


Și acum..., a praznicului, acelaşi glas: 


Slavă întru cei de sus lui Dumnezeu şi pe pământ pace! Că astăzi primeşte 
Betleemul pe Cel ce şade pururea împreună cu Tatăl. Astăzi îngerii Sslăvesc cu 
dumnezeiască cuviinţă pe Pruncul, Cel ce S-a născut. Slavă întru cei de sus 
lui Dumnezeu şi pe pământ pace, între oameni bună voire! 


Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, cel ce dai 
viaţă, pentru aceasta lumea Te slăveşte. 


Prochimenul praznicului, glasul al 7-lea: Cine este Dumnezeu mare ca Dumne- 
zeul nostru... 


Paremiile sfântului 


Din Înţelepciunea lui Solomon, citire: 

Sufletele drepţilor sunt în mâna lui Dumnezeu... 

Drepţii în veac vor fi vii... 

Dreptul de va ajunge să se sfârşească întru odihnă va fi... 
(Caută-le în ziua de 5 decembrie, la Sfântul Sava). 


De la înţelepciunea lui Solomon citire 

Cap 3. Vers 1. 


Sufletele drepţilor sunt în mâna lui Dumnezeu, şi nu se va atinge de dânsele 
munca. Părutu-s-a în ochii celor nepricepuţi a muri, şi s-a socotit pedepsire 
ieşirea lor şi mergerea de la noi sfărmare; iar ei sunt în pace. Că înaintea feţei 
oamenilor de vor lua şi muncă, nădejdea lor este plină de nemurire; şi puţin 
fiind pedepsiţi, cu mari faceri de bine se vor dărui: că Dumnezeu i-a ispitit pe 
dânşii şi i-a aflat luişi vrednici. Ca aurul în topitoare i-a lămurit pe ei, şi ca o 
jertfă de ardere întreagă i-a primit. Şi în vremea cercetării Sale vor străluci, şi ca 
scânteile pe paie vor fugi. Judeca-vor limbi şi vor stăpâni noroade, şi va 
împărăţi într-înşii Domnul în veci. Cei ce nădăjduiesc spre Dânsul vor înţelege 
adevărul, şi credincioşii în dragoste vor petrece cu Dânsul. Că dar şi milă este 
întru cuvioşii Lui, şi cercetare întru aleşii Lui. 


De la înţelepciunea lui Solomon citire: 
Cap. 5, Versul 16. 


Drepţii în veci vor fi vii, şi întru Domnul plata lor, şi purtarea de grijă pentru 
dânşii de la Cel Preaînalt. Pentru aceasta vor lua împărăția podoabei şi stema 
frumuseţii din mâna Domnului; că cu dreapta Sa va acoperi pe ei, şi cu braţul 
Său îi va apăra. Lua-va toată arma dragostea Lui, şi va într-arma făptura spre 
izbânda vrăjmaşilor, îmbrăca-se-va în zaua dreptăţii, şi-şi va pune luişi coif 
judecata cea nefăţarnică. Lua-va pavăză nebiruită sfinţenia, şi va ascuţi cumplită 
mânie întru sabie, şi va da război împreună cu dânsul lumea asupra celor fără de 
minte. Merge-vor drept nimeritoare săgețile fulgerelor, şi ca dintr-un arc bine 
încordat ai norilor la ţintă vor lovi. Şi din mânia cea zvârlitoare plină de pietre 
se vor arunca grindine. Întări-se-va asupra lor apa mării şi râurile îi vor îneca de 
năprasnă. Sta-va împotriva lor Duhul puterii, şi ca un vifor va vântura pe ei, şi 
va pustii tot pământul fărădelegea, şi răutatea va răsturna scaunele puternicilor. 
Auziţi dar împărați şi înţelegeţi, învăţaţi-vă judecătorii marginilor pământului. 
Luaţi în urechi cei ce stăpâniți mulțimi, şi cei ce vă trufiți întru noroadele 
neamurilor. Că de la Domnul s-a dat vouă stăpânirea, şi puterea de la Cel 
Preaînalt 


De la înţelepciunea lui Solomon citire: 
Cap. 4, Vers 7. 


Dreptul de va ajunge să se sfârşească întru odihnă va fi. Că bătrâneţile sunt 
cinstite, nu cele de mulţi ani, nici cele ce se numără cu numărul anilor. Şi 
căruntețile sunt înţelepciunea oamenilor, şi vârsta bătrâneţilor viaţa nespurcată. 
Plăcut lui Dumnezeu făcându-se, l-a iubit, şi vieţuind între păcătoşi, s-a mutat. 
Răpitu-s-a, ca să nu schimbe răutatea mintea lui sau înşelăciunea să înşele 

sufletul lui. Că râvna răutăţii întunecă cele bune, şi neînfrânarea poftei schimbă 
gândul cel fără răutate. Sfârşindu-se peste puţin, a plinit ani îndelungaţi; că 
plăcut era Domnului sufletul lui. Pentru aceea s-a grăbit a-l scoate pe dânsul din 
mijlocul răutăţii. Şi noroadele văzând, şi necunoscând, nici punând în gând una 
ca aceasta; că dar şi milă este întru cuvioşii Lui, şi cercetare întru aleşii Lui. 


La Litie 
Se pun stihirile sfântului, glasul 1: 


Fericite părinte, cine va spune pătimirile tale, din sihăstrie? Şi cine va povesti 
nevoinţele tale? Luptele cu demonii şi petrecerea cea rea, lacrimile şi zdrobirea 
inimii, postirea şi golătatea, de ger şi de vânt chinuindu-te şi de soare arzându- 
le? Că în trup ca unul fără de trup ai trăit, şi acum veseleşti pe toți credincioşii 
cu pomenirea ta, pentru care roagă-te lui Hristos, să-i izbăvească cu rugăciunile 
tale, de ispite celui viclean, prea cuvioase, sfințite Nicodim. 


Cele pământeşti pe toate le-ai lăsat; pe cele stricăcioase şi trecătoare nu le-ai 
băgat în seamă. Luminându-ţi sufletul cu poruncile lui Dumnezeu, Nicodim, 
împodobitu-te-ai cu strălucirile minţii şi în pustiu voind a te sălăşlui, pe Hristos 
cu totul l-ai iubit, care şi venind împreună cu Tatăl şi cu Duhul, locaş au făcut 
întru tine şi dar de vindecări şi de minuni ai luat, şi a mântui de duhurile cele 
viclene. Că pe tine Hristos Dumnezeu te-a mărit. Pe Acela roagă-L, prea cu- 
vioase, să miluiască sufletele noastre. 


Îndrăgostindu-te de petrecerea cea împreună cu îngerii şi de lumina vieţii celei 
de veci, ai fugit din lume; şi luând crucea cu bucurie, sfinţite Nicodim, ai urmat 
Celui ce s-a răstignit pentru tine, şi prin arătare de înger biruinţă ai purtat asupra 
demonilor, săvârşind uimitoare minuni; iar acum te veseleşti întru lumina 
sfinților. Pentru aceasta slăvim pomenirea ta şi ne rugăm: Roagă-te lui Hristos 
Dumnezeu să mântuiască sufletele noastre. 


Glasul al 2-lea: Prea cuvioase părinte Nicodim, nevoindu-te din pruncie cu 
osârdie spre fapte bune, te-ai făcut organ al Sfântului Duh. Şi de la Dânsul 
primind darul săvârşirii de minuni, ai îndemnat pe oameni să urască desfătările. 
Și acum cu dumnezeiasca lumină fiind strălucit, mai curat luminează şi gân- 
durile noastre, ale celor ce cu credinţă te lăudăm pe tine, şi cu dragoste ne 
închinăm sfintelor tale moaşte. 


Glasul al 5-lea: Cuvioase părinte, sfințite Nicodim, auzind glasul Evangheliei 
Domnului ai părăsit lumea; bogăţia şi slava drept nimic le-ai socotit. Pentru 
aceasta tuturor ai grăit: iubiţi pe Dumnezeu şi veţi afla dar veşnic; să nu cinstiți 
nimic mai mult decât dragostea Lui. Că atunci când va veni întru slava Sa, să 

aflaţi odihnă cu toţi sfinții. Cu ale căror rugăciuni, Hristoase, păzeşte cinstita 
lavră Tismana, şi mântuieşte sufletele noastre. 


Glasul al 3-lea: Cât este de îndumnezeită viaţa ta şi sfârşitul tău cu totul sfințit, 
părinte Nicodim! Că la acesta adunându-se toată mulțimea călugărilor, 
împreună cu mulţimea a toată latura creştinilor dreptcredincioşi, în cinstita ta 
lavră Tismana, dacă te-au văzut în pat fără suflare, grăia cuvinte de jale: dă 
cuvântul cel de pe urmă slugilor tale, sfinte, şi învaţă unde laşi pe fiii tăi, 
părinte, pe care i-ai miluit cu adevărat, ca un tată milostiv şi iubitor de fii! Deci 
măcar că aici te acoperi în mormântul cel gătit de tine de mai înainte, în sfântă 
biserica lavrei tale, dar toți te avem sus mijlocitor către Preasfânta Treime, şi 
rugător pentru mântuirea sufletelor noastre, ale celor ce cu dragoste te cinstim şi 
săvârşim pomenirea ta. 


Slavă..., glasul al 5-lea 


Să trâmbiţăm cu trâmbiţă de cântări şi cu glas de bucurie să cântăm, luminat 
prăznuind. Că darul Duhului Sfânt, cu glas mai frumos decât toată trâmbiţa ne 
cheamă pe toţi, spre lauda de pomenire cea de peste an a purtătorului de 
Dumnezeu părinte. Căpeteniile împreună cu mulţimea a toată latura cre- 
dincioşilor să se adune împreună cu noi şi să lăudăm pe cel ce din pruncie până 
la sfârşitul pristăvirii sale s-a arătat slugă aleasă a lui Hristos Dumnezeu şi cu 
într-armarea dumnezeiescului Duh a biruit stăpâniile şi puterile Atotţiitorului 
lumii şi puterea focului, prin trecerea sa. Pentru aceasta păstorii şi învățătorii 
împreună alergând, să laude pe păstorul şi îndreptătorul păstoriei turmei lui 
Hristos, celei alese cu adevărat, din cinstită lavra sa Tismana. Pustnicii să laude 
pe pustnicul Domnului; cei din lume pe împlinitorul legii; bolnavii pe doctorul 
şi tămăduitorul a tot felul de boli; cei cu duhuri necurate pe izgonitorul 
duhurilor celor rele; cei din primejdii pe izbăvitorul; cei din necazuri şi din 
supărări pe mângâietorul; cei bătrâni, neputincioşi şi slabi pe sprijinitorul şi 
ajutătorul şi cei săraci şi lipsiţi pe chivernisitorul lor; pe cel ce s-a făcut tuturor 
toate, ca să câştige pe toţi sau pe cei mai mulţi, şi lăudându-l să zicem: lauda cea 
mare a monahilor, prea minunate părinte, părtaşule al părinţilor, izvorâtorule de 
mir, sfinţite Nicodim, roagă pe Mântuitorul Hristos Dumnezeu, să păzească în 
pace netulburată cinstita şi prea mărita lavră a ta Tismana, şi lumii să dăruiască 
totdeauna pace şi mare milă, iar sufletelor noastre mântuire. 


Şi acum..., acelaşi glas 


Să trâmbiţăm cu trâmbiță de cântări că necuprinsă este taina care s-a săvârşit 
astăzi în Betleem: Cel nevăzut Se vede, Cel fără de trup Se întrupează, Cuvântul 
ia chip omenesc, Cel ce este Se face ce nu a fost; Fecioara naşte în peşteră Prunc 
tânăr, pe Ziditorul firii; ieslea închipuieşte scaunul ceresc, animalele înseamnă 

starea înainte a heruvimilor, păstorii se minunează, magii aduc daruri şi îngerii 
cântând, glăsuiesc: slavă întru cei de sus lui Dumnezeu şi pe pământ pace, între 
oameni bunăvoire! Fără schimbare este Emmanuel, cel mai înainte de veci, care 
a voit a Se naşte pentru mântuirea lumii; lisus Hristos ieri şi astăzi, Acelaşi şi în 
veci. 


La Stihoavnă 
Se pun stihirile prea cuviosului, glasul al 8-lea: 
Podobie: O, uimitoare minune... 


Cinstită este cu adevărat înaintea Ta moartea cuviosului Tău, Hristoase; că iată, 
sluga Ta, cu darul Sfântului Tău Duh, din tinereţe a izvorât minuni, şi după 
moarte alungă toate bolile şi îndepărtează duhurile vicleniei, împotriva cărora 
încă fiind viu a tăbărât asupra lor până la sânge; iar sufletelor noastre le 
mijloceşte de la Tine mare milă. 


Stih: Cinstită este înaintea Domnului, moartea cuviosului Lui. 


Racla moaştelor tale, prea înțelepte, sfințite Nicodim, izvor de minuni şi pârâu 
de daruri a arătat-o Domnul, oamenilor; căci vederea le-a dăruit şi toate bolile 
le-a tămăduit şi pe cei cuprinşi de duhuri necurate îi izbăveşte de puterea lor şi-i 
face cu minte întreagă; iar sufletelor este pricinuitor de mântuire. 


Stih: Fericit bărbatul care se teme de Domnul, întru poruncile Lui va voi foarte. 


Bucură-te, podoaba monahilor, steaua pustnicilor şi a sihaştrilor, lauda păs- 
torilor şi locuitorule împreună cu cuvioşii, părinte sfințite, Nicodim! Bucură-te, 
izvorul dragostei şi al curăţiei! Bucură-te, locaşul Preasfintei Treimi! Bucură-te, 
sfeşnic prea luminat al înţelepciunii! Bucură-te, îndreptătorule prea drepte al 
tuturor creştinilor, chip al bunătăţilor, stâlp însuflețit şi rugătorule pentru mân- 
tuirea sufletelor noastre. 


Slavă..., glasul al 4-lea 


Părinte, prea cuvioase sfințite Nicodim, făcându-te dascăl şi povăţuitor spre 
mântuirea a toată lavra şi sihăstria ta Tismana, cu cuvinte şi cu fapte pe toţi ne- 
ai învăţat şi ne-ai îndreptat către lumina poruncilor lui Hristos. Pentru aceasta şi 
mutându-te către lisus, după care doreai, să nu ne laşi săraci până în sfârşit; ci 
împreună cu noi stând cu duhul totdeauna, sfinte, şi nevăzut, învaţă-ne căile 
faptelor bune şi vrednici ne arată pe noi, cereştilor locaşuri. Că la arătarea lui 
Hristos bucurându-te, să zici către Dânsul: iată eu şi pruncii pe care mi i-ai dat, 

Dumnezeule! Şi noi iarăşi să grăim: acesta este, Doamne, povăţuitorul mântuirii 
noastre şi doritorul părinte, pe care ni l-ai dat nouă, doctor sufletelor noastre. Cu 
care împreună învredniceşte-ne şi pe noi, Stăpâne, Hristoase Dumnezeule, să 
locuim în locaşurile Tale, cele pururea pline de lumină şi veşnice; ca să Te 
slăvim pe Tine împreună cu Părintele Tău cel fără de început şi cu Preasfântul 
Tău Duh, în veci. Amin! 


Şi acum..., a praznicului, glasul al 8-lea 


Alcătuire a lui loan Monahul: La Betleem au alergat împreună păstorii, vestind 
pe Păstorul cel Adevărat, care şade pe heruvimi şi în iesle a fost culcat, chip de 
prunc pentru noi luând; Doamne, slavă Ție! 


La binecuvântarea pâinilor 


Troparul sfântului, glasul 1: Celui ce a răsărit din Fecioară, Mai-marelui 
păstorilor, ca o oaie de turmă ai urmat, părinte al nostru Nicodim. Cu postul, cu 
privegherea şi cu rugăciunile, te-ai făcut lucrător sfinţit de cele cereşti, tămă- 
duind sufletele celor ce aleargă la tine cu credinţă. Pentru aceasta grăim: slavă 
Celui ce te-a prea slăvit pe tine; slavă Celui ce ţi-a dat ţie putere; slavă Celui ce 
a arătat tuturor prin tine îndreptare (de două ori). 


Şi Troparul praznicului, glasul al 4-lea: Naşterea ta Hristoase Dumnezeul 
nostru, răsărit-a lumii Lumina cunoştinţei; că întru dânsa cei ce slujeau stelelor, 
de la stea s-au învăţat, să se închine Ţie, Soarelui dreptăţii, şi să Te cunoască pe 
Tine Răsăritul cel de sus, Doamne slavă Ţie. 


La Utrenie 
La Dumnezeu este Domnul... se cântă troparul praznicului de două ori; 
Slavă.., al sfântului; Şi acum..., al praznicului. 
După Catisma întâia, se cântă Sedealna, glasul al 4-lea: 
Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 


lubitorule de oameni. 


Chemării Domnului tău ai urmat din pruncie şi lepădându-te de lume şi de toate 
cele frumoase şi dulci ale ei, prea fericite, sfinţite Nicodim, suferit-ai cu osârdie 

toată greutatea pustiului, şi taberele demonilor bărbăteşte le-ai rănit. Pentru 
aceasta, totdeauna, lăudăm cu credinţă, prin cântări pomenirea ta. 


Slavă..., glasul 1 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 


Ca o stea luminoasă a călugărilor, ca o treaptă sfântă şi hotar al înfrânării pus- 
tnicilor şi oglindă luminoasă a socotinţei te-ai arătat, prea cuvioase. Pentru 
aceasta ne rugăm ţie: cere dezlegare de greşeli, pentru cei ce cu bucurie prăz- 
nuiesc astăzi sfântă pomenirea ta, prea fericite, sfințite Nicodim. 


Şi acum..., a praznicului, glasul | 
Podobie: Domnul lisus născându-Se în Betleemul... 
După Catisma a doua, se cântă Sedealna, glasul al 5-lea: 


Podobie: Pe Cuvântul Cel împreună fără de început cu Tatăl şi cu Duhul, Ca- 
rele S-a născut din Fecioară spre mântuirea noastră, să-L lăudăm, credincioșii, ȘI 
să | ne închinăm; că bine a voit a Se sui cu trupul pe Cruce şi moarte a răbda și a 
scula pe cei morți, întru slăvită Învierea Sa. 


Pe pustnicul Domnului cu laude să-l cinstim, că a omorât toate bântuielile 
patimilor, cu adevărat, prin înfrânare şi prin multă răbdare, şi a ruşinat foarte pe 
vrăjmaşul cel împotrivă luptător şi toată trufia şi puterea lui a biruit. lar acum se 
roagă Domnului să mântuiască sufletele noastre. 


Slavă..., glasul al 4-lea 


Podobie: Spăimântatu-s-a Iosif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoţilor, a grăit: Fecioara naşte şi după naştere 
rămâne iarăşi fecioară. 


Din pântece te-ai sfinţit cu adevărat, sfințite Nicodim, şi pe pământ ca un înger 
ai vieţuit; că trupul ţi-ai omorât şi urmând după vrednicie vieţii îngerești, 
Treimii te-ai arătat slujitor, fericite. Pentru aceasta şi spre urmarea dumneze- 
ieştii tale vieţi cete de călugări ai împreunat totdeauna, de Dumnezeu pur- 

tătorule, părintele nostru. Roagă-te lui Hristos, Dumnezeului nostru, iertare de 
păcate să dăruiască celor ce viețuiesc în lavra ta Tismana şi celor ce cu dragoste 
prăznuiesc, astăzi, sfântă pomenirea ta. 


Și acum..., a praznicului, acelaşi glas 

Podobie: Ce te minunezi Marie, ce te spăimântezi de lucrul ce este întru tine? 
Că pe Fiul cel fără de ani, sub ani L-am născut zice, zămislirea Celui ce S-a 
născut nedumerindu-o, fără bărbat sunt, şi cum voi naşte fiu? Naştere fără 
sămânță cine a văzut? Dar unde vrea Dumnezeu, se biruieşte rânduiala firii, pre- 
cum scrie. Hristos s-a născut din Fecioară, în Vitleemul ludeei. 


Apoi Polieleu şi Pripelile sfântului. 


Pripeala: Fericimu-te pe tine prea cuvioase părinte Nicodime, şi cinstim sfântă 
pomenirea ta, îndreptătorul călugărilor, şi împreună vorbitorule cu îngerii. 


Stihuri din Psalmii cei aleşi: 


Aşteptând am aşteptat pe Domnul, şi a căutat spre mine, şi a auzit rugăciunea 
mea. 


Altă Pripeală: Veniţi toate cetele călugărilor, să lăudăm pe Nicodim cel sfințit, 
zicând: Pe îndreptătorul călugărilor. 


lată m-am îndelungat fugind, şi m-am sălăşluit în pustie. 

Pentru cuvintele buzelor tale eu am păzit căi aspre. 

Cântaţi Domnului toți prea cuvioşii Lui și vă mărturisiţi pomenirii sfinţeniei 
Lui. Lăuda-se-vor cuvioşii întru slavă, şi se vor bucura întru aşternuturile sale 
Cinstită este înaintea Domnului, moartea cuvioşilor Lui. 


Slavă... 


Slavă ie, Treime Sfântă: Părinte, Cuvinte, şi Duhule Sfinte, zicând: Slavă 
Ţie Dumnezeule; 


Și acum... 


Bucură-te, ceea ce eşti plină de dar, Marie, Domnul este cu tine, zicând: Și 
prin tine cu noi. 


Aliluia! (de trei ori) 

După ectenia mică, se cântă Sedealna sfântului, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la 
Unul Dumnezeul nostru. 


Îngropat-ai toată săltarea patimilor cu omorârea trupului, sfinţite părinte Nico- 
dim, şi viaţă fără sfârşit după moarte ai luat. Drept aceea, Biserica lui Hristos şi 
lavra ta Tismana prăznuiesc astăzi pomenirea ta cea vrednică de minunare, 
podoaba prea cuvioşilor şi lauda sihaştrilor. 


Slavă..., glasul al 3-lea 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Văzând îngerii frumuseţea sufletului tău cel prea sfințit, pururea pomenite, au 
strigat cu veselie la ieşirea ta din trup: suie-te către Dumnezeu, după care ai 
dorit! Urcă-te, sfințite Nicodim, la praznicul cel veşnic; şi lăsând cele de jos, 
suie-te sus şi te bucură împreună cu îngerii şi cu toți sfinții! 


Şi acum..., a praznicului, glasul al 4-lea 


Podobie: Spăimântatu-s-a Iosif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoţilor, a grăit: Fecioara naşte şi după naştere 
rămâne iarăşi fecioară. 


Cel neîncăput nicăierea, cum S-a încăput în pântece? Cel ce este în Sânurile 
Tatălui, cum stă în braţe de Maică ? Cu adevărat precum a ştiut, precum a voit, 
şi precum bine a tocmit. Că fără trup fiind, S-a întrupat de bunăvoie. Şi S-a 
făcut Cel ce era, ceea ce nu a fost, pentru noi, şi nelipsind de fire, S-a împărtăşit 
amestecării noastre; îndoit S-a născut Hristos, lumea cea de sus vrând să o 
plinească. 


Apoi Antifonul întâi al glasului al 4-lea. 


Prochimenul, glasului al 4-lea: Cinstită este înaintea Domnului, moartea cuvio- 
sului Lui. 

Stih: Ce voi răsplăti Domnului, pentru toate câte mi-a dat mie? 
Toată suflarea... 


Evanghelia de la Luca (VI, 17-23): În vremea aceea a stat lisus la loc şes... 
(caută vineri în săptămâna a 19-a după Rusalii) 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Apoi Slavă..., glasul al 2-lea 


Pentru rugăciunile prea cuviosului Tău Nicodim, Milostive, curăţeşte mul- 
țimea greşealelor noastre. 

Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
greşealelor noastre. 


Stih: Miluieşte-ne Dumnezeule după mare mila Ta, şi după mulţimea în- 
durărilor Tale, curăţeşte fărădelegile noastre. 


Şi sfihira aceasta, glasul al 6-lea: Prea cuvioase părinte Nicodim, osârduitor te- 
ai arătat lui Hristos şi de Dânsul întărit fiind, sfinţite, ai supus patimile trupeşti. 
Pentru aceasta în tot pământul a ieşit vestirea faptelor tale, şi în ceruri ai aflat 
plata ostenelilor tale. Taberele demonilor ai pierdut, cetele îngereşti ai ajuns, a 
căror viaţă fără de prihană o ai urmat. Îndrăznire având către Hristos Dumnezeu, 
de la care luând cununa răbdării, ţi-ai întărit cinstita şi prea lăudata lavra ta 
Tismana, în care cu credinţă se săvârşeşte astăzi sfântă pomenirea ta; mijloceşte 
celor ce viețuiesc într-însa, prin sfintele tale rugăciuni, mântuire şi sufletelor 
noastre pace şi mare milă. 


Canoanele - Se pun Canoanele praznicului: cel dintâi cu Irmosul pe 6, iar al 
doilea cu Irmosul pe 4 şi Canonul sfântului, pe 6. 


Canonul sfântului 
Cântarea 1-a, glasul 1 
Irmos: Hristos Se naşte, slăviţi-L.... 
Cel ce ai luat viaţă nestricăcioasă şi fericită, prea cuvioase Nicodim, stând 
totdeauna înaintea lui Hristos, dă-ne nouă lumânare, sfinţite ca, bucurându-ne, 
să lăudăm prea mărită viaţa ta, că ai fost prea mărit. 
Lumea urând, prea cinstite părinte Nicodim, toată fapta pustnicească ai iubit: 
întâi înfrânarea, apoi blândeţile şi nevoinţa cea grea, rugăciunile şi lacrimile şi 
privegherea cea de toată noaptea, înaintea lui Dumnezeu. 
Slavă... 
Desfătările lumeşti, cele arzătoare ca focul, le-ai stins cu roua ostenelilor pust- 
niceşti; pentru aceea ţi-a răsărit soarele nepătimirii, lumina tămăduirilor şi raza 


cea neapusă a darurilor Duhului Sfânt, vrednicule de laudă, sfințite Nicodim. 


Și acum..., a Născătoarei 

Lucruri uimitoare s-au grăit despre tine în neam şi în neam, ceea ce ai primit pe 
Dumnezeu în pântecele tău şi ai rămas curată, Născătoare de Dumnezeu, Marie. 
Pentru aceasta toți te cinstim pe tine, ocrotitoarea şi izbăvitoarea noastră, după 
Dumnezeu. 


Catavasie: Hristos se naşte slăviți-L, Hristos din ceruri întâmpinaţi-L, Hristos 
pe pământ, înălțaţi-vă. Cântaţi Domnului tot pământul, şi cu veselie lăudaţi-L 
noroade, că S-a proslăvit. 

Irmoasele amânduror canoanelor. 

Cântarea a 3-a 

Irmos: Fiului celui născut... 

La razele Domnului cu credință privind, cuvioase părinte, prea mărite şi de 
Dumnezeu înţelepţite Nicodim, cu lacrimi te-ai rugat să îţi ajungi dorirea. 
Pentru aceasta ai şi dobândit nădejdea, cu veselie. 

Sufletul meu cel întunecat cu gânduri viclene, luminează-l, lubitorule de 
oameni, Cuvinte, cu rugăciunile cuviosului Tău Nicodim, şi mă izbăveşte de 
întunericul cel neluminat, în ceasul judecății, Milostive. 

Slavă... 

Cu deşteptarea minţii frumuseţile cele cereşti întrezărind, nu te-ai înălțat nici- 
decum la vredniciile cele omeneşti, ci cu aripile umilinţei uşurându-te te-ai 
înălțat cu totul la cer, prea fericite sfințite Nicodim. 

Și acum..., a Născătoarei 

Arătatu-te-ai mai înaltă decât heruvimii şi decât serafimii, Născătoare de 
Dumnezeu; că tu, singură, pe Dumnezeu, Cel neîncăput, L-ai zămislit în pân- 
tece. Pentru aceasta toţi credincioşii cu cântări te fericim. 

Catavasie: Fiului Celui născut fără stricare din Tatăl mai înainte de veci, şi mai 
pe urmă din Fecioară întrupat mai presus de fire, lui Hristos Dumnezeu să-i 
strigăm: Cela ce ai înălţat cornul nostru, Sfânt eşti Doamne. 


Condacul şi icosul praznicului. 


Apoi acest Condac al sfântului, glasul al 8-lea: 

Podobie: Apărătoarei Doamne, pentru biruinţă, mulțumiri, izbă-vindu-ne din 
nevoi aducem ţie, Născătoare de Dumnezeu, noi robii tăi. Ci ca ceea ce ai 
stăpânire nebiruită, slobozeşte-ne din toate nevoile, ca să strigăm ţie: Bucură-te, 
mireasă pururea Fecioară! 


Apărătorului nostru celui din multe nevoi şi primejdii, pentru izbăvirea şi 
tămăduirea a tot felul de boli cu lucrarea a multor minuni, cu darul Sfântului 
Duh, laude cu mulţumiri aducem ţie, sfinte, noi fiii tăi. Ci ca cel ce eşti mult- 
milostiv şi grabnic ajutător celor ce vin la tine cu credință, liberează-ne cu 
rugăciunile tale din toate nevoile şi de primejdia diavolească cea rea, ca să 
cântăm ţie: bucură-te, mare făcătorule de minuni, prea cuvioase părintele nostru 
Nicodim, sfințite şi pururea mărite! 


Icos: Înger pământesc şi om ceresc te-ai arătat şi ca un pom răsădit lângă apa 
înfrânării şi bine crescând, ai păstorit toată turma ta cu cuvioşie şi cu blândeţe. 
Pentru aceasta noi, fiii tăi, cu lacrimi şi cu credinţă fierbinte grăim către tine, 
părinte, dintru adâncul inimii, cu sufletele smerite: 

Bucură-te, vlăstar din părinte drept şi cinstitor de Dumnezeu şi stâlpare din 
maică bine credincioasă şi de neam împărătesc crescut şi ales! 

Bucură-te, că iubind din pruncie pe lisus Hristos, din tinereţe lumea ai părăsit şi 
ai defăimat-o, şi pe umerii tăi jugul cel bun ai luat şi sarcina cea uşoară! 
Bucură-te, cel ce prin alegerea duhovnicescului tău părinte şi prin punerea 
sfințitelor mâini ale arhiereului, preot sfințit şi ales te-ai făcut lui Dumnezeu. 
Bucură-te cel ce ai slujit cu dragoste fierbinte la Sfântul Jertfelnic şi Dumnezeu 
cu iubire a primit jertfa cea fără de sânge! 

Bucură-te cetăţean cu totul înfrumusețat al pustiului, unde sfinte locașuri de 
obşte ai înălțat Stăpânului Hristos Dumnezeu! 

Bucură-te, că ai adunat în aceste sfinte locaşuri mulțimi de călugări şi prin pilda 
smereniei tale, pe toți către mântuire 1-ai îndreptat! 

Bucură-te, cel ce ai părăsit desfătările lumeşti şi prin aceasta toate săltările 
trupeşti cu totul le-ai veştejit! 

Bucură-te, cel ce te-ai umplut de darul lacrimilor şi prin vărsarea acestora, locaş 
Sfântului Duh te-ai făcut! 

Bucură-te, cel ce te-ai arătat prin darul Sfântului Duh mare făcător de minuni, 
încât oarecând intrând în foc, văpaia de tine nicidecum nu s-a apropiat! 
Bucură-te, cel ce prin această minune pe căpetenie şi pe toți cei ce priveau i-ai 
spăimântat şi la dreapta credinţă a lui Hristos Dumnezeu i-ai câştigat! 

Bucură-te, cel ce te-ai arătat mare făcător de minuni şi după moarte, pentru toți 
cei ce au venit cu credinţă către sfințitele tale moaşte, cele izvorâtoare de mir! 
Bucură-te, cel ce ne-ai vestit nouă slava Sfintei Treimi cu cucernicie; şi pe tine 
Stăpânul, Hristos Dumnezeu, te-a odihnit în lumina cea întreit strălucitoare, spre 
a te desfăta! 

Bucură-te, mare făcătorule de minuni, prea cuvioase părintele nostru Nicodim 
sfinţite şi pururea lăudate! 


Sedealna sfântului, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Arătatu-te-ai pe pământ ca un înger în trup şi ca un pom răsărit lângă apa 
înfrânării bine crescând ai fost, pustnicind. Pentru aceasta spălând întinăciunea 
cu curgerea lacrimilor tale, locaş dumnezeiesc te-ai făcut şi de minuni făcător, 
cel ce ai stins oarecând cu minunea ta văpaia focului, care nicidecum nu s-a 
atins de tine. Întru care Dumnezeu mărindu-te, ai luat de la Dânsul răsplătirea 
moştenirii celei de sus. Pe care acum neîncetat roagă-L să ne dea iertare de 
păcate nouă, celor ce prăznuim, cu dragoste sfântă pomenirea ta. 


Slavă..., asemenea 


Prăznuim cu credinţă strălucita şi luminata sărbătoare a pomenirii tale, adu- 
nându-ne astăzi în lavra ta Tismana. Chemăm împreună cu noi la veselie toată 
latura şi dănţuind duhovniceşte, ne bucurăm foarte, ca de o vistierie mare, de 
trupul tău cel purtător de osteneli, prea fericite părinte. Că lăsând viaţa ta cea 
stricăcioasă ai primit în cer pe cea nestricăcioasă; şi acolo, aflând mărire, 
minuni ai săvârşit, prea cuvioase, sfinţite Nicodim. Pentru aceasta roagă pe 
Hristos Dumnezeu să dăruiască iertare de păcate tuturor celor ce prăznuiesc cu 
dragoste sfântă pomenirea ta. 


Şi acum..., a praznicului, glasul al 8-lea 


Podobie: Porunca cea cu taină luându-o întru cunoştinţă, cel fără de trup în casa 
lui losif degrab a stătut înainte, zicând celeia ce nu ştie de nuntă: Cel ce a plecat 
cerurile cu pogorârea, încape fără de schimbare tot întru tine. Pe care şi 
văzându-l în pântecele tău luând chip de rob, mă spăimântez a striga ţie: 
Bucură-te, Mireasă care nu ştii de mire. 


Să se bucure cerul, să se veselească pământul, că S-a născut pe pământ Mie- 
luşelul lui Dumnezeu, dând izbăvire lumii. Cuvântul, Cel ce era în sânurile 
Tatălui, a ieşit din Fecioară fără de sămânță; de care magii s-au înspăimântat, 
văzând că Se naşte în Betleem, ca un prunc, Acela pe care toate îl slăvesc. 

Cântarea a 4-a 
Irmos: Toiag din rădăcina lui lesei... 


Pe calea cea strâmtă ai umblat, prea cuvioase părinte, cu postul trupul ţi-ai topit, 
mai presus de fire; pentru aceasta adunarea vrăjmaşilor s-a minunat de răbdarea 
ta cea neclintită, sfințite Nicodim. lar cetele îngereşti au cântat: slavă puterii 
Tale, Doamne! 


Pe Dumnezeu cel Bun şi Prea Îndurat, cu lacrimi, cu suspinuri Şi cu inimă umi- 
lită L-ai căutat, sfinţite Nicodim. Pentru aceea, dobândindu-ţi dorirea, roagă-L, 
prea cuvioase părinte, să se milostivească spre sufletul meu cel dosădit, care a 
alunecat în adâncul răutăţilor. 


Slavă... 


Brazdele sufletului tău, stropindu-le cu pâraiele lacrimilor, sfinţite Nicodim, ai 
semănat cu adevărat sămânţa faptelor bune, pe care lucrând-o bine, cu ostenelile 
pustniceşti, ai secerat mănunchi, roduri strângând în jitniţele tale, prea fericite 
părinte! 


Și acum..., a Născătoarei 


Tu eşti lauda creştinilor, ceea ce nu ştii de mire, ocrotitoare şi scăpare, zid şi 
liman. Că duci rugăciunile noastre către Fiul tău, prea nevinovată, şi izbăveşti 
din nevoi pe cei ce cu credinţă te mărturisesc cu adevărat Născătoare de Dumne- 
zeu. 


Catavasie: Toiag din rădăcina lui lesei şi floare dintr-însul, Hristoase, din 
Fecioară ai odrăshit Cel lăudat, din muntele cel cu umbra deasă, venit-ai 
întrupându- Te din cea neispitită de bărbat, Cel fără de trup şi Dumnezeu, slavă 
puterii Tale, Doamne. 


Cântarea a 5-a 
Irmos: Dumnezeu fiind al păcii... 
Înţelepţeşte chivernisindu-ţi simţirile trupului, turn de bunătăţi ai ajuns, prea 


fericite Nicodim; că mânie numai şarpelui ai arătat, iar dragostea toată ţi-ai 
întors-o către Stăpânul cel iubitor de oameni. 

Sluga Ta, Doamne, prea fericitul, sfinţitul Nicodim, lepădând grija cea de multe 
feluri, mintea sa netulburată a făcut-o locaş Ție. Că iubind fericitele fapte bune, 
s-a supus poruncilor Evangheliei Tale şi luând crucea Ta, a urmat Ție, Stăpâ- 
nului tuturor, bucurându-se. 


Slavă... 


Sfărâmat-ai cu armele smereniei cursele vrăjmaşului şi purtând arşiţa zilei, 
părinte, de bucuria Domnului te-ai învrednicit. Pentru aceasta înălțându-te, 
sfinţite prea cuvioase, te-ai făcut cetăţean ceresc. 


Și acum..., a Născătoarei 


Insănătoşează, cu rugăciunile tale cele tari, rogu-mă ţie Născătoare de Dumne- 
zeu, sufletul meu cel ticăloşit şi bolnav din pricina asupririlor lui Veliar, şi-mi 
trimite înmulțit darul tău de bucurie, Stăpână, prea curată Fecioară Marie. 


Catavasie: Dumnezeu fiind păcii, Tată îndurărilor, pe Îngerul Sfatului Tău Ce- 
lui Mare, dăruindu-ne pace L-ai trimis nouă. Deci povăţuiți fiind la lumina 
cunoştinţei de Dumnezeu, de noapte mânecând, Te slăvim lubitorule de oameni. 


Cântarea a 6-a 
Imos: Pe Iona ca pe un prunc... 


N-au putut amăgi pe dumnezeiescul Tău slujitor, Hristoase, nici asupririle 
şarpelui, nici focul ispitelor nu l-a înfricoşat. Că vieţuind pe pământ viaţa 
întocmai cu a îngerilor, cu daruri dumnezeiesti l-ai împodobit, cu dreapta Ta, 
cea atotstăpânitoare. 


Atrasu-te-a pe tine, sfințite Nicodim, dragostea Stăpânului tuturor şi acum te 
odihneşti întru Hristos, prea fericite. Că dragoste curată câştigându-ţi cu înfrâ- 
narea şi cu rugăciunea, te-ai arătat oglindă neîntinată şi organ al Sfântului Duh, 
prea cuvioase părinte. 


Slavă... 

Primind înlăuntrul inimii tale raza cea luminoasă şi fără materie, sfințite Nico- 
dim, şi pierzând toată negura patimilor, te-ai luminat. Şi trecând peretele cel din 
mijloc, curat te desfătezi, prea fericite părinte, lângă Sfânta Treime, cea nezidită 


şi nedespărțită. 


Și acum..., a Născătoarei 

Ceea ce în chip de negrăit ai născut pe Hristos, Dătătorul luminii, care S-a făcut 
trup, roagă-L, Curată, cu oștile cele îngereşti de sus, să-mi strălucească şi mie, 
celui acoperit de păcate, raza cea purtătoare de lumină. 


Catavasie: Din pântece pe Iona ca pe un prunc l-a lepădat fiara mării, precum I- 
a primit, şi în Fecioară sălăşluindu-Se Cuvântul şi trup luând, a ieşit, păzindu-o 
nestricată. Că Cel ce nu a pătimit stricăciune, pe ceea ce L-a născut, a păzit-o 
nevătămată. 


Condacul sfântului, glasul al 8-lea: Ca pe cel împreună râvnitor sfinţilor şi ca 
pe un părinte mare, toată lavra ta Tismana te cinsteşte pe tine cu credinţă, 
sfințite Nicodim; pe care păzeşte-o cu rugăciunile tale, fericite, totdeauna 
nebiruită şi netulburată de toate nevoile, ca un părinte cuvios şi pururea lăudat. 


Icos: Iubind poruncile lui Hristos cele dumnezeieşti, prea cuvioase, şi urând 
desfătarea acestei lumi, ai trecut către Dânsul cu grăbire şi te-ai făcut luminător, 
luminând marginile cu strălucire duhovnicească. Drept aceea, căzând înaintea 
ta, te rog: luminează ochii mei cei sufleteşti, ca să laud, sfințite Nicodim, 
nevoinţele tale: postirea şi privegherea, lacrimile, chinurile şi omorârea trupului, 
pentru viaţa viitoare cea fericită; întru care acum desfătându-te, roagă-te pentru 
noi toţi, ca un părinte cuvios şi pururea lăudat. 


Sinaxar 


In această zi şi pomenirea Sfântului prea cuviosului părintelui nostru 
Nicodim, arhimandritul, din lavra Sfintei Mănăstiri Tismana. 


Sfântul şi prea cuviosul părintele nostru Nicodim era de neam sloven, născut şi 
crescut în dreapta credință. După ce a primit sfântul şi îngerescul chip al 
călugăriei şi harul preoţiei, a pustnicit prin multe locuri, adunând la sine toată 
fapta cea bună prin iubire de osteneli şi alte petreceri îmbunătăţite. 


Când a venit în părțile acestea ale Ţării Româneşti a trăit în multe trude şi 
osteneli sufleteşti şi a petrecut, cu neîncetate rugăciuni prin munţii pământului 
acestuia. Sfântul Nicodim a zidit multe altare lui Dumnezeu, precum se 
istoriseşte până în ziua de azi. Mai întâi pe apa Motrului, apoi Mănăstirea de la 
Vodița, pe numele Sfântului Antonie cel mare. Acolo a făcut chinovie de mulţi 
părinţi şi fraţi întru Hristos şi a vieţuit în acea mănăstire multă vreme, sfântul. 


După aceea, prin descoperire dumnezeiască, a mers la locul ce se numeşte 
Tismana. Cu voia lui Dumnezeu, a zidit acolo, cu ale sale trude şi osteneli, altar 
dumnezeiesc şi locaş de viaţă de obşte. Mulţime mare de călugări s-a adunat 
acolo; iar Sfântul Nicodim vieţuia cu aceşti frați întru Hristos; le era chip şi 

pildă de fapte bune, şi-i povăţuia pe calea mântuirii. Şi luând sfântul de la 
Dumnezeu harul facerii de minuni şi putere asupra duhurilor celor necurate, 
multe şi nenumărate minuni a făcut cât a trăit în viaţă. A alungat demoni şi a 
tămăduit toată boala şi toată neputinţa. Se spune că şi în foc a intrat şi a ieşit 
nevătămat; focul nu s-a atins nici de haine, nici de părul capului său. A mai 
făcut şi alte minuni şi nespuse lucruri cu puterea lui Hristos. 


ŞI aşa, ajungând cu sfinţenie până la adânci bătrâneţi, s-a mutat din viaţa aceasta 
vremelnică la viaţa cea cerească şi nepieritoare, întru această lună în douăzeci şi 
şase de zile. 


ŞI au fost îngropate cinstitele şi sfintele sale moaşte în sfânta şi dumnezeiasca sa 
mănăstire Tismana, unde se face slujba şi prăznuirea sa în toţi anii. Mormântul 
său sta întru pomenire până în ziua de azi, cu candelă neadormită. 


După ce Dumnezeu a prea slăvit moaştele sale cu mireasmă dumnezeiască de 
bun miros, cu har izvorâtor de mir şi cu facere de minuni, au, fost scoase din 
mormânt şi puse în raclă şi aşezate înăuntru cu cinste în sfânta biserică, aşa ca şi 
moaştele Sfântului Grigorie Decapolitul în sfânta Mănăstire Bistriţa. 


După trecere de mulţi ani, un domn al ţării acesteia a vrut să ridice din 
Mănăstirea Tismana moaştele Sfântului Nicodim, să le ducă în Bucureşti, ca să 
fie acolo stătătoare. Dar n-a fost voia sfântului să se înstrăineze moaştele sale 
din locaşul său. Şi cu minune s-a făcut de a părăsit domnul acela gândul său şi 
lucrul cel neplăcut sfântului. 


Că îndată s-a arătat în vedenie unuia din călugări şi i-a poruncit să spună 
starețului să-i ascundă moaştele şi numai un deget să ia de la mâna lui şi să-l 
oprească pentru evlavia credincioşilor. Sfântul Nicodim s-a arătat în acelaşi chip 
şi stareţului; i-a dat ca şi fratelui aceeaşi poruncă. Încredinţându-se dar stareţul, 
a luat un deget de la mâna sfântului şi mir de la moaştele sale. Degetul şi sfântul 
mir, pus într-un vas de cositor, împreună cu o cruce de plumb ce o purta sfântul 
la gât, se află în sfânta mănăstire până în ziua de azi, ca odoare duhovnicești 
cinstite şi de mult preţ. Din sfântul mir nimeni n-are voie să ia; se îngăduie să se 
sărute vasul şi se umplu toţi de nespusă mireasmă duhovnicească. Ascunzându- 
se dar în acest chip moaştele sfântului, de care se ştia numai din stareţ în stareţ 
şi unul din frații mănăstirii. lar mai pe urmă, din întâmplările vremilor celor cu 
multe robii, au rămas moaştele sfântului de tot tăinuite şi neştiute de nimeni 
până în ziua de azi. Poate că aşa a fost voia sfântului. 


Cele mai sus numite sfinte şi cinstite odoare sunt îndestulătoare pentru mân- 
gâierea părinţilor mănăstirii şi a celorlalți locuitori creştini. Ele fac şi acum 
multe şi nenumărate minuni. Duhurile necurate din oameni se alungă cu 

chemarea numelui sfântului; vindecări de multe feluri de boli se dăruiesc celor 
ce năzuiesc şi aleargă cu credinţă la ajutorul sfântului; pământul şi ţara aceasta 
se păzeşte cu rugăciunile şi ajutorul Sfântului Nicodim de multe nevoi; iar 
sfânta şi dumnezeiasca Mănăstire Tismana, care ţine şi are comoară de mult preţ 
sfintele sale moaşte, este păzită şi apărată totdeauna, cu grabnica lui folosinţă, 
de multe bântuieli ale văzuţilor şi nevăzuţilor vrăjmaşi. 


În urma hotărârii Sfântului Sinod al Bisericii Ortodoxe Române, în ziua de 28 
octombrie 1955, în catedrala Mitropoliei Olteniei din Craiova s-a oficiat sfânta 
slujbă a Sfântului Nicodim, ca început al săvârşirii de atunci înainte, a slujbei 
Sfântului Nicodim în toate bisericile din Biserica Ortodoxa Română. 


Cu ale lui sfinte rugăciuni, Doamne miluieşte-ne şi ne mântuieşte pe noi. Amin. 
Cântarea a 7-a 
Irmos: Tinerii în dreapta credinţă... 


Omorându-ţi desfătările trupeşti şi mânia înfrânându-ţi, sfințite Nicodim, ai 
primit răsplătirea moştenirii celei de sus, prea fericite părinte. Şi îmbrăcându-te 
întru omorârea patimilor ai mers la viaţa cea fără de sfârşit, unde acum cu 
bucurie cânți: Dumnezeul părinţilor noştri, bine eşti cuvântat. 


Călătorind pe cărarea cea dreaptă a faptelor bune şi neabătându-te în lături, prea 
cuvioase părinte, te-ai sălăşluit în cetatea cea nestricăcioasă a Edenului, unde 
acum cânţi cu veselie: Dumnezeul părinţilor noştri, bine eşti cuvântat. 


Slavă... 


Vestind slava Preasfintei Treimi cu cucernicie, prea fericite părinte, te-ai odihnit 
întru lumina cea întreit strălucitoare, sfințite Nicodim, unde acum cu bucurie 
cânți: Dumnezeul părinţilor noştri, bine eşti cuvântat. 


Și acum..., a Născătoarei 


Toiag din rădăcina lui lesei eşti Fecioară prea fericită, care din floare ai adus 
Rodul cel de mântuire pentru toţi cei ce cântă cu credinţă Fiului tău: Dumnezeul 
părinţilor noştri, bine eşti cuvântat. 


Catavasie: Tinerii în buna credinţă fiind crescuţi, păgâneasca poruncă nebă- 
gându-o în seamă, de groaza focului nu s-au spăimântat, ci în mijlocul văpăii 
stând au cântat: Dumnezeul părinţilor bine eşti cuvântat. 

Cântarea a 8-a 
Irmos: Cuptorul cel răcoritor... 


Cel ce te-ai luminat cu fulgerele cele fără de materie ale Luminii celei neapuse, 
sfințite Nicodim, scoate dintru întunericul necazurilor pe cei supăraţi de păcate 
şi povăţuieşte la lumina veseliei pe cel ce cântă: binecuvântaţi pe Dumnezeu în 
veci. 


Ziditorul patimilor a zidit cumplit pe spatele meu fărădelegea, Mântuitorule, şi 
nu pot eu, robul Tău, să privesc la Tine. Ci, pentru rugăciunile cuviosului Tău 
Nicodim, Milostive, milostiveşte-Te spre mine păcătosul, şi mă mântuieşte. 


Binecuvântăm pe Tatăl şi pe Fiul şi pe Sfântul Duh, Dumnezeu! 

Ca un râvnitor al lui Hristos şi slugă credincioasă şi împărţitor al tainelor Lui, 
îndreptător adevărat arătându-te, sfințite Nicodim, ne rugăm ţie: tămăduieşte 
patimile sufletelor şi ale trupurilor noastre, ca să te lăudăm în veci. 

Și acum..., a Născătoarei 

Născătoare de Dumnezeu, Fecioară, roagă pe Hristos Fiul tău şi Dumnezeul 
nostru, să izbăvească pe cei supăraţi de cumplite greşeli şi de amăgirile şarpelui, 
şi care cântă: binecuvântaţi pe Dumnezeu în veci. 


Catavasie: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Cuptorul cel răcorit a închipuit chipul minunii celei mai presus de fire, că nu a 
ars pe tinerii pe care i-a primit, precum nici focul Dumnezeirii pântecele 
Fecioarei în care a intrat. Pentru aceasta cântând să strigăm: Bine să cuvânteze 
toată făptura pe Domnul, şi să-L prea înalțe pe Dânsul întru toţi vecii. 


La Cântarea a 9-a nu se cântă: Ceea ce eşti mai cinstită..., ci se cântă stihirile 
cu irmoasele Canonului Praznicului, ca şi în ziua de 25 decembrie. 


Irmos: Taină minunată văd... 


Cel ce eşti împreună cu sfintele cete ale tuturor sfinţilor, sfinţite Nicodim, şi 
împodobit cu dumnezeiască frumuseţe, prea cuvioase părinte, ţie ne rugăm: 

roagă totdeauna pe Hristos Dumnezeu, cel împodobit mai presus decât toată 
frumuseţea să împodobească inimile noastre cu dumnezeiescul Său har. 


Ca cel ce eşti cu adevărat crin cu bun miros al raiului celui înţelegător, fericite 
părinte, veseleşte tot sufletul cu rugăciunile tale, sfințite Nicodim, şi alungă 
întinăciunea patimilor mele, sănătate şi har dăruindu-mi mie, prea cuvioase. 


Slavă... 


Adunarea celor ce viețuiesc în cinstita şi mărita ta lavră bucurându-se, te laudă 
şi totdeauna te fericeşte, sfinţite Nicodim, căci cu povăţuirea Stăpânului tuturor 
ai ajuns la limanul vieţii, prea cuvioase părinte, şi te rogi lui Hristos Dumnezeu 
să ne dea şi nouă limanuri de mântuire şi mare milă. 


Și acum..., a Născătoarei 


Milostiveşte-Te, Doamne, milostiveşte-Te, când vei veni să judeci. Ci, pentru 
rugăciunile pururea Fecioarei Maria, care Te-a născut pe Tine, Hristoase Dum- 
nezeule şi ale tuturor sfinților, să nu mă osândeşti pe mine atunci la foc, nici cu 
mânia Ta să mă cerţi. 


Catavasie: Taină străină văd şi prea slăvită, Cer fiind peştera, scaun de Heru- 
vimi Fecioara, ieslea sălăşluirea, întru care S-a culcat Cel neîncăput, Hristos 
Dumnezeu, pe care lăudându-L Il mărim. 


Catavasiile cu stihirile lor 


Luminânda praznicului: Cercetatu-ne-a pe noi de sus Mântuitorul nostru, 
Răsăritul răsăriturilor, şi cei dintru întuneric şi din umbră am aflat adevărul; că 
din Fecioară S-a născut Domnul. 


Alta, a sfântului: Înflorit-ai, părinte, ca finicul, precum zice David, că ai fost 
locaş al Preasfântului Duh, şi mărit te-ai arătat lumii. Nu înceta dar a te ruga 
pentru noi, care cinstim cu credinţă prea cinstită pomenirea ta, cuvioase părinte 
Nicodim. 


Slavă... 
Podobie: Cu duhul stând bătrânul... 
Prea cinstită pomenirea ta a sosit astăzi, prea cuvioase părinte, în cinstita şi 


mărita ta lavră Tismana; şi cei ce viețuiesc într-însa împreună cu noi, chemând 
la veselie mulţimea a toată latura credincioşilor, spre dănţuire cu cântări, grăim 

către toți: adunaţi-vă, luminat să prăznuim duhovniceşte sărbătoarea de veselie 
şi sfințită, lăudând şi mărind cu psalmi şi cu cântări pe sfințitul Nicodim, 
părintele nostru, cel ce se roagă Stăpânului Hristos pentru mântuirea sufletelor 
noastre. 


Și acum..., iarăşi a praznicului. 

La Laude 
Se pun stihirile pe 6 : 3 ale praznicului şi 3 ale sfântului. 
Stihirile praznicului, glasul al 4-lea: 


Veseliți-vă drepţilor, ceruri bucuraţi-vă, săltaţi munţi, Hristos născându-Se, 
Fecioara şade asemănându-se Heruvimilor, purtând în braţe pe Dumnezeu Cu- 
vântul întrupat; păstorii slăvesc pe Cel născut, magii aduc Stăpânului daruri; 
îngerii cântând, zic: Cela ce eşti neajuns, Doamne slavă Ţie! 


De Dumnezeu Născătoare Fecioară, ceea ce ai născut pe Mântuitorul, pierdut-ai 
blestemul cel dintâi al Evei; că Maică ai fost bunei voințe a Tatălui, purtând în 
braţe pe Dumnezeu Cuvântul întrupat. Taina nu suferă ispitire, numai cu cre- 
dinţă toţi o slăvim, strigând cu tine şi zicând: Negrăite Doamne, slavă Ţie! 


Veniţi să lăudăm pe Maica Mântuitorului, care după naştere iarăşi s-a arătat 
Fecioară. Bucură-te, cetate însuflețită a Împăratului şi Dumnezeu întru care 
Hristos sălăşluindu-Se, mântuire a lucrat. Cu Gavriil să lăudăm, cu păstorii să 
slăvim, strigând: De Dumnezeu Născătoare, roagă-te Celui ce S-a întrupat din 
tine, să ne mântuiască pe noi. 


Stihirile sfântului, glasul al 6-lea, însuşi glasul: 


De Dumnezeu purtătorule, prea fericite Nicodim, toată înţelepciunea trupească 
ai supus-o duhului; şi întărindu-te cu suferinţele postirii, te-ai arătat strălucind 
ca aurul lămurit în foc şi te-ai făcut locaş Preasfântului Duh, adunând mulțimea 
călugărilor; şi cu învăţăturile tale i-ai chemat la înălțimea faptelor bune, ca pe o 
scară ce suie la cer. Adu-ţi aminte de noi, cei ce cinstim pururea sfinţită 
pomenirea ta şi te rugăm să se mântuiască sufletele noastre. 


Strălucit-a astăzi prea luminata şi întru tot cinstita pomenirea ta, prea mărite 
Nicodim, chemând adunarea cea multă cu numărul a pustnicilor şi cuvioşilor şi 
pe îngeri, împreună cu oamenii, către lauda Celui în Treime închinat, Hristos 
Dumnezeul nostru. Năzuind deci, către sfinţita raclă a moaştelor tale, primim 


k*kkhkkrkkhkhkkrhkkhkhkkhkhkikhkikikik 


pp e e e e e e e e 2 e e e e e e e e e e e e e e e e e e e eX 


khkkhkkhkhkhkhkkhkhkhkkhhkihkhkhkhikihkyikyik 


Sp Xp e Xe e Xe e XP De e e e e e e e e e e e e XP e e e e e e E e e e XX 


din destul daruri de tămăduiri şi prea slăvim pe Hristos, Mântuitorul sufletelor 
noastre, Cel ce te-a încununat pe tine. 


De Dumnezeu purtătorule, prea fericite părinte, tu, precum zice proorocul, cu 
lacrimi ai udat pământul şi n-ai dat somn ochilor tăi, nici genelor tale dormitare, 
arătând dorul inimii către Hristos, pe care L-ai iubit. Drept aceea te-ai făcut 
pildă călugărilor şi ai săvârşit tot felul de fapte bune. Pentru aceasta te fericim, 
slăvind pe Cel ce te-a prea slăvit. 


Slavă..., glasul al 8-lea 


Pe cel ce este podoaba călugărilor şi lauda sihaştrilor, pe izvorul minunilor şi 
mijlocitorul cel neînfruntat către Dumnezeu, pe sfințitul Nicodim, adunându-ne, 
iubitorilor de praznic, să-l lăudăm cu laude şi cântări, zicând: 

Bucură-te, îndreptătorule al călugărilor, închipuitorul şi izvorul desăvârşit al 
vieţii sihăstreşti! 

Bucură-te, luminătorul cel prea luminat, care luminezi pe toţi cu luminile bună- 
tăților! 

Bucură-te, mângâietorule celor din nevoi, fierbinte ocrotitor al celor din pri- 
mejdii, tămăduitorul a tot felul de boli şi alungătorul duhurilor celor necurate, 
pentru toţi cei ce aleargă la tine cu credinţă! 

Bucură-te, cel ce cu trecerea ta prin foc, pe toţi cei ce priveau i-ai înspăimântat 
şi pe cei rău slăvitori, către credinţa cea adevărată i-ai îndreptat. Pentru aceasta 
ne rugăm ţie, prea cuvioase părinte, nu înceta a te ruga Mântuitorului nostru, 
Hristos Dumnezeu, pentru cei ce viețuiesc în cinstită lavra ta şi pentru toţi 
credincioşii, care cinstesc cu laude şi cu cântări prea sfântă adormirea ta, ca să 
câştige mântuire şi mare milă. 


Şi acum..., a praznicului, glasul al 6-lea 

Astăzi Firea cea nevăzută se împreună din Fecioara cu oamenii. Astăzi Fiinţa 
cea nemărginită Se înfaşă în Betleem cu scutece. Astăzi Dumnezeu aduce prin 
stea pe magi la închinare, mai înainte vestind, prin aur şi prin smirnă şi tămâie, 
îngroparea Sa cea de trei zile. Aceluia cântăm: Cel ce Te-ai întrupat din Fe- 
cioară, Hristoase Dumnezeule, mântuieşte sufletele noastre. 

Doxologia mare, troparele, ecteniile şi otpustul. 


La Liturghie 


Se cântă Antifoanele ca în prima zi a Praznicului Naşterii Domnului. După Câţi 
în Hristos v-aţi botezat..., 

Prochimen, glasul al 7-lea: Cinstită este înaintea Domnului, moartea cuvioşilor 
Lui. 


Stih: Ce voi răsplăti Domnului pentru toate câte mi-a dat mie. 


Apostolul din Epistola către Galateni (V, 22 - VI, 2): Fraţilor, roada Duhului 
este... 


Aliluia, glasul al 8-lea: Scoală, Doamne, şi vino la odihna Ta. 


Stih: Ascultă fiică şi vezi şi pleacă urechea ta şi uită pe poporul tău şi casa 
părinților tăi. 


Fraţilor, 

22. Iar roada Duhului este dragostea, bucuria, pacea, îndelungă-răbdarea, 
bunătatea, facerea de bine, credinţa, 

23. Blândeţea, înfrânarea, curăţia; împotriva unora ca acestea nu este lege. 
24. Iar cei ce sunt ai lui Hristos lisus şi-au răstignit trupul împreună cu 
patimile şi cu poftele. 

25. Dacă trăim în Duhul, în Duhul să şi umblăm. 

26. Să nu fim iubitori de mărire deşartă, supărându-ne unii pe alții şi 
pizmuindu-ne unii pe alţii. 

1. Fraţilor, chiar de va cădea un om în vreo greşeală, voi cei duhovniceşti 
îndreptaţi-l, pe unul ca acesta cu duhul blândețţii, luând seama la tine însuţi, 
ca să nu cazi şi tu în ispită. 

2. Purtaţi-vă sarcinile unii altora şi aşa veţi împlini legea lui Hristos. 


Evanghelia de la Matei (IX, 27-30): Zis-a Domnul ucenicilor Săi: toate-Mi sunt 
date de către Tatăl Meu..., (caută joi în săptămâna a 4-a după Rusalii). 


27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi 
cel căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Chinonicul praznicului şi al sfântului: Întru pomenire veşnică va fi dreptul, de 
auzul rău nu se va teme. 

Sursa: Mineiul (lunile iulie-decembrie), Ed. Reîntregirea, Alba Iulia, 2001 

Canon de rugăciune către Sfântul cuvios Nicodim cel sfinţit de la Tismana 





Troparul Sfântului cuvios Nicodim cel sfințit de la Tismana, glasul 1: Celui ce 
a Răsărit din Fecioara, Mai Marelui Păstorilor, ca o oaie de turmă ai urmat, 
părinte al nostru Sfinte Nicodim. Cu postul, cu privegherea şi cu rugăciunile, te- 
ai făcut lucrător sfințit de cele cereşti, tămăduind sufletele celor ce aleargă la 
tine cu credinţă. Pentru aceasta strigăm: Slavă Celui ce te-a prea slăvit pe tine; 
Slavă Celui ce ţi-a dat ţie putere; Slavă Celui ce a arătat tuturor prin tine 
îndreptare. 


Cântarea 1 

Irmos: Hristos Se naşte, slăviţi-L... 

Stih: Sfinte cuvioase părinte Nicodim, roagă-te lui Dumnezeu pentru noi. 

Cel ce ai luat viaţă nestricăcioasă şi fericită, prea cuvioase Nicodim, stând 
totdeauna înaintea lui Hristos, dă-ne nouă luminare, sfinţite; ca, bucurându-ne, 
să lăudăm prea mărită viaţa ta; că ai fost prea mărit. 

Stih: Sfinte cuvioase părinte Nicodim, roagă-te lui Dumnezeu pentru noi. 
Cele lumeşti urând, prea cinstite părinte Nicodim, toată fapta pustnicească ai 


iubit: întâi înfrânarea, apoi blândeţile şi nevoinţa cea grea, rugăciunile şi 
lacrimile şi privegherea cea de toată noaptea, înaintea lui Dumnezeu. 

Slavă Tatălui şi Fiului şi Sfântului Duh. 


Desfătările lumești, cele arzătoare ca focul, le-ai stins cu roua ostenelilor pust- 
niceşti; pentru aceea ţi-a răsărit soarele nepătimirii, lumina tămăduirilor şi raza 
cea neapusă a darurilor Duhului Sfânt, vrednicule de laudă, prea sfințite Nico- 
dim. 


Şi acum şi pururea şi în vecii vecilor. Amin (a Născătoarei). 


Lucruri uimitoare s-au grăit despre tine în neam şi în neam, ceea ce ai primit pe 
Dumnezeu în pântecele tău şi ai rămas curată, Născătoare de Dumnezeu, Marie. 
Pentru aceasta toţi te cinstim pe tine, ocrotitoarea şi izbăvitoarea noastră, după 
Dumnezeu. 


Catavasie: Hristos Se naşte, slăviți-L! Hristos din ceruri, întâmpinaţi-L! Hristos 
pe pământ, înălțaţi-vă! Cântaţi Domnului tot pământul şi cu veselie lăudaţi-L 
popoare, că S-a prea slăvit. 

Catavasie: Minune făcând a mântuit pe popor, Stăpânul, uscând oarecând valul 
mării. Şi din Fecioară născându-Se, ne-a deschis calea spre ceruri. Pe Cel de o 
Fiinţă cu Tatăl şi cu noi oamenii Il slăvim. 

Cântarea a 3-a 

Irmos: Fiului Celui Născut... 

Stih: Sfinte cuvioase părinte Nicodim, roagă-te lui Dumnezeu pentru noi. 

La razele Domnului cu credinţă privind, cuvioase părinte, prea mărite şi de 
Dumnezeu înţelepţite Nicodim, cu lacrimi te-ai rugat să îţi ajungi dorirea. 
Pentru aceasta ai şi dobândit nădejdea, cu veselie. 

Stih: Sfinte cuvioase părinte Nicodim, roagă-te lui Dumnezeu pentru noi. 
Sufletul meu cel întunecat cu gânduri viclene luminează-l, lubitorule de oameni, 
Cuvinte, cu rugăciunile prea cuviosului Tău Nicodim şi mă izbăveşte de 
întunericul cel neluminat, în ceasul judecății, Milostive. 

Slavă Tatălui şi Fiului şi Sfântului Duh. 

Cu deşteptarea minţii frumuseţile cele cereşti întrezărind, nu te-ai înălțat 


nicidecum la vredniciile cele omeneşti, ci, cu aripile umilinţei uşurându-te, te-ai 
înălțat cu totul la cer, prea fericite sfințite Nicodim. 

Şi acum şi pururea şi în vecii vecilor. Amin (a Născătoarei). 


Arătatu-te-ai mai înaltă decât Heruvimii şi decât Serafimii, Născătoare de 
Dumnezeu; că tu, singură, pe Dumnezeu, Cel Neîncăput, L-ai zămislit în pân- 
tece. Pentru aceasta toţi credincioşii cu cântări te fericim. 


Catavasie: Fiului, Celui Născut fără stricăciune din Tatăl mai înainte de veci şi 
mai pe urmă din Fecioară Intrupat fără sămânță, lui Hristos Dumnezeu să-l 
strigăm: Cel ce ai înălţat fruntea noastră, Sfânt eşti, Doamne! 


Catavasie: Vino spre cântarea robilor Tăi, Bunule, smerind sprânceana înălțată 
a vrăjmaşului; păzind, fericite Atotvăzătorule, pe cântăreți mai presus de păcat, 
întăriți neclintit pe temeiul credinţei. 


Cântarea a 4-a 

Irmos: Toiag din rădăcina lui lesei... 

Stih: Sfinte cuvioase părinte Nicodim, roagă-te lui Dumnezeu pentru noi. 

Pe calea cea strâmtă ai umblat, prea cuvioase părinte, cu postul trupul ţi-ai topit, 
mai presus de fire; pentru aceasta adunarea vrăjmaşilor s-a minunat de răbdarea 
ta cea neclintită, sfinţite Nicodim. lar Cetele îngereşti au strigat: Slavă Puterii 
Tale, Doamne! 

Stih: Sfinte cuvioase părinte Nicodim, roagă-te lui Dumnezeu pentru noi. 

Pe Dumnezeu Cel Bun şi Preaîndurat, cu lacrimi, cu suspinuri şi cu inimă 
umilită L-ai căutat, sfințite Nicodim. Pentru aceea, dobândindu-ţi dorirea, roagă- 
L, prea cuvioase părinte, să se milostivească spre sufletul meu cel dosădit, care 
a alunecat în adâncul răutăţilor. 

Slavă Tatălui şi Fiului şi Sfântului Duh. 

Brazdele sufletului tău, stropindu-le cu pâraiele lacrimilor, sfinţite Nicodim, ai 
semănat cu adevărat sămânţa faptelor bune, pe care lucrând-o bine, cu ostenelile 
pustniceşti, ai secerat mănunchi, roduri strângând în jitniţele tale, prea fericite 
părinte! 


Şi acum şi pururea şi în vecii vecilor. Amin (a Născătoarei). 


Tu eşti lauda creştinilor, ceea ce nu ştii de mire, ocrotitoare şi scăpare, zid şi 
liman. Că duci rugăciunile noastre către Fiul tău, prea nevinovată şi izbăveşti 

din nevoi pe cei ce cu credință te mărturisesc cu adevărat Născătoare de 
Dumnezeu. 


Catavasie: Toiag din rădăcina lui lesei şi floare dintr-însul, Hristoase, din 
Fecioară ai odrăslit, Cel Lăudat, din muntele cel cu umbra deasă. Venit-ai, 
Întrupându-Te din cea neispitită de bărbat, Cel fără de trup şi Dumnezeu. Slavă 
puterii Tale, Doamne! 


Catavasie: Înnoirea neamului omenesc de demult cântând proorocul Avacum, 
mai înainte a vestit-o, învrednicindu-se în chip de negrăit a-i vedea Întru- 
chiparea; că Prunc Tânăr din muntele Fecioarei a ieşit Cuvântul, spre înnoirea 
popoarelor. 


Cântarea a 5-a 

Irmos: Dumnezeu fiind al păcii... 

Stih: Sfinte cuvioase părinte Nicodim, roagă-te lui Dumnezeu pentru noi. 
Înţelepţeşte chivernisindu-ţi simţirile trupului, turn de bunătăţi ai ajuns, prea 
fericite Nicodim; că mânie numai şarpelui ai arătat, iar dragostea toată ţi-ai 
întors-o către Stăpânul cel Iubitor de oameni. 

Stih: Sfinte cuvioase părinte Nicodim, roagă-te lui Dumnezeu pentru noi. 
Sluga Ta, Doamne, prea fericitul, sfinţitul Nicodim, lepădând grija cea de multe 
feluri, mintea sa netulburată a făcut-o locaş Ţie. Că, iubind fericitele fapte bune, 
s-a supus poruncilor Evangheliei Tale şi luând Crucea Ta, a urmat Ție, Stă- 
pânului tuturor, bucurându-se. 

Slavă Tatălui şi Fiului şi Sfântului Duh. 

Sfărâmat-ai cu armele smereniei cursele vrăjmaşului şi purtând arşiţa zilei, 
părinte, de bucuria Domnului te-ai învrednicit. Pentru aceasta înălțându-te, 
sfinţite prea cuvioase, te-ai făcut cetăţean ceresc. 

Şi acum şi pururea şi în vecii vecilor. Amin (a Născătoarei). 

Însănătoşează, cu rugăciunile tale cele tari, rogu-mă ţie, Născătoare de Dumne- 


zeu, sufletul meu cel ticăloşit şi bolnav din pricina asupririlor lui veliar şi-mi 
trimite înmulțit darul tău de bucurie, Stăpână, prea curată Fecioară Marie. 

Catavasie: Dumnezeu fiind al păcii, Tată al îndurărilor, ai trimis nouă pe 
Îngerul Sfatului Tău Celui Mare, dăruindu-ne pace; deci povăţuiţi fiind la lumi- 
na cunoștinței de Dumnezeu, de noapte mânecând, Te slăvim pe Tine, lubitorule 
de oameni. 


Catavasie: Din noaptea lucrurilor întunecatei rătăciri, Curăţire eşti, Hristoase, 
nouă celor ce cântăm acum Ție cântare cu priveghere, ca unui Făcător de bine; 
să vii dăruindu-ne şi cărare lesnicioasă, pe care umblând, vom afla laudă. 


Cântarea a 6-a 
Irmos: Pe Ilona ca pe un prunc... 
Stih: Sfinte cuvioase părinte Nicodim, roagă-te lui Dumnezeu pentru noi. 


N-au putut amăgi pe dumnezeiescul Tău slujitor, Hristoase, nici asupririle 
şarpelui, nici focul ispitelor nu l-a înfricoşat. Că vieţuind pe pământ viaţă 
întocmai cu a îngerilor, cu daruri dumnezeieşti l-ai împodobit, cu dreapta Ta, 
cea Atotstăpânitoare. 


Stih: Sfinte cuvioase părinte Nicodim, roagă-te lui Dumnezeu pentru noi. 


Atrasu-te-a pe tine, sfințite Nicodim, dragostea Stăpânului tuturor şi acum te 
odihneşti întru Hristos, prea fericite. Că dragoste curată câştigându-ţi cu înfrâ- 
narea şi cu rugăciunea, te-ai arătat oglindă neîntinată şi organ al Sfântului Duh, 
prea cuvioase părinte. 


Slavă Tatălui şi Fiului şi Sfântului Duh. 


Primind înlăuntrul inimii tale Raza cea luminoasă şi fără materie, prea sfinţite 
Nicodim şi pierzând toată negura patimilor, te-ai luminat. Şi trecând peretele cel 
din mijloc, curat te desfătezi, prea fericite părinte, lângă Sfânta Treime, cea 
Nezidită şi Nedespărțită. 


Şi acum şi pururea şi în vecii vecilor. Amin (a Născătoarei). 
Ceea ce în chip de negrăit ai născut pe Hristos, Dătătorul luminii, care S-a făcut 
Trup, roagă-L, curată, cu Oştile cele îngereşti de sus, să-mi strălucească şi mie, 


celui acoperit de păcate, Raza cea purtătoare de lumină. 


Catavasie: Din pântece pe Ilona, ca pe un prunc, l-a lepădat fiara mării, precum 
l-a primit. lar Cuvântul în Fecioară Sălăşluindu-Se şi Trup luând, a ieşit lăsând- 

o nestricată; că Cel ce n-a pătimit stricăciune, pe ceea ce L-a născut a păzit-o 
nevătămată. 


Catavasie: Petrecând lona în adâncurile mării, se ruga să vină valul şi să-l aline. 
Iar eu, rănit fiind cu a tiranului săgeată, pe Hristos, Pierzătorul celor răi, Îl chem 
degrab să vină spre a mea alinare. 


Condac, glasul al 8-lea: 


Podobie: Apărătoare Doamnă, mulțumiri pentru biruinţă, izbăvindu-ne din ne- 
voi aducem ţie, Născătoare de Dumnezeu, noi robii tăi. Ci ca ceea ce ai stă- 
pânire nebiruită, slobozeşte-ne pe noi dintru toate nevoile, ca să strigăm ţie: 
Bucură-te Mireasă, pururea Fecioară! 


Apărătorului nostru celui din multe nevoi şi primejdii, pentru izbăvirea şi 
tămăduirea a tot felul de boli cu lucrarea multor minuni, cu darul Sfântului Duh, 
laude cu mulţumiri aducem ţie, sfinte, noi fiii tăi. Ci, ca cel ce eşti mult milostiv 
şi grabnic ajutător celor ce vin la tine cu credinţă, eliberează-ne cu rugăciunile 
tale din toate nevoile şi de primejdia diavolească cea rea; ca să strigăm ţie: 
bucură-te, mare făcătorule de minuni, prea cuvioase părintele nostru Nicodim, 
sfinţite şi pururea mărite! 


Condac, glasul al 8-lea: Ca pe cel împreună râvnitor sfinţilor şi ca pe un părinte 
mare, toată lavra ta, Tismana, te cinsteşte pe tine cu credinţă, sfinţite Nicodim; 
pe care păzeşte-o cu rugăciunile tale, fericite, totdeauna nebiruită şi netulburată 
de toate nevoile, ca un părinte cuvios şi pururea lăudat. 


Cântarea a 7-a 

Irmos: Tinerii în dreapta credinţă... 

Stih: Sfinte cuvioase părinte Nicodim, roagă-te lui Dumnezeu pentru noi. 
Omorându-ţi desfătările trupeşti şi mânia înfrânându-ţi sfințite Nicodim, ai 
primit răsplătirea moştenirii celei de sus, prea fericite părinte. Şi îmbrăcându-te 
întru omorârea patimilor, ai mers la Viaţa cea fără de sfârşit, unde acum cu 
bucurie cânți: Dumnezeul părinţilor noştri, bine eşti cuvântat. 

Stih: Sfinte cuvioase părinte Nicodim, roagă-te lui Dumnezeu pentru noi. 
Călătorind pe cărarea cea dreaptă a faptelor bune şi neabătându-te în lături, prea 


cuvioase părinte, te-ai sălăşluit în Cetatea cea nestricăcioasă a Edenului, unde 
acum cânţi cu veselie: Dumnezeul părinţilor noştri, bine eşti cuvântat. 

Slavă Tatălui şi Fiului şi Sfântului Duh. 


Vestind Slava Preasfintei Treimi cu cucernicie, prea fericite părinte, te-ai odih- 
nit întru Lumina cea Intreit Strălucitoare, sfințite Nicodim, unde acum cu bucu- 
rie cânţi: Dumnezeul părinţilor noştri, bine eşti cuvântat. 


Şi acum şi pururea şi în vecii vecilor. Amin (a Născătoarei). 


Toiag din rădăcina lui lesei eşti, Fecioară prea fericită, care din Floare ai adus 
Rodul cel de mântuire pentru toți cei ce strigă cu credinţă Fiului tău: Dumne- 
zeul părinţilor noştri, bine eşti cuvântat. 


Catavasie:Tinerii în dreapta credință fiind crescuţi, păgâneasca poruncă nebă- 
gând-o în seamă, de groaza focului nu s-au înspăimântat; ci, în mijlocul văpăii 
stând, au cântat: Dumnezeul părinților, bine eşti cuvântat. 


Catavasie: De dragostea Împăratului a toate fiind aprinşi tinerii, batjocorit-au 
păgâna limbă cea hulitoare, a tiranului celui ce se mânia fără măsură; de la aceia 
s-a îndepărtat focul cel mult, de la cei ce grăiau Stăpânului: în veci bine eşti 
cuvântat. 


Cântarea a 8-a 

Irmos: Cuptorul cel răcoritor... 

Stih: Sfinte cuvioase părinte Nicodim, roagă-te lui Dumnezeu pentru noi. 

Cel ce te-ai luminat cu Fulgerele cele fără de materie ale Luminii celei neapuse, 
sfințite Nicodim, scoate dintru întunericul necazurilor pe cei supăraţi de păcate 
şi povăţuieşte la lumina Veseliei pe cei ce cântă: Binecuvântaţi pe Dumnezeu în 
veci. 

Stih: Sfinte cuvioase părinte Nicodim, roagă-te lui Dumnezeu pentru noi. 
Ziditorul patimilor a zidit cumplit pe spatele meu fărădelegea, Mântuitorule şi 
nu pot eu, robul Tău, să privesc la Tine. Ci, pentru rugăciunile cuviosului 
Tău Nicodim, Milostive, milostiveşte- Te spre mine, păcătosul şi mă mântu- 


ieşte. 


Binecuvântăm pe Tatăl şi pe Fiul şi pe Sfântul Duh, Domnul! 

Ca un râvnitor al lui Hristos şi slugă credincioasă şi împărțitor al Tainelor 
Lui, îndreptător adevărat arătându-te, Sfinţite Nicodim, ne rugăm ţie: tămă- 
duieşte patimile sufletelor şi trupurilor noastre, ca să te lăudăm în veci. 


Şi acum şi pururea şi în vecii vecilor. Amin (a Născătoarei). 


Născătoare de Dumnezeu, Fecioară, roagă pe Hristos, Fiul tău şi Dumnezeul no- 
stru, să izbăvească pe cei supăraţi de cumplite greşeli şi de amăgirile şarpelui şi 
care cântă: Binecuvântaţi pe Dumnezeu în veci. 


Catavasie: Cuptorul cel răcorit a închipuit Chipul Minunii celei mai presus de 
fire; că nu a ars pe tinerii pe care 1-a primit, precum nici Focul Dumnezeirii 
pântecele Fecioarei, în care a intrat. Pentru aceasta, cântând, să strigăm: să 
binecuvânteze toată făptura pe Domnul şi să-L prea înalțe întru toţi vecii. 


Catavasie: Tinerii, cei nearşi de foc în Legea Veche, au închipuit pântecele cel 
nears al Fecioarei, care mai presus de fire a născut, pecetluită fiind şi amândouă 
lucrând o facere de minuni, pe popoare la cântare le ridică Darul. 


Cântarea a 9-a 

Irmos: Taină uimitoare văd... 

Stih: Sfinte cuvioase părinte Nicodim, roagă-te lui Dumnezeu pentru noi. 

Cel ce eşti împreună cu sfintele Cete ale tuturor sfinţilor, sfinţite Nicodim şi 
împodobit cu dumnezeiască frumuseţe, prea cuvioase părinte, ţie ne rugăm: 
roagă totdeauna pe Hristos Dumnezeu, cel Impodobit mai presus decât toată 
frumuseţea, să împodobească inimile noastre cu dumnezeiescul Său har. 

Stih: Sfinte cuvioase părinte Nicodim, roagă-te lui Dumnezeu pentru noi. 

Ca cel ce eşti cu adevărat crin cu bun miros al Raiului celui înţelegător, fericite 
părinte, veseleşte tot sufletul cu rugăciunile tale, sfințite Nicodim şi alungă 
întinăciunea patimilor mele; sănătate şi har dăruindu-mi mie, prea cuvioase. 
Slavă Tatălui şi Fiului şi Sfântului Duh. 

Adunarea celor ce viețuiesc în cinstita şi mărita ta lavră bucurându-se, te laudă 
şi totdeauna te fericeşte, sfințite Nicodim, căci cu povăţuirea Stăpânului tuturor 


ai ajuns la limanul vieţii, prea cuvioase părinte şi te rogi lui Hristos Dumnezeu 
să ne dea şi nouă limanuri de mântuire şi mare milă. 

Şi acum şi pururea şi în vecii vecilor. Amin (a Născătoarei). 


Milostiveşte-Te, Doamne, milostiveşte-Te, când vei veni să judeci. Ci, pentru 
rugăciunile pururea Fecioarei Maria, care Te-a născut pe Tine, Hristoase Dum- 
nezeule şi ale tuturor Sfinţilor, să nu mă osândeşti pe mine atunci la foc, nici cu 
mânia Ta să mă cerți. 


La Cântarea a 9-a 


Stih: Măreşte, suflete al meu, pe cea mai cinstită şi mai mărită decât Oştile 
cele de sus, pe Fecioara prea curată, de Dumnezeu Născătoarea. 


Irmosul: Taină minunată şi neobişnuită văd, cer fiind peştera, Scaun de 
Heruvimi Fecioara, ieslea sălăşluire, întru care S-a culcat Cel Neîncăput, Hristos 
Dumnezeu, pe care lăudându-L II slăvim. 


Stih: Măreşte, suflete al meu, pe Dumnezeu, Cel ce S-a născut cu Trup din 
Fecioară. 


Stih: Măreşte, suflete al meu, pe Împăratul, Cel ce S-a născut în peşteră din 
Fecioară. 


Troparul: Minunata mergere a Stelei celei noi şi neobişnuite, de curând vită, 
înaintea căreia se plecau cerurile, văzând-o magii, au mărturisit pe Hristos 
Impăratul Născut pe pământ, în Betleem, spre mântuirea noastră. 


Stih: Măreşte, suflete al meu, pe Dumnezeu, Căruia I S-au închinat magşii. 
Stih: Măreşte, suflete al meu, pe Cel ce a fost vestit de Stea magilor. 
Troparul: Magii întrebând: unde este Pruncul Împărat, Cel de curând Născut, a 
Cărui Stea s-a arătat, că am venit să ne închinăm Lui, s-a mâniat Irod şi s-a 


tulburat, semeţindu-se luptătorul împotriva lui Dumnezeu, a omor? pe Hristos. 


Stih: Măreşte, suflete al meu, pe prea curata Fecioară şi Singura de Dumne- 
zeu Născătoarea, care a născut pe Hristos Împăratul. 


Stih: Magii şi păstorii au venit să se închine lui Hristos, celui ce S-a născut în 
cetatea Betleemului. 


Troparul: Cunoscut-a cu dinadinsul Irod vremea Stelei, prin ale cărei povăţuiri 
s-au închinat magii în Betleem lui Hristos, cu daruri şi de Inger fiind povăţuiţi 
către ţara lor, au lăsat batjocorit pe cumplitul ucigător de prunci. 

Stih: Astăzi Fecioara naşte pe Stăpânul înăuntru, în peşteră! 

Irmosul: Mai lesne este, Fecioară, pentru noi să iubim tăcerea, căci este lucru 
neprimejdios, decât a împleti din dragoste cântări cu osârdie alcătuite, căci este 
lucru anevoios. Ci, o, Maică, pe cât binevoieşti dă-ne şi nouă această putere. 
Stih: Astăzi Stăpânul Se naşte ca un Prunc din Fecioară. 

Stih: Astăzi păstorii văd pe Mântuitorul în scutece înfăşat şi în iesle culcat. 


Stih: Astăzi Stăpânul Cel Nepipăit în scutece Se înfaşă ca un Prunc. 


Stih: Astăzi toată zidirea se bucură şi se veseleşte, că Hristos S-a născut din 
Tânăra Fecioară. 


Troparul: Chipurile cele nelămurite şi umbrele văzându-le sfârşite, o, Maică 
prea curată a Cuvântului, cel ce S-a arătat de curând din uşă încuiată şi socotind 
a fi El Lumina adevărului, după vrednicie binecuvântăm pântecele tău. 


Stih: Puterile cereşti vestesc lumii pe Mântuitorul, Domnul şi Stăpânul, cel ce 
S-a născut. 


În loc de Slavă Tatălui şi Fiului şi Sfântului Duh. 


Stih: Măreşte, suflete al meu, Stăpânirea Dumnezeirii celei în Trei Ipostasuri 
şi Nedespărţită. 


În loc de Şi acum şi pururea şi în vecii vecilor. Amin (a Născătoarei). 
Stih: Măreşte, suflete al meu, pe Cel ce ne-a izbăvit pe noi din blestem. 


Troparul: Dorul dobândindu-şi şi învrednicindu-se de venirea lui Hristos, 
poporul cel plăcut lui Hristos se roagă acum, cu lacrimi, să-i dai, prea curată 
Fecioară şi harul naşterii celei de a doua, cel de viaţă făcător, ca să se închine 
Strălucirii tale. 


Catavasie: Taină minunată şi neobişnuită văd, cer fund peştera, Scaun de 
Heruvimi Fecioara, ieslea sălăşluire, întru care S-a culcat Cel Neîncăput, Hristos 
Dumnezeu, pe care, lăudându-L II slăvim. 


Catavasie: Mai lesne este, Fecioară, pentru noi să iubim tăcerea, căci este lucru 
neprimejdios, decât a împleti din dragoste cântări cu osârdie alcătuite, căci este 
lucru anevoios. Ci, o, Maică, pe cât binevoieşti dă-ne şi nouă această putere. 

Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde cu, 
robul tău. 


Arătatu-te-ai pe pământ ca un înger în trup şi ca un pom răsădit lângă apa 
înfrânării bine crescând ai fost, pustnicind. Pentru aceasta, spălând întinăciunea 
cu curgerea lacrimilor tale, locaş dumnezeiesc te-ai făcut şi de minuni făcător, 
cel ce ai stins oarecând cu minunea ta văpaia focului, care nicidecum nu s-a 
atins de tine. Întru care Dumnezeu mărindu-te, ai luat de la Dânsul răsplătirea 
moştenirii celei de sus. Pe care acum, neîncetat, roagă-L să ne dea iertare de 
păcate nouă, celor ce prăznuim, cu dragoste sfântă pomenirea ta. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde cu, 
robul tău. 


Prăznuim cu credinţă strălucita şi luminata sărbătoare a pomenirii tale, adu- 
nându-ne astăzi în Lavra ta Tismana. Chemăm împreună cu noi la veselie toată 
latura şi dănțuind duhovniceşte, ne bucurăm foarte, ca de o vistierie mare, de 
trupul tău cel purtător de osteneli, prea fericite părinte. Că lăsând viaţa ta cea 
stricăcioasă ai primit în cer pe cea nestricăcioasă şi acolo, aflând mărire, minuni 
ai săvârşit, prea cuvioase, sfințite Nicodim. Pentru aceasta roagă pe Hristos 
Dumnezeu să dăruiască iertare de păcate tuturor celor ce prăznuiesc cu dragoste 
sfântă pomenirea ta. 


Sedelna Praznicului Naşterii Domnului (Crăciunului), glasul al 8-lea. Podobie: 
Porunca cea cu taină luând-o întru cunoştinţă, cel fără de trup, în casa lui Iosif 
degrab a stătut înainte, zicând celei ce nu ştia de nuntă: Cel ce a plecat cu 
pogorârea cerurile încape, fără schimbare, tot întru tine. Pe care şi văzându-L în 
pântecele Tău, luând chip de rob, mă spăimântez a striga către tine: Bucură-te, 
Mireasă, pururea Fecioară. 


Să se bucure cerul, să se veselească pământul, că S-a născut pe pământ 
Mieluşelul lui Dumnezeu, dând izbăvire lumii. Cuvântul, cel ce era în Sânurile 

Tatălui, a ieşit din Fecioară fără de sămânță; de care magii s-au înspăimântat, 
văzând că Se naşte în Betleem, ca un Prunc, Acela pe care toate II slăvesc. 

Acatistul Sfântului Nicodim de la Tismana 


IT CRET CLT 


id at zeita 
La Tea ) 


NICODIM 
DE LA TISMANA 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 

Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Arătătorului nostru de cele cereşti şi grabnic folositor, cele de laudă aducem ţie 
noi robii tăi, ca unui mare ocrotitor; şi ca cela ce ai îndrăzneală către Domnul, 
izbăveşte-ne pe noi dintru toate nevoile, ca să cântăm ţie: Bucură-te, părinte 
Nicodime, făcătorule de minuni! 


Icosul 1 

Îngerii din ceruri te laudă pe tine, prea cuvioase părinte, minunându-se de viaţa 
ta cea mai presus de fire; iar mulțimea călugărilor, lacrimi de bucurie îți aduc 
ție, cântându-ţi unele ca acestea: 

Bucură-te, a îngerilor mirare; 

Bucură-te, a demonilor pierzare; 

Bucură-te, desfătarea Raiului; 

Bucură-te, îngere al darului; 

Bucură-te, a cuvioşilor cunună; 

Bucură-te, a sufletelor noastre duhovnicească arvună; 

Bucură-te, a Lavrei tale ocrotitor; 

Bucură-te, al monahilor îndrumător; 

Bucură-te, cerească lumină; 

Bucură-te, a nevoitorilor odihnă; 

Bucură-te, vas de Duhul Sfânt purtător; 

Bucură-te, al pustnicilor veselitor; 

Bucură-te, părinte Nicodime, făcătorule de minuni! 


Condacul 2 

Râvnitor al vieţii îngereşti din copilărie te-ai arătat, părinte Nicodime; şi mer- 
gând în Sfântul Munte, te-ai dedat la cele mai aspre nevoinţe monahiceşti, încât 
se mirau toţi sihaştrii Athosului de văpaia dragostei dumnezeieşti ce ardea întru 
tine, şi slăvind pe Dumnezeu, cântau: Aliluia! 


Icosul 2 

Lavra Hilandarului se veseleşte primind la sine odrasla prea binecuvântată, din 
os domnesc crescută şi în care Duhul lui Dumnezeu se odihnește; iar noi uimiţi 
de puterea harului ce luminează întru tine, părinte, cântăm cu bucurie unele ca 
acestea: 

Bucură-te, lauda Sfântului Munte; 

Bucură-te, de Dumnezeu prea luminată minte; 

Bucură-te, iubitorul sfintelor nevoinţe; 

Bucură-te, râvnitorul dumnezeieştilor ştiinţe; 
Bucură-te, a Basarabilor lumină; 

Bucură-te, inimă, de bucuriile Duhului plină; 
Bucură-te, tămâia cea cu bun miros; 

Bucură-te, a noastră dăruire celor de folos; 
Bucură-te, împreună cu a ta rudenie după trup, Sava cel sfinţit; 
Bucură-te, că în sfânta lui lavră bine te-ai nevoit; 
Bucură-te, cela ce ai fost om ceresc; 

Bucură-te, cela ce eşti înger pământesc; 

Bucură-te, părinte Nicodime, făcătorule de minuni! 


Condacul 3 

Întâistătător al marilor lavre athonite fiind, prea cuvioase părinte, chip al ne- 
voinţelor duhovniceşti te-ai arătat; iar noi pe tine ocrotitor avându-te, cântăm 
Domnului cu bucurie: Aliluia! 


Icosul 3 

Chemare de la Dumnezeu având, sfinte, să vii în patria ta şi să ridici vetre de 
lumină duhovnicească după rânduiala Sfântului Munte Athos, grădina Maicii 
Domnului cea binecuvântată, n-ai zăbovit a o împlini, prea cuvioase; şi acum 
mulțimile călugărilor, chip al nevoinţelor monahiceşti, pe tine avându-te, laude 
ca acestea îți aduc neîncetat, grăind aşa: 

Bucură-te, a monahilor lumină; 

Bucură-te, a noastră mângâiere, care orice durere alină; 

Bucură-te, dulce ostenitor; 

Bucură-te, al darurilor dumnezeieşti cuprinzător; 

Bucură-te, orânduitorul vieţii monahiceşti; 

Bucură-te, cela ce pe pustnici îi întăreşti; 

Bucură-te, părinte, al oropsiților ajutător; 

Bucură-te, al duhurilor necurate izgonitor; 

Bucură-te, purtătorule de Dumnezeu; 

Bucură-te, ocrotitorul nostru de orice rău; 

Bucură-te, prea blândule păstor; 

Bucură-te, al Ortodoxiei apărător; 

Bucură-te, părinte Nicodime, făcătorule de minuni! 


Condacul 4 

Când marele Antonie ţi-a poruncit să treci în Țara Românească, n-ai zăbovit, 
sfinte, şi haina întinzând-o peste ale Dunării valuri, ai trecut, părinte, pe ţărmul 
românesc, cântând lui Dumnezeu: Aliluia! 


Icosul 4 

La Orăştie trecând în Țara Românească, pentru a ridica sfânta mănăstire, te-ai 
sârguit părinte, iar Vlaicu Vodă ţi-a împlinit dorirea, zicând către tine întru umi- 
linţă unele ca acestea: 

Bucură-te, înger binevestitor; 

Bucură-te, al orânduielii monasticeşti începător; 

Bucură-te, că valurile Dunării te-au ascultat; 

Bucură-te, că marele Antonie, patronul tău, te-a binecuvântat; 

Bucură-te, a Basarabilor bucurie; 

Bucură-te, că ei, rudenie după trup vor să te ştie; 

Bucură-te, că Ungro-Vlahia se veseleşte; 

Bucură-te, că fiu prea iubit pe tine te primeşte; 

Bucură-te, că la Vodița aşezare de sihaştri ai ridicat; 

Bucură-te, că truda ta Dumnezeu o a binecuvântat; 

Bucură-te, a Banatului lumină; 

Bucură-te, că ai tăi fii duhovniceşti întru adâncă smerenie lui Dumnezeu se 
închină; 

Bucură-te, părinte Nicodime, făcătorule de minuni! 


Condacul 5 

Cum cerbul însetat aleargă spre izvoarele apelor, aşa sufletul tău, părinte, prin 
dumnezeiasca chemare a alergat la Cascada Apelor Cristaline şi în peşteră sălă- 
şluindu-te, cu îngerii împreună cântai lui Dumnezeu: Aliluia! 


Icosul 5 

După ce ai izgonit din peşteră balaurul ce te ameninţa, părinte, patruzeci de zile 
şi patruzeci de nopţi ai petrecut în neîncetată rugăciune, ca Dumnezeu să-ţi 
descopere voinţa Sa, unde să ridici marea lavră închinată prea curatei Sale Maici 
şi împlinindu-ţi dorirea, cu bucurie îți cântăm unele ca acestea: 

Bucură-te, cela ce în peşteră te-ai nevoit; 

Bucură-te, că cererile tale s-au împlinit; 

Bucură-te, iubitorule de sfinte nevoinţe; 

Bucură-te, cunoscătorul înaltelor ştiinţe; 

Bucură-te, aşezătorule de cele dumnezeieşti; 

Bucură-te, îndrumătorul cetelor monahiceșşti; 

Bucură-te, cela ce te-ai suit la înălțime; 

Bucură-te, mângâietorul inimilor creştine; 

Bucură-te, iubitorul Sfintelor lui Dumnezeu locaşuri; 

Bucură-te, cela ce pregăteşti ale Duhului sălaşuri; 

Bucură-te, părinte, al nostru învăţător; 

Bucură-te, al dumnezeieştilor Daruri cuprinzător; 

Bucură-te, părinte Nicodime, făcătorule de minuni! 


Condacul 6 

Stând pe o piatră la rugăciune trei zile şi trei nopți, părinte, o dumnezeiască 
lumină te-a cuprins şi ca un stâlp de foc, de la cer şi până la pământ s-a făcut, 
din care Domnul ţi-a poruncit ca pe acel loc jertfelnic să ridici; şi luminat de 
raza Duhului Sfânt fiind, cu lacrimi de bucurie cântai lui Dumnezeu: Aliluia! 


Icosul 6 

Mulţime de ucenici adunând, părinte, la Tismana mare lavră ai ridicat, unde, zi 
şi noapte, rugăciuni neîncetate se înălțau la Dumnezeul îndurărilor, care săvâr- 
şea prin tine lucruri mari şi prea slăvite; iar noi, fiii tăi, întru căldura Duhului îţi 
cântăm unele ca acestea: 

Bucură-te, părinte, al nostru îndrumător; 

Bucură-te, cel către Domnul pentru noi, fierbinte rugător; 

Bucură-te, vistierie a rugăciunii celei de taină cuprinzătoare; 

Bucură-te, a Duhului Sfânt plăcută aşezare; 

Bucură-te, a noastră mângâiere; 

Bucură-te, în rugăciuni neîncetată veghere; 

Bucură-te, cela ce de darul lacrimilor te-ai umplut; 

Bucură-te, că prin vărsarea acestora, locaş Sfântului Duh te-ai făcut; 

Bucură-te, al monahilor păstor; 

Bucură-te, al creştinilor ocrotitor; 

Bucură-te, a Valahiei lumină; 

Bucură-te, liră, de duhovnicească viersuire plină; 

Bucură-te, părinte Nicodime, făcătorule de minuni! 


Condacul 7 

Prin sfinţenia vieţii tale, părinte, de mari daruri te-ai învrednicit; că şi duhurile 
necurate, din cei cuprinşi de ele le izgoneai; şi la credinţa ortodoxă pe mulți i-ai 
adus, prea cuvioase; pentru care şi cu bucurie te lăudăm pe tine, cântând lui 
Dumnezeu: Aliluia! 


Icosul 7 

Când împăratul Sigismund a alergat la tine, părinte, cerând îndurarea ta pentru 
fiica lui, care era chinuită rău de duhul necurat din copilăria ei, şi văzând-o 
izbăvită şi cu totul sănătoasă prin mijlocirea ta către Domnul, cu lacrimi de 
recunoştinţă îţi cântăm unele ca acestea: 

Bucură-te, părinte al mângâierii; 

Bucură-te, al inimilor credincioase alinătorul durerii; 

Bucură-te, izbăvitorul celor ce aleargă la tine; 

Bucură-te, doctoria duhovnicească a sufletelor creştine; 

Bucură-te, a lui Sigismund mirare; 

Bucură-te, a lui Mircea prea luminoasă stare; 

Bucură-te, că Sigismund te-a ascultat; 

Bucură-te, că el prin apa botezului s-a luminat; 

Bucură-te, propovăduitorul Ortodoxiei; 

Bucură-te, risipitorul ereziei; 

Bucură-te, iubitorul pravilelor sfinte; 

Bucură-te, propovăduitorul dreptei credinţe; 
Bucură-te, părinte Nicodime, făcătorule de minuni! 


Condacul 8 

Firea focului ai biruit, părinte, că în mijlocul jeratecului stând ca la două ceasuri 
şi mai mult, nevătămat ai rămas, prea fericite; şi împreună cu ucenicul tău, în 
mijlocul flăcărilor fiind, cântai lui Dumnezeu: Aliluia! 


Icosul 8 

În mare uimire fiind Sigismund cu Mircea, şi mulțimile credincioşilor care erau 
de faţă văzându-te stând în mijlocul flăcărilor fără a te vătăma, părinte, prea mă- 
rind puterea lui Dumnezeu cea mare, care te ocrotea, îți cântau unele ca acestea: 
Bucură-te, cela ce depăşeşti legile firii; 

Bucură-te, cel plin de harul dumnezeirii; 

Bucură-te, că firea focului ţi s-a supus; 

Bucură-te, că în mijlocul văpăilor stând, cu duhul erai sus; 

Bucură-te, minte dumnezeiască; 

Bucură-te, înger în fire omenească; 

Bucură-te, că orice minte copleşeşti; 

Bucură-te, că pe cei ce ispitesc, îi umileşti; 

Bucură-te, că toţi au rămas fără de glas; 

Bucură-te, părinte, de focul dragostei creştine ars; 

Bucură-te, a Duhului Sfânt iubire; 

Bucură-te, a sfintei tale lavre, mărire; 

Bucură-te, părinte Nicodime, făcătorule de minuni! 


Condacul 9 

Sosind vremea trecerii tale din această viaţă, către Domnul, prea cuvioase 
părinte, mai înainte ai fost înştiinţat. Şi pentru ultima dată coborând din peşteră 
în Sfânta lavră, la prea luminatul praznic al Naşterii Domnului împreună cu uce- 
nicii tăi cântai Dumnezeiescului Prunc: Aliluia! 


Icosul 9 

Întristare mare i-a cuprins pe toţi, părinte, auzind despre trecerea ta din această 
viaţă; dar încredinţându-i că vei mijloci înaintea lui Dumnezeu pentru ei şi 
pentru toţi acei care vor cere ajutorul tău în necazurile lor, de bucurie îţi cântau 
unele ca acestea: 

Bucură-te, al lavrei tale mijlocitor; 

Bucură-te, al tuturor celor ce aleargă la tine dulce mângâietor; 

Bucură-te, hrană duhovnicească; 

Bucură-te, a noastră tărie sufletească; 

Bucură-te, al Tismanei înger păzitor; 

Bucură-te, al monahilor dulce îndrumător; 

Bucură-te, corabie duhovnicească; 

Bucură-te, liman sigur celor ce vor să se mântuiască; 

Bucură-te, a noastră binecuvântare; 

Bucură-te, a sufletelor obidite scăpare; 

Bucură-te, far purtător de-a Duhului lumină; 

Bucură-te, îngerească minte, de înţelepciune dumnezeiască plină; 
Bucură-te, părinte Nicodime, făcătorule de minuni! 


Condacul 10 

Văzând prea slăvita mutarea prea cuviosului părintelui nostru Nicodim cel 
sfinţit de la pământ la cer, şi noi să ne înstrăinăm de lumea cea deşartă şi la cele 
dumnezeieşti să ne suim, ca împreună cu dânsul să cântăm lui Dumnezeu: 
Aliluia! 


Icosul 10 

Veniţi credincioşilor, să lăudăm pe cel minunat între sfinţi, pe povăţuitorul 
monahilor şi lauda credincioşilor, pe cel din lavra Tismanei şi a Gorjului cu- 
nună, pe marele între cuvioşi Nicodim, şi cu un glas să-i cântăm cântare de 
bucurie, aşa: 

Bucură-te, cela ce în căile Domnului ne eşti îndrumător; 

Bucură-te, ai celor neştiutori învăţător; 

Bucură-te, a Raiului desfătare; 

Bucură-te, stea, de dumnezeiască lumină purtătoare; 

Bucură-te, că din pruncie pe Hristos iubind, lumea o ai defăimat; 

Bucură-te, că pe umerii tăi jugul cel bun şi sarcina cea uşoară a Domnului ai 
luat; 

Bucură-te, izgonitorul duhurilor necurate şi grabnic ajutător al celor bântuiţi; 
Bucură-te, izbăvitorul copilei îndrăcite şi bucuria cea negrăită a credincioşilor ei 
părinți; 

Bucură-te, al creştinilor grabnic sprijinitor; 

Bucură-te, al sufletelor celor scârbite mângâietor; 

Bucură-te, a oropsiţilor îmbărbătare; 

Bucură-te, izbăvitorul nostru de a lui lucifer pierzare; 

Bucură-te, părinte Nicodime, făcătorule de minuni! 


Condacul 11 

Niciodată nu vom înceta a spune minunile tale, părinte Nicodime, că toate bolile 
tămăduieşti şi pe toţi care cer ajutorul tău cel bogat în milă, din necazuri îi 
izbăveşti. Pentru aceasta cu bucurie lăudându-te, cântăm lui Dumnezeu, celui ce 
te-a proslăvit pe tine: Aliluia! 


k*kkhkkrkkhkhkkrhkhkhkhkkhkhkikhkikikiky 


Xp Xp e e e e e e e e 2 e e 2 e e e e e e e e e e e e ee e e eX 


k*hkkhkkhkhkhkkhkhkhkhkkhkhkihkhkhkhkikihkikyikyk 


Sp Xp e Xe e e e XP De e De e e e E e e e e e e XP e e e e e e E e e e XX 


Icosul 11 

Spre tine totdeauna nădăjduind, te fericim, prea cuvioase părinte Nicodime, că 
ai împodobit cununa vieţii duhovniceşti prin dumnezeiasca ta sfinţenie, care 
peste veacuri pilduieşte sufletelor dornice de Dumnezeu; şi bucurându-ne, noi 
robii tăi, cu evlavie te prea mărim şi, lăudându-te, îți cântăm unele ca acestea: 
Bucură-te, mărgăritarul cel de mult preţ, întărirea vieţii duhovniceşti; 

Bucură-te, a cuvioşilor cunună şi ocrotitorul Ţării Româneşti; 

Bucură-te, cela ce cu prea cuvioşii şi cu toţi sfinții eşti împreună-vieţuitor; 
Bucură-te, al dumnezeieştii slave moştenitor; 

Bucură-te, buna conglăsuire a celor credincioşi; 

Bucură-te, creştere aleasă, celor evlavioşi; 

Bucură-te, că prin sfinţenia vieţii tale pe toţi i-ai umplut de evlavie; 

Bucură-te, lucrătorul rugăciunii celei de taină, care este a Duhului Sabie; 
Bucură-te, cela ce sabia nevăzuţilor vrăjmaşi o ai sfărâmat; 

Bucură-te, că duhovniceasca ta moştenire lui Dumnezeu o ai închinat; 
Bucură-te, candelă aprinsă a sfintelor nevoinţe; 

Bucură-te, că toţi credincioşii aleargă la tine cu credinţă; 

Bucură-te, părinte Nicodime, făcătorule de minuni! 


Condacul 12 

Minunându-ne de dumnezeiescul har, care lucrează puteri prea slăvite prin 
sfintele tale moaşte, părinte Nicodime, şi gândind la razele strălucirii cu care 
Dumnezeu te-a împodobit, de bucurie negrăită cântăm noi credincioşii Făcă- 
torului de bine: Aliluia! 


Icosul 12 

Chip al înstrăinării te-ai făcut, părinte, şi de dumnezeiescul har umplându-te pe 
toţi i-ai luminat, iar noi prin tine, de duhovniceasă mireasmă umplându-ne, îţi 
cântăm unele ca acestea: 

Bucură-te, părinte; 

Bucură-te, arhimandrite; 

Bucură-te, a Darului sălăşluire; 

Bucură-te, a Duhului Sfânt iubire; 

Bucură-te, luceafăr prea slăvit; 

Bucură-te, de Domnul prea mărit; 

Bucură-te, prea cuvioase părinte; 

Bucură-te, îți spunem, prin sfinte simţăminte; 

Bucură-te, al nostru bun păstor; 

Bucură-te, al săracilor părtinitor; 

Bucură-te, a celor năpăstuiţi scăpare; 

Bucură-te, a rătăciților luminare; 

Bucură-te, părinte Nicodime, făcătorule de minuni! 

Condacul 13 (de trei ori) 

O, prea fericite părinte Nicodime, primind a noastră umilă rugăciune, mijloceşte 
nouă mila Celui Preaînalt, şi izbăvindu-ne din toată ispita, scoate-ne din chinul 
ce va să fie, pe toţi cei ce te lăudăm pe tine şi cântăm lui Dumnezeu: Aliluia! 


Apoi se zice iarăşi: 


Icosul întâi 

Îngerii din ceruri te laudă pe tine, prea cuvioase părinte, minunându-se de viaţa 
ta cea mai presus de fire; iar mulțimea călugărilor, lacrimi de bucurie îți aduc 
ție, cântându-ţi unele ca acestea: 

Bucură-te, a îngerilor mirare; 

Bucură-te, a demonilor pierzare; 

Bucură-te, desfătarea Raiului; 

Bucură-te, îngere al darului; 

Bucură-te, a cuvioşilor cunună; 

Bucură-te, a sufletelor noastre duhovnicească arvună; 

Bucură-te, a Lavrei tale ocrotitor; 

Bucură-te, al monahilor îndrumător; 

Bucură-te, cerească lumină; 

Bucură-te, a nevoitorilor odihnă; 

Bucură-te, vas de Duhul Sfânt purtător; 

Bucură-te, al pustnicilor veselitor; 

Bucură-te, părinte Nicodime, făcătorule de minuni! 


Condacul întâi 

Arătătorului nostru de cele cereşti şi grabnic folositor, cele de laudă aducem ţie 
noi robii tăi, ca unui mare ocrotitor; ci ca cela ce ai îndrăzneală către Domnul, 
izbăveşte-ne pe noi dintru toate nevoile, ca să cântăm ţie: Bucură-te, părinte 
Nicodime, făcătorule de minuni! 


După care se citeşte această 


Rugăciune 

Sfinte prea cuvioase părinte Nicodime, primind a noastră umilă rugăciune, 
mijloceşte nouă mila Celui Preaînalt. Izbăveşte-ne cu folosinţa ta, prea fericite, 
de relele ce vin asupra noastră, ca neîncetat să te slăvim pe tine. Ştii neputința 
firii noastre, dar şi credinţa o vezi şi suspinurile auzi; nu ne lăsa, părinte, când 
alergăm la tine. 


Roagă-te Stăpânului, pentru noi nevrednicii, să ierte greşalele noastre şi să ne 
dea dragoste curată şi putere a face tot binele, spre slava Preasfântului Său 
nume. 


Pe tine te cerem şi ţie ne rugăm: ajută-ne, părinte, că, deşi am greşit din ispita 
celui rău, dar cu inima zdrobită la tine alergăm să ne ocroteşti de săgeata cea 
ucigătoare a vrăjmaşului nostru diavol, care răneşte de moarte sufletele noastre. 


Cum ai miluit pe toţi care au alergat la tine cu credinţă, tămăduindu-i de nepu- 
tinţele lor şi pe fata chinuită de duhul necurat ai izbăvit-o, aşa şi pe noi, părinte, 
ne izbăveşte de neputinţele noastre sufleteşti şi trupeşti, şi prin mijlocirea ta 
fiind mântuiţi, slavă, mulţumită şi închinăciune totdeauna să înălțăm: Tatălui şi 
Fiului şi Sfântului Duh, acum şi pururea şi în vecii vecilor. 


Amin! 

Acatistul Sfântului cuvios Nicodim cel sfinţit 


cel Sfinţit 
de la Tismana 


Sfântul 
NICODIM 





prăznuire la 26 decembrie 


Sfântul Nicodim cel sfințit de la Tismana, Țara Românească, este cunoscut ca 
întemeietorul Mânăstirilor Vodița, Tismana şi Prislop şi, mai mult, ucenicii săi 
extind locaşurile monahale, de se poate spune că se începe o adevărată „ava- 
lanşă de aşezăminte călugăreşti”. 


Rolul Sfântului Nicodim a fost mare, că împreună cu Mircea cel bătrân a „întărit 
tradiția strămoşească” şi a repus-o în valoare, conjunctura istorică fiind de 
distrugere tocmai a credinţei pământeşti. Expansiunea ungurească şi a catoli- 
cismului, mai ales în Ardeal, constituia un pericol direct pentru „sufletul româ- 
nesc”. 


Sfântul Nicodim este „sfântul de suflet şi de inimă” al Olteniei de sud, şi cin- 
stirea românească monahală în general. 


După obişnuitul început se zice: 


Tropar (glas 1) „Celui ce a răsărit din Fecioară, mai-Marelui păstorilor, ca o 
oaie de turmă ai urmat, Sfinte părintele nostru Nicodim. Cu postul, cu 
privegherea şi cu rugăciunile te-ai făcut lucrător sfințit de cele cereşti, 
tămăduind sufletele celor ce aleargă la tine cu credinţă. Pentru aceasta grăim: 
Slavă Celui ce te-a prea slăvit pe tine, slavă Celui ce ţi-a dat ţie putere, slavă 
Celui ce a arătat tuturor prin tine îndreptare”. 


Troparul Invierii, al Născătoarei de Dumnezeu „Gavriil zicând ţie, Fecioară: 
«Bucură-te...” (Glasul 1) 

Doamne miluieşte (de 3 ori). 
Slavă... Și acum... 
Psalmul 50, apoi: 


Condacul 1 

PreaSfântul Duh este întodeauna ca taină peste toate şi în chipurile cele alese în 
nenumărate virtuţi se sălăşluieşte şi se descoperă şi se face izvor de necontenită 
sfinţenie, precum în tine, sfinte cel de mare cinstire: Bucură-te, Sfinte cuvioase 
părinte Nicodime, izvorul revărsării Duhului PreaSfânt! 

Icosul 1 

Multe sunt darurile dumnezeieşti ce se revarsă peste lume, dar în chipuri 
deosebite strălucesc în aleşii care le oglindesc cu propriile daruri de 
înfrumusețare, pe care ca prinos ei însuşi le aduc la altarul cel prea sfânt. 
Bucură-te, alesul tainei chipului Sfântului Duh; 

Bucură-te, oglindă a celor de sus; 

Bucură-te, fiul ales al neamului strămoșesc; 

Bucură-te, cel în care însuşi chipul Sfântului Duh s-a pecetluit; 

Bucură-te, că virtutea de duh ai primit; 

Bucură-te, că Duhul Sfânt a intrat în adâncul tău curat; 

Bucură-te, că aşa sălăşluire de duh te-ai făcut; 

Bucură-te, că spre lucrarea Sa ai fost rânduit; 

Bucură-te, că în darurile Sale te-ai îmbrăcat; 

Bucură-te, că în taina Sa ai crescut; 

Bucură-te, rod în chipul Duhului Sfânt; 

Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 2-lea 

Prin Hristos firea de făpturi avem, în totodată cu unirea dumnezeiască, iar prin 
Sfântul Duh, viaţa şi creşterea ei, şi aşa fiecare, în propriul răspuns, chipul 
acestor împliniri trebuie să-l rodim, în cântarea de: Aliluia! 


Icosul al 2-lea 

La zămislirea noastră, însuşi Duhul Sfânt revarsă un dar pe care EI ca 
Dumnezeu îl ştie cât ne este de potrivit şi lucrător, şi ţie, Sfinte Nicodime, mare 
dar ţi s-a dat, după măsura ta. 

Bucură-te, că ai crescut darul dumnezeiesc; 

Bucură-te, pământ bun al seminţei celei bune; 

Bucură-te, că ai răsărit cu putere de duh; 

Bucură-te, că te-ai făcut pom mare; 

Bucură-te, că rod mult ai dat; 

Bucură-te, că, aşa, la tine mulți au alergat; 

Bucură-te, că te-ai făcut piatră de altar a lui Hristos; 

Bucură-te, că ai devenit chip al închinării: 

Bucură-te, chipul revărsării de credincioşie; 

Bucură-te, izvor de sfinţenie; 

Bucură-te, izvorâre de duhovnicie; 

Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 3-lea 

Povăţuit în taină de Duhul PreaSfânt, din tinereţe la Muntele Athos ai plecat, 
unde chipul monahicesc ai luat şi chiar întâi stătător ai ajuns, în cântarea de: 
Aliluia! 


Icosul al 3-lea 

Ca un fiu vrednic al neamului şi pământului românesc nu puteai fi despărțit de 
înrudirea părinţilor strămoşeşti, şi aşa te-ai întors îmbogăţit, ca şi mai multă 
roadă să arăţi. 

Bucură-te, tinereţe luminată; 

Bucură-te, alegerea celor duhovniceşti; 

Bucură-te, alergarea spre Hristos; 

Bucură-te, nevoinţă ce preface firea; 

Bucură-te, nevoinţă ce deschide cele din adânc; 

Bucură-te, postire de mâncare, pentru stăpânirea trupului; 

Bucură-te, postire de minte, pentru stăpânirea sufletului; 

Bucură-te, postire de simţire, pentru stăpânirea inimii; 

Bucură-te, postire de vederea celor lumești; 

Bucură-te, că aşa se deschide vederea de duh; 

Bucură-te, închinarea, uşa iubirii de Dumnezeu; 

Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 4-lea 

Iubirea de Dumnezeu a făpturii nu poate fi decât în închinarea de altar, în icoana 
peste „prăpastia de netrecut” dintre Dumnezeu şi lume, de unde râvna ta pentru 
Biserica lui Hristos, în cântarea de: Aliluia! 


Icosul al 4-lea 

Chip de revărsarea Sfântului Duh fiind, din tine cu adevărat iubirea de 
Dumnezeu curgea în taină peste tot pe unde treceai, şi tu însuţi, ca un altar viu, 
pe Hristos neîncetat L-ai vesut. 

Bucură-te, că ai fost rânduit spre slujba altarului; 

Bucură-te, că bun slujitor te-ai arătat; 

Bucură-te, râvnitorul Liturghiei lui Hristos; 

Bucură-te, Liturghia revărsării Sfântului Duh; 
Bucură-te, bucuria Liturghiei iubirii dumnezeieşti,; 
Bucură-te, împlinirea în trupul lui Hristos; 

Bucură-te, al acestor taine mult trăitor; 

Bucură-te, că prin acestea darurile sfinte le-ai primit; 
Bucură-te, că izvor de daruri aşa te-ai făcut; 

Bucură-te, că mai înainte de moarte veşnicia ai gustat; 
Bucură-te, că şi stricăciunea în nestricăciune ai prefăcut; 
Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 5-lea 

Smerit cum ai fost de la început tot aşa ai vrut să rămâi, că neştiut între pietre 
trupul ţi l-ai lăsat în apele râului Lom, până când sfintele tale moaşte Dumnezeu 
ți le-a descoperit să fie în lucrarea Sa pentru lume, în cântarea de: Aliluia! 


Icosul al 5-lea 

Iubirea ta cea mare de Dumnezeu ţi-a crescut şi iubirea pentru făptura Sa, că din 
fiul cel mic ai devenit chipul cel mare de sfânt părinte. 

Bucură-te, iubire de Dumnezeu cu iubire de făptură în unire; 

Bucură-te, taină la care toți trebuie să ajungă; 

Bucură-te, taină pe care prin osteneli ai câştigat-o; 

Bucură-te, taină care de însuşi Hristos ţi s-a dăruit; 

Bucură-te, drumul vieții împlinit; 

Bucură-te, calea vieţii deschisă până la cer; 

Bucură-te, calea pământească trecută peste hotar; 

Bucură-te, firea omenească înduhovnicită; 

Bucură-te, firea omenească unită cu cele „peste fire”; 

Bucură-te, suflet mai tare ca trupul; 

Bucură-te, trup mai tare decât carnea; 

Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 6-lea 

Ca un părinte de mare cinste, în Țara Românească te-ai întors, şi însuşi 
domnitorul ţi s-a închinat şi povăţuitor de taină te-a luat, că darul lui Dumnezeu 
în tine a văzut, în cântarea de: Aliluia! 


Icosul al 6-lea 

Însuşi marele sfânt Antonie ţi-a poruncit în aceste ţinuturi peste Dunăre să vii şi 
ca un Ilie pe apă ai trecut, de s-a minunat ucenicul tău, încredinţându-se astfel şi 
mai mult de chemarea ta. 

Bucură-te, înger îndeosebi trimis; 

Bucură-te, de Sfântul Antonie cel mare călăuzit; 
Bucură-te, că dar de duhovnicie ai adus; 

Bucură-te, că în pământ bun l-ai sădit; 

Bucură-te, că repede a crescut; 

Bucură-te, că repede şi roade a făcut; 

Bucură-te, că ai izvorât duh de viaţă peste tot; 
Bucură-te, că ai aprins focul credinţei străbune; 
Bucură-te, că în făclia de neam Lumina ai înălţat; 
Bucură-te, că toate mormintele părinților ai luminat; 
Bucură-te, că te-ai făcut reînvierea moştenirii sfinte; 
Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 7-lea 

Pe unde poposeai, altare lui Hristos înălțai, precum la Vodița, Prislop şi 
Tismana şi încă nenumărate Sihăstrii, unde deja pustnici de taină erau, care prin 
tine şi mai mult s-au întărit, în cântarea de: Aliluia! 


Icosul al 7-lea 

Te-au primit toţi ca pe un trimis al lui Hristos, ca pe un trimis al Sfântului Duh, 
ca să aperi credinţa străbună de vrăjmaşii cei de pe ascuns. 

Bucură-te, a Ţării Valahiei lumină; 

Bucură-te, al Basarabilor binecuvântător; 

Bucură-te, înger trimis la „vremuri grele”; 

Bucură-te, fiu al pământului dreptcredincios; 

Bucură-te, că prin tine virtutea s-a arătat; 

Bucură-te, că bărbăţia străbună ai dezvăluit; 

Bucură-te, că duh de tărie ai insuflat; 

Bucură-te, că la lucrarea sfântă pe mulţi i-ai chemat; 

Bucură-te, omul cel înţelept; 

Bucură-te, omul cu priceperea de sus; 

Bucură-te, sfinţenia din nou răsărită; 

Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 8-lea 

Cu multă cinstire în tot Muntele Athos şi de asemenea în împrejurimi, toţi ca pe 
un mare părinte şi iscusit duhovnic te-au luat, ca ajutător în nevoile încurcate ale 
lumii, în cântarea de: Aliluia! 


Icosul al 8-lea 

Serbia şi Bulgaria, ţările învecinate, sprijinitor te-au rugat să le fu, că la 
Constan-tinopol ai mers şi pacea între biserici ai făcut, ca aşa să se poată sta în 
fața vrăjmăşuilor ce din toate părțile amenințau dreapta credinţă. 

Bucură-te, părinte de iscusită duhovnicie; 

Bucură-te, slujitorul dreptei credinţe creştine; 

Bucură-te, că şi dezbinările ai oprit; 

Bucură-te, că certurile ai împăcat; 

Bucură-te, că adunarea bisericii ai întărit; 

Bucură-te, avva şi sfetnic de lume; 

Bucură-te, monah şi povăţuitor al oamenilor; 

Bucură-te, pustnic şi mare dregător; 

Bucură-te, omul întreg al lui Dumnezeu; 

Bucură-te, lucrare întreagă a celor sfinte; 

Bucură-te, împlinitorul celor orânduite; 

Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 9-lea 

Dorul dumnezeiesc după linişte te-a dus din loc în loc şi aşa plaiurile româneşti 
ai colindat, până ce „stâlp de foc luminos” ţi s-a arătat, unde Mânăstire să ridici, 
în cântarea de: Aliluia! 


Icosul al 9-lea 

Aşa, Tismana ca Lavră de monahi ai clădit, unde lauda lui Hristos să fie ziua şi 
noaptea, unde izvor de Duh PreaSfânt să fie pentru urmaşi, care fără oprire 
iubirea de Dumnezeu să crească. 

Bucură-te, fiu de cinste al pământului românesc; 

Bucură-te, fiu vrednic, ce se face şi el părinte; 

Bucură-te, că duhovnicia neamului ai strălucit; 

Bucură-te, că din „vopselele străbune” ai zugrăvit-o; 

Bucură-te, că înrudirea strămoşească ai crescut; 

Bucură-te, că duhovnicia moştenirii sfinte ai rodit; 

Bucură-te, că şi mai mult ai înmulţit-o; 

Bucură-te, că plămada urmaşilor ai rămas; 

Bucură-te, că prefacerea tot mai bună ai lăsat; 

Bucură-te, că „oprirea” păcatului ai transmis; 

Bucură-te, că binecuvântarea de avvă ne-ai dăruit; 

Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 10-lea 

Domnitorul Țării, Mircea cel bătrân, te avea sfetnic şi împreună, la „răscrucea 
de vremi şi schimbări”, cele sfinte aţi pus înainte, ca vrăjmăşiile viclene să nu 
distrugă dreapta credinţă şi cântarea de: Aliluia! 


Icosul al 10-lea 

Cu minuni, darul cel sfânt ţi s-a arătat, că şi în foc ai intrat şi cărbuni aprinşi în 
veşminte ai ţinut fără să te arzi, ceea ce a înspăimântat pe cei străini şi aşa 
credinţa neamului ai întărit. 

Bucură-te, icoană de închinat a duhovniciei româneşti; 

Bucură-te, izvor de daruri al PreaSfântului Duh; 

Bucură-te, înger omenesc crescut pe pământ; 

Bucură-te, şi sfinţenie de Înger ceresc; 

Bucură-te, revărsare dumnezeiască peste lume; 

Bucură-te, al acestei ţări „hotar” de dreaptă credinţă; 

Bucură-te, că opreşti pe toţi vrăjmaşii vicleni; 

Bucură-te, că vădeşti pe toți „lupii răpitori”; 

Bucură-te, veghetor neadormit; 

Bucură-te, păstor de adevărată credincioşie; 

Bucură-te, păstorul iubitor al lui Hristos: 

Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 11-lea 

Dorinţa ta era însă viaţa duhovnicească monahală, încât adesea te retrăgeai în 
peşteri şi sihăstrii, unde cu Domnul petreceai, în lubirea cea mare, pe care din 
tinereţe ai crescut-o, în cântarea de: Aliluia! 


Icosul al 11-lea 

La Tismana, în Peştera de sus, loc de nevoinţă ai avut şi pe şarpele din ea l-ai 
scos şi aşa doar Sâmbăta, Duminica şi la Sărbători coborai, ca împreună cu 
ceilalţi să slujeşti. 

Bucură-te, iubire de Dumnezeu, de nimic împuţinată; 

Bucură-te, iubire şi de făptura Sa; 

Bucură-te, rugător şi pentru lume; 

Bucură-te, rugător pentru mântuirea veşniciei; 

Bucură-te, rugătorul cel mare al monahismului românesc; 

Bucură-te, că avem şi din sfintele tale moaşte; 

Bucură-te, că deşi stau „ascunse”, comoară le ştim; 

Bucură-te, şi părintele nevoilor noastre; 

Bucură-te, tămăduitor şi ajutător; 

Bucură-te, alungarea duhurilor necurate; 

Bucură-te, oprirea patimilor ascunse din noi; 


k*kkhkkrhkkhkhkkrhkhkhkhkkhkhkikhkikikik 


Xp Xp e e e e e e e e e e e e e e e e e e e e e E e e eX 


k*hkkhkkhkhkhkkhkhkhkhkkhkhkihkhkhkhkikyihkhkyikyk 


Sp Xp e Xe e Xe e XP De e De e e e E e e e e e e XP e Xe e e e e E e e e XX 


Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 12-lea 

Sfinte părinte Nicodime, ai rămas numele monahismului acestui neam şi pământ 
românesc, că prin tine a reînviat şi aşa te-ai făcut icoana sa duhovnicească 
pentru toţi urmaşii, în cântarea de: Aliluia! 


Icosul al 12-lea 

Sfinţenia acestui neam şi pământ în tine s-a adunat şi aşa prin tine străluceşte şi 
izvor nesecat s-a făcut, din care şi noi ne întărim şi creştem noi roduri. 
Bucură-te, iscusitul nostru povăţuitor; 

Bucură-te, dascălul monahismului; 

Bucură-te, învățătorul dreptei credinţe; 

Bucură-te, păstrătorul Ortodoxiei creştine; 

Bucură-te, şi bucuria noastră, a celor de „jos”; 

Bucură-te, mângâierea noastră, a celor neputincioşi; 

Bucură-te, braţe iubitoare pentru noi, cei în necaz; 

Bucură-te, ascultătorul plângerilor noastre; 

Bucură-te, sfântul la care nădăjduim; 

Bucură-te, sfântul milostiv al lui Dumnezeu; 

Bucură-te, nume de închinare părintească; 

Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


Condacul al 13-lea (de trei ori) 

Proslăvit la Cer, fiul acestui neam şi pământ ai rămas, şi aşa, nedespărțit ne eşti, 
nume şi părinte mare între Sfinţii noştri Părinţi, prin care şi noi nădăjduim să 
trecem prin toate nevoile şi îndeosebi să ne păstrăm credinţa curată, în cântarea 
de: 

Aliluia! 


Se citeşte apoi din nou: 


Icosul 1 

Multe sunt darurile dumnezeieşti ce se revarsă peste lume, dar în chipuri 
deosebite strălucesc în aleşii care le oglindesc cu propriile daruri de 
înfrumusețare, pe care ca prinos ei însuşi le aduc la altarul cel prea sfânt. 
Bucură-te, alesul tainei chipului Sfântului Duh; 

Bucură-te, oglindă a celor de sus; 

Bucură-te, fiul ales al neamului strămoșesc; 

Bucură-te, cel în care însuşi chipul Sfântului Duh s-a pecetluit; 

Bucură-te, că virtutea de duh ai primit; 

Bucură-te, că Duhul Sfânt a intrat în adâncul tău curat; 

Bucură-te, că aşa sălăşluire de duh te-ai făcut; 

Bucură-te, că spre lucrarea Sa ai fost rânduit; 

Bucură-te, că în darurile Sale te-ai îmbrăcat; 

Bucură-te, că în taina Sa ai crescut; 

Bucură-te, rod în chipul Duhului Sfânt; 

Bucură-te, Sfinte cuvioase părinte Nicodime, izvorul revărsării Duhului Prea- 
Sfânt! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Paraclisul Sfântului Nicodim de la Tismana 


alea 
Lil 


RR 





as: 


https://archive.org/details/paraclis_nicodimtismana_dec26 


https://www2.slideshare.net/steaemy 1/paraclis-nicodimtismana-dec26 





https://www.academia.edu/44834115/Paraclisul Sf% C3% A 2ntului Nicodim de la Tis 
mana 





i se ste 


Acest paraclis al Sfântului Nicodim este reprodus după a doua sa ediţie, tipărită 
în 1857 la Bucureşti de Sfântul ierarh Calinic. S-a păstrat aproape integral 
topica frazei limbii "vechilor cazanii” a cărei exactitate şi conciziune în expri- 
mare are savoarea ei deosebită pentru toţi dreptslăvitorii creştini care o cunosc 
ŞI O iubesc. 


Tropar: Celui ce a răsărit din Fecioara, mai Marelui Păstorilor, ai urmat ca o 
oaie de turmă, părintele nostru Nicodime, cu postul, cu privegherea şi cu rugă- 
ciunile, făcându-te lucrător sfințit de cele cereşti, tămăduieşti sufletele celor ce 
aleargă la tine cu credinţă; pentru aceasta, strigăm: Slavă Celui ce te-a proslăvit 
pe tine, Slavă Celui ce ţi-a dat ţie putere, Slavă Celui ce a arătat tuturor, prin 
tine, îndreptare. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Gavriil zicând ție: Fecioară, bucură-te, împreună cu glasul S-a întrupat Stăpânul 
tuturor întru tine, sicriul cel sfânt, precum a zis dreptul David. Arătatu-te-ai mai 
desfătată decât cerurile, ceea ce ai purtat pe Făcătorul tău. Slavă Celui ce S-a 
sălăşluit întru tine, Slavă Celui ce a ieşit din tine, Slavă Celui ce ne-a slobozit pe 
noi prin naşterea Ta. 

Apoi: 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Peasna | 


Irmos: Apa trecând-o ca pe uscat şi din răutatea Egiptului scâpănd israeliteanul, 
striga: Izbăvitorului şi Dumnezeului nostru să-l cântăm. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 

Cu obiceiuri bune din tinereţe înfrumuseţându-te, te-ai lipit de Hristos, omorând 
patimile trupeşti cu înfrînarea şi la viaţă te-ai mutat, prea cuvioase. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Cuvintelor şi legilor lui Dumnezeu împlinitor fiind, te-ai umplut, prea înțelepte 
părinte, de daruri şi de minuni dumnezeieşti şi la toţi ai slobozit străluciri din 
destul. 

Slavă Tatălui şi Fiului şi Sfântului Duh. 


Cu tăria lui Hristos întărindu-te, ai surpat stăpânirea vrăjmaşului şi ai luat cinste, 
prea cuvioase, lauda cea de biruinţă cu strălucirea minunilor. 


Şi acum şi pururea şi în vecii vecilor. Amin. 


Patimile trupului şi umbletele cele necuviincioase ale minţii mele potoleşte-le, 
te rog, Fecioară, şi mă îndreptează pe mine, cel rătăcit cu mintea. 


Peasna a 3-a 
Irmos: Doamne, cel ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte întru dragostea Ta; că Tu eşti marginea doririlor şi 


credincioşilor întărire, Unule iubitorule de oameni. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Cu totul năzuind la Atotstăpânitorul, cuvioase părinte prea înțelepte, ai scăpat 
de toată răutatea diavolească. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Cu înălţarea smereniei înfrumuseţându-te, ai surpat la pământ pe cel mult lău- 
dăros, prin faptele tale cele alese. 


Slavă Tatălui şi Fiului şi Sfântului Duh. 


Cu trupul fiind îmbrăcat, părinte prea înțelepte, ai smerit grumazul cel semeţ al 
necuratului prin smerenia cuvintelor tale. 

Şi acum şi pururea şi în vecii vecilor. Amin. 


În pântecele tău, Prea nevinovată, întrupându-Se Ziditorul, S-a sălăşluit spre 
facerea de bine a celor ce cu credinţă te laudă pe tine. 


Catavasie: 


Mântuieşte din nevoi pe robii Tăi, Născătoare de Dumnezeu şi părinte Nico- 
dime, că noi, după Dumnezeu, la voi scăpăm toţi, ca şi către cei ce sunteţi calzi 
folositori şi grabnici ajutători. 


Înţelepciunea trupească cu pătimiri o ai supus şi dând rob pe cel rău celui mai 
bun, părinte prea slăvite Nicodime, prin postiri ai zdrobit meşteşugurile dia- 
volului şi ai strălucit în lume ca raza soarelui, cu strălucirile faptelor tale celor 
bune; pentru aceasta te lăudăm pe tine. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Fecioară de Dumnezeu născătoare, zid nebiruit eşti nouă, creștinilor, căci către 
tine scăpând rămânem nevătămaţi şi, iar greşind, pe tine te avem rugătoare; 
pentru aceea, cu mulțumită strigăm ție: Bucură-te, cea plină de dar, Domnul este 
cu tine! 


Peasna a 4-a 


Irmos: Auzit-am, Doamne, taina rânduielii Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Făcând, prea slăvite, sufletul tău lăcaş Sfântului Duh, te-ai făcut moştean Împă- 
răției celei de sus, împreună cu Puterile cereşti. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Patimile cele cu multe dureri totdeauna le tămăduieşti, ale celor ce se apropie de 
tine, că ai luat dar de la Dumnezeu, prea cuvioase, a lucra semne şi minuni. 


Slavă Tatălui şi Fiului şi Sfântului Duh. 

Cu frumoasă creştere ai crescut în casa lui Dumnezeu, părinte, fiind cu fapte 
bune înfrumusețat, şi cu rodurile minunilor plin de bună mireasmă. 


Şi acum şi pururea şi în vecii vecilor. Amin. 


Duhovnicească țarină, ca într-o brazdă ai răsărit spic de Dumnezeul tuturor, care 
hrăneşte toate, ceea ce eşti pururea Fecioară. 


Peasna a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel 
înalt, pacea Ta dă-ne-o nouă, lubitorule de oameni. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Cu minte curată vezi, prea slăvite, frumuseţea cea nespusă a lui Hristos, Dumne- 
zeului nostru, al tuturor. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Ca Ilie în căruţă te-ai suit, părinte, la cer prin faptele cele bune ale tale, cu duhul 
fiind îndreptat. 


Slavă Tatălui şi Fiului şi Sfântului Duh. 


Topindu-ţi trupul tău cu înfrânarea şi cu curăția, părinte, ai ajuns la lărgime în 
lăcaşurile cele de sus. 


Și acum şi pururea şi în vecii vecilor. Amin. 


Tămăduieşte întunecarea minţii mele celei bolnave, ceea ce ai născut pe Hristos 
Tămăduitorul, Stăpână cu totul nevinovată. 


Peasna a 6-a 
Irmos: Rugăciunea mea voi înălța către Domnul şi Lui voi spune scârbele mele: 
că s-a umplut sufletul meu de răutăţi şi viaţa mea s-a apropiat de iad şi ca lona 


mă rog: Dumnezeule, din stricăciune scoate-mă. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 

Omorându-s-a vicleanul balaur, prin sfintele tale rugăciuni, de Dumnezeu feri- 
cite, şi din răutatea lui se izbăvesc cei ce cer semne de la tine, că eşti plăcut lui 
Dumnezeu, prea luminate, fiind cunoscut de credincios. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Cu plugul osârdiei ogorând sufletul tău, sfinte părinte, ai aruncat într-însul înţe- 
lepţeşte fapte bune, seminţele cele mult roditoare şi ai secerat din destul spice de 
multe feluri de tămăduiri. 

Slavă Tatălui şi Fiului şi Sfântului Duh. 

Cu tăria Duhului, părinte, îmbărbătându-te, ai surpat stăpânirea şi puterea vrăj- 
maşului şi ai luat cinste, lauda cea de biruinţă, prea cuvioase, cu strălucirea mi- 
nunilor. 

Şi acum şi pururea şi în vecii vecilor. Amin. 

Domnul fiind cu tine, precum ai voit, prea curată Fecioară, ne-a izbăvit pe toţi 
din înşelăciunea vicleanului, prin mijlocirea ta. Drept aceea, acum după datorie 
te fericim neamurile neamurilor. 


Catavasia: 


Mântuieşte de nevoi pe robii tăi, Născătoare de Dumnezeu, că toţi, după Dum- 
nezeu, la tine scăpăm, ca şi către un zid nestricat şi folositor. 


Caută cu milostivire, cu totul lăudată, Născătoare de Dumnezeu, spre necazul 
cel cumplit al trupului meu şi vindecă durerea sufletului meu. 


Condacul sfântului: Ca cel împreună râvnitor sfinţilor şi ca pe un părinte mai 
mare, toată lavra ta cu credinţă te cinsteşte pe tine, sfinţite Nicodime, pe care cu 
rugăciunile tale păzeşte-o, fericite, totdeauna nebiruită de toate nevoile şi neclă- 
tită, ca un cuvios şi pururea părinte slăvit. 

Prochimen (glas 4); Cinstită este înaintea Domnului, moartea cuviosului Lui. 
Stih: Ce vom răsplăti Domnului pentru toate câte ne-a dat nouă...? 


Toată suflarea să laude pe Domnul... 


Slavă Tatălui şi Fiului şi Sfântului Duh. 

Pentru rugăciunile prea cuviosului Tău Nicodim, Milostive, curăţeşte mul- 
țimea greşalelor noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Stih: Miluieşte-mă, Dumnezeule, după mare mila Ta şi după mulțimea îndu- 
rărilor Tale, curăţeşte mulţimea greşalelor noastre. 


Stihira glas 6: Dumnezeiescul dar umbrează peste racla moaştelor tale, Sfinte 
Nicodime: pentru aceasta şi la mireasma mirului minunilor tale alergăm, tămă- 
duire de boale luând; ci, părinte cuvioase, roagă pe Hristos Dumnezeu, pentru 
sufletele noastre. 


Peasna a 7-a 
Irmos: Tinerii cei ce merseră din ludeea în Babilon oarecând, cu credinţa Trei- 
mii, văpaia cuptorului o au călcat, cântând: Dumnezeul părinților noştri, bine 


eşti cuvântat. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Trecând, cuvioase părinte, cu minte tare nevoinţele pustniceşti prin dumneze- 
iasca smerenie, ai smerit mintea cea prea trufaşă, cântând: bine eşti cuvântat, 


Dumnezeul părinţilor noştri. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Frumoasă creştere ai crescut, părinte, în casa lui Dumnezeu; fiind înfrumusețat 
cu fapte bune şi cu rodurile minunilor ai dat bună mireasmă. 


Slavă Tatălui şi Fiului şi Sfântului Duh. 
Luminându-ţi inima ta, te-ai făcut mai mare sfinţitului sobor de părinţi, dove- 
dind şi învățând şi pe toţi adunând la voia lui Dumnezeu, cântând: Dumnezeul 


părinţilor noştri, bine eşti cuvântat. 


Şi acum şi pururea şi în vecii vecilor. Amin. 

Prunc nou născând, pe Cuvântul cel fără de început, Fecioară, ne-ai înnoit pe 
noi, cei învechiţi cu păcatele şi ne-ai întărit a cânta: bine eşti cuvântat, Dumne- 
zeul părinţilor noştri. 


Peasna a 8-a 


Irmos: Pe Împăratul ceresc, pe carele ÎI laudă oştile îngereşti, lăudaţi-L şi-L 
prea înălţaţi întru toţi vecii. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Îngereşte ai vieţuit, părinte, moştenitorule al dumnezeieştilor locaşuri, pentru 
aceasta împreună cu îngerii dănţuieşte duhul tău. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Fără de întoarcere călătorind, părinte înțelepte şi vrednicule de minuni, pe cără- 
rile cele dumnezeieşti, carele duc la ceruri, de tot te-ai abătut de la cele ce duc la 
Tău. 


Slavă Tatălui şi Fiului şi Sfântului Duh. 


Cu darul ce s-a sălăşluit în sufletul tău, părinte, se izgonesc duhurile cele necu- 
rate, carele cu vicleşug viețuiesc în oameni. 


Și acum şi pururea şi în vecii vecilor. Amin. 


Apă nedeşertată eşti, Fecioară, dintru care, bând toţi, ne umplem de dar, sfinţin- 
du-ne sufletele şi trupurile. 


Să lăudăm bine să cuvântăm şi să ne închinăm Domnului, cântându-l si prea 
înălțându-L pe Dânsul întru toți vecii. 


De Dumnezeu grăitorii tineri, în cuptor călcând văpaia focului, au cântat: Bine- 
cuvântaţi toate lucrurile Domnului pe Domnul. 


Peasna a 9-a 


Irmos: Cu adevărat, Născătoare de Dumnezeu, te mărturisim pe tine, Fecioară 
curată, cei mântuiți prin tine, cu cetele celor fără de trupuri slăvindu-te. 

Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Tămăduire din destul izvorăşte sicriul tău cel cinstit prin duhul lui Dumnezeu, şi 
patimile cele de multă vreme ale celor ce vin la tine le vindecă, părinte; şi 
izgoneşte viclenele duhuri cele cumplite şi îndeamnă pe credincioşi să laude 
luminatele nevoinţele tale. 


Stih: Sfinte prea cuvioase părinte Nicodime, roagă-te lui Dumnezeu pentru 
noi. 


Ca un soare mare ai răsărit nouă cu mărirea nevoinţelor tale şi ai strălucit toa- 
te marginile pământului, de Dumnezeu înţelepțite şi, murind, ai trecut din 
lumină către lumina cea strălucitoare; drept aceea strigăm ţie: Luminează cuge- 
tele noastre, prea cuvioase părinte Nicodime. 


Slavă Tatălui şi Fiului şi Sfântului Duh. 


Înflorit-ai în văile pustniceşti, prea cuvioase părintele nostru, ca un trandafir cu 
bun miros; şi ca un crin ai umplut de mireasmă ştiinţele credincioşilor cu faptele 
bune şi cu minunile. Drept aceea, cuvioase, depărtează de la noi patimile cele cu 
împuţiciune. 


Şi acum şi pururea şi în vecii vecilor. Amin. 


Luminează, Fecioară curată, inima mea, ceea ce totdeauna se tânguieşte cu căl- 
carea poruncilor şi cu multe tulburări ale vieţii şi nu mă lăsa să fiu de bucurie 
vrăjmaşilor, ca să te slăvesc pe tine şi cu dragoste să te cânt, prea lăudată. 


Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără Stricăciune pe Dumnezeu Cuvântul ai născut, pe tine, cea cu 
adevărat Născătoare de Dumnezeu, te mărim. 


Apoi stihirile acestea: 
Peste crugurile cereşti zburând cu bunătățile prin dumnezeiasca faptă bună, prea 
fericite părinte, ai intrat în nor, cuvioase; prin carele cu adevărat, nu în vorbe 


întunecate, ci în darul lui Dumnezeu te-ai arătat, strălucire luând. 


Cu bunătăţile luminându-ţi sufletul şi mintea, la Cer te-ai mutat, la Împărăţia lui 
Hristos, Nicodime cel de trei ori fericite, aducându-l Lui mănunchele ostene- 

lilor tale; şi întru pustnici arătându-te ca un luminător, cu hrana cea nepieritoare 
te desfătezi. 


Treimea cea de o fiinţă cu adevărat şi fără de început, lăcaş Duhului întru tine 
puind, luminător prea luminat te-ai arătat, de Dumnezeu purtătorule Nicodime 
ŞI, trecând toate cele pământeşti, în Ceruri lăcaş ţi-ai aflat. 


Slavă Tatălui şi Fiului şi Sfântului Duh. 


Tinde mâinile tale către Dumnezeu pentru slugile tale, de Dumnezeu purtătorule 
sfințite Nicodime şi te roagă pentru dânşii: să se izbăvească de greşelile cele 
multe şi de scârba şi mânia cea viitoare. 


Și acum şi pururea şi în vecii vecilor. Amin. 


Ochiul inimii mele îl ridic către tine, Stăpână: nu trece puţina mea suspinare, ci 
în ceasul când va judeca Fiul tău lumea, fii mie acoperământ şi ajutătoare. 


Amin! 


Realizat după “Viaţa, Acatistul şi Paraclisul Sfântului prea cuviosului şi de 
Dumnezeu purtătorului părintelui Nostru Nicodim cel sfințit, arhimandritul 
lavrei Tismana, făcătorul de minuni - tipărită cu binecuvântarea I.P.S. sale Dr. 
Nestor Vornicescu arhiepiscop al Craiovei şi mitropolit al Olteniei, 1997, Sfânta 
Mănăstire Tismana. 


Titlu în original: Cinstitul paraclis al prea cuviosului părintelui nostru Nicodim 
sfințitul, cel din Lavra Sfintei Mănăstiri a Tismanei. 


Sursa: 
http://sfintiromani.ro/ro/pagina/327/decembrie_nicodim_de_la_tismana_acatistul.html 

Troparul Sfântului cuvios Nicodim de la Tismana: Celui ce a răsărit din 
Fecioara, mai-marelui păstorilor, ca o oaie de turmă ai urmat, părintele nostru 
Nicodim. Cu postul, cu privegherea şi cu rugăciunile, te-ai făcut lucrător sfințit 
de cele cereşti, tămăduind sufletele celor ce aleargă la tine cu credinţă. Pentru 
aceasta grăim: slavă Celui ce te-a prea slăvit pe tine; slavă Celui ce ţi-a dat ţie 
putere; slavă Celui ce a arătat tuturor prin tine îndreptare. 


Condacul Sfântului cuvios Nicodim de la Tismana: Ca pe cel împreună- 
râvnitor sfinților şi ca pe un părinte mare, toată lavra ta Tismana te cinsteşte pe 
tine cu credinţă, Sfinte Nicodim, pe care păzeşte-o cu rugăciunile tale, fericite, 
totdeauna nebiruită şi netulburată de toate nevoile, ca un părinte cuvios şi 
pururea lăudat. 


Condacul Sfântului cuvios Nicodim de la Tismana: Apărătorului nostru celui 
din multe nevoi şi primejdii, pentru izbăvirea şi tămăduirea a tot felul de boli cu 
lucrarea multor minuni, cu darul Sfântului Duh, laude cu mulțumiri aducem ţie, 
sfinte, noi fiii tăi. Ci, ca cel ce eşti mult milostiv şi grabnic ajutător celor ce vin 
la tine cu credinţă, eliberează-ne cu rugăciunile tale din toate nevoile şi de pri- 
mejdia diavolească cea rea; ca să strigăm ţie: bucură-te, mare făcătorule de 
minuni, prea cuvioase părintele nostru Nicodim, sfinţite şi pururea mărite! 


Sinaxr - Sfântul cuvios Nicodim cel sfinţit de la Tismana - 26 decembrie: 
https://www.youtube.com/watch?v=KxwV G4EGP7k 


k*kkhkkrkkhkhkkrhkhkhkhkkhkhkikhkikikiky 


Xp Xp e e e e e e e e e e e e e e e e e e e e e e e e e e e eX 


k*kkkhkkhkhkkrhhkhkhkkhhkikhkikhihkhkhkyik 


Ea PA a) Pa 


2) 





If PET Tai A) 
Tzi eului S-A 
Ş GET Pr > TI! “| 
 eTABILIT LA MĂNĂSTIREA HILANDAR 

A - BI unii fe € 
Mee Ir Ru ui 


| 


Â NICODIM 
FT atat lo 
a 00-04 TISMANA 


(O) TRINITASTV 


E — 
| | g TR a —_ 
| CURCUMSTANTELE ISTORICE L-AU 
| DETERMINAT PE SFÂNTUL NICODIM 
PTC AT UCL E ALU ia 
TE TUT UI sie 
| PEPI LU 


[yu 


Â NICODIM 
FÂNTUL CUVIOS 
d 71 40a E TUL 


YI 


e Xe Xe e e Xe Xe XP e e e e XP e e XP Xe XP e e e Xe 2 e e e e e e e eX e Xe 


% 
Ye 
% 
Je 
e 
e 
Je 
Je 
DA 
Je 
+ 
L 
e 
DA 
DA 
% 
PA 
p£ 
% 
e 
e 
DA 
Je 
% 
%+ 
DA 
% 
DA 
% 
Je 
Je 
% 
DA 
e 
4 
% 


k*kkhkkrhkkhkhkkrhkkhkhkkhkhkikhkikikik 





k*khkkhkkhkhkkhhkhkhkkhhkikikkhihkhkhkyik 


e Xe e e Xe Xe 2 XP e e e XP XP e e XP XP XP e e e Xe 2 Pe e e e e e eX e 


Vieţile Sfinţilor - Pomenirea cuviosului părintelui nostru Nicodim cel sfinţit 
de la Tismana 





Sfântul prea cuviosul părintele nostru Nicodim cel sfinţit era de neam 
macedo-român, născut din părinţi binecredincioşi la Prilep, în sudul Serbiei, 
în anul 1320, fiind înrudit cu familia despotului Lazăr şi a domnului Ţării 
Româneşti, Nicolae Alexandru Basarab. După ce învaţă carte în patria sa, este 
chemat de Hristos la nevoinţa vieţii monahale în Mănăstirea Hilandar din 
Muntele Athos, unde primeşte îngerescul chip, ajungând mai târziu egumen al 
acestei lavre şi chiar proto-epistat în conducerea Sfântului Munte. 


Ajungând la Athos, în muntele Maicii Domnului, cuviosul Nicodim s-a nevoit 
mai întâi în obşte, apoi singur într-o peşteră în preajma Mănăstirii Hilandar, 
răbdând grele ispite de la diavol. Însă, fiind umbrit de darul lui Hristos, în puţină 
vreme s-a curăţit de patimi, a deprins lucrarea cea dumnezeiască a sfintei 
rugăciuni şi s-a învrednicit de darul mai înainte-vederii şi al facerii de minuni, 
ajungând vestit în tot Muntele. 


Ca egumen al Mănăstirii Hilandar, cuviosul Nicodim a adunat în obştea sa până 
la o sută de călugări atoniţi, greci, sârbi, macedoneni, români şi bulgari, 
deprinzându-i pe toţi frica de Dumnezeu şi hrănindu-i cu învățăturile Sfintei 
Scripturi. Căci era dascăl iscusit al rugăciunii lui lisus, adânc teolog şi părinte 

duhovnicesc pentru mulţi. Pentru aceea nu puţini sihaştri, călugări de chinovii şi 
egumeni veneau la el pentru sfat şi cuvânt de folos. 


Pentru cinstea de care se bucura peste tot, la rugămintea cneazului Lazăr, 
cuviosul Nicodim a mijlocit la Constantinopol, împreună cu ucenicii săi Isaia şi 
Partenie, împăcarea Bisericii Ortodoxe Sârbe cu Patriarhia ecumenică. Deci, 
văzând patriarhul şi împăratul smerenia şi înțelepciunea cuviosului şi cucerindu- 
se de sfinţenia vieţii sale, îndată a ridicat anatema dată asupra Bisericii Sârbe, 
spre lauda lui Hristos şi bucuria creştinilor. Aşa înţelegea el să împlinească 
Evanghelia şi să ajute la mântuirea semenilor săi. 


In urma unei descoperiri dumnezeieşti, Sfântul Nicodim vine din Muntele Athos 
cu mai mulți ucenici în sudul Dunării, aproape de Vidin, unde întemeiază două 
mici aşezări monahale: Vratna şi Mănăstiriţa. 


lar în anul 1364 trece în Țara Românească şi se aşează pe valea râului Vodița, 
unde exista o mică sihăstrie întemeiată de călugări vlahi. Aici, cuviosul 
Nicodim, cu ajutorul domnitorilor Vlaicu Vodă (1364-1377) şi Radu (1377- 
1384) şi a sihaştrilor din partea locului, zideşte chilii şi biserică de piatră cu 
hramul Sfântul Antonie cel mare, pe care o sfinţeşte în anul 1369. Mănăstirea 
Vodița a fost înzestrată apoi cu danii şi întărită prin hrisov domnesc ca "după 
moartea lui chir Nicodim să nu fie volnic a pune în locul acela stareţ nici 
domnul, nici arhiereul, nici alt careva; ci cum va zice chir Nicodim şi cum va 
aşeza, aşa să ţină călugării care sunt acolo şi ei singuri să-şi pună stareţ". 


Pe valea pârâului Tismana, unde se nevoiau încă de la începutul secolului XIV 
mai mulţi sihaştri în jurul unei mici biserici de lemn cu hramul Adormirea 
Maicii Domnului, cuviosul Nicodim a înălțat, de asemenea, la locul numit 
"Cascade", Mănăstirea voievodală Tismana, cu acelaşi hram, cu ajutorul 
domnitorului Ţării Româneşti Radu 1 și Dan I, între anii 1377-1378. Aici, 
marele stareţ formează o obşte renumită de zeci de călugări, ajută la menţinerea 
în continuare a vieţii isihaste pe valea Tismanei şi pune rânduiala călugărească 
de chinovie, după tradiţia Muntelui Athos. Apoi, adunând în jurul său câţiva 
călugări minuaţi, a întemeiat la Mănăstirea Tismana o vestită şcoală de caligrafi 
şi copişti de cărți bisericeşti, renumită în toată peninsula Balcanică. De aici 
Cuviosul Nicodim conducea toate mănăstirile organizate de el şi întreținea 
corespondență cu egumeni şi ucenici din Athos, din Serbia şi din Țara 
Românească, precum şi cu patriarhul Eftimie al Târnovei, dovedindu-se un 
mare teolog şi părinte duhovnicesc. 


Sfântul Nicodim, luând de la Dumnezeu darul facerii de minuni şi putere 
asupra duhurilor necurate, a făcut multe şi nenumărate minuni, cât a trăit în 
viață, izgonind diavolii din oameni şi tămăduind toată boala şi toată 

neputinţa. Se zice că a intrat şi în foc şi a ieşit nevătămat, încât nici chiar de 
haine şi nici de părul capului nu s-a atins focul. Apoi a făcut alte minuni şi 
nespuse lucruri cu puterea lui Hristos. 


La bătrâneţe, Sfântul Nicodim încredinţează grija celor două mănăstiri, Vodița 
şi Tismana, ucenicului său, ieromonahul Agaton, iar el se retrage la mai aspră 
nevoinţă în peştera de deasupra mănăstirii, ce se păstrează până astăzi. Acolo se 
nevoia cuviosul toată săptămâna în post, în priveghere de toată noaptea şi în 
neîncetată rugăciune. Numai Duminica şi la praznice cobora din peşteră în 
Mănăstirea Tismana şi săvârşea Sfânta Liturghie. Apoi vindeca pe cei bolnavi 
care veneau la dânsul, mânca la trapeză cu părinţii, Sfătuia şi mângâia pe toți 
cu cuvinte de folos şi se urca din nou la peşteră. 


Numele Sfântului Nicodim de la Tismana se făcuse cunoscut până dincolo de 
hotarele Ţării Româneşti, pentru sfinţenia vieţii sale şi darul vindecării a tot 
felul de boli. În tradiţia mănăstirii se spune că unii bolnavi se vindecau numai 
cât ajungeau la Tismana. Alţii se tămăduiau cu rugăciunea şi binecuvântarea 
Cuviosului, s-au numai cât se atingeau de rasa lui. Printre cei vindecaţi de 
Sfântul Nicodim se numără şi fuca regelui Sigismund, care era bolnavă de 
epilepsie. 


La sfârşitul secolului al XIV-lea, Sfântul Nicodim, împreună cu câțiva ucenici, 
întemeiază pe valea Jiului Mănăstirea Vişina, cu hramul Sfânta Treime, în locul 
unei sihăstrii mai vechi. Iar în anul 1400 întemeiază Mănăstirea Prislop, numită 
şi Silvaşul de Sus, în ţinutul Hunedoarei, cu acelaşi hram, fiind ajutat de 
domnitorul Mircea cel bătrân. În această mănăstire s-a nevoit Cuviosul câţiva 
ani, unde a şi scris cu mâna sa un Evangheliar slavon (1404-1405), care se 
păstrează până astăzi. 


Ajungând la adânci bătrâneţi cu sfinţenie, Sfântul Nicodim de la Tismana s-a 
mutat din această viaţă vremelnică, la viaţa cerească şi nepieritoare, în ziua 
de douăzeci şi şase decembrie, anul mântuirii 1406, fiind plâns de toţi ucenicii 
săi. 


Sfintele sale moaşte s-au îngropat cu multă plângere în biserica Mănăstirii 
Tismana, în mormântul dinainte pregătit, cum se vede până astăzi, unde se face 
în tot anul prăznuirea lui. După ce Dumnezeu i-a proslăvit moaştele cu 
mireasmă dumnezeiască de bun miros şi cu dar izvorâtor de mir şi cu facere de 
minuni, au fost scoase şi puse în raclă, fiind aşezate cu cinste în biserica zidită 
de el, ca şi moaştele Sfântului Grigorie Decapolitul, în Sfânta Mănăstire 
Bistriţa. 

După trecere de mulţi ani, un domn al Ţării Româneşti, a voit să ridice din 
Mănăstirea Tismana moaştele Sfântului Nicodim şi să le ducă în oraşul 
Bucureşti. Dar, nefiind voia sfântului să se înstrăineze moaştele din locaşul 
Său, a făcut minune, încât a părăsit domnul acela lucrul neplăcut sfântului. 
După aceea s-a arătat în vedenie unuia din călugări, poruncindu-i să spună 
egumenului ca să-i ascundă moaştele şi numai un deget să-i ia de la mână 
pentru evlavia locuitorilor. În acest chip s-a arătat Sfântul Nicodim şi 
egumenului, poruncindu-i, asemenea, să-i facă precum îi spusese şi fratelui 
aceluia. Încredințându-se egumenul, a luat un deget de la mâna sfântului şi 
mir de la moaştele sale şi au fost puse într-un vas de cositor, împreună cu o 
cruce mare de plumb, pe care o purta sfântul la grumaz; şi se află în sfânta 
Mănăstire Tismana până în ziua de astăzi, ca podoabe duhovniceşti cinstite şi 
de mare preţ. Însă din sfântul mir nu este îngăduit nimănui a lua măcar cât 
de puţin, fără numai vasul a-l săruta şi a se umple de bunămireasmă 
duhovnicească. 


În acest chip fiind ascunderea moaştelor sfântului, multă vreme se ştia taina 
numai de către egumen şi de unul din frații mănăstirii. Mai pe urmă, din pricina 
multor răzmeriţe şi robii, au rămas moaştele sfântului tăinuite de tot şi neştiute 
de nimeni, până în ziua de astăzi. Poate că aşa a fost voia sfântului, cu toate că 
se găsesc cele mai sus numite sfinte odoare, spre mângâierea părinților 
mănăstirii şi a celorlalți locuitori creştini, prin care şi acum se fac multe şi 
nenumărate minuni. Duhurile cele necurate din oameni se izgonesc cu chemarea 
numelui sfântului şi vindecări de multe feluri de boli se dăruiesc celor ce 
năzuiesc şi aleargă cu credinţă la ajutorul lui. 


Şi ţara aceasta, cu rugăciunile şi cu ajutorul Sfântului Nicodim, de multe 
nevoi se păzeşte şi se izbăveşte. 


Apoi şi Sfânta Mănăstire Tismana, care are în sine comoară de mare preţ a 
sfintelor sale moaşte, de multe primejdii şi bântuieli ale văzuţilor şi nevăzuţilor 
vrăjmaşi este păzită şi apărată totdeauna cu grabnică şi călduroasă folosinţa sa. 


Pentru ale cărui rugăciuni, Hristoase, Dumnezeule, miluieşte-ne şi ne mân- 
tuieşte pe noi. Amin. 

Sfântul Nicodim de la Tismana - drumul spre sfinţenie 


DOXOLOGIA 





Sfântul Nicodim a fost unul dintre cei mai mari duhovnici din Muntele Athos și 
Tara Românească, făcător de minuni şi iscusit duhovnic, ctitor de mănăstiri și 
mijlocitor la Dumnezeu, pentru cei bolnavi şi necăjiţi. 


A trăit între anii 1320 şi 1406. S-a născut în Serbia, fiind macedo-român și, 
după o vreme în care a învăţat carte, şi-a părăsit patria, mergând în Muntele 
Athos, la Mănăstirea Hilandar, unde Dumnezeu îl chemase să ia chip îngeresc. 
A ajuns egumen al mănăstirii şi, după un timp, s-a retras într-o peşteră din 
apropiere, războindu-se cu diavolul. Nu doar s-a despătimit, ci a primit daruri 
mari de la Dumnezeu: era înainte văzător şi tămăduitor, deprinsese rugăciunea 
lui lisus şi era mare duhovnic pentru mulți din Muntele Athos, izgonea duhurile 
rele şi nici măcar focul nu îl putea vătăma. 


EI a reuşit, cu înţelepciunea sa, să împace Biserica Ortodoxă Sârbă cu Patriarhia 
Ecumenică şi, în urma unei descoperiri dumnezeiești, a plecat din Muntele 
Athos şi a venit la sud de Dunăre. Aici a pus bazele celor două aşezăminte 
monahale Vratna şi Mănăstiriţa, iar odată ajuns în Ţara Românească a înălțat 
Mănăstirile Vodița, Tismana, Vişina şi Prislop. 


Bătrân fiind, după îndelungate nevoinţe într-o peşteră situată deasupra Mă- 
năstirii Tismana, s-a mutat la viaţa cea veşnică, iar sfintele sale moaște izvorau 
mir ŞI împlineau cererile celor ce se rugau cu inimă fierbinte. 


Sfântul nu a vrut ca moaştele sale să fie mutate de la Tismana, aşa că s-a arătat 
egumenului și unui ucenic, spunându-le să păstreze doar un deget şi puțin mir, 
pentru închinare, iar restul trupului să îl ascundă. Din voia Sfântului, acesta a 
rămas ascuns până astăzi, căci taina nu a mai fost deslușită. 

Sinaxar - Pomenirea Sfântului prea cuviosului părintelui nostru Nicodim, 
arhimandritul din lavra Sfintei Mănăstiri Tismana 


p LI 


GODILEA ce 





Tot în această zi (26 decembrie) şi pomenirea Sfântului prea cuviosului 
părintelui nostru Nicodim, arhimandritul din lavra Sfintei Mănăstiri 
Tismana. 


Sfântul şi prea cuviosul părintele nostru Nicodim era de neam sloven, născut şi 
crescut în dreapta credință. După ce a primit sfântul şi îngerescul chip al 
călugăriei şi harul preoţiei, a pustnicit prin multe locuri, adunând la sine toată 
fapta cea bună prin iubire de osteneli şi alte petreceri îmbunătăţite. 


Tot când a venit în părţile acestea ale Ţării Româneşti a trăit în multe trude şi 
osteneli sufleteşti şi a petrecut cu neîncetate rugăciuni prin munţii pământului 
acestuia. Sfântul Nicodim a zidit multe altare lui Dumnezeu, precum se 
istoriseşte până în ziua de azi. Mai întâi pe apa Motrului, apoi Mănăstirea de 
la Vodița, pe numele Sfântului Antonie cel mare. Acolo a făcut chinovie de 
mulți părinți şi fraţi întru Hristos şi a vieţuit în acea mănăstire multă vreme, 
sfântul. 


După aceea, prin descoperire dumnezeiască, a mers la locul ce se numeşte 
Tismana. Cu voia lui Dumnezeu, a zidit acolo, cu ale sale trude şi osteneli, 
altar dumnezeiesc şi locaş de viaţă de obşte. Mulţime mare de călugări s-a 
adunat acolo; iar Sfântul Nicodim vieţuia cu aceşti fraţi întru Hristos; le era chip 
şi pildă de fapte bune, şi-i povăţuia pe calea mântuirii. Şi luând sfântul de la 
Dumnezeu harul facerii de minuni şi putere asupra duhurilor celor necurate, 

multe şi nenumărate minuni a făcut cât a trăit în viaţă. A alungat demoni şi a 
tămăduit toată boala şi toată neputinţa. Se spune că şi în foc a intrat şi a ieşit 
nevătămat; focul nu s-a atins nici de haine, nici de părul capului său. A mai 
făcut şi alte minuni şi nespuse lucruri cu puterea lui Hristos. 


Şi aşa, ajungând cu sfinţenie până la adânci bătrâneţi, s-a mutat din viaţa 
aceasta vremelnică la viaţa cea cerească şi nepieritoare. Întru această lună în 
douăzeci şi şase de zile. Şi au fost îngropate cinstitele şi sfintele sale moaşte în 
sfânta şi dumnezeiasca sa mănăstire Tismana, unde se face Slujba şi 
prăznuirea Sa în toţi anii. Mormântul Său Stă întru pomenire până în ziua de 
azi, cu candela neadormită. 


După ce Dumnezeu a prea slăvit moaştele sale cu mireasma dumnezeiască de 
bun miros, cu har izvorâtor de mir şi cu facere de minuni, au fost scoase din 
mormânt şi puse în raclă şi aşezate înăuntru cu cinste în sfânta biserică, aşa ca şi 
moaştele Sfântului Grigorie Decapolitul în sfânta Mănăstire Bistriţa. După 
trecere de mulţi ani, un domn al ţării acesteia a vrut să ridice din Mănăstirea 
Tismana moaştele Sfântului Nicodim, să le ducă în Bucureşti, ca să fie acolo 
stătătoare. Dar n-a fost voia sfântului să se înstrăineze moaştele sale din locaşul 
său. Şi cu minune s-a făcut de a părăsit domnul acela gândul său şi lucrul cel 
neplăcut sfântului. Că îndată s-a arătat în vedenie unuia din călugări şi i-a 
poruncit să spună stareţului să-i ascundă moaştele şi numai un deget să ia de la 
mâna lui şi să-l oprească pentru evlavia credincioşilor. Sfântul Nicodim s-a 
arătat în acelaşi chip şi stareţului; i-a dat ca şi fratelui aceeaşi poruncă. 
Încredinţându-se dar stareţul, a luat un deget de la mâna sfântului şi mir de la 
moaştele sale. Degetul şi sfântul mir, pus într-un vas de cositor, împreună cu o 
cruce de plumb ce o purta sfântul la gât, se află în sfânta mănăstire până în ziua 
de azi, ca odoare duhovniceşti cinstite şi de mult preţ. Din sfântul mir nimeni n- 
are voie să ia; se îngăduie să se sărute vasul şi se umplu toţi de nespusă 
mireasmă duhovnicească. 


Ascunzându-se dar în acest chip moaştele sfântului, de care se ştia numai din 
stareț în stareţ şi unul din fraţii mănăstirii. lar mai pe urmă, din întâmplările 
vremilor celor cu multe robii, au rămas moaştele sfântului de tot tăinuite şi 
neştiute de nimeni până în ziua de azi. Poate că aşa a fost voia sfântului. Cele 
mai sus numite sfinte şi cinstite odoare sunt îndestulătoare pentru mângâierea 
părinților mănăstirii şi a celorlalți locuitori creştini. Ele fac şi acum multe şi 
nenumărate minuni. Duhurile necurate din oameni se alungă cu chemarea 
numelui sfântului; vindecări de multe feluri de boli se dăruiesc celor ce năzuiesc 
şi aleargă cu credinţă la ajutorul sfântului; pământul şi ţara aceasta se păzeşte 
cu rugăciunile şi ajutorul Sfântului Nicodim de multe nevoi; iar sfânta şi 
dumnezeiasca Mănăstire Tismana, care ţine şi are comoară de mult preţ 

sfintele sale moaşte, este păzită şi apărată totdeauna, cu grabnica lui 
folosinţă, de multe bântuieli ale văzuţilor şi nevăzuţilor vrăjmaşi. 





În urma hotărârii Sfântului Sinod al Bisericii Ortodoxe Române, în ziua de 28 
octombrie 1955, în catedrala Mitropoliei Olteniei din Craiova s-a oficiat sfânta 
slujbă a Sfântului Nicodim, ca început al săvârşirii de atunci înainte, a slujbei 
Sfântului Nicodim în toate bisericile din Biserica Ortodoxă Română. 

Iulian Dumitraşcu - Calendar Ortodox - Soborul Maicii Domnului; Sfântul 
cuvios Nicodim cel sfinţit de la Tismana; Sfântul Eftimie, mărturisitorul 






SE. GUY. MIGODIIL 
LA TISMANA 


1. Soborul Maicii Domnului - Biserica a rânduit ca astăzi, a doua zi după 
Crăciun, să fie pomenită Maica Domnului împreună cu soborul celor care o 
cinstesc pe ea. Cinstirea deosebită pe care o aducem Macii Domnului este foarte 
importantă deoarece Maica Domnului reprezintă iubirea milostivă, smerită, 
ocrotitoare şi a devenit icoană vie a Bisericii. 


Fecioara Maria este Maica Mântuitorului nostru lisus Hristos şi ocrotitoarea 
tuturor creştinilor, precum şi a familiei creştine. 


2. Sfântul cuvios Nicodim cel sfințit era de neam macedo-român. S-a născut la 
Prilep, în sudul Serbiei, prin anul 1320, fiind înrudit cu domnitorul Ţării 
Românești, Nicolae Alexandru Basarab (1352-1364) şi cu Sfântul cneaz Lazăr 
al Serbiei (1371-1389). De mic copil, Nicodim a învăţat citirea Sfintelor 
Scripturi şi s-a umplut de râvnă pentru slujirea lui Hristos. 


lar când părinţii săi au dorit să-l aşeze în dregătorii, după avuţia şi rangul ce 
aveau, Nicodim s-a lepădat de toată averea părintească şi de toată slava lumii 
acesteia. Îmbrăcat în haine sărăcăcioase, a fugit din casa părintească, s-a dus la 
Sfântul Munte Athos şi, intrând în Mănăstirea Hilandar, după trei ani de 
ucenicie s-a învrednicit a fi tuns în monahism, apoi a fost hirotonit diacon şi, 
după o vreme, preot. După aceea s-a întors în Serbia, unde a întemeiat două 
mănăstiri şi O biserică de mir. 


Prin anul 1369 Sfântul Nicodim a ajuns în Țara Românească, trecând Dunărea 
în chip minunat. Aici s-a aşezat cu binecuvântarea Sfântului Iachint, 
mitropolitul de atunci al Țării Românești, şi a întemeiat mănăstirile Motru şi 
Vodița. 

În anul 1375 Sfântul Nicodim a făcut parte din solia care a mers la Patriarhia din 
Constantinopol cu scopul de a o împăca cu Biserica Serbiei, în urma unor 
neînțelegeri. Sfântul patriarh Filotei al Constantinopolului (1354-1355; 1364- 
1376) l-a prețuit foarte mult pe Sfântul Nicodim, l-a hirotesit arhimandrit şi 1-a 
dăruit atât cârja sa patriarhală, cât şi trei părticele de sfinte moaşte. S-a întors în 
Țara Românească unde, prin descoperire dumnezeiască, a întemeiat Mănăstirea 
Tismana, în anul 1378. 


Aici s-a aşezat cuviosul Nicodim cu câţiva dintre ucenicii săi, dar numărul celor 
ce veneau să slujească lui Hristos, sub povăţuirea şi îndrumarea vrednicului 
stareț, sporea fără încetare. Pe toţi îi învăţa cu blândeţe şi-i călăuzea spre 
împlinirea voii lui Dumnezeu. Sfântul Nicodim a fost un mare întemeietor şi 
îndrumător al vieții monahale la noi, după rânduielile Sfântului Munte Athos, 
iar ucenicii lui sunt cei ce au ctitorit, cu ajutor de la binecredincioşii domni şi 
voievozi români, cele dintâi mari mănăstiri de obşte în Ţara Românească, 
mănăstiri care au avut şi rolul de a stăvili prozelitismul catolic. 


De-a lungul timpului, Mănăstirea Tismana s-a bucurat de sprijinul domnitorilor 
Radu 1 (1377-1383), Dan I (1383-1386) şi Mircea cel bătrân (1386-1418), al 
căror duhovnic a fost cuviosul Nicodim. Între 1399 şi 1405 s-a retras la 
Mănăstirea Prislop din Transilvania, iar în 1406 s-a întors în Țara Românească. 


La puţin timp după aceea, Sfântul Nicodim s-a întâlnit la Tismana cu Mircea cel 
bătrân, care-l numeşte „rugătorul domniei mele, părintele Nicodim”, iar în 
noiembrie, la Severin, a participat la întâlnirea cu regele Sigismund al Ungariei 
(1385-1437), pe care l-a uimit prin darul faceri de minuni. 


Sfântul Nicodim a corespondat cu Sfântul Eftimie, patriarhul Târnovei (1375- 
1393), pentru apărarea dreptei credinţe împotriva ereziei bogomililor. 


Sfântul Nicodim a trecut la Domnul în 26 decembrie 1406 şi a fost înmormântat 
în pridvorul bisericii mari a Mănăstirii Tismana. 


Moaştele sale s-au păstrat un timp la Tismana, iar apoi au fost ascunse într-un 
loc necunoscut, din pricina vitregiei vremurilor. A rămas la Tismana doar un 
deget, cel arătător de la mâna dreaptă, alături de crucea sa de plumb, pe care o 
purta la piept. Sfinţenia vieţii sale şi minunile săvârşite atât în timpul vieţii, cât 
şi după adormirea sa, prin moaştele sale, au făcut ca arhimandritul Nicodim să 
fie cinstit ca sfânt îndată după trecerea sa la cele veşnice. 


Sfântul Sinod al Bisericii Ortodoxe Române, în anul 1955, a generalizat 
cinstirea cuviosului Nicodim în toată Patriarhia Română, el fiind socotit ca 
înnoitor al monahismului românesc de obşte şi ca ocrotitor al Olteniei. 

Tropar, glasul 1: Celui ce a Răsărit din Fecioara, mai Marelui Păstorilor, ca o 
oaie de turmă ai urmat, părinte al nostru Sfinte Nicodim. Cu postul, cu prive- 
gherea şi cu rugăciunile, te-ai făcut lucrător sfinţit de cele cereşti, tămăduind 
sufletele celor ce aleargă la tine cu credinţă. Pentru aceasta strigăm: Slavă Celui 
ce te-a prea slăvit pe tine; Slavă Celui ce ţi-a dat ţie putere; Slavă Celui ce a 
arătat tuturor prin tine îndreptare. 


3. Sfântul Eftimie, mărturisitorul a trăit pe vremea împăraţilor Constantin şi 
Irina. Mai întâi a strălucit ca o stea în viața călugărească, apoi a fost făcut 
arhiereu. La Sinodul al VII-lea de la Nicea a zdrobit cu putere pe eretici. 





Când Nichifor s-a urcat pe tronul împărătesc şi a început să trăiască nelegiuit, 
sfântul l-a mustrat. Atunci împăratul l-a surghiunit în Apus împreună cu alți 
episcopi ortodocși. De atunci şi până la pătimirea sa ca mărturisitor, timp de 29 
de ani, fericitul nu şi-a mai văzut mitropola. 


Tropar, glasul 4: Îndreptător credinţei şi chip blândeţelor, învăţător înfrânării 
te-a arătat pe tine, turmei tale, adevărul lucrurilor. Pentru aceasta ai dobândit cu 
smerenia cele înalte şi cu sărăcia cele bogate; părinte ierarhe Eftimie, roagă pe 
Hristos Dumnezeu să mântuiască sufletele noastre. 


Când s-au schimbat împărații şi a venit pe tron Leon cel cu nume de fiară, sfân- 
tul a fost chemat din surghin. Împăratul l-a întrebat de se închină sfintelor 
icoane. Sfântul, fiind plin de râvnă, l-a dat anatemei pe împărat. Acesta, mâniin- 
du-se, l-a surghiunit din nou în Ason. 


După ce Leon a fost ucis, noul împărat l-a chemat din Ason şi i-a cerut să se 
lepede de sfintele icoane. 

lar Sfântul Eftimie, râvnind pentru Hristos a zis cu glas mare: „Dacă cineva nu 
se închină Domnului nostru lisus Hristos zugrăvit în icoană, anatema să fie!” 


Pentru aceasta sfântul a fost bătut, surghiunit şi închis în temniță. Bătându-l 
cumplit cu vine de bou, a mai trăit puţin şi şi-a dat sufletul în mâinile Domnului. 

Proloagele din 26 decembrie 





Luna decembrie în 26 de zile: Soborul prea curatei Fecioare Maria, Născă- 
toarea de Dumnezeu. 


In ziua de astăzi, 26 decembrie, prăznuim sărbătoarea cu numele de "Soborul 
Maicii Domnului." Cuvânt bisericesc, "sobor" însemnează "adunare de oameni" 
şi în împrejurarea de acum el vrea să spună două lucruri: 


Y întâi, cuvântul acesta este o chemare către cei credincioşi, să ne adunăm 
astăzi, în cinstea Maicii Domnului, aici pe pământ; dar, 

Y pe de altă parte, cuvântul "sobor" ne aduce aminte că Maica Domnului 
se află prea slăvită, fără de asemănare, în mijlocul tuturor Sfinţilor 
fericiţi din ceruri şi că, aşa fiind, adunarea noastră de astăzi, de pe 
pământ este, de fapt, o împreună prăznuire a noastră cu cetele tuturor 
Sfinţilor şi Îngerilor din ceruri. 


Adunarea cea cerească, adică, se uneşte, astăzi, cu adunarea noastră pă- 
mântească, la cinstirea Maicii Domnului. Şi, este drept să fie aşa, după ce am 
prăznuit ieri Taina în care Maica Domnului este aceea care uneşte pe veci toată 
omenirea cu Dumnezeu, născând ca mamă pe Domnul Hristos, adică pe 
Dumnezeu Cel întrupat şi ascuns într-un prunc de om. 


E ca şi când Maica Domnului, privind la Domnul lisus, în primul rând, şi apoi la 
noi toţi, cei credincioși, "fraţi mai mici" ai Domnului, care-i aducem această 
cinstire, ar spune astăzi, către Tatăl ceresc, cuvântul acesta de fericită şi adâncă 

mulțumire, de la apostolul din ajunul Crăciunului; "lată, Doamne, cu şi toţi 
pruncii pe care mi l-ai dat, fii binecuvântat în veci! Amin." 


"Apărătoare Doamnă, pentru biruință, mulţumiri, izbăvindu-ne din nevoi, 
aducem ţie, Născătoare de Dumnezeu, noi, robii tăi. Ci, ca ceea ce ai stăpânire 
nebiruită, izbăveşte-ne pe noi din toate nevoile, ca să strigăm ţie: "Bucură-te, 
Maică, pururea Fecioară." 


Întru această zi (26 decembrie), pomenirea Sfântului prea cuviosului 
părintelui nostru Nicodim cel sfinţit, arhimandritul, din Lavra Sfintei 
Mânăstiri Tismana (f 1406). 


Într-această zi, în care se prăznuieşte Soborul Preasfintei Născătoare de 
Dumnezeu, sfânta noastră Biserică a orânduit să se facă prăznuirea cuviosului 
Nicodim cel sfinţit de la Tismana, Sfântul care a trăit pe pământ românesc şi s-a 
nevoit a întemeia cele dintâi aşezări călugăreşti din părţile acestea (1370). 


Cuviosul Nicodim s-a născut în Satul Prilep şi se trăgea dintr-o familie de 
aromâni. Isteţ de minte de mic copil, Nicodim a învăţat citirea Sfintelor 
Scripturi şi S-a umplut de râvnă pentru slujirea lui Hristos. lar când părinţii 
Săi au început a cugeta să-l aşeze în dregătorii, după avuţia şi rangul ce 
aveau, Nicodim s-a lepădat de toată averea părintească şi de toată slava lumii 
acesteia. Îmbrăcat în haine sărăcăcioase, a fugit într-ascuns din casa 
părintească şi s-a dus la Sfântul Munte, unde, după trei ani de ucenicie, s-a 
învrednicit a fi tuns călugăr într-o mânăstire de acolo. 


Dovedindu-se adânc cunoscător al dumnezeieştilor învățături, smerit şi evlavios, 
în puţină vreme a ajuns diacon, apoi egumen şi stareţ al acelei mânăstiri. Plin de 
dragoste pentru poporul său, Nicodim a mijlocit împăcarea între scaunul 
patriarhal din Constantinopol şi Biserica sârbească şi, ascultând rugămintea 
cneazului Lazăr, a părăsit Sfântul Munte şi a venit în ţara sa. 


Repede ducându-se vestea despre evlavia şi smerenia sa, preoţii şi credincioşii 
voiau să-l înalțe patriarh al Bisericii sârbeşti, dar Sfântul s-a socotit pe sine 
nevrednic de asemenea cinste. 


În timpul domniei voievodului român Vlaicu, Sfântul a trecut Dunărea şi, 
venind în [ara Românească, a zidit mănăstirea Vodița, cea dintâi aşezare 
mănăstirească temeinică şi cu bună rânduială din ţara noastră, despre care s-au 
păstrat dovezi şi hrisoave. După oarecare trecere de vreme, Sfântul a părăsit 
ctitoria lui de la Vodița, unde a lăsat stareţ pe un ucenic al său, anume Agaton, a 

mers prin munţi în sus şi, ajungând la locul unde apa Tismanei cade cu zgomot 
de la înălțime, a ridicat acolo o mânăstire mai mare şi mai trainică. 


Aici s-a aşezat Cuviosul Nicodim, cu câţiva din ucenicii săi, dar numărul acelor 
ce veneau să slujească lui Hristos, sub povăţuirea şi îndrumarea vrednicului 
stareț, sporea fără încetare. Pe toţi îi învăţa cu blândeţe şi-i călăuzea spre 
împlinirea voii lui Dumnezeu. 


Sfântul Nicodim a fost un mare întemeietor şi îndrumător al vieţii monahale 
la noi, după rânduielile de la Athos, iar ucenicii lui Sunt cei ce au ctitorit cu 
ajutor de la binecredincioşii domni şi voievozi români, cele dintâi mânăstiri 
mari în Ţara Românească. 


Vremea însă, când a venit la noi Sfântul Nicodim, era o vreme de mari 
frământări în lumea mânăstirilor ortodoxe. Miezul frământărilor era Muntele 
Athos, tocmai locul de unde venise Sfântul Nicodim. Este vorba de marea 
frământare pentru "rugăciunea minţii." Sfântul venea la noi, între altele, tocmai 
pentru că a găsit aici un loc de linişte şi singurătate, prielnic lucrării 
duhovniceşti a rugăciunii. Dar Sfântul Nicodim şi mănăstirile zidite de el, după 
tipicul din Sfântul Munte, au luat parte şi la nevoile duhovniceşti ale creştinilor 
din această ţară. 


Schimbul de scrisori, de curând descoperit, dintre Sfântul Nicodim şi marele 
Patriarh bulgar Eftimie de la Târnova şi întrebările pe care stareţul Tismanei le 
pune marelui Patriarh, ni-l arată pe Sfântul Nicodim dornic să se înarmeze cu 
acele cunoştinţe trebuitoare în lupta împotrivă rătăcirii bogomililor, sectă din 
Bulgaria, care tocmai trecuse în Țara Românească şi bântuia ţara. 


EI şi mănăstirea lui erau ca o obşte de apostoli ai dreptei credinţe. Plin de 
dragoste pentru popor, Sfântul s-a nevoit întru învăţarea tuturor şi pentru 
lucrarea treburilor bisericeşti în preajma mănăstirii sale. A trăit şi a lucrat pe 
pământul românesc sub patru domnitori: Vlaicu, Radu, Dan şi Mircea, fiind 
cinstit şi prețuit, după cuviinţă, de toţi patru. 


Scriitorul, din vremea lui, a cărţii Viaţa lui Isaia de la Hilandar, vede în 
Sfântul Nicodim, pe "bărbatul cinstit şi Sfânt, tare în cărți şi mai tare la 
judecată, în cuvinte şi răspunsuri, întemeietor de mânăstiri, puternic la 
rugăciune şi luptător pentru dreaptă credinţă”. 


Pe lângă frumoasa mânăstire Tismana, care e ctitoria lui, de la Sfântul 
Nicodim ne-a rămas şi o Evanghelie, numită Tetravanghelul lui Nicodim de 
la Tismana, scrisă în limba slavonă, chiar de mâna Sfântului. 


k*kkhkkrkkhkhkkhkhkhkhkkhkhkikhkyikikiky 


e Xp e e e e e e e e e e e e e e e e e e e e e e e e E e e e e eX 


khkkhkkhkhkhkkhkhkhkhkkhkhkhkhkhhkikyikhkyikyk 


Sp Xp e Xe e Xe e XP De e De e e e e De e e e e e XI De Xe e e e e E e e e XX 





A adormit cu pace în Domnul la anul 1406, la 26 de zile ale lunii decembrie, 
petrecut cu jale de călugări şi de mulţime de credincioşi. Şi a fost îngropat în 
mormântul pe care singur şi-l pregătise în mănăstirea sa Tismana. După 
oarecare vreme, dovedindu-se că trupul său a rămas nestricăcios, a fost scos din 
mormânt şi aşezat cu cinste într-o raclă din biserica mănăstirii. Din pricina 
tulburărilor şi vitregiei trecutelor vremi, sfintele lui moaşte au fost ascunse apoi 
în locuri tainice, pe care nu le ştia decât stareţul mănăstirii; cu timpul însă li s-a 
pierdut urma şi au rămas într-un loc, pe care numai unul Dumnezeu îl mai ştie. 


Pentru dragostea lui către Domnul şi pentru toată slujirea şi osteneala lui întru 
slava Bisericii Ortodoxe, drepteredincioşii din ţara noastră cinstesc pe Sfântul 
Nicodim cu multă evlavie, ca pe unul din marii îndrumători ai noştri pe calea 
mântuirii. 


Cu ale cărui rugăciuni, Doamne miluieşte-ne şi ne mântuieşte pe noi. Amin. 
Intru această zi, cuvânt că nu se cuvine a crede clevetirile. 


A fost, într-o cetate, un episcop temător de Dumnezeu, care nu primea pe cei ce 
cleveteau. Deci, la acesta venind, nişte oameni neştiutori, au clevetit pe două 
femei cunoscute, că fac desfrânare, într-ascuns de bărbaţii lor. 


Iar episcopul, măcar că era silit de dânşii, n-a voit să le vădească pe ele, că avea 
episcopul darul de a cunoaşte sufletele, după faţa fiecăruia. Deci, mai întâi 
stând, s-a rugat lui Dumnezeu, vrând să se încredinţeze de aceasta cu adevărat 
şi, făcându-se Liturghie, s-au împărtăşit toţi cu Sfintele Taine. 


Și vedea episcopul feţele celor care se apropiau acolo şi le cunoştea cu ce păcat 
este vinovat fiecare. Că feţele păcătoşilor, unele erau îngălbenite, ale altora, 

înfocate, iar ale altora mohorâte şi înnegrite, pe când ale unora din ei, se arătau 
albe şi luminate şi ceea ce primeau în gură le lumina tot trupul, iar pe alţii ca 
focul îi ardea. Şi a venit rândul femeilor ca să ia Sfânta Împărtășanie şi vedea 
episcopul cum sunt şi acelea cu sufletul. Şi vedea feţele lor, că la unele se 
făceau negre şi aprinse, iar la altele rumene şi albe. Şi au venit şi acele femei, pe 
care le clevetiseră la episcop, şi le-a văzut pe ele că aveau ochii luminaţi şi 
cinstiți şi hainele albe şi amândouă, primind Tainele lui Hristos, s-au luminat ca 
soarele. 


Deci, s-a rugat lui Dumnezeu episcopul ca să-i arate lui, prin descoperire, starea 
lor cu adevărat. Şi stând înaintea lui, îngerul Domnului i-a poruncit să-l întrebe 
despre oricine va vrea. 


Iar episcopul a întrebat, mai întâi, despre acele două femei, dacă este adevărată 
clevetirea cea despre ele, sau este minciună. Şi a răspuns îngerul: "Adevărată 
este vorba ce ai auzit despre dânsele, de la început." 


Zis-a episcopul: Atunci cum de erau ele luminate la faţă şi, albe la îmbră- 
căminte, la primirea Tainelor lui Hristos?" 


Şi a răspuns Îngerul: "Pentru că, venindu-și în simţirea şi cunoştinţa acelor 
fapte, cu lacrimi şi cu suspinuri, cu milostenie la săraci şi prin mărturisirea 
curată, s-au întors la Dumnezeu şi s-au făgăduit că nu vor mai cădea de acum 
întru acel fel de greşeală şi au primit de la Dumnezeu iertare. Şi de păcate fiind 
iertate, viețuiesc de acum întru curăţie şi întru dreptate." 


Deci, minunându-se, episcopul a zis: "Neasemănat este lucrul femeilor acestora, 
că, iată, nu numai de păcate le-a iertat, ci şi de atât de mare dar le-a învrednicit 
pe ele." 


Iar la aceasta, i-a zis îngerul: "Te minunezi de aceasta cu dreptate, că om eşti. 
Însă Stăpânul nostru şi al vostru, Dumnezeu adevărat fiind, Bunul şi lubitorul de 
oameni, pe cei ce încetează de la păcate şi prin mărturisire cad la Dânsul cu 
credință, nu numai că nu-i trimite la osândă, ci încă îi invredniceşte de cinste. 
Că aşa a iubit Dumnezeu toată lumea, încât şi pe Unul născut Fiul Său L-a dat 
pentru noi. Că de vreme ce atunci, mai înainte de împăcare, când eram vrăjmaşi, 
EI a voit a muri, după împăcare, ne va ierta, de ne vom întoarce la Dumnezeu şi 
de ne vom îndepărta de păcate; şi EI va izbăvi de osândă şi ne va dărui 
desfătarea bunătăţilor celor gătite de Dânsul. Deci, iată, să cunoşti acum şi tu, că 
nici un păcat de acelea mari şi necurate nu biruieşte iubirea de oameni a lui 
Dumnezeu, numai de şi-ar şterge cineva păcatele sale prin pocăință. Că ştie, 
Ilubitorul de oameni Dumnezeu, slăbiciunea neamului omenesc şi tăria poftelor 
şi puterea răutăţilor diavolului, şi pe cei ce cad îi iartă, ca pe nişte fii. Le cere 

însă, îndreptarea cea spre mântuire, îndelung răbdându-i şi pe cei ce se căiesc şi 
se roagă, ca pe nişte neputincioşi, îi iartă şi de la chinuri îi slobozeşte şi le dă 
bunătățile cele gătite drepţilor." 


Iarăşi, a zis episcopul către înger: "Spune-mi, rogu-mă, şi înţelesul feţelor; în ce 
fel de păcate petrece fiecare faţă, ca şi de aceasta să avem înştiinţare”. 


Grăit-a lui îngerul: "Cei ce au feţele luminate şi albe, întru curăţie şi dreptate 
petrec şi blânzi şi milostivi sunt. lar cei ce au feţele negre şi gălbicioase sunt 
lucrători de desfrânare şi necurăţie. lar cei ce se arată mohorâţi şi înfocaţi, în 
clevetiri şi în nedreptate petrec, iubesc defăimarea şi ucigaşi vicleni sunt". 


ŞI iarăşi a zis îngerul către episcop: "Să le ajuţi lor, de iubeşti mântuirea lor, că 
pentru aceasta rânduit eşti. Deci, pe cât îți stă ţie în putere, roagă-te pentru 
dânşii, ca să se întoarcă la Dumnezeu de la păcatele lor şi plată vei avea multă şi 
te vei asemăna cu Stăpânul tău, Cela ce, pentru viaţa şi mântuirea oamenilor, 
din Cer S-a pogorât şi de bună voie a primit a vieţui dimpreună cu noi pe 
pământ". 


Întru această zi, cuvânt al Sfântului loan Gură de Aur, despre împărtăşire şi 
despre milostenie. 


Auziţi şi învăţaţi cât de bun este Dumnezeul nostru, că şi cu trupul Său ne 
hrăneşte pe noi, şi nici sângele Său nu-l cruţă, când avem noi trebuinţă. lar tu, 
nici pâine nu dai pentru Dânsul, nici un pahar de apă măcar. Tu, care atât de 
mari daruri iei, tu te zgârceşti la lucrurile proaste. Dacă nu voieşti să mori 
pentru Hristos, crezi oare că fără de moarte vei rămâne? lată, cele într-o zi fără 
de voie urmează să le laşi, pe acestea de bună voie, pentru Dumnezeu, nu le dai. 
Au doară, nu sunt mari şi grele lucrurile acestea, că Dumnezeu pe Fiul Său L-a 
dat pentru tine, iar tu nici pâine nu dai pentru EI? Pentru tine S-a răstignit, iar tu 
treci cu vederea şi a da şi a milui. Şi ce este mai amar decât această fărădelege? 
Că toate pietrele făcându-le EI pentru tine, tu eşti mai tare decât piatra? Atât de 
mari pricini sunt, silindu-te pe tine, şi tu petreci în zgârcenie. 

Că, dacă nu dai pentru Cel ce a pătimit pentru tine, miluieşte măcar pentru 
îndurare: pentru cei legaţi să te umileşti, pentru cei bolnavi să te pleci. lar dacă 
nici acestea nu te fac pe tine iubitor de oameni, ca să poţi da cu lesnire, apoi 
adu-ţi aminte de Hristos, Cel ce a zis: "Nu cer, zice EI, de la tine lucru mare, ci 
numai pâine şi cuvinte de mângâiere. Nu-ţi zic ţie: "Izbăveşte-Mă pe Mine de 
sărăcie, sau dă-Mi Mie bogăţie. Ci puţină pâine cer, pentru mângâierea de 
foame." De voi cădea în temniţă, nu te silesc pe tine să Mă slobozesti din 
legături şi să Mă scoţi afară. Ci te rog ca să Mă cercetezi acolo şi să Mă vezi 
între cei legaţi. Pot, pentru aceste cercetări, şi plată să-ţi dau şi în veacul ce vine 
să te încununez. Că Eu voiesc şi poftesc să-ţi fiu ţie dator şi să-ţi dau o mică 

pricină de încununare. Pentru aceea, ajută-Mă şi Mă hrăneşte, că umblu pe la 
toţi, cerşind şi, înaintea uşilor stând, îmi întind mâna Mea şi doresc să fiu hrănit 
de tine. Mă bucur, drept aceea, că înaintea a toată lumea te voi lăuda pe tine, 
când toţi vor auzi şi te voi arată pe tine hrănitorul Meu. 


lar Eu, de vreme ce vă iubesc foarte mult pe voi, pentru aceea vă învăţ să fiți, 
adică, milostivi şi să spuneţi şi altora cele grăite de Mine. Iar, de nu veţi fi 
râvnitori acestora, nici pe alţii nu veţi învăţa, ruşinaţi veţi fi în ziua judecății şi 
de la fața Mea lepădaţi. Faceţi, drept aceea, toate acestea şi Eu voi mărturisi 
toate cele făcute de voi, cu mare laudă şi nu Mă voi ruşina a zice: "Gol am fost, 
şi voi M-aţi îmbrăcat, flămând am fost, şi voi M-aţi hrănit." Dar, mai vârtos, Mă 
bucur că, prin acestea toate, moştenitori vieţii şi Împărăției cereşti vă faceţi." 


Deci, acestea gândindu-le iubiţilor, să căutăm prin milostenie a câştiga 
mântuirea noastră şi bunătăţile cele veşnice, întru Hristos lisus, Domnul nostru, 
a căruia este slava, acum şi pururea şi în vecii vecilor! Amin. 

Pr. prof. dr. Mircea Păcurariu - Sfântul Nicodim de la Tismana 

LUpIȚI pe 
DUNTIEACU ȘI 
CŢI AFLA UD 
HI SoFLEIUR 
"TOAST. 


Viaţa monahală la români începe încă din primele veacuri creştine. În alte 
pagini ale acestei cărți, am înfăţişat strădaniile duhovniceşti ale cuvioşilor 
monahi daco-romani loan Casian şi cuviosul Gherman, care s-au născut şi s-au 
călugărit în fosta provincie Sciţia Mică în secolul IV. 


Mulţi arheologi şi teologi socotesc că la Basarabi (Murfatlar), lângă Constanţa, 
ar fi fost o aşezare sihăstrească, ale cărei începuturi le aşează în aceeaşi 
perioadă. În jurul anului 1000 se ridicase o mănăstire de rit răsăritean în cetatea 
Morisena de pe Mureş (azi Cenad, jud. Timiş). În părţile Sălajului, Buzăului şi 
Argeşului s-au descoperit urmele unor străvechi aşezări monahale, cu bisericuțe 
şi chilii săpate în stâncă. Multe numiri de localități de pe întreg cuprinsul ţării 
(Călugăreni, Valea Călugărească, Poiana Călugăriţei, Chilia, Chilii, Mănăstirea, 
Mănăstioara, Schitu şi altele), arată că acolo existau aşezări călugărești, de 
multe ori dinainte de întemeierea statelor medievale românești. 

În veacul al XIV-lea a apărut în Biserica Ortodoxă - îndeosebi la Muntele 
Athos, în Grecia de azi - o mişcare de renaştere teologică-spirituală, numită 
isihasm (de la cuvântul grecesc isihia = linişte), care cerea retragerea totală a 
călugărului de lume, meditaţie în tăcere şi rostirea neîncetată a “rugăciunii lui 
lisus” sau “a inimii”: “Doamne lisuse Hristoase, Fiul lui Dumnezeu, miluieşte- 
mă pe mine păcătosul”. Cei mai de seamă reprezentanţi ai acestei mişcări au 
fost Grigorie Palama, Nicolae Cabasila şi Simeon, toți trei arhiepiscopi ai 
Tesalonicului, Grigorie Sinaitul şi alţii. 


De la Muntele Athos, spiritualitatea isihastă s-a răspândit şi în mănăstirile din 
Bulgaria, Serbia, Rusia şi ţările româneşti. Unul din reprezentanții de frunte ai 
isihasmului pe pământul românesc a fost Sfântul Nicodim de la Tismana. 
Cine a fost acesta? Ştirile care le avem în legătură cu originea, copilăria, 
tinereţea şi întreaga viaţă a lui Nicodim până la venirea lui în Țara Românească 
sunt foarte sărace. Mulţi istorici l-au socotit ca fiind grec de neam, sau grec 
după tată şi sârb după mamă, chiar înrudit cu cneazul Lazăr al Serbiei. Alţii, 
între care şi marele cărturar Nicolae Iorga, susțin că se trăgea dintr-o familie de 
macedo-români din jurul oraşului Prilep, din Macedonia. Aşa se explică de ce a 
venit în părțile noastre şi s-a arătat atât de mult legat sufleteşte de poporul 
român. Cunoscând câţiva călugări de la Muntele Athos, a plecat cu ei în ascuns, 
renunțând la toate bogăţiile şi măririle care l-ar fi aşteptat în ţara lui. S-a oprit la 
mănăstirea Hilandar, unde egumenul l-a primit ca “frate”. 


Noul ucenic al Athosului învaţă aici temeinic limbile greacă şi slavonă, dar 
culege şi multe învățături din scrierile Sfinților Părinţi şi ale scriitorilor 
bisericeşti. Credinţa lui jertfelnică, dragostea lui față de toți, râvna spre cele 
bune şi folositoare, smerenia, posturile şi rugăciunea neîncetată, l-au făcut 
cunoscut tuturor, încât la vremea cuvenită, după trei ani de ucenicie, a primit 
îngerescul chip al călugăriei, primind numele Nicodim. A fost hirotonit 
ierodiacon, iar la scurt timp preot ieromonah. Preţuit de toți, după trecerea la 
cele veşnice a egumenului, soborul mănăstirii l-a ales în fruntea obştii 
călugăreşti de la Hilandar. S-a dovedit şi în această slujire un neîntrecut 
gospodar şi bun îndrumător al călugărilor, ostenind zi şi noapte alături de ei, în 
posturi şi rugăciuni, în copierea de manuscrise şi alte îndeletniciri potrivite 
cinului călugăresc. 


Dorind însă o viață mai liniştită, cuviosul Nicodim a plecat în ascuns de la 
Muntele Athos şi a venit în regiunea Cladova, la locul numit Şaina, în apropiere 
de Dunăre (în faţa oraşului Drobeta, Turnu Severin de azi). Împreună cu 
ucenicii care s-au strâns în jurul lui, a ridicat acolo o bisericuţă cu hramul Sfânta 
Treime. 

Tradiția populară sârbească îi atribuie şi întemeierea mănăstirilor Vratna şi 
Mănăstiriţa, în regiunea Craina. Dar la scurt timp, această regiune a fost 
ocupată, pentru câţiva ani, de regele Ungariei Ludovic cel mare, începându-se 
de îndată şi o puternică lucrare de răspândire a catolicismului, dusă de călugări 
franciscani. În aceste împrejurări, cuviosul Nicodim a trecut în ţinuturile 
învecinate din nordul Dunării, pe pământ românesc. Aici a ridicat o altă 
mănăstire, la Vodița, probabil pe locul unei aşezări sihăstreşti mai vechi, ca un 
centru de apărare ortodoxă la frontiera cu statul maghiar catolic. 


Cea mai veche menţiune despre prezenţa lui Nicodim în Țara Românească se 
face într-un hrisov al domnitorului Vladislav (Vlaicu) Vodă din anul 1372, prin 
care oferea o seamă de danii mănăstirii Vodița, zidită şi zugrăvită din îndemnul 
lui Nicodim, “cu munca sa şi a fraților” şi cu cheltuiala domnitorului. Prin acest 
hrisov, mănăstirea era înzestrată cu mai multe sate, veşminte şi vase liturgice, 
scutită de anumite dări către domnie. Se rânduia apoi ca mănăstirea să devină o 
“samovlastie”, adică o ctitorie de sine stătătoare, scoasă de sub orice putere din 
afară, fiind condusă numai prin propriul ei sobor, rânduială folosită la Athos, pe 
care cuviosul Nicodim a adus-o şi în Țara Românească. În timpul şederii la 
Vodița, Nicodim a făcut parte dintr-o solie trimisă la Constantinopol pentru a 
mijloci o împăcare între Biserica Ortodoxă Sârbă şi Patriarhia ecumenică, între 
care existau anumite neînţelegeri. 


Patriarhul Filotei a acordat atunci cuviosului Nicodim rangul de arhi- 
mandrit, cu dreptul de a sfinţi biserici, precum şi părticele din moaştele 
Sfinţilor Ienatie Teoforul, loan Gură de Aur şi ale mucenicului Teofil, care 
se păstrează până azi, ca odoare de mare preţ, la mănăstirea Tismana. 


Cuviosul Nicodim nu a putut rămâne prea mult în liniştea mănăstiri Vodița. Încă 
înainte de anul 1376, ţinutul Severinului, în care era situată şi mănăstirea, a fost 
ocupat de regatul maghiar. În aceste împrejurări, a pornit în căutarea unui loc 
mai potrivit pentru a ridica un nou aşezământ de viață călugărească. Acest loc a 
fost găsit în părțile de nord ale Olteniei, pe valea râului Tismana, la poalele 
munţilor. Se pare că, datorită felului în care şi-a îndeplinit misiunea încredinţată 
la Constantinopol, s-a bucurat acum şi de anumite ajutoare materiale din partea 
cneazului Lazăr al Serbiei. Lucrările de zidire au durat mai mulţi ani, sub 
domnitorii Radu I (C. 1377-c.1383) şi Dan 1 (c.1383-1386), care au şi oferit o 
seamă de danii. 


Un fapt îmbucurător a fost acela că prin anii 1383-1384 Severinul a reintrat în 
stăpânirea Ţării Româneşti. Cuviosul Nicodim a putut astfel să preia şi 
conducerea mănăstirii Vodița. În felul acesta, a cârmuit cu vrednicie amândouă 
mănăstirile, până la moarte. Tradiţia îi mai atribuie şi ridicarea primelor aşezări 
mănăstireşti de la Topolnița (lângă Vodița), Cosustea - Crivelnic, Gura Motrului 

şi Visina, toate în Oltenia, precum şi Prislopul, în Ţara Hațegului. Adevărul este 
ca acestea au fost ctitorite de ucenici de-ai săi, dar în ele s-au ţinut aceleaşi 
rânduieli de viață monahală pe care le-a introdus el la Vodița şi Tismana. 


Cuviosul Nicodim a fost sfetnic devotat al domnitorului Mircea cel bătrân 
(1386-1418), care a făcut mai multe danii în bani şi moşii celor două mănăstiri. 


Avem şi câteva ştiri privitoare la activitatea culturală-teologică a lui Nicodim. 
Este vorba de o corespondenţa pe care a purtat-o cu ultimul patriarh de la 
Târnovo, din Bulgaria, Sfântul Eftimie, pe care unii istorici îl socotesc “vlah” 
sud-dunărean. Era un teolog cunoscut şi foarte apreciat în ţările ortodoxe, încât 
mulți ierarhi şi teologi îi cereau lămuriri în felurite probleme dogmatice şi 
morale. S-au păstrat două scrisori ale acestui patriarh către Nicodim de la 
Tismana: în prima îi răspunde la şase întrebări pe care i le-a pus în legătură cu 
îngerii, iar în a doua îi dădea lămuriri cu privire la curăţia morală a celor ce 
doreau să primească Taina Preoției. Din cercetarea întrebărilor puse de cuviosul 
Nicodim reiese că el n-a fost numai un bun organizator al vieţii călugărești, ci şi 
un temeinic cunoscător al Sfintei Scripturi, un călugăr dornic să cunoască şi să 
adâncească felurite probleme teologice. 


Prin anii 1404-1405, cuviosul Nicodim a caligrafiat pe pergament un frumos 
Tetraevanghel în limba slavă bisericească, fiind primul manuscris cu dată sigură 
scris pe teritoriul țării noastre. Este un manuscris de o mare frumuseţe artistică, 
cu multe podoabe (frontispicii, inițiale, titluri cu litere aurite), cu o ferecătură în 
argint, pe care sunt redate Răstignirea şi Învierea Domnului. Se crede că acest 
frumos manuscris a fost copiat la mănăstirea Prislop, din părțile Hațegului, unde 
se retrăsese, în dorinţa de a trăi în şi mai mare singurătate. 


Încă din timpul vieţii, cuviosul Nicodim a fost învrednicit de Dumnezeu cu 
darul facerii de minuni. Se ştie de trecerea lui şi a ierodiaconului său, îmbrăcaţi 
în odăjdii, prin foc, fără ca acesta să se atingă de ei; de vindecarea unei tinere, 
rudă cu regele Sigismund al Ungariei, stăpânită de un duh necurat şi de alte 
fapte minunate. Pentru toate acestea, drepteredincioşii creştini l-au socotit ca 
“sfânt” încă din timpul vieții. 


Pentru ultima oară este pomenit în viaţă la 23 noiembrie 1406, la Tismana, când 
Mircea Vodă cel Bătrân a dat un nou hrisov mănăstirii şi “părintelui şi 
rugătorului domniei mele, popii Nicodim”. Peste o lună, la 26 decembrie 1406, 
cuviosul Nicodim a fost chemat de Domnul la Sine. 


A fost îngropat în mormântul dinainte pregătit în apropierea bisericii mănăstirii 
Tismana, care se vede şi azi. Îndată după moarte, la mormântul său s-au petrecut 
fapte minunate, mai ales vindecări de boli, semn că Dumnezeu îl învrednicise cu 

cununile sfinţeniei. Cuvioşii călugări din obştea Tismanei le-au scos şi le-au pus 
într-o raclă, care a fost aşezată cu cinste în biserica mănăstirii. 


Tradiţia spune că, după mai mulţi ani, fiind în primejdie de a fi luate, Sfântul 
Nicodim s-a arătat în vis unui călugăr, apoi egumenului, poruncindu-le să-i 
ascundă moaştele, lăsând numai un deget de la mână pentru mângâierea 
credincioşilor. Ele au fost ascunse în locuri tainice, dar cu timpul li s-a pierdut 
urma, încât astăzi nu se ştie unde sunt. La mănăstirea Tismana se mai păstrează 
doar degetul de care am pomenit şi câteva obiecte care i-au aparţinut: o cruce de 
plumb, un epitrahil şi o bederniţă. 


Pentru viaţa sa îmbunătățită, ca şi pentru minunile sale şi multele sale osteneli 
intru slujirea lui Dumnezeu şi a credincioşilor, Sfântul Nicodim este prăznuit cu 
evlavie în fiecare an la 26 decembrie, a doua zi de Crăciun, când este şi 
sărbătoarea numită Soborul Maicii Domnului. 


Slujba lui apare, la această dată, aproape în toate Mineiele pe luna decembrie, 
care s-au tipărit în limba română. Anumiți imnografi au alcătuit apoi Acatistul şi 
Paraclisul Sfântului Nicodim. Chipul său este zugrăvit în multe biserici 
româneşti, mai ales din Oltenia. 


Sfântul Nicodim rămâne, îndeosebi pentru noi, credincioşii români, ca o 
adevărată pildă de trăire duhovnicească, ca un mare apărător al credinţei 
ortodoxe, ca un înnoitor al vieţii călugăreşti pe pământ românesc. Pentru toate 
acestea, se cuvine să-l cinstim şi să cercetăm mănăstirile ctitorite de el la Vodița 
şi mai ales la Tismana şi să-l rugăm: 


“Sfinte prea cuvioase părinte Nicodime, primind a noastră umilă rugăciune, 
mijloceşte nouă milă Celui prea înalt. Izbăveşte-ne cu folosinţa ta, prea fericite, 
de relele ce vin asupra noastră, ca neîncetat să te slăvim. Roagă-te Stăpânului 
pentru noi nevrednicii, să ierte greşalele noastre şi să ne dea dragoste curată şi 
putere a face tot binele spre slava prea Sfântului Său nume”. (Din rugăciunea 
de la Acatistul Sfântului Nicodim). 

Sfântul Nicodim cel sfinţit 





Cea mai veche relatare păstrată a vieţii Sfântului Nicodim ne-o dă într-o formă 
rezumată Paul de Alep în 1654. EI relatează tradiţia păstrată înTismana, la două 
veacuri Şi jumătate de la moartea Sfântului. 


În afară de racla de argint de la Tismana din 1671, ce redă episoade din viaţa 
cuviosului, a mai existat o viaţă aghiografică în slavoneşte scrisă de ucenicii 
sfântului, dar care s-a pierdut şi pe care o citează ieromonahul Ştefan în 
biografia Sfântului Nicodim, scrisă de el în 1838. 


La 1767 ieşea din tiparniţa de la Râmnic, «Slujba Osebită» a cuviosului 
Nicodim sfinţitul, în care este cuprinsă şi o biografie elogiu a acestuia, scrisă de 
Partenie, episcopul Râmnicului. 


Nu este prea lămurită nici problema obârşiei sfântului, dar majoritatea istoricilor 
nu pun la îndoială faptul că mama cuviosului era de neam valah - ba încă de 
neam voievodal - fiind fiica lui Basarab 1 şi soră cu mama Sfântului cneaz Lazăr 
(osif Bobulescu, Haşdeu, Bălaşa). Autorii nu se pun însă de acord cu locul 
naşterii lui; unii — vrednici de crezare - înclinând spre Perlepe (în vechiul 
pomelnic al stareţilor Tismanei figurează sub numele de „Popa Nicodim 
Perlepeanu”), alţii dând ca sigur Prilepul kosovoar, de lângă Mănăstirea Vsoki 
Decani, iar alţii între care şi Nicolae Iorga înclină spre o coborâre din aromânii 
din Prilep afirmând între altele că Sfântul Nicodim „a fost atras în Țara noastră 
prin unele legături de rudenie.” Academicianul sârb Djordjie Sp. Radojicic 
precizează că Sfântul Nicodim şi cneazul Lazăr „ruda sa”, erau valahi din 
Prilepac - cetate aproape de Novo Brado, iar nu din Prilep. lar despre tatăl 
acestui „bărbat literat, orator şi cu viaţă sfântă” (Ilarion Ruvarăţ) se spune că 

„era grec, de fel din oraşul Kastoria” (Paul de Alep la 1654) şi că l-a crescut pe 
Sfântul Nicodim „după obiceiul creştinesc, întru buna pedepsire şi temere de 
Dumnezeu”. 

Anul naşterii Sfântului este 1310 





Anul naşterii sfântului este 1310 iar călugării Tismanei spuneau că sfântul s-a 
nevoit 96 de ani în astă lume, şi a trecut la cele veşnice după sărbătoarea 
Naşterii Domnului din 1406 la 26 decembrie. Judecând după faptul că viaţa sa 
lumească nu şi-a petrecut-o printre sârbii vărului său Lazăr, nici printre elinii 
Kastoriei, nici măcar printre sfinţii aghioriţi, e limpede că sfântul a trăit şi s-a 
nevoit printre cei de neam cu el, printre românii Ungro-Vlahiei. 

Şi încă din „tânără vârstă a prunciei sale, dat a fost de părinţii lui la învăţătura 
cărți”.Când a ajuns să înveţe Sfintele Scripturi s-a pătruns de ele cu tot sufletul 
şi s-a hotărât să-i slujească lui Dumnezeu. Mergând împreună cu părinţii deseori 
la Biserică şi ascultând Sfintele Scripturi, a început a odrăsli într-însul gândul de 
a se face monah şi se ruga lui Dumnezeu să-l învrednicească spre aceasta. 

Venind câţiva monahi sârbi de la mânăstirea sârbească Hilandaru din Sfântul 
Munte al Athonului în Serbia pentru oarecare trebuință mănăstirească, a mers 
Sfântul pe ascuns la dânşii unde erau găzduiţi şi mărturisindu-le dorinţa ce avea, 
i-a întrebat despre mânăstirile Sfântului Munte, rugându-i să-l ia cu dânşii. 
Atunci Sfântul s-a îmbrăcat în haine sărace şi pe ascuns a fugit din casa 
părinţilor săi şi s-a dus la Mănăstirea Hilandaru din Sfântul Munte. 


A primit marele şi îngerescul chip şi numele de Nicodim la 1338 





lar pentru marea sa smerenie şi ascultare către toți a primit marele şi îngerescul 
chip şi numele de Nicodim la 1338, iar în 1341 a fost hirotonit ierodiacon, şi 
după 2 ani ieromonah. 


ŞI a învăţat Sfântul deplin Scriptura, stăpânind limbile slavonă şi greacă, 
iniţiindu-se în artele athonite: caligrafie, pictură, zidărie, arhitectură, argintărie 
şi dogărit. lar murind egumenul, a fost ales egumen şi stareţ al acestei mănăstiri 
de tot soborul. 

In 1341 a fost hirotonit ierodiacon 





Dar Maica Domnului, a dat poruncă Sfântului în vis, să meargă în Ţara 
Românească, şi la locul numit „Cascade” să ridice o mare lavră în cinstea Ei. 


Maica Domnului, a dat poruncă Sfântului în vis 
Călăuzit fiind de dumnezeiescul glas, cuviosul Nicodim îşi îndreaptă paşii spre 


pământuri necunoscute, unde avea să ridice cea mai frumoasă şi mai trainică 
dintre ctitoriile sale. 





Şi s-a oprit mai întâi din pribegie în ţinutul sârbesc al Kladovei (populat în 
proporţie de 95% de vlahi), la Krajina, unde a şi ctitorit două mănăstiri Vratna 
şi Mănăstiriţa. 


Bogdan Petriceicu Haşdeu spunea: „în districtul sârbesc al Krajinei, se află o 
bisericuţă numită Mănăstiritza, a cărui fundațiune, poporul de acolo o atribuie 
unui Sfânt Nicodim. Deasupra uşii altarului se află o veche inscripţie din care se 
mai putea citi până mai deunăzi cuvântul: Radu-Vodă. Sfântul Nicodim, şezuse 
la Cladova de unde cunoscuse pe Radu Negru ca Ban al Severinului, căci au 
zidit amândoi o bisericuţă: „Mănăstiritza”. 

N-a vieţuit mult în aceste locuri, pentru că „într-o zi de sărbătoare adormind 
sfântul în timp ce se ruga, i s-a arătat în vis Sfântul Antonie cel mare, spunându- 
1 să treacă Dunărea în Ţara Românească şi în locul numit „Cascade” să zidească 
o mănăstire care să nu fie alta mai mare şi mai frumoasă. 





Sfântului Nicodim i s-a arătat în vis Sfântul Antonie cel mare 


Sfântul Nicodim amintindu-şi că această poruncă a mai avut-o şi când era în 
Sfântul Munte, s-a hotărât să o împlinească. S-a dus la satul Tachia care este în 
marginea Dunării, în faţa Orşovei şi făcându-şi de trei ori cruce a întins rasa 
peste valuri şi a trecut Dunărea pe ea ca şi pe o luntre la Vârciorova, în patria 
mamei sale în acest pământ al Ungro-Vlahiei. 

A căutat în dreapta, a căutat în stânga şi părându-i-se că a găsit locul visat s-a 
apucat şi în 40 de zile a fost terminată şi sfințită mănăstirea Vodița şi 1-a pus 
hramul Sfântul Antonie şi a rânduit a fi chinovie de părinţi cu viaţă de obşte; în 
alte 40 de zile a sădit 4 pogoane de vie la locul numit „Sfânta”, în munte 
deasupra mănăstirii şi aşa a făcut Sfântul olane să vină vinul pe ele, să se verse 
în vasele din pivniţa mânăstirii.” 


Era prin 1371 când s-a născut Vodița, prima mănăstire zidită de Sfântul 
Nicodim în Valahia, închinată Sfântului Antonie cel mare. Aşadar Vladislav 
Voievod „ascultând pe cinstitul între călugări Nicodim, de asemenea şi cu 
cheltuială şi cu daruri de la domnia mea, iar cu munca lui Kir Nicodim şi a 
fraților lui, am zidit şi am zugrăvit...”. 





Deşi sfântul a văzut cu duhul ce soartă vor avea ţinuturile sârbești, vine în Țara 
Românească, nu pentru înfricoşarea de Semilună, ci pentru a stăvilii penetrarea 
ungurilor catolici în Valahia. Se ştie că în acele vremuri Banatul de Severin, ba 
era în stăpânirea Basarabilor, ba în mâinile lui Ludovic (mai târziu Sigismund) 
de Luxemburg. Şi chiar doamna Clara, soţia voievodului muntean, care era 
catolică, favoriza propaganda iezuită în Ţara Românească. 


Aşa a apărut Vodița, primul bastion al apărării ortodoxe în faţa catolicilor. Însă 
popa Nicodim trebuia să zidească mănăstire lângă „Cascade”, aşa că l-a pus pe 
ieromonahul Agaton egumen al Vodiţei, iar el a purces în sus pe Motru şi Jiu în 
căutarea locului pentru noua mănăstire. 


ŞI mergând prin pustietăţile pământului acestuia al Băniei Severinului ajunge la 
locul unde se varsă Motru în Jiu, căci pe acele vremuri, foarte mari pustietăţi 
erau în părțile acestea. Şi găsind aici un deal cu izvoare de apă şi socotind că 

acela poate fi locul, s-a sălăşluit aici, până când l-a rugat în 1375, cneazul Lazăr, 
ruda sa, să-l ajute în tratativele cu Patriarhia de Constantinopol, pentru ridicarea 
anatemei ce fusese aruncată încă din 1346 de către patriarhul bizantin Calist pe 
vremea ţarului Ştefan Duşan asupra nou înfiinţatei Patriarhii sârbe. 


Viaţa lui Isaia de la Hilandar, ne spune că, patriarhul ecumenic a dăruit 
conducătorilor delegației numeroase daruri. Ținând cont de inestimabila valoare 
a Sfintelor Moaşte aduse de Sfântul Nicodim cu acest prilej, (Sfântul loan Gură 
de Aur, Sfântul Ignatie Teoforul şi Sfântul Mucenic Teofil, ce se păstrează şi 
astăzi la Mănăstirea Tismana), cât şi de faptul că a primit rangul de arhimandrit 
şi dreptul de a sfinţi biserici alături de bastonul păstoresc al patriarhului, suntem 
îndreptățiți să credem că Sfântul Nicodim a fost conducătorul delegaţiei, deşi 
izvoarele sârbeşti atribuie lui Isaia acest rol. Ilarion Ruvarăţ scrie în 1888: 
„Bătrânul athonit Isaia călători pe la sfârşitul anului 1374 la Constantinopol, 
după însărcinarea prinţului Serbiei Lazăr şi a patriahului sârbesc...el luă afară 
de alţii şi pe ieromonahul Nicodim cu sine..., bărbat literat, orator şi cu viaţa 
sfântă”. Există şi un izvor literar sârbesc, după care începutul împăcării sârbilor 
cu grecii „a fost pus la cale întâi de popa Nicodim” (V. SI. Kiselcov) 





Țarii sârbi vor înzestra mănăstirile Sfântului Nicodim cu danii şi metocuri, 
dăruindu-le şi zece sate în Serbia. Cneazul Lazăr l-a voit pe Sfântul Nicodim 
chiar Patriarh al Serbiei, dar acesta a refuzat şi s-a întors pe meleagurile noastre 
în căutarea „Cascadelor”, unde să zidească locaş Maicii Domnului. 


În spatele neostoitului colind al Sfântului Nicodim prin munţi şi sate, pentru a 
găsi locul de la „Cascade” se ascunde lucrarea sa misionară. 


Ajungând la poalele munţilor, pe malul drept al Jiului, pe o stâncă a ridicat din 
piatră Mănăstirea Vişina. Înştiinţat că nici acesta nu-i locul hotărât, merge după 
poruncă spre apus şi ajunge la Aninoasa, unde va înălța şi aici Jertfelnic lui 
Dumnezeu. 

Bogdan Petriceicu Haşdeu notează în „Istoria critică” atunci când se referă la 
modul caracteristic în care şi-a desfăşurat activitatea de întemeietor Sfântul 
Nicodim: « ... mergând în munţii Olteniei şi căutând printre stânci şi peşteri un 
loc mai potrivit singurătăţii traiului monahal, a clădit succesiv chilii, schituri şi 
mănăstiri pe Jiu, pe Motru, pe Vodița până ce s-a stabilit definitiv la Tismana». 


Purtându-şi la gât crucea de plumb de jumătate de oca, ca semn al promisiunii 
făcute Preacuratei, Sfântul Nicodim a ajuns şi în satul Groşani. Trăgând la casa 
unui creştin, noaptea s-a deşteptat în plânsetele unui copil al gazdei, pe care îl 
bătea tatăl său, căci pierduse porcii în munţi. Printre altele, copilul spunea că i-a 
pierdut la „pişători”. Auzind, acest cuvânt, Sfântul s-a umplut de bucurie. 
Acesta era numele locului pe care-l căuta, rostit în gura unui copil. Poate că 
vocea lui lăuntrică i-l şoptise de mai multe ori dar cuvântul nu îndrăznise să 
urce până în auz. Sfântul a înţeles că, prin gura imnografului bizantin, 
Dumnezeu nu s-a sfut să spună că-şi făcuse tron din mitra Fecioarei. 
Adevărurile cele mai ascunse se rostesc numai printr-o sacră impudoare şi poate 
tocmai de aceea ele continuă să rămână tăinuite, atâta vreme cât omul nu va 
îndrăzni în cuvânt. 


Locul numit ,Cascade” 





A doua zi a pornit Sfântul Nicodim însoțit de copil prin munţi. Copilul obosit şi 
flămând, nu mai putea merge. La porunca Sfântului, punând copilul piciorul său 
peste piciorul Sfântului îi dispărea şi foamea şi oboseala; şi prinzând putere au 
mers până spre amiază, când au găsit şi porcii, şi locul numit „Cascade”, unde 
curge apă multă, ce ţâşneşte de prin peşterile munţilor şi care cade de la o 
înălțime foarte mare în albia râului ce curge pe la poalele muntelui, unde 
torentul de apă se sparge şi se preface într-o spumă fumurie. Acest copil a făcut 

parte mai târziu din obştea Tismanei - diaconul Antonie (el a fost ucenicul cu 
care Sfântul Nicodim va sta în foc.) 


În marginea podișului, sub masivul muntos, se deschidea o peşteră adâncă prin 
care curgea un izvor de apă. La o mare înălţime se afla o altă peşteră micuță. 
Cuviosul Nicodim s-a urcat la acea peşteră, însă îi iese în cale un şarpe, 
năpustindu-se spre el. A făcut semnul Sfintei Cruci spre şarpe cu crucea de 
plumb ce o purta la gât, şi acesta a ieşit din grotă, s-a izbit de stâncă şi a plesnit. 


Spre pomenirea acestei minuni făcute cu rugăciunea Sfântului, s-a închipuit acel 
şarpe, în piatra de deasupra intrării în peşteră. Astăzi se mai văd cu greu pe 
stâncă urmele formei de balaur, căci pe măsură ce scade credinţa în lume se 
şterg şi urmele minunilor. 





Sfântul Nicodim a făcut să piară şarpele, întruchiparea geniului răului. Element 
al peşterilor cabirice şi mitraice, şarpele trebuia să ia parte la aducerea jertfelor, 
dar rugăciunea Sfântului, face ca locul să devină curat, pentru a putea ridica aici 
jertfelnic lui Dumnezeu. 


Coborând sfântul din peşteră a stat 3 zile în picioare la rugăciune, iar a treia zi, 
pe la miezul nopţii, s-a pogorât lumină din cer peste Sfăntul şi s-a făcut ca un 
stâlp de foc şi glas din lumină zicându-i: 





Va zidi aici la Tismana pe platou, mai întâi din lemn de tisă şi apoi din piatră 
prima mare lavră a Țării Româneşti, samovlastie de sine stătătoare, neputând fi 
vreodată închinată ca metoc, cu drept de a-şi alege stareţ şi singură a se 
ocârmuli. 


Voievozii ctitori — din pridvor 

Tismana a fost ridicată cu sprijinul domnitorilor valahi Radu 1 şi a fiilor săi Dan 
I şi Mircea cel bătrân şi sfințită în anul 1377. 


Şi a zis sfântul către ucenicii săi: 


Dar cuviosul Nicodim a fost nu numai un desăvârşit organizator al vieţii mona- 
hale în ţara noastră, şi un vajnic luptător pentru apărarea dreptei credinţe ci şi un 
om de vastă cultură şi un înţelept. „Bărbat cinstit şi sfânt, tare în cărţi şi mai tare 
în judecată şi cuvinte şi răspunsuri” - astfel îl caracteriza „Viaţa lui Isaia de la 
Hilandar” , iar un alt izvor sârbesc, „Viaţa patriarhului Efrem”, îl numeşte 
„înțeleptul bărbat, popa Nicodim”. 


EI a înfiinţat la Mănăstirea Tismana o şcoală de caligrafie de copişti de cărți 
bisericeşti, renumită în Peninsula Balcanică. Cultura românească, patronată de 
Biserică a luat naştere datorită apariţiei primelor mănăstiri din ţară, unde existau 
şcoli de copişti, pictură şi gravură. 


Mănăstirile devin focare nu numai de rugăciune, ci şi de cultură, adăpostind în 
chiliile lor călugări instruiți şi biblioteci imense. Manuscrisele de care s-au fo- 
losit preoţii şi călugării la sfintele slujbe până la intrarea în uz a tiparului, au fost 
truda acestor călugări uneori necunoscuţi de istorie. 


Despre acest colectiv de călugări, Nicolae lorga aduce cuvinte de caldă 
preţuire”... şi străinul...cel care ar fi pătruns unde cătăgăii zugrăveau şi scriau 
şi ar fi văzut blândul chip al lui Nicodim şi al ucenicilor săi, ar fi plecat profund 
impresionat, şi de caracterul sfinţeniei şi de caracterul cultural al ocupaţiei 
călugărilor”. 


Iar atunci când forţele fizice ale îndelung-ostenitorului „popa Nicodim” secau, 
când puterea mâinilor şi a trupului său se epuiza, EI a scris pe pragul de apus al 

vieţii sale un Tetraevangheliar primul manuscris miniat cunoscut până acum din 
Ţara Românescă. 





Operă ce s-a dovedit a nu fi supusă nici eroziunii timpului, nici controversei 
specialiştilor, ea nu s-a putut risipi în vremelnicia împrejurărilor precum zidurile 
atâtor mănăstiri. 





Sfântul a avut darul facerii de minuni încă din timpul vieţii 


Mircea cel bătrân în 1406, plănuieşte o alianţă contra turcilor cu regele ungar 
Sigismund de Luxemburg, fiind un moment prielnic de înlăturare a pericolului 
turcesc. În drum spre Severin se opresc în Tismana. Sigismund era însoţit de o 
fată - o rudenie de-a sa - bolnavă de epilepsie, pe care sfântul o vindecă prin 
rugăciune. 

În cinstea celor veniţi se va da şi un mare ospăț dar aflând Sigismund că în 
mănăstire nu se serveşte carne ci numai peşte ordonă să-i fie adusă carne de 
porc pe un taler acoperit. Sfântul este chemat să binecuvânteze masa şi spre 
surprinderea tuturor după binecuvântare pe masă se află numai peşte. 





Sigismund i cere cuviosului Nicodim proba focului 


Clericii se temeau ca împăratul să nu se convertească la credinţa ortodoxă. Ei îl 
silesc pe Sigismund să-i ceară cuviosului Nicodim proba focului. A poruncit 
atunci sfântul să se facă un foc mare în faţa bisericii; el s-a îmbrăcat cu 
veşmintele, s-a rugat fierbinte lui Dumnezeu împreună cu diaconul său Antonie, 
cu cădelniță şi tămâie, cu Crucea şi Sfânta Evanghelie în mână şi au stat în foc 
fără să se vatăme. 

Abia când Sfântul a luat în mână un cărbune aprins, şi l-a atins de epitrahilul 
său, acesta a ars în acel loc, vizibil şi astăzi în tezaurul mănăstirii Tismana . 


Din tradiție aflăm că „Sigismund s-a cutremurat atât de tare, încât a dăruit 
Sfântului brâul său” şi o cădelniţă din aur, fiind cea mai veche cădelniţă ce se 
păstrează. 


Cădelniţă din aur 





Dar cea mai concludentă mărturie privind convertirea lui Sigismund, este însăşi 
afirmaţia sa „ŞI aşa eu am lăsat credinţa mea”; apoi zice „şi cu credinţa mea am 
primit şi toate să fie ale lor slobode cum au fost şi mai înainte vreme... şi în 
urma lor care vor fi locuitori într-acele sfinte locuri, întru aceea orânduială şi 
pentru a lor slujbă şi bună credinţă, bună legea lor să petreacă şi legea lor să-şi 
ție.” 


Alianţa de mai târziu a regelui ungar cu sultanul Mahomed la 1420 şi 
împrejurările în care Sigismund numeşte în 1433 într-o relatare pe care o face 
papii Eusebiu dreapta credinţă „schismatică”, nu le ştim; să fie o afirmaţie 
gratuită, impusă de situația politică a vremii sau să fi uitat regele covârşitoarele 
minuni ale Sfântului Nicodim...nu ştim. Nu trebuie redusă la nivelul fabulației, 
de legendă, acea situație cu totul neobişnuită în epocă: prețuirea deosebită 
acordată de un rege catolic, Sigismund, monahului ortodox, care i-a demonstrat 
fără sorți de tăgadă, nemăsurata putere a credinţei sale. 


Dar, ştiut este şi faptul că, Sfântul Nicodim, în „goana” lui după isihie, către 
sfârşitul vieţii sale, după ce Tismana ajunge mănăstire „cu foarte mulţi 
vieţuitori”, a pornit într-un „prislop” pustiu în munţii Hațegului în „Țara 
Ungurească”, unde a zidit o bisericuţă asemeni Vodiţei. 

Retragerea Sfântului Nicodim, isihia în care a petrecut cei „patru-cinci ani mai 
bine”, de la sfârşitul vieţii sale, fie că a fost peştera de la Tismana, fie că a fost 
Prislopul Hațegului, este după tradiţie un fapt asupra căruia nu încape nici o 
îndoială. 


Însemnarea de la sfârşitul Tetraevanghelului Sfântului Nicodim face mărturisire 
despre chinuitoarea năzuinţă („gonenie”) după linişte, „mai aproape de sihăstrie 
decât de chinovie” pe care sfetnicul a patru domni o va fi căutat în ultimi ani ai 
vieţii sale. 


Tradiţia îi atribuie acestui mare sfânt al ortodoxiei, pe lângă mănăstirile Gura 
Motrului, Aninoasa, Vişina, Prislop şi multe alte biserici, iar unele dintre ele în 
mod sigur au fost zidite de ucenicii lui direcți, cum sunt de pildă bisericile din 
Cosuştea (numită şi Crivelnic), dintre satele Firiz şi Ilovăţ (Mehedinţi), Valea 
Mănăstirii, Ponoare, etc. Biserica din satul Jidoştiţa (judeţul Mehedinţi), sat care 
a aparținut multă vreme mănăstirii Tismana, este atribuită tot cuviosului 
Nicodim. Până nu demult se afla aici „Piatra bisericii” pusă de Sfântul Nicodim 
„întemeietorul Vodiţei de peste deal”, după cum ne spun locuitorii acestor 
meleaguri. 


Cuviosul Nicodim „sfetnicul lui Mircea întru cele dumnezeieşti” care „îl lua 
adesea pe Sfântul Nicodim cu dânsul” şi-l numea într-un hrisov din 1406 
„părintele şi rugătorul domniei mele” va fi fost şi cel care l-a sfătuit să 
ctitorească Cozia. Târnosirea mănăstirii a fost făcută de însuşi Sfântul Nicodim 
al cărui chip este zugrăvit în partea de sud a pronaosului — şi tot el s-a ocupat de 
organizarea şi rânduiala ei. Kir Gavriil ieromonahul, un ucenic al său este cel 
dintâi stareţ cunoscut aici. 


Fiind foarte bătrân şi slăbit de puteri, Sfântul Nicodim încredinţează grija celor 
două mănăstiri, Tismana şi Vodița ucenicului său ieromonahul Agaton, 
retrăgându-se în peşteră. 

Marele avva al Lavrei Tismana, în vârstă de 96 de ani, a fost înmormântat cu 
multă plângere şi mare cinste după rânduiala marelui şi îngerescului chip. 


După trecerea din viaţa aceasta vremelnică la cea veşnică Sfintele sale moaşte s- 
au umplut de bună mireasmă. 


Marele avva al Lavrei Tismana, în vârstă de 96 de ani, a fost înmormântat cu 
multă plângere şi mare cinste după rânduiala marelui şi îngerescului chip, apoi 
sfântul lui trup a fost aşezat în mormântul din pridvorul bisericii, pe care şi-l 
săpase din timpul vieţii; şi azi veghează o candelă neadormită. 


Mormântul Sfântului Nicodim 





La şapte ani, fiind deshumat, trupul lui care colindase atât, a fost găsit 
„neputrezit”; a fost aşezat într-o raclă în biserică şi a fost canonizat probabil de 
Patriarhia de Constantinopol, căci Basarab cel tânăr Țepeluş ce refăcuse Cetatea 
Bucureştilor şi voia să o împodobească cu sfinte moaşte, vorbea deja despre 
Sfântul Nicodim într-un hrisov din 2 aprilie 1480. N-a fost însă voia sfântului 
căci arătându-se în vis unui călugăr i-a spus să ascundă Sfintele moaşte şi nu- 
mai degetul arătător să îl păstreze spre amintirea vieţuirii sale şi mângâierea 
fraților; şi în timp ce se închina acel călugăr degetul arătător s-a desprins de la 
mâna sfântului. 

Moaştele Sfântului Nicodim 


Trupul sfântului a fost ascuns sub pardoseala bisericii până în secolul XVII; 
taina se păstra din stareţ în stareţ, însă din păcate acum ne-a rămas cu totul 
ascunsă. 





Trupul sfântului a fost ascuns sub pardoseala bisericii până în secolul XVII. Au 
rămas doar un deget, un Tetraevangheliar, o viaţă sfântă, demnă de urmat, 
primele mănăstiri ale Valahiei, dar mai ales „rânduiala şi datina Sfântului 
Nicodim”, adică samovlastia, cenobitismul şi conducerea unitară, măsuri care 
au fost aduse de Cuviosul din Athos şi care nu existau în Ţara Românească la 
acea vreme. 


Viaţa de obşte nu era proprie Valahiei şi nici auto guvernarea samovlastiei, dar 
după Sfântul Nicodim aceste rânduieli se vor impune în toate mănăstirile mari. 


A mai rămas şi prețuirea „ca de la sfânt la sfânt”, a ierarhului Calinic de la 
Cernica, care i-a tipărit slujba Paraclisului la 1857 şi i-a lăudat „tăria 

duhovnicească, pe care a primit-o de la Duhul Sfânt, mărimea nevoinţelor şi 
înţelepciunea trupească pe care a supus-o cu pătimiri şi postiri, strălucind în 
lume ca un soare înfrumusețat cu fapte bune şi cu rodurile minunilor pline de 
bună mireasmă”. 


Din lucrarea lui P.P Panaitescu „Mircea cel bătrân”, desprindem o minunată 
imagine a Sfântului: „de mult căpătase el nimb de sfinţenie şi umblând printre 
oamenii vremii, ei i se închinau ca unui sfânt... care în viaţă fiind era pus în 
rând cu părinţii bisericii din lumea cealaltă”. 


O icoană de Ev mediu, „o mare figură a orientului ortodox”. 





Dacă prin organizarea vieţii monahale şi receptarea doctrinei isihaste a dus la 
solidaritatea ortodoxă, cu mari urmări culturale şi spirituale, sub epitrahilul şi la 
inima lui de ieromonah isihast, şi-a găsit pacea tot sufletul însetat de Dumnezeu, 
căci mai presus de toate, el a ştiut să iubească şi a iubit mult poporul în mijlocul 
căruia a trăit. 


Deşi nu sunt multe izvoare, trăsăturile vieţii de sfinţenie ale Cuviosului Nicodim 
de la Tismana, sunt consemnate în câteva documente românești şi străine, care îl 
percepeau ca „sfânt”. 

Pr. prof. dr. Viorel Ioniţă - Cuviosul Nicodim de la Tismana — Viaţa şi 
nevoinţele 





În ceata celor care prin fapta şi cuvânt au îmbogăţit spiritualitatea românească 
se numără şi cuviosul Nicodim cel sfinţit de la Tismana, reprezentant de seamă 
al vechii noastre culturi bisericeşti din secolul al XIV-lea şi de la începutul celui 
următor (1). 


Valah de neam (2), din sudul Dunării, născut în prima jumătate a veacului al 
XIV-lea la o dată greu de stabilit cu exactitate, (cuviosul Nicodim a simţit încă 
din fragedă tinereţe chemare spre viaţa duhovnicească. Luând legătură cu 
monahii de la Muntele Athos, a plecat cu aceştia în taină, lansând bogăţiile şi 
măririle ce-l aşteptau, „ca să se înalțe întru smerenie, prin pustniceşti nevoinţe, 
spre totala slujire a lui Hristos” (3). 


Pe la jumătatea secolului al XIV-lea, când tânărul Nicodim se stabilea la 
mănăstirea Hilandar, Sfântul Munte era centrul spiritualităţii ortodoxe. Doctrina 
isihastă, formulată la Athos, a dus la „„o solidaritate ortodoxă cu mari urmări 
spirituale şi culturale” (4). Nu se ştie dacă tânărul Nicodim îl va fi cunoscut pe 
Sfântul (Grigorie Sinaitul (1346), unul dintre reprezentanţii de seamă ai practicii 
isihaste; este însă foarte probabil că, la Athos, el a cunoscut alţi tineri nevoitori 
Târnovo, şi pe Ciprian, viitorul mitropolit al Kievului, cu care Cuviosul 
Nicodim va păstra legături prietenești. Pe lângă faptul că aici a învăţat limbile 
slavonă şi greacă, el şi-a însuşit la Sfântul Munte o profundă cultură teologică, 

ce se va reflecta în preocupările sale de mai târziu. Tot în această oază 
duhovnicească, Nicodim „adunase la sine toată buna faptă, nevoindu-se prin 
nevoinţa cea bună cu postirile cele din fiecare zi, cu stările cele în privegheri de 
toată noaptea, cu rugăciuni neîncetate şi cu toate relele pătimiri, care se cuvin 
vieţuirii monahiceşti celei adevărate şi lui Dumnezeu plăcute şi pentru cea a sa 
adâncă smerenie, supunere şi ascultare către toţi, cu trupul şi cu sufletul, şi după 
ispitirea şi cercarea de trei ani a primit sfântul şi marele îngeresc chip” (5). 


Hirotonit apoi ieromonah, şi pentru ale lui prea mari şi îmbunătățite fapte, 
Cuviosul Nicodim este ales egumen al mănăstirii Hilandar. EI însă dorea liniştea 
pustietăţii, de aceea pleacă pe ascuns de la Sfântul Munte şi se aşază mai întâi la 
sudul Dunării, în regiunea Cladovei, la locul numit Saina (6). Acolo a organizat 
o comunitate de călugări şi a înălțat o biserică mică, de zid, cu hramul 
Preasfintei Treimi. De aici, Cuviosul Nicodim trece în nordul Dunării, unde 
începe un nou capitol al vieţii şi activităţii sale, mai important şi mai bine 
cunoscut. Plecarea lui din sudul Dunării în jurul anului 1366 a fost sigur 
determinată de faptul că la acea dată regele Ludovic cel Mare al Ungariei a 
ocupat teritorii din unele părți dunărene, transformându-le într-un „Banat al 
Bulgariei” şi favorizând aici o puternică propagandă de catolicizare (7). Că 
nevoitorul nostru n-a plecat în altă parte, la vreme de restrişte, ci la nordul 
Dunării, constituie o dovadă în plus a originii sale valahe. 


La venirea Cuviosului Nicodim pe pământul românesc, monahismul era aici de 
mult încetățenit. Cercetările din ultimii ani au evidenţiat prezenţa lui la români 
încă din primul mileniu al erei creştine (8). Hotărârea sinodală, data de 
Patriarhia Ecumenică la 1359, prevedea ca pe noul mitropolit „toţi clericii din 
acea ţară şi toţi cei sfințiți călugări şi laici să-l respecte şi să 1 se supună lui” (9). 
În acest context apare şi Cuviosul Nicodim în Ţara Românească, organizând 
mai întâi comunitatea monahală de la mănăstirea Vodița, cu munca sa şi a 
„fraților” săi, cu cheltuiala şi daniile principelui domnitor Vladislav-Vlaicu 
Vodă (1364-1377) (10). 


Biserica acestei mănăstiri a fost sfinţită de către Cuviosul Nicodim în anul 1372, 
iar la anul 1374 (11) a fost emis hrisovul prin care domnitorul afirma că 
„ascultând pe cinstitul între călugări Nicodim, de asemenea şi cu cheltuiala şi 
daruri de la domnia mea şi cu munca lui Nicodim și a fraţilor lui, am zidit şi am 
zugrăvit această biserică”. Acest document este nu numai prima mărturie despre 
prezenţa şi începutul activităţii Cuviosului Nicodim în Țara Românească, ci 
reflectă, în acelaşi timp, caracterul activităţii sale, anume de a fi colaborator al 
voievozilor, nu numai ctitor ci şi chivernisitor al averilor mănăstirilor întemeiate 
de ei. Astfel, un istoric român avea dreptate să remarce că „epoca lui Nicodim 
înseamnă mai mult sfârşitul unei evoluţii istorice a vieţii româneşti în Țara 
Românească decât începutul ei”. Mănăstirea Vodița şi apoi Tismana sunt 

primele mănăstiri care au trecut sub oblăduirea domnului: mănăstirile şi averea 
lor au intrat sub protecția domniei, devenind la rândul lor un sprijin al 
suzeranității domneşti în faţa boierimii cu domenii autonome (12). Aşadar, 
Cuviosul Nicodim nu este întemeietorul, ci reorganizatorul monahismului 
românesc. Cu vasta sa cultură teologică de factură isihastă, dar mai ales hotărât 
să atingă un nivel duhovnicesc cât mai înalt, el dă un impuls nou monahismului 
de la nordul Dunării, unde, în mod sigur, isihasmul pătrunsese înaintea lui (13). 


Scurtă vreme după întemeierea Vodiţei, Banatul Severinului este recucerit de 
către unguri la sfârşitul anului 1375, ceea ce a dus la risipirea, pentru un timp, a 
comunității monahale de aici şi la înființarea mănăstirii Tismana, de care 
Cuviosul Nicodim şi-a legat numele pentru totdeauna. 


În această perioadă însă rivnitorul monah era sustras de la dulceaţa 
contemplaţiei duhovniceşti şi însărcinat să îndeplinească importantă misiune la 
Constantinopol. De mai mulți ani, Biserica Sârbă, care se declarase autocefală, 
stătea sub anatema Patriarhiei Ecumenice. Cneazul Lazăr, care după tradiţie ar fi 
fost rudă a Cuviosului Nicodim, a trimis la Constantinopol o delegaţie pentru a 
mijloci împăcarea dintre cele două Biserici. Se pare că Nicodim a fost 
conducătorul acelei delegaţii, întrucât el stăpânea atât limba sârbă, cât şi pe cea 
greacă. În acel timp, păstorea pentru a doua oară Patriarhul Ecumenic Filotei 
Kokinos, care a acordat Cuviosului Nicodim rangul de arhimandrit şi dreptul de 
a sfinţi biserici, ca şi trei părticele din moaştele Sfântului loan Gură de Aur, ale 
Sfântului Ignatie Teoforul şi ale Sfântului Mucenic Teofil, rămase odoare de 
preţ ale mănăstirii Tismana până astăzi. Contribuţia mărinimoasă a cneazului 
Lazăr la ctitoria Vodiţei şi a Tismanei este considerată de unii istorici ca 
recompensă pentru intervenția fructuoasă a Cuviosului Nicodim la împăcarea 
dintre Biserica Sârbă şi Patriarhia Ecumenică. 


Sub cârmuirea plină de har şi înţelepciune a marelui stareţ, mănăstirea Tismana 
a avut o situație de continuă prosperitate, beneficiind şi de un privilegiu 
deosebit: obştea monahală de aici era independentă - era o „samovlastie” (14). 


Rânduiala şi datina aceasta, care se stabileşte în aşezămintele întemeiate de 
sfântul cuvios şi se păstrează multă vreme după moartea sa, se concentrează în 
trei caracteristici organizatorice : 


- samovlastia sau statutul juridic şi canonic de autocârmuire, comunitatea 
respectivă singură având cădere să-şi pună cârmuitor; 


- modul de viaţă comunitar sau chinovial,; 
- conducerea unitară a celor două vechi mănăstiri oltene. 


k*kkkkhkkhkhkhkkhkhkhkhkikhkhkikikik iki 


Xp Xp e e e e e e e e e e e 2 e e e e e e e e e e e e e e e e eX 


khkkhkkkhkhkhkkhkhkhkkhhkhkhkhkhkikihkyikik 


Sp Xp e Xe e Xe e XP De e De e e e E e e e e e e XP e e e e e e e e e e XX 


În afară de Vodița şi de Tismana, mai multe aşezăminte monahale româneşti 
revendică pe Cuviosul Nicodim drept ctitor al lor, cum sunt: Gura Motrului, 
Vişina (15), apoi mănăstirea Prislop din părțile Hațegului, iar după tradiţie, 
chiar în Moldova ar fi ajuns ucenici ai Cuviosului de la Tismana. Această 
tradiţie este ecoul influenţei puternice culturale şi spirituale pe care a exercitat-o 
„cea mai slăvită dintre ctitoriile Olteniei” (16) asupra monahismului românesc. 


Pe lângă calităţile sale de desăvârşit organizator al vieţii monahale în ţara 
noastră, de apărător al dreptei-credinţe, Cuviosul Nicodim a fost şi un om de o 
aleasă cultură teologică. În acest sens este citată corespondenţa stareţului de la 
Tismana cu ultimul patriarh al Târnovei, Sfântul Eftimie, „personalitate 
impresionantă, cu adânci izvoare de cultură religioasă câştigată la 
Constantinopol, şi mai ales în meditaţiile singuratice de la Muntele Athos” (17). 
Din acest schimb epistolar ni s-au păstrat două scrisori de răspuns, adresate de 
către patriarh Cuviosului de la Tismana. În prima, eruditul ierarh răspunde la 
şase întrebări dogmatice: despre sfinţii îngeri, despre existenţa răului în lume, 
despre Sfânta Cruce, despre întrupare şi despre suflet; din a doua scrisoare s-a 
păstrat numai o întrebare şi un răspuns cu privire la curăția morală a celor ce vor 
să se preoțească (18). Această corespondenţă arată, dincolo de exaltarea curăției 
morale a cinului preoţesc, temeinice cunoştinţe teologice, mergând până la 
aprofundarea subtilităţilor de gândire ale unor scrieri ca, de pildă, Ierarhia 
cerească a lui Pseudo-Dionisie Areopagitul, fiind primul cititor de la noi, 
cunoscut până acum, al acestor adânci opere patristice (19). 


De la Cuviosul Nicodim a rămas şi vestitul Tetraevanghel, capodoperă de 
caligrafie, copiat în anul 1404-1405; în limba slavă bisericească de redacție 
sârbă, fiind primul manuscris cu dată sigură, executat pe teritoriul patriei 
noastre. Dincolo de sufletul isihast din care a rezultat această operă, de o reală 
măiestrie artistică sunt frontispiciile fiecărei Evanghelii, ca şi ferecătura 
manuscrisului, care prezintă pe cele două feţe Răstignirea şi Învierea. Pe una din 
file se află vestita însemnare: „Această Sfântă Evanghelie a scris-o popa 
Nicodim în Țara Ungurească, în anul cel al şaselea al prigonirii lui, iar de la 
începutul firii socotim 6000 şi nouă sute şi 13”. Această însemnare a suscitat 
„multe interpretări”, pornindu-se mai ales de la cuvântul „prigonire”. S-a 
afirmat astfel că luminatul monah ar fi intrat în conflict cu Mircea cel Bătrân, 
sau poate cu mitropolitul Atanasie din Severin, ceea ce ar fi dus la prigonirea lui 
Nicodim, poate chiar la exilarea sa în Transilvania. Un alt cercetător vede aici 
năzuința după isihie (20), deci o retragere de bună voie a cuviosului, în 
singurătate. Ştefan leromonahul, un autor de dată târzie, dar care consemnează o 
veche tradiția arată că Sfîntul Nicodim şi-a petrecut ultimii ani în permanentă 
retragere în peştera „care este deasupra de mănăstire, în piatră, care peşteră o 
avea gătită de mai înainte, de când venise aici pentru trebuinţa liniştii sale... şi 
suindu-se, s-a dat pre sine spre linişte desăvârşită, petrecând uneori cu unul: 

Dumnezeu prin post şi privegheri de toată noaptea”. De acolo cobora numai 
Duminica şi la praznice împărăteşti şi „slujea cu părinţii în sobor de se 
împărtăşea cu Preasfintele şi de-viaţă-făcătoare Taine ale Mântuitorului nostru 
Iisus Hristos... “. 


Simţind apoi, prin descoperire dumnezeiască, apropierea mutării sale către 
Domnul, cuviosul nostru a coborât între fraţi, s-a împărtăşit împreună cu ei şi le- 
a dat sfaturi duhovniceşti, trecând apoi la cele veşnice în ziua de 26 decembrie 
1406 şi fund înmormântat la Tismana. Prin viaţa plină de sfinţeniei şi prin 
rugăciunile sale, Cuviosul Nicodim a săvârşit încă din timpul petrecerii sale 
pământeşti o serie de fapte minunate, cum au fost: trecerea prin foc fără să fie 
vătămat, vindecarea unei rudenii a regelui Sigismund al Ungariei şi alte fapte 
minunate care au continuat a se petrece la mormântul său, fapte pentru care 
poporul l-a cinstit ca pe un sfânt. Prăznuirea lui se săvârşeşte în ziua morţii sale, 
adică la 26 decembrie. 


În anul 1955, prin hotărârea Sfântului Sinod al Bisericii Ortodoxe Române, s-a 
generalizat cultul Sfântului Nicodim de la Tismana în toată ţara noastră. Evlavia 
pe care acest neobosit râvnitor de la Tismana a inspirat-o credincioşilor din 
Biserica noastră o arată paraclisul şi câteva acatiste care îl cin-stesc după 
cuviinţă. 





Activitatea de aproape patru decenii, depusă pe pământul românesc de către 
Cuviosul Nicodim cel Sfinţit de la Tismana, „a reprezentat o piatră de temelie 
întru apărarea şi consolidarea Ortodoxiei, a creat epocă în cultura medievală 
românească şi începuturile unei tradiţii de unde au purces noi etape de înflorire 
şi continuă rodire în veacurile viitoare...” (21). O dată cu aceste valori, nevoinţa 
sa pe calea desăvârşirii evanghelice luminează şi astăzi sufletele adevăraţilor 
închinători ai Mântuitorului nostru lisus Hristos. 

Sursa: Patriarhia Bisericii Ortodoxe Române, Sfinţi români şi apărători ai Legii 
strămoşeşti, E.I.B.M.B.O.R., Bucureşti, 1987, p. 299-305, Cuviosul Nicodim cel 
Sfinţit. 

Sfinţi români din sec. XIV-XV — Sfântul Nicodim de la Tismana ( 1406) 


SE NICODIM PT DE LA 
CEL SFINTII TIS ANA 






„a 


Mut 





a. Viaţa 


Cuviosul Nicodim cel sfinţit era de neam macedo-român, născut la Prilep, în 
sudul Serbiei, prin anul 1320, fund înrudit cu familia despotului Lazăr şi a 
domnului Ţării Româneşti, Nicolae Alexandru-Basarab. 

Vlaicu Vodă a donat bogat mănăstirea, care la vremea aceea avea atât de 
mulți călugări români încât toţi se temeau că Sfântul Munte va ajunge pe 
mâna românilor. Primii ani de şcoală Nicodim îi face aici. 


După ce învaţă carte, se duce din tinereţe în Muntele Athos şi se călugăreşte în 
Mănăstirea Hilandar, unde mai târziu ajunge egumen şi chiar protoepistat în 
conducerea Sfântului Munte. 





Mănăstirea Hilandaru 


După anul 1365 vine în Ţara Românească şi întemeiază, cu ajutorul lui Vlaicu 
Vodă (1364-1377) şi Radu I (1377-1383), Mănăstirile Vodița (1369) şi Tismana 
(ante 1377). Mai întemeiază la sudul Dunării două mici aşezări monahale, 
Vratna şi Mânăstiriţa; în Oltenia - Gura Motrului şi Vişina, iar în Țara Hațegului 
întemeiază Mănăstirea Prislop (la sfârşitul secolului al XIV-lea), unde a scris şi 
un Evangheliar slavon (1404-1405). 


Biserica Ortodoxă îl prăznuieşte la 26 decembrie, ziua mutării sale la cele 
veşnice. 


b. Fapte şi cuvinte de învăţătură 


Ajungând la Athos, în Muntele Maicii Domnului, cuviosul Nicodim s-a nevoit 
mai întâi în obşte, apoi singur într-o peşteră în preajma Mănăstirii Hilandar, 
răbdând grele ispite de la diavoli. Însă, fiind umbrit de darul lui Hristos, în 
puţină vreme s-a curăţit de patimi, a deprins lucrarea cea dumnezeiască a sfintei 
rugăciuni şi s-a învrednicit de darul mai înainte vederii şi al facerii de minuni, 
ajungând vestit în tot muntele. 


Ca egumen al marii lavre Hilandar, cuviosul Nicodim a adunat în obştea sa până 
la o sută de călugări atoniţi, greci, sârbi, macedoneni, români şi bulgari, 
deprinzându-i pe toţi cu frica de Dumnezeu şi hrănindu-i cu învăţăturile Sfintei 
Scripturi, fiind dascăl iscusit al rugăciunii lui lisus, adânc teolog şi părinte 

duhovnicesc luminat. Pentru aceea nu puţini sihaştri, călugări de chinovii şi 
egumeni veneau la el pentru sfat şi cuvânt de folos. 


Pentru cinstea de care se bucura peste tot, la rugămintea cneazului Lazăr, 
Cuviosul Nicodim a mijlocit la Constantinopol, împreună cu ucenicii săi, Isaia 
şi Partenie, împăcarea Bisericii Ortodoxe Sârbe cu Patriarhia Ecumenică. Deci, 
văzând patriarhul şi împăratul smerenia şi înţelepciunea cuviosului şi cucerindu- 
se de sfințenia vieţii sale, îndată a ridicat anatema dată asupra Bisericii Sârbe, 
spre lauda lui Hristos şi bucuria creştinilor. Aşa înţelegea el să împlinească 
Evanghelia şi să ajute la mântuirea semenilor săi. 


Fiind în sudul Dunării, în urma unei descoperiri dumnezeieşti, vine în Țara 
Românească şi se aşează pe valea râului Vodița, unde exista o mică sihăstrie 
întemeiată de călugări vlahi. Aici, cuviosul Nicodim, cu ajutorul domnitorului 
Vladislav-Vlaicu Vodă şi al sihaştrilor din partea locului, zideşte chilii şi 
biserica de piatră cu hramul „Sfântul Antonie cel mare", pe care o sfinţeşte în 
anul 1369. Mănăstirea Vodița a fost înzestrată apoi cu danii şi întărită prin 
hrisov domnesc ca „după moartea lui chir Nicodim să nu fie volnic a pune în 
locul acela stareţ nici domnul, nici arhiereul, nici alt careva; ci cum va zice chir 
Nicodim şi cum va aşeza, aşa să ţină călugării care sunt acolo şi ei singuri să-şi 
pună stareţ”. 


Pe valea pârâului Tismana, unde se nevoiau încă de la începutul secolului XIV 
mai mulți sihaştri în jurul unei mici biserici de lemn cu hramul „Adormirea 
Maicii Domnului”, cuviosul Nicodim a înălţat, de asemenea, la locul numit 
„Cascade", Mănăstirea voievodală Tismana, cu acelaşi hram, cu ajutorul 
domnitorului Ţării Româneşti şi al cneazului Lazăr. Marele stareţ formează aici 
o obşte renumită de călugări, ajută la menţinerea în continuare a vieţii isihaste şi 
pune rânduială călugărească de chinovie, după tradiţia Muntelui Athos. 


k*kkhkkhkkhkhkkrhkhkikhkkhkhkikhkikikiky 


pp e e e e e e e e 2 e e 2 e e e e e e e e e e e e E e e e e eX 





Sub aceste flori din Firea Mănăstirii Tismana 
la 1,4 m adâncime, S-au găsit urmele vechii biserici 


Adunând în jurul său câţiva călugări luminaţi, a întemeiat la Mănăstirea 
Tismana o vestită şcoală de caligrafi şi copişti de cărți bisericeşti, renumită în 
toată Peninsula Balcanică. De aici, cuviosul Nicodim conducea duhovniceşte 
toate mănăstirile organizate de el şi întreținea corespondenţă cu egumeni şi 
ucenici din Athos, din Serbia şi din Țara Românească, precum şi cu patriarhul 
Eftimie al Târnovei, dovedindu-se un mare teolog şi părinte duhovnicesc. 


La bătrâneţe, cuviosul Nicodim încredinţează grija celor două Mănăstiri, Vodița 
şi Tismana, ucenicului său, ieromonahul Agaton, iar el se retrage în peştera de 
deasupra mănăstirii, ce se păstrează până astăzi. Acolo petrecea cuviosul toată 
săptămâna în post, în priveghere şi neîncetată rugăciune, iar Duminica cobora în 

mănăstire, săvârşea Sfânta Liturghie şi vindeca pe cei bolnavi. Apoi mânca la 
trapeză cu părinţii, mângâia pe toţi cu cuvinte de folos şi iar se urca la peşteră. 









; a PS x pate 

Peştera Sfântului Nicodim 
Pentru sfinţenia vieţii sale, cuviosul Nicodim se învrednicise de la Dumnezeu de 
darul izgonirii duhurilor necurate şi al vindecării suferințelor omeneşti. De 
aceea, numele lui se făcuse cunoscut până dincolo de hotarele Țării Româneşti 
şi mulţi alergau la ajutorul lui. Se spune în tradiţia mănăstirii că unii bolnavi se 
vindecau numai cât ajungeau la Tismana. Alţii se tămăduiau cu rugăciunea şi 
binecuvântarea cuviosului, sau numai cât se atingeau de rasa lui. Printre cei 
vindecaţi de Sfântul Nicodim se numără şi fiica regelui Sigismund, care era 
bolnavă de epilepsie. 


Crucea lui Nicodim 


Ajungând la bătrâneţe, cuviosul Nicodim cel Sfinţit de la Tismana, bine- 
cuvântându-şi ucenicii, şi-a dat sufletul în mâinile lui Hristos, la 26 decembrie 
1406, iar sfintele sale moaşte au fost aşezate în mormântul pregătit de el în 
biserică. Datorită vitregiei vremurilor, mai târziu moaştele sale au fost aşezate la 
un loc tăinuit. O mică parte din ele s-au dus în Macedonia, iar degetul arătător 
de la mâna dreaptă se păstrează în biserica Mănăstirii Tismana. 

Sfinte prea cuvioase părinte Nicodim, roagă-te lui Dumnezeu pentru noi! 


Xe A e e XP e e e XP e e e XP Pa ae e XP e e e XP ae a a SP Pa e se 





khkkhkkhkhkhkkhkhkhkhkkhkhkihkhkhhkikihkhkyikyk 


Sp Xp e Xe e Xe e XP De e De e e e e e e e e e e De e e e e e E e e e XX 


Arhimandrit loanichie Bălan - Cuvioşii Sofronie, Pimen şi Siluan - ucenici 
ai cuviosului Nicodim cel sfinţit 





Edoxologia.ro 


Mănăstirea Neamţ (Foto: Silviu Cluci) 


Cuvioşii Sofronie, Pimen şi Siluan, de la Mănăstirea Neamţ (secolele XIV- 
XV) 


Aceşti trei cuvioşi erau de loc din Ţara Moldovei, iar cu metania din Muntele 
Athos. Căci, fiind chemaţi de Hristos, s-au făcut călugări din tinereţe şi au ajuns 
sihaştri vestiți într-una dintre sihăstriile Athosului. Apoi, auzind de cuviosul 
Nicodim cel sfinţit, i s-au făcut ucenici, ostenindu-se împreună câţiva ani la Mă- 
năstirea Hilandar. 


Prin anul 1365, venind cuviosul Nicodim în Țara Românească, au venit şi 
cuvioşii Sofronie, Pimen şi Siluan în Moldova şi au intrat în obştea Mănăstirii 
Neamţ, sub ascultarea stareţului Ciprian. Şi erau toţi călugări desăvârşiți şi du- 
hovnici iubitori de Hristos, sihăstrind mai mulți ani în pădurile seculare din jurul 
marii lavre şi formând numeroşi ucenici. 


Pentru sfinţenia vieţii lor, aceşti cuvioşi părinţi s-au învrednicit a fi şi egumeni 
ai Mănăstirii Neamţ, spre sfârşitul secolului al XIV-lea. 

Astfel, cuviosul Sofronie a păstorit obştea Mănăstirii Neamţ între anii 1392- 
1393, sub domnia lui Roman | Muşat, considerat de unele pomelnice ctitoreşti 
ca „primul stareţ al Mănăstirii Neamţ”. 


leroschimonahul Pimen a condus această lavră între anii 1393-1400, contribuind 
mult la înnoirea mănăstirii. 


Iar cuviosul Siluan a fost egumen la Neamţ între 1400-1402, continuând activi- 
tatea duhovnicească a înaintaşilor săi. 


Cuvioşii Sofronie, Pimen şi Siluan, săvârşind bine călătoria acestei vieți şi 
lăsând în urmă peste o sută de ucenici, s-au strămutat la cele veşnice, dându-și 
sufletele în mâinile Domnului. 


(Arhimandrit Ioanichie Bălan, Patericul românesc, Editura Mănăstirea Sihă- 
stria, pp. 89-90) 

Arhimandrit loanichie Bălan - Nicodim de la Tismana, Sfântul făcător de 
minuni 





La bătrâneţe, cuviosul Nicodim încredinţează grija celor două Mănăstiri, Vodița 
şi Tismana, ucenicului său, ieromonahul Agaton, iar el se retrage în peştera de 
deasupra mănăstirii, ce se păstrează până astăzi. Acolo petrecea cuviosul toată 
săptămâna în post, în priveghere şi neîncetată rugăciune, iar Duminica cobora în 
mănăstire, săvârşea Sfânta Liturghie şi vindeca pe cei bolnavi. Apoi mânca la 
trapeză cu părinţii, mângâia pe toţi cu cuvinte de folos, şi iar se urca la peşteră. 


Pentru sfinţenia vieţii sale, cuviosul Nicodim se învrednicise de la Dumnezeu de 
darul izgonirii duhurilor necurate şi al vindecării suferințelor omeneşti. De 
aceea, numele lui se făcuse cunoscut până dincolo de hotarele Țării Româneşti 
şi mulți alergau la ajutorul lui. 


Se spune în tradiţia mănăstirii că unii bolnavi se vindecau numai cât ajungeau la 
Tismana. Alţii se tămăduiau cu rugăciunea şi binecuvântarea cuviosului, sau 
numai Cât se atingeau de rasa lui. 


Printre cei vindecaţi de Sfântul Nicodim se numără şi fiica regelui Sigismund, 
care era bolnavă de epilepsie. 


Ajungând la bătrâneţe, cuviosul Nicodim cel sfințit de la Tismana, bine- 
cuvântându-şi ucenicii, şi-a dat sufletul în mâinile lui Hristos, la 26 decembrie 
1406, iar sfintele sale moaşte au fost aşezate în mormântul pregătit de el în 
biserică. 

Datorită vitregiei vremurilor, mai târziu moaştele sale au fost aşezate la un loc 
tăinuit. O mică parte din ele s-au dus în Macedonia, iar degetul arătător de la 
mâna dreaptă se păstrează în biserica Mănăstirii Tismana. 


Sfinte prea cuvioase părinte Nicodim, roagă-te lui Dumnezeu pentru noi! 


(Arhimandrit Ioanichie Bălan, Patericul românesc, Editura Mănăstirea Sihă- 
stria, p. 92) 

Arhimandrit loanichie Bălan - Sfântul Nicodim de la Tismana, 
întemeietorul Mănăstirilor Vodița, Tismana şi Prislop 





Sfântul Nicodim de la Tismana ( 1406) 


Cuviosul Nicodim cel sfinţit era de neam macedo-român, născut la Prilep, în 
sudul Serbiei, prin anul 1320, fiind înrudit cu familia despotului Lazăr şi a 
domnului Țării Româneşti, Nicolae Alexandru-Basarab. După ce învaţă carte, se 
duce din tinereţe în Muntele Athos şi se călugăreşte în Mănăstirea Hilandar, 
unde mai târziu ajunge egumen şi chiar protoepistat în conducerea Sfântului 
Munte. 


După anul 1365 vine în Ţara Românească şi întemeiază, cu ajutorul lui Vlaicu 
Vodă (1364-1377) şi Radu I (1377-1383), Mănăstirile Vodița (1369) şi Tismana 
(ante 1377). Mai întemeiază la sudul Dunării două mici aşezări monahale, 
Vratna şi Mânăstiriţa; în Oltenia - Gura Motrului şi Vişina, iar în Țara Hațegului 
întemeiază Mănăstirea Prislop (la sfârşitul secolului XIV), unde a scris şi un 
Evangheliar slavon (1404-1405). 


Biserica Ortodoxă îl prăznuieşte la 26 decembrie, ziua mutării sale la cele veş- 
nice. 


Ajungând la Athos, în Muntele Maicii Domnului, cuviosul Nicodim s-a nevoit 
mai întâi în obşte, apoi singur într-o peşteră în preajma Mănăstirii Hilandar, 
răbdând grele ispite de la diavoli. Însă, fiind umbrit de darul lui Hristos, în 
puţină vreme s-a curăţit de patimi, a deprins lucrarea cea dumnezeiască a sfintei 
rugăciuni şi s-a învrednicit de darul mai înainte-vederii şi al facerii de minuni, 
ajungând vestit în tot muntele. 

Ca egumen al marii lavre Hilandar, cuviosul Nicodim a adunat în obştea sa până 
la o sută de călugări athoniţi, greci, sârbi, macedoneni, români şi bulgari, de- 
prinzându-i pe toți cu frica de Dumnezeu şi hrănindu-i cu învățăturile Sfintei 
Scripturi, fiind dascăl iscusit al rugăciunii lui lisus, adânc teolog şi părinte 
duhovnicesc luminat. Pentru aceea, nu puţini sihaştri, călugări de chinovii şi 
egumeni veneau la el pentru sfat şi cuvânt de folos. 


Pentru cinstea de care se bucura peste tot, la rugămintea cneazului Lazăr, 
cuviosul Nicodim a mijlocit la Constantinopol, împreună cu ucenicii săi, Isaia şi 
Partenie, împăcarea Bisericii Ortodoxe Sârbe cu Patriarhia Ecumenică. Deci, 
văzând patriarhul şi împăratul smerenia şi înţelepciunea cuviosului şi cucerindu- 
se de sfinţenia vieţii sale, îndată a ridicat anatema dată asupra Bisericii Sârbe, 
spre lauda lui Hristos şi bucuria creştinilor. Aşa înţelegea el să împlinească 
Evanghelia şi să ajute la mântuirea semenilor săi. 


Fiind în sudul Dunării, în urma unei descoperiri dumnezeieşti, vine în Țara 
Românească şi se aşază pe valea râului Vodița, unde exista o mică sihăstrie 
întemeiată de călugări vlahi. Aici, cuviosul Nicodim, cu ajutorul domnitorului 
Vladislav-Vlaicu Vodă şi al sihaştrilor din partea locului, zideşte chili şi 
biserică de piatră cu hramul „Sfântul Antonie cel mare”, pe care o sfinţeşte în 
anul 1369. 


Mănăstirea Vodița a fost înzestrată apoi cu danii şi întărită prin hrisov domnesc, 
ca „după moartea lui chir Nicodim să nu fie volnic a pune în locul acela stareţ 
nici domnul, nici arhiereul, nici alt careva; ci cum va zice chir Nicodim şi cum 
va aşeza, aşa să ţină călugării care sunt acolo şi ei singuri să-şi pună stareț”. 


Pe valea pârâului Tismana, unde se nevoiau încă de la începutul secolului XIV 
mai mulți sihaştri în jurul unei mici biserici de lemn cu hramul „Adormirea 
Maicii Domnului”, cuviosul Nicodim a înălțat, de asemenea, la locul numit 
„Cascade”, Mănăstirea voievodală Tismana, cu acelaşi hram, cu ajutorul domni- 
torului "Ţării Româneşti şi al cneazului Lazăr. Marele stareţ formează aici o 
obşte renumită de călugări, ajută la menţinerea în continuare a vieţii isihaste şi 
pune rânduială călugărească de chinovie, după tradiţia Muntelui Athos. 


Adunând în jurul său câțiva călugări luminaţi, a întemeiat la Mănăstirea Tis- 
mana o vestită şcoală de caligrafi şi copişti de cărţi bisericeşti, renumită în toată 
Peninsula Balcanică. De aici, cuviosul Nicodim conducea duhovniceşte toate 
mănăstirile organizate de el şi întreținea corespondenţă cu egumeni şi ucenici 
din Athos, din Serbia şi din Ţara Românească, precum şi cu patriarhul Eftimie 
al Târnovei, dovedindu-se un mare teolog şi părinte duhovnicesc. 

(Arhimandrit Ioanichie Bălan, Patericul românesc, Editura Mănăstirea Sihă- 
stria, pp. 90-92) 

Cuviosul Nicodim cel sfinţit de la Tismana 





Cuviosul Nicodim cel sfințit de la Tismana s-a născut în anul 1310 în cetatea 
Prilep, în sudul Dunării; din neamul valah, după mamă se înrudea cu domnitorii 
Basarab şi cneazul Lazăr al Serbiei. 


Academicianul sârb Rodojicic a scris despre el în anul 1966, precizând 
că "Nicodim şi Cneazul Lazăr, ruda sa, erau valahi din Prilepac, el făcea parte 
din vechii locuitorii ai teritoriului daco-roman, sud-dunărean, peste care au 
suprapus popoarele migratoare”. 


La 16 ani cuviosul Nicodim părăseşte în ascuns casa părintească şi ajunge la 
muntele Athos, stabilindu-se la Mănăstirea Hilandar. Datorită râvnei, inte- 
ligenţei şi înzestrării sale şi-a însuşit repede învăţăturile de aici, deprinzând 
limba slavonă şi greaca şi inițiindu-se în artele athonite: caligrafie, pictură, 
argintărie, arhitectură, zidărire, dogărit, etc. Ajunge egumen la mănăstirea 
Hilandar, apoi Protos peste mănăstirile din Sfântul Munte. 


La noi în ţară Sfântul Nicodim a venit prin descoperire dumnezeiască; în anul 
1366 în puterea vârstei creatoare şi în plinătatea harului dumnezeiesc. Prin forță 
şi cuvânt el a îmbogăţit spiritualitatea românească; activitatea de aproape patru 
decenii depusă pe pământ românesc i-a dovedit originea sa valahă. Cu călugării 
săl veniți din Athos, acest Meşter Manole al sec. XIV-lea, ridică mănăstirile 
Vratna şi Mănăstiriţa (în Serbia), Vodița, Gura Motrului, Vişina, Aninoasa, 
Topolnița, Tismana (în ţara Romanească), Prislop (în Transilvania); încă şi două 
biserici de sat în Mehedinţi: Coşuştea şi Jidoştiţa. 

Sfântul Nicodim nu vine cu isihaismul în ţara noastră, căci existau destule 
peşteri cu pustnici prin munţii noştri. El vine cu mişcarea isihastă în 
monahismul cu viaţa de obşte, cu rânduieli de la Sfântul Munte Athos. Ucenicii 
Sfântului Nicodim au plecat apoi spre Muntenia, Moldova şi Ardeal unde au 
răspândit aceste reguli monahale ale duhovnicescului lor părinte. 


Cuviosul Nicodim a fost solicitat să mijlocească pentru Serbia la 
Constantinopol, în anul 1375, pentru ridicarea anatemei, datorită conflictului 
dintre aceste biserici, din anul 1346. Patriarhul Filoftei al Constantinopolului l-a 
cinstit pe Sfintul Nicodim, i-a dăruit cârja sa, trei părticele de sfinte moaşte şi l- 
a făcut arhimandrit, Mănăstirea Tismana devenind "marea lavră" şi prima 
arhimandrie din ţară. 


La Mănăstirea Tismana, cuviosul Nicodim a întemeiat vestita şcoală de caligrafi 
şi copişti de cărți bisericeşti, în diverse limbi, prima şcoală de acest fel din ţară. 
El însuşi a caligrafiat şi a miniat un Tetraevanghel, pe pergament, în limba 
slavonă, pe care l-a terminat în anul 1405 şi pe care l-a ferecat cu coperţi de 
argint-aurit măestrit lucrate, o capodoperă a epocii. Este cea mai veche carte 
datată din ţara Românească, cu cea mai veche ferecătură şi se află la Muzeul 
Naţional de Istorie din Bucureşti. Pe ultima filă a scris urmatoarele: “această 
Evanghelie s-au scris de popa Nicodim în ţara Ungurească, în anul al-6-lea al 
izgonirii lui, la anul de la facerea lumii 6913 (1405)." 





” 


Nicolae lorga aduce cuvinte de caldă preţuire pentru monahii Tismanei: "...şi 
străinul...cel care ar fi pătruns unde cătăgăii zugrăveau şi scriau şi-ar fi văzut 
blândul chip al lui Nicodim şi al ucenicilor săi, ar fi plecat adânc impresionat, 
şi de caracterul sfinţeniei, şi de caracterul cultural al ocupaţiei călugărilor”. 


Pentru Mănăstirea Tismana el a fost nu numai un ctitor cu gândul, cu voinţa şi 
credinţa lui, ci şi ctitor cu propriile sale mâini. Mâna care a ştiut să caligrafieze 
acel Tetraevanghel atât de elegant şi sobru, a ştiut să mânuiască şi mistria, cu 
multă dexteritate. Mâinile care au plantat zeci de hectare de castani comestibili 
care au făcut canale de aducțiune în Balta Bistreț, pentru prinderea peştelui, care 
au construit acel butoi uriaş cu o capacitate de 36000 de oca - văzut de Paul de 
Alep în 1657 şi arsă de turci ulterior - din lemn de tisă, mâinile care au plantat 

vii, mâinile care au binecuvântat poporul nostru mult încercat, de la domnitori 
până la robi - acele mâini ne vorbesc acum din icoană; dreapta, care ne 
binecuvântează şi stânga, care susține Biserica Mănăstirii Tismana, pe care el 
ne-a dăruit-o. 


In popor, Cuviosul Nicodim era socotit sfânt încă din viaţă; cu harul, blândeţea 
şi înţelepciunea sa a cucerit pe oameni, iar cu smerenia a alungat pe demoni. 
Mănăstirea Tismana fiind una din cele mai vechi şi mai mari ctitorii domneşti, 
încă de la început a fost înzestrată cu 4 sate, bălți, livezi de nuci, etc, iar 
domeniile mănăstirii se bucurau de privilegiul imunităţii, acordat de domnitor. 
La fiecare schimbare de domn mănăstirea obținea o nouă confirmare a 
stăpânirilor sale, cât şi privilegiul imunităţii. 


Pe domeniul mănăstirii, alcătuit din 31 sate (plus 10 în Serbia) el era şi 
judecător al diferitelor pricini laice şi bisericeşti "după pravilă”. 


In anul 1406, Mircea cel bătrân încearcă o alianță cu regele austro-ungar 
Sigismund de Luxemburg, pentru înlăturarea pericolului turcesc; această 
întrevedere a avut loc la Mănăstirea Tismana, în prezenţa Cuviosului Nicodim, 
când se stabileşte un plan de luptă împotriva Imperiului Otoman. 


Cuviosul Nicodim s-a mutat la cele veşnice la 26 decembrie 1406, în vârsta de 
96 ani şi a fost îngropat în mormântul din pridvorul bisericii, pe care şi l-a săpat 
dinainte. 


După şapte ani l-au dezgropat şi din trupul neputrezit izvora sfânt mir şi a fost 
dus în biserică. Cea mai veche povestire a vieţii Cuviosului Nicodim, într-o 
formă rezumată ne-a dat-o Paul de Alep, în cartea sa " Note de călătorie” 
(1657). 





Mulţi se vin 
această raclă de argint cu moaştele Sfântului Nicodim 


Căugării de la Tismana ne-au lăsat o mărturie figurată cu privire la ctitorul 
mănăstirilor: racla de argint, destinată să adăpostească sfintele moaşte (degetul 

Sfântului Nicodim şi cele trei primite în dar de la Patriarhul Constantino- 
polului). 


Dăruită Tismanei în anul 1671 de către ierodiaconul Nicodim şi egumenul 
Petronie, sfânta raclă prezintă mai multe episoade din viaţa sfântului: una din 
scene îl prezintă pe Sfântul cu ctitoria sa înaintea Maicii Domnului, iar celelalte 
figurează naşterea sa, botezul, hirotonia, anii învățăturii şi " trecerea prin foc" în 
prezenţa craiului Mateiaş al Ungariei. 


In anul 1767 în tiparniţa de la Râmnic apare o biografie elogiu a Sfântului 
Alexandru Scarlat Ghica, cu osârdia şi cheltuiala episcopului Paternie al 
Râmnicului. Ştefan leromonahul publică în anul 1838 o biografie mai amplă a 
Sfântului Nicodim, bazându-se pe ştiri de proveniență orală, izvoare 
documentare, elemente de folclor. Are însă multe exagerări în ce priveşte 
veneraţia Sfântului Nicodim şi strecoară o serie de inadvertenţe istorice ce au 
adus mari prejudicii istoricului mănăstirii. 


B.P.Haşdeu ne scrie despre "...Nicodim, pe care autorul anonim al Istoriei 
bulgare îl numără între sfinţi al 16-lea şi-l numeşte "Prilepianul” sau 
"Izvorâtorul de mir”. 


În anul 1955 Biserica Ortodoxă Română a generalizat cultul Sfântului Nicodim 
cel sfințit de la Tismana, la 26 decembrie, în vremea Mitropolitului Firmilian. 
Istoriei i-au trebuit aproape şase sute de ani până să-l recunoască sfânt, fiind în 
viaţă. 


Sinaxarul Sfântului spune: ”...şi mormântul lui stă întru pomenire până în ziua 
de astăzi”. Piatra de pe mormânt datează din anul 1844, cele anterioare ei au 
fost distruse de otomani şi de austrieci în căutare de comori. De jur împrejur 
este săpat în piatră condacul din Slujba Sfântului: "Ca cel împreună râvnitor şi 
ca un părinte mai mare, toată lavra cu credinţa te cinsteşte pe tine, Sfinte 
Nicodime, pe care cu rugăciunile tale păzeşte-o, fericite, totdeauna nebiruită şi 
neclintită de toate nevoile, ca un cuvios şi pururea părinte slăvit”, iar pe mijloc 
se află un amplu text de aleasă simţire şi recunoştinţă: 

Mormântul Sfântului Nicodim 


IC RAT EA Pui 





Pe lespedea de pe mormânt scrie: "În acest loc a fost înmormântat trupul 
Sfântului prea  cuviosului părintelui nostru Nicodim  arh(imandritul), 
începătorul din temelie acestui sfânt şi dumnezeiesc lăcaş, carele le-au înălţat şi 
zidit prin râvna şi cu ajutorul binecredincioşilor Radu V(oie)v(od) Negru şi al 
fiilor săi Dan voievod şi Mircea voievod. şi precum încă şi în urmă fiind multe 
şi nenumărate minuni a făcut acest sfânt, şi după mutare proslăvite fiind 
moaştele sale cu dar dumnezeesc, scoase dar au fost din acest mormânt şi în 
sicriu puse în sfânta biserică. lar după trecerea a mulți ani din întâmplările 
vremilor celor cu multă răzmiriţă şi cu robii care au fost pe acele vremi, părinţi 
aflaţi, din mănăstire au ridicat moaştele sfântului şi le-au tăinuit, singuri ştie 
unde, după vremi s-au scăpat de aici cu totul neştiute; iar acum se zice s-ar fi 
aflat în țara Slavoniei, în mitropolia Munte Negru, iar aici pribeag sfântul au 
fost lăsat numai un deget de la mâna sfântului şi alte odoare spre evlavia 
iubitorilor de Hristos creştini care şi acum se află în Sfânta mănăstire şi cu 
darul sfântului multe tămăduiri de boală se dăruiesc la ceia ce cu credinţa 
năzuesc. Spre ştiinţă s-a scris această pisanie în egumenia arhimandritului 
Spiridon, sub stăpânirea Măriei Sale prințului domn George D. Bibescu 
voievod, fiind mitropolit a toată Ungrovlahia, prea sfinţitul d.d.Neofit 1543 iulie 
pe 


Acum o candelă neadormită veghează ziua şi noaptea acest loc unde s-au 
odihnit moaştele Sfântului Nicodim. Moaştele aflate în preajma mănăstirii, 
aşteaptă a fi descoperite din locul unde stau tăinuite de secole. EI a fost 
reorganizatorul monahismului românesc şi a menţinut strânsele legături cu 
Ortodoxia din sudul Dunării şi îndeosebi, cu Muntele Athos. Sfântul Munte 

ajunge şcoala întregului monahism ortodox s-a datorat în mare parte sprijinului 
primit cu multă dăruire de împărați, țari, voievozi, despoţi, etc. 


Activitatea desfăşurată de Sfântul Nicodim în sud-estul Europei, şi îndeosebi în 
țara noastră, schimbă radical concluziile eronate privitoare la aşa zisele influenţe 
din afară. Cultura românească veche, în limba slavonă (sacră), este un produs al 
elementului etnic românesc din spaţiul vechii Dacii. 


Din timp în timp, a avut şi schimbări de reciprocitate cu alte culturi. Din viaţa şi 
activitatea cuviosului Nicodim se desprinde că a fost un poliglot, miniaturist, 
caligraf, arhitect, meşter zidar şi dogar, distins diplomat, neîntrecut orator. Pe 
probleme de teologie a avut o bogată corespondenţă cu Eftimie Patriarhul 
Târnovei, din care s-au păstrat răspunsurile patriarhului, prin care îl sfătuia pe 
colaboratorul său valah să se ferească şi să ferească şi ţara sa de erezia 
bogomililor. Cuviosul Nicodim rămâne pentru posteritate un mare apărător al 
Ortodoxiei şi al străbunilor de pe aceste meleaguri. 


De la înfiinţarea primei mănăstiri în ţara Românească din zid, de către Cuviosul 
Nicodim, Vodița, şi până la sfârşitul secolului al XIV-lea, pe tot cuprinsul ţării 
se aflau peste 20 de mănăstiri de piatră, înzestrate cu orânduiri bine stabilite şi 
cu daruri mari de la Domni, boieri şi credincioşi, fapte arătate în hrisoavele şi 
documentele vremii. S-a spus că această uimitoare înflorire a monahismului a 
contribuit impulsul creator ce l-a dat Sfântul Nicodim cu ucenicii săi. Călugării, 
urmaşii Sfântului Nicodim au scris adevărata istorie a Mănăstiri Tismana, cea 
nevăzută, care a fost scrisă cu lacrimile şi nevoinţele lor, numai de ei ştiute. 


1...M-a dus Dumnezeu la această 

mai Sus zisă Sfântă mănăstire, 

de am văzut loc frumos şi minunat 

şi, cu voia lui Dumnezeu, cum a 

făcut Sfântul Nicodim această biserică 

în loc frumos şi cu întărire şi stă 

această sfântă biserică şi până acum 
pentru Domnul Dumnezeu lisus Hristos şi 
pentru Sfântul Nicodim" 

Dobrin Spătaru 13 feb. 1599. 


(Pagină despre Sfântul Nicodim din broşura aflată în vânzare la mănăstire) 

Pomenirea Sfântului prea cuviosului părintelui nostru Nicodim sfinţitul şi 
arhimandritul din Lavra Sfintei Mănăstiri Tismanei 





În această lună a lui decembrie, în 26 de zile, pomenirea Sfântului prea 
cuviosului părintelui nostru Nicodim Sfinţitul şi arhimandritul din Lavra 
Sfintei Mănăstiri Tismanei, ce au fost la leatul (1386). 


Aşadar văzând sfântul, că s-a făcut adunare multă de monahi şi de fraţi în 
Hristos, pentru mântuire şi că face trebuință de biserică mai mare şi de 
mânăstire cu ogradă, pentru orânduiala monahicească, cu vieţuire de obşte, 
precum şi la mai sus zisa întâia mănăstire a sa Vodița, a făcut sobor cu sfatul de 
obşte cu cei întru Hristos fraţi şi fii ai lui monahi, au socotit, că acest zis lucru 
de mânăstire, nu se poate a se săvârşi numai prin osteneala şi truda lor, fără 
ajutorul stăpânitorului ţării aceştia. 


Ci fiindcă mai sus zisul Domn Vladislav V.V. Ctitorul zisei mânăstiri Vodița, 
puţin mai trăind după isprăvirea zisei mânăstiri, fiind foarte bătrân s-a pristăvit 
către Domnul, şi neavând fii, ca după moartea Domniei lui să rămâie Domn în 
scaunul Domniei lui, a rămas Domn şi Clironom în locul său fratele său, Radu 
V.V. ce I se zicea Negru, carele era Domn peste Olt în cele 12 judeţe numai. 

Şi atuncea, după ce a luat sub stăpânirea sa, numintul Radu Negru V.V. şi aceste 
5 judeţe, ale Băniei Severinului, cu Ardealul şi Banatul, şi făcându-le tot o ţară 
cu cele 12 judeţe de peste Olt, a mers sfântul cu câţiva părinţi monahi ai săi la 
numitul Radu Negru V.V. ce era cu Domnia la târgul Argeşului. Şi precum 
răposatul întru fericire fratele său cel mai mare, Vladislav V.V., a ascultat pe 
sfântul cu bucurie de au înălțat mânăstirea de la Vodița, aşa şi acest prea bine- 
credincios Domn, Radu Negru V.V. a ascultat pe sfântul, de a trimis şi a înălţat 
din temelie acesta sfânta mânăstire Tismeana. Dar fiind bătrân şi scurtându-i-se 
viaţa, a răposat şi a rămas mânăstirea nesăvârşită cu toate lucrurile. Apoi, fiul 
său. Dan V.V. au săvârşit-o la leatul (6894-1386) octombre în 3. 


După cum hrisovul său cel dă sfintei mănăstiri pentru întărire, arată zicând aşa: 
Pentru că Eu carele întru Hristos D-zeu bine credinciosul Domn lo. Dan V.V. 
din mila lui D-zeu, Domn a toată țara Românească, întru început de la D-zeu 
dăruindu-mi-se Domnia, am aflat în pământul Domniei mele, la locul ce se 
numeşce Tismeana, o mânăstire cu toate lucrurile nesăvârşită, pe care 
răposatul întru fericire blagocestivul Radu V.V. Părintele Domniei mele, din 
temelie a înălțat-o şi scurtându-i-se viaţa, nu s-a săvârşitu. Pe aceasta bine am 
voit domnia mea, precum şi Domnia lui, şi de aceasta îndemnatu-m-am, a înoi 
dar pomenirea Părintelui Domniei mele, şi drept sufletul meu cu hramul Prea 
Sfântei Stăpinei noastre Născătoarei de D-zeu şi pururea fecioarei Mariei, a 
zidi şi a întări cu toate adăugirile şi veniturile. Nu numai acestea, ci si câte a 
închinat Părintele meu mănăstirei, toate a le întemeia şi ale întări pentru 
mărirea Dumnezeului meu şi întru lauda şi cinstea Prea slăvitei stăpânii mele, 
Preacuratei Născătoarei de D-zeu; ca pe acesta s-o aflu întru viața Domniei 
mele, întărire şi ajutătoare şi întru înfricoşata ziua judecății vieţii vecinice 
mijlocitoare. 


După aceasta întăreşte grîul din sudu-Jaleş în tot anul câte patru sute kile şi 
lemnele de nuci toate din Dubăceşti, la rîul Jaleşului. Brânză şi caşcaval, miere 
şi ceară, aşternuturi pentru case, postavuri pentru îmbrăcămintea părinţilor. 
Acestea cu sumă de număr se da în tot anul din curtea Domniei. 


Apoi întăreşte câte a închinat tatăl său mănăstirii, moşii, sate, bălți, chiar şi ale 
mănăstirei Vodiţel cele mai sus arătate câte a închinat unchiul său, Vladislav 
V.V. 


După aceasta întăreşte, ca să fie călugării înşişi stăpânitori în într-amândouă 
mănăstirile, şi nici să se strice orânduiala lui Nicodim (adică a sfântului). Şi că 
după moartea povăţuitorulul lor, altul nimenea să nu se amestece, ci însuşi 
călugării pe care-l vor voi, pe acela să-l puie povăţuitor, (adică stareţ,) loru-şi. 
Că precum s-a arătat mai sus, pentru mănăstirea Vodița ce cu blesteme mari şi 
legături, întăreşte Domnul Vladislav ctitorul, a nu se strica orînduiala şi 

aşăzământul sfântului din mânăstire în veci; Asemenea s-a aşezat şi pentru 
această sfântă mănăstire Tismana, a nu se strica cinul şi orânduiala lui Nicodim 
(adică a sfântului), în veci. 


Fericitul răposatul acesta Dan V.V. precum în hrisovul acesta al Domniei lui 
scrie încă mai cu groaznice blestemuri şi mai mari legături. Care aceste mile şi 
aşezăminte ale acestor două sfinte mânăstiri Vodița şi Tismana şi Marele Mircea 
V.V. fratele zisulul Domn Dan, V.V. fiul lui Radu V.V. Negru, nu numai că le 
întăreşte, ci şi mai adaugă sate, moşii şi altele, precum în hrisovul Domniei lui 
cu leatul (1387) iunie 17 arată. Asemenea și fiii acestora, Dan V.V. sin 
Dan.V.V. leatul (1424) august 3 .Vlad V.V. sin Mircea V.V. leatul (1439) cât şi 
alți Domni în urmă, fii, nepoți şi strănepoţi ai zişilor Domni. Nn numai că au 
întărit cele mai sus cu hrisovele Domniilor, ce le-a dat la sfintele mănăstiri 
acestea, ci au mai adăugat şi Domnia lor sate, moşii, bălți, vămi şi alte mile şi 
acareturi. lar aceste sfinte mănăstiri s-au făcut si cu ajutorul lui cneaz Lazăr, 
carele au fost Impărat Serbilor de mai sus zis. Insă nu numai că a ajutat cu dări 
de bani, ci şi metoace, adică sate cu moşiile lor în ţara sărbească, au închinat 
acestor sfinte mânăstiri, precum pe larg arată hrisovul lui Ştefan Despotul, fiul 
numitului cneaz Lazăr, carele au fost în urmă stăpânitorul Serbilor la anii de la 
facere (1396) în care hrisov scrie aşa: "Cu mila atotputernicului D-zeu, Eu 
Ștefan cu credința blagocestivă, în cursul stăpinirii celor, ce au fost mai nainte 
despoți cu multe păsuri, - au fost împresuraţi de limbi, oamenii cei mici şi cei 
mari împreună şi mânăstirile şi călugării cu toţi dimpreună erau cuprinşi în 
multe feluri de scârbe, precum eram şi eu. lar când bine a vrut bunul D-zeu a 
mântui pe oamenii săi, care dintru strâmtorare la lărgime, şi din neputinţă la 
putere, şi din scârbă la veselie aduce, adus-au şi pe mine după bunătatea sa, 
dintru nevolnicie la volnicie slobodă, şi dintru mic la prea înălţat scaun. Atunci 
şi eu volnicie am dat mânăstirilor şi fieşcecăruia al său, ce s-a căzut să aibă. 
Intru carele si mânăstirile din ţara Românească, carele cu ajutorul fericitului 
părintelui meu s-a făcut, hramul Născătoarei de D-zeu la Tismana, şi al marelui 
Antonie la Vodița, metoacele, care avea întru stăpinirea împărăției mele, 
asemenea ca şi altele întru uitare şi pustiire s-au făcut, pe carele bine vru 
înălțimea mea, iarăşi ale face pe seama mai sus numitelor mânăstiri. ” 


Apoi dă volnicie, ca oricine din cei fugiţi din pricina răsmiriţilor, şi întorcându- 
se vor voi să locuiască în satele mânăstireşci, să fie slobozi şi nimenea din 
slujbaşi să nu-i oprească, fără numai pe aceia, care vor fi cu pricini făcători de 
rele, că acestora zice, că nu li se dă voie, cât şi altele mai zice şi întăreşte pentru 
satele mânăstireşti. lar mai pe urmă zice aşa : ” roate acestea câte mai sus s-a 

Zis, cu credința şi porunca împărăției mele, am întărit să fie neschim- 
bate şi nemişcate întru viaţa lui Kir Popa Nicodim (adică sfântul,) aşa şi 
după moartea lui întru toţi anii vieţii împărăției mele. lar după schim- 
barea împărăției mele, după porunca lui D-zeu pe care Dumnezeu după buna 

vrere va alege a fi ţiitorul scaunului meu, rog, să păzească acestea, ce mai 
SUS S-au Zis, ca şi el păcat să nu-şi câştige; şi pomana noastră să nu o stingă, 
întru acele mânăstiri în anul veacului. ” Care aceste ajutoare şi daruri de miluiri, 
de moşii şi de altele, după cum se cuprind în hrisoavele de mai sus arătate, ale 
binecredincioşilor întru fericire răposaţi Domni, şi ale lui Ştefan Despotul, ctitor 
sfintelor mânăstiri Vodița şi Tismana, le întăreşte şi Jicmond Impăratul Romei, 
şi Craiul Unguresc în hrisoavele seale, ce le-a dat acestor sfinte mânăstiri; unul 
la anii de la Cliristosu (1520). 


Iar altul la anii (1529), întru care hrisoave scie aşa: “Jicmond cu mila lui D-zeu 
Impăratul Romei şi Craiul Ungariei şi altor ţări Crai, pomenindu-le anume, 
apoi zice: Aceasta dau de ştire tuturor credincioşilor noştri, mai marilor 
Bisericilor şi stăpânitorilor, şi Şpanilor şi pârcălabilor şi altor cinstiți oameni, 
şi a tot omul mare şi mic, care ţin de mine (şi altele) şi zice toți să creadă şi să 
nu fie volnic a sta înpotriva poruncii aceştia pentru mănăstirea Popei lui 
Nicodim de la Tismana (adică sfântul), unde se prăznuieşte Adormirea Sfintei 
Fecioarei Maria. 


Iar în cel al doilea hrisov zice: a nu sta împotriva mănăstiriior Popi lui Agaton, 
a sfântului Antonie la Vodița şi a prea Sfintei Născătoarei de D-zeu la 
Tismana”. 


Apoi mai zice: şi cu credința mea am primit orice au fost ale lor mai înainte 
vreme, şi acum să fie ale lor toate şi slobode, toate satele cu toate hotarele şi 
vama munţilor jumătate; de la Olteț până la poarta de Fier şi virşiile la 
Dunărea şi virul tot de la iuți şi skelea trecătoarea Dunării la Bistriţa, şi satele 
din țara Sârbească, ce li-a închinat cneaz Lazăr, părintele lui Ştefan Despotul, 
toate să fie ale lor slobode şi veşnice de acum şi până în veac. Şi nimenea să nu 
le stea lor împotrivă ori pentru ce lucru, nici oamenilor lor nici a mărfilor, şi 
orice vor cumpăra şi ce vor vinde, au pe uscat au pe apă, şi pe unde vor umbla 
oamenii lor cu marfa lor nici într-un loc în țara mea vamă, să nu dea, ci sa 
umble slobozi”. 


Apoi iar zice: “Toate să fie ale lor slobode, cum au fost şi mai înainte vreme, 
aşa să fie până în veci, toate ale mănăstirilor lui Popa Nicodim, adică sfântul şi 
a Popei lui Agaton, adică a Diadohului sfântului şi a călugărilor lor, şi in urma 
lor, care vor fi locuitori într-acele sfânte locuri, întru acea orânduială şi întru 
Hristos fraţi, care i-am luat noi, ca să-i hrănim şi Să-i păzim pentru a lor slujbă 
şi bună credinţă, bună legea lor să petreacă şi legea lor să-şi ţie în Bisericile 
lor, şi nimenea să nu fie volnic a le sta împrotivă, au ai bântui pentru legea lor 
şi altele”. 

lar la sfârşit arată şi unde s-a dat hrisoavele. Cel dintâi zice, că s-a dat în 
mânăstirea Tismana, iar cel al doilea în Pojun. Care aceste întăriri ale lui 
Jicmond Impărat, întocmai le întăreşce şi iarăşi de la Hunada V. V. Ardealului 
în cartea sa la anii de la Hristos (1444). 


Insă aceste perilepse de hrisove Domneşti şi Impărăteşti s-au scris, pentru ca să 
se ştie în ce vreme şi în ce zile de Domni şi Impărați a fost sfântul, şi de care 
Domni s-a înălțat întâi din temelie aceste sfinte mânăstiri. Al doilea ca să 
cunoaștem şi să ne minunăm de darul Prea milostivului, D-zeu, ce se revărsa 
prin sfântul în inimile bine credincioşilor Domni şi Impărați de atuncea, de le da 
rîvnă a asculta pe sfântul pentru înălțarea şi zidirea şi înfrumusețarea sfintelor 
mânăstiri cu zugrăvituri şi cu altele prin Biserici. Pentru miluirea cu moşii, şi cu 
altele şi pentru întărirea a bunei rânduieli a tagmei monahiceşti, după cum va 
aşeza şi va orândui sfântul şi pentru credinţă şi lege, precum s-a zis mai sus, de 
a nu se strica în veci. Şi că într-o vreme ca aceia au fost aceste miluiri şi întăriri 
de aşezământuri ale acestor sfinte mânăstiri, când iarăşi împărații şi Domnii cei 
pravoslavnici începuse a fi împresuraţi de limbile cele păgâne, adică de agareni, 
turci şi de tătari, cu multe scârbe şi mari nevoi şi strâmtorări; precum de aceasta 
se dă înţelegere, din perilapsu de hrisov de mai sus a lui Ştefan Despotul. 


Deci, după cea de tot săvârşire şi întemeiere întru toate a acestor sfinte mânăstiri 
Vodița şi Tismana, străbătând vestea în toate părțile în ţara aceasta şi peste 
munţi în Ardeal, şi într-alte părți şi peste Dunărea în toată ţara Serbiei, şi în alte 
părţi pentru buna orânduială a tagmei monahiceşti, si a altor orânduieli, plăcute 
auzului omenesc, la carele dorea mântuirea din tot sufletul, precum s-a zis şi 
mai sus, foarte mulţi locuitori şi călugări cu viaţă înbunătățită s-a adunat întru 
amândouă mânăstirile, cu care călugării şi fraţii în Hristos locuind Sfântul în 
Sfânta mânăstire Tismana ; iar în sfânta mânăstire Vodița Ieromonahul Agaton, 
de mai sus zis. Şi vieţuind sfântul pe plăcere D-zeească, ca vieţuire de obştie, 
chip şi pildă de fapte bune, într-amândouă mânăstirile tuturor făcându-se, pe toţi 
la calea mântuirii povăţuindu-i, i-a îndreptat. Şi luând sfântul de la Dumnezeu 
dar de facere de minuni şi putere asupra duhurilor celor necurate, precum s-a zis 
mai sus, multe şi nenumărate minuni a făcut, cât a trăit în viaţă, izgonind dracii 
din oameni şi tămăduind tot felul de boale şi neputinţe. 


Și zic, că şi în foc a intrat şi a ieşit nevătămat, cât nici de hainele lui nici de 
părul capului lui nu s-a atins focul. 


Era pentru intrarea în foc se zice aşa, că străbătând auzul prin toate părțile 
pentru darul lui D-zeu al facerilor de minuni, ce se făcea prin sfântul, a mers 
auzul şi vestirea până la Jicmond împăratul Romei şi Craiul Ungariei cel mai 
sus zis. Şi că acest împărat, având o fecioară o rudenie a sa de aproape, alţii zic 
că o fiică a lui, ce se bântuia de duh necurat şi multă vreme mai înainte prin 

doftori şi prin alte meşteşuguri vrăjitoreşti cheltuia averea sa, şi n-a putut nimic 
de a se tămădui, apoi aducându-şi aminte de auzul şi vestirea minunilor lui D- 
zeu, ce se făcea prin sfântul, izgonirea duchurilor necurate din oameni şi 
tămăduirea a tot felul de boale şi neputinţe, s-a aprins cu râvnă, că nu numai cu 
auzul să audă, ci şi cu ochii să vadă, a trimis oameni împărăteşti, ca să aducă pe 
sfântul acolo la împărăție, unde era rudenia sa cea bolnavă, ca să o tămăduiască 
de duhul cel necurat, ce o bântuia, iar sfântul, fiind atuncea bolnav şi 
nepututincios foarte pentru bătrâneţe, n-a putut merge pentru neputința 
slăbiciunii bătrâneţilor şi a boalei, ce era atuncea bolnav, din iconomia lui D- 
zeu. 


Era trimişii întorcându-se, deşerţi la Impăratul şi spuindu'i de aceasta, că n-a 
putut veni, nu s-a mâniat asupra sfântului, ci mai cu râvnă şi cu durere 
aprinzându-se, ca să vadă pe sfântul, n-a socotit mărimea împărătească, şi 
depărtarea locului, şi osteneala drumului, ci luându-şi pe rudenia sa cea 
bolnavă, a venit la sfânta mânăstire Tismana, împreună şi cu alţii din cei mai 
credincioşi ai lui, domni boieri, căpitani, şi câţiva ostaşi. 


lar precum că a fost adevărată venirea în mânăstire a numitului împărat 
Jicmond, se dă adevărată încredințare din zicerea de mai sus a perilipsului 
hrisovului său, că s-a dat în Tismeana nedând de ştire sfântului, pentru venirea 
lui la mânăstire, şi cum s-a apropiat, şi a dat de apa râului Tismenii, şi a început 
a intra pe valea sfintei mânăstiri, îndată şi duhul cel necurat din rudenia 
împăratului a început a striga, că nu poate de a mai merge de aici înainte, căci îl 
arde focul D-zeirii al darului Sfântului Duh, ce locuieşte în răul bătrân Nicodim 
de la Pişători. Şi aşa strigând duhul cel necurat şi scrişnind cu dinţii, făcând 
spume şi scuturându-o, o a trântit jos, şi lâsându-o ca pe o moartă a ieşit dintr- 
însa, pe care toţi cei ce era împreună cu ea, o socotea că a murit, ci nu după mult 
ceas s-a sculat sănătoasă, mulţumind şi slăvind pe lisus Hristos, D-zeu cel 
adevărat, şi pe prea curata lui Maică, pururea fecioarei Maria, şi pe bătrânul 
Nicodim, ce prin rugăciunile lui zice, ca s-a mântuit de duhul cel necurat. 


Şi văzând Impăratul şi cei împreună cu el această înfricoşată şi mare minune, pe 
toţi 1-a cuprins frica şi spaima, şi mirându-se, zicea cu un glas toţi, cum dracul, 
când s-a apropiat de locaşul acelui om Nicodim, pe carele l-a numit rău bătrân, 
n-a putut merge mai mult, nici a mai locui în fecioară, dar când ar fi fost de faţă 
acel om, ce ar fi fost. Şi aşa înspăimântați pentru minune, şi cu bucurie pentru 
tămăduirea fecioarei, au mers în mânăstire, dar sfântul mai înainte cunoscând cu 
duhul tămăduirea şi izgonirea duhului cel necurat din fecioară, şi venirea 
împăratului în mânăstire, a poruncit preoților şi diaconilor de s-a îmbrăcat în 
sfintele odăjdii, asemine şi sfântul îmbrăcându-se, a luat sfânta Evanghelie, iar 
preoţii sfinte cruci, şi diaconii, lumini aprinse, şi cădelniți cu tămâie în mâini, şi 

făcând litie, cu toți părinţii şi fraţii ieromonahi, şi monahii, au ieşit înaintea 
împăratului, de l-au întâmpinat şi l-au primit în sfânta mânăstire, cu mare cinste. 


Dar împăratul mai înainte până a nu intra în mânăstire, dăduse poruncă la toți ai 
săi, ca nimenea să nu scoată grai din gură în mânăstire, pentru tămăduirea 
fecioarei de Duhul cel necurat. Deci a zis Sfântul către Împăratul, mai la urmă, 
după alte multe cuvinte duhovniceşci de mântuire: 





ŞI auzind împăratul pe Sfântul mai nainte spuindu-i tămăduirea rudeniei sale, s- 
a mirat întru sine, zicând către ai săi, cum, nefiind de faţă şi nespuindu-i 
nimenea, ştie acesta cele ce s-au făcut nouă pe cale? 


Minunea purceilor gătiţi 





Apoi şezând Impăratul în mânăstire câteva zile, şi văzând tămăduirile 
bolnavilor, ce cu darul lui D-zeu se făcea prin sfântul, a voit să cerce pe sfântul, 
să vadă, poate face şi alte feluri de faceri de minuni, sau numai tămăduirile 
boalelor şi izgonirea duhurilor poate, care pentru întâia cercare se zice aşa, că 
aducând Impăratului atuncea aici în mânăstire oare şi cine, nişte purceluşi mici, 
nefiind de față Sfântul, i-a dat la bucătarul său să-i gătească, şi să-i pună 
acoperiți pe masă, şi fiind atuncea şi sfântul cu împăratul la masă, a zis 
împăratul către Sfântul, blagosloveşce părinte aceste bucate de peşte păstrăv. 

Era sfântul cunoscând cu duhul, că nu este peşte, ci carne, adică purcei gătiți, 
a zis către Impăratul, 






ŞI 
blagoslovind sfântul, făcând semnul sfintei cruci deasupra acelor bucate, o 
minune, când le-au descoperit în toate s-a aflat peşte păstrăv, iar nu purcei, 
precum se pusese în tipsii. 


Și văzând împăratul şi toţi, ce era împreună cu dânsul o minune ca aceia, 
mirându-se stăteau înspăimântați. lar sfântul, după acesta a făcut cuvănt către 
împăratul şi către cei împreună cu dânsul, pentru sfânta şi dreapta cre- 
dinţă a creştinilor celor drept credincioşi, şi pentru darul facerilor de minuni, ce 
se dă de la D-zeu tuturor creştinilor, celor drept credincioşi, ce se tem de D-zeu, 
şi-l iubesc din tot sufletul, şi păzesc poruncile lui. 


Atuncea împăratul a zis către sfântul aşa, eu părinte am auzit, că scrie prin 
scripturile voastre, că mulţi cu acea credinţă, precum înveţi tu, au intrat prin foc 
şi nu i-a vătămat nimic, cât nici de haine, nici de părul lor nu s-a atins focul, 
aceiaşi voiesc eu, ca să faci şi tu aşa, de a trece prin foc. De nu te va vătăma nici 
pe tine focul, precum pe aceia, apoi şi eu voi crede, precum şi voi credeţi, şi voi 
primi dreapta credinţă, şi orice-mi vei zice pentru credinţă te voi asculta, şi toate 
le voi face. lar neputând a face aceasta, urgie şi pedeapsă mare va fi asupra ta, şi 
asupra tuturor celor ce locuiesc în mânăstirile tale, vrând Împăratul cu aceasta a 
doua oară ispitire şi a înfricoşa pe sfânt. 


Iar sfântul de aceasta netemându-se, a zis către Împăratul, ca să-i dea soroc până 
a doua zi, şi dându-i-se a petrecut întru acea zi şi noapte în post, în privighere, şi 
în rugăciune către D-zeu şi către prea curata lui Maică, iar a doua zi sfântul 
puind nădejdea spre ajutorul darului facerilor de minuni al prea Milostivului D- 
zeu, a poruncit, să facă foc mare, în mijlocul mănăstirii înaintea sfintei biserici, 
şi făcându-se focul a intrat sfântul în Biserică în sfântul altar, şi s-a înbrăcat în 
sfintele veştminte cele preoteşti, asemenea a poruncit lerodiaconului ucenicului 
său să se îmbrace în cele diaconeşti şi să ia cădelniţa cu tămâie, şi crucea în 
mână. Luând sfântul sfânta Evanghelie şi crucea în mână. Si mergend unde era 
focul făcut foarte mare, a poruncit diaconului să cădească focul de trei ori, 
înprejur şi căduidul a zis către sfântul: Blagosloveşte stăpâne. lar sfântul 
blagoslovind, şi însemnând cruce de trei ori, asupra focului cu sfânta cruce, şi 
însemnându-se şi pe sine cu semnul sfintei cruci, a poruncit şi diaconului să vie 
după sine. Şi o minune, focul cel atâta de mare era asemenea celui din câmpul 
Deira de la Babilon. Cum sfântul cu piciorul în foc au păşit, văpaia focului în 
două s-a desfăcut, cale sfântului făcând, şi când în mijlocul văpăii era, mai mult 
decât un sfert de ceas şedea. Şi aşa împreună cu diaconul său, în numele Prea 
Sfintei Treimi, in trei rânduri intrând şi ieşind, a rămas nevătămat, încă nici de 

haine, nici de părul capului lor nu s-a atins focul, care pe toţi cel ce de departe 
privea, îi dogorea şi-i ardea. 








Sfântul Nicodim trecând prin foc. În stânga, Sigismund al Ungariei iar în 
dreapta, Mircea cel bătrân 


Atuncea împăratul şi cu toţi al lui, ce era împreună cu el, văzând această mare şi 
înfricoşată minune, ce s-a făcut prin sfântul cu puterea lui D-zeu, cu darul 
Sfântului Duh, a căzut la picioarele sfântului, cerând iertăciune. 


Iar sfântul cu duhul blăndeţelor iertându-l şi blagoslovindu-l mult l-a învăţat, 
pentru a numai ispiti puterea lui D-zeu şi darul Sfântului Duh al facerilor de 
minuni, care se face prin oamenii cei drept credincioşi, precum 1 s-a mai zis, 
pentru ca să nu le vie asupra, prin slobodirea D-zeiască, vreo pedepsă de duhuri 
necurate, mai rea, decât la fecioara cea tămăduită, care s-a zis mai sus. 


lar împăratul şi cei împreună cu dânsul, înspăimântându-se şi înfricoşindu-se 
pentru aceasta foarte, şi umilindu-se de învăţăturile sfântului cele duhovniceşti, 
a primit sfânta şi dreapta credinţă, şi prin punerea mâinilor sfântului, împăratul 
şi toţi cei împreună cu el, ai lui miniştri şi ceilalți sfântului botez desăvârşit s-au 
învrednicit, şi zic unii că împăratului la sfântul botez numele de Matei i s-a pus; 
cu toate că în hrisoavele lui cele de la sfânta mânăstire, pentru întărirea 
moşielor, şi a satelor şi a altor dreptăţi, pentru credinţă, şi aşezămenturi de ale 
sfintei mânăstiri, Jigmond se numeşte, precum s-a zis mai sus. In hrisov se scrie, 
că s-a dat în Tismana, se înţelege, că după facerile de minuni ale sfântului, şi 
după ce a primit împăratul sfântul botez, l-a dat sfintei mănăstiri. lar într-alte 
istorii ale scrierii anilor împăraților Romei, Sigizmond îi zice. 


Dar într-un sicriaş de argint, în carele este sfântul deget al sfântului, împreună 
cu alte sfinte părticele de sfinte Moaşte, ce s-au scris mai sus, în care sicriaş, 
este scris chipul sfântului în argint, cu toate, minunile sale, de la naştere până la 

pristăvire. Adică Naşterea sfântului, sfântul botez, primirea cinului călugăriei, 
primirea hirotoniei diaconiei, şi a preoţiei, şederea cu împăratul la masă, 
trecerea prin foc, pristăvirea, adică îngroparea în mormânt. lar la capul 
împăratului, unde şade cu sfântul la masă, este scris Matiaş Impăratul, şi acest 
sicriaş ieste făcut cu cheltuiala lui Nicodim lerodiaconul, la anii de la facere 
(1601). 


Se găseşte scris în condica mânăstirii Coziei un hrisov, cel dă acestei mănăstiri 
un Mateiaş, Craiul Ungariei de la Buda la anii de la Hristos, (1473), care se 
vede, că a fost cu mulţi ani mai în urma Sfântului aceasta. lar sfântul după 
ducerea împăratului din mânăstire, şi alte multe nenumărate minuni a mai făcut, 
cât a mai trăit în viață cu puterea lui Hristos D-zeu. Şi fiind atuncea foarte 
bătrân, precum s-a zis şi mai sus, a voit, ca cealaltă rămăşiţă a vieţii sale să o 
petreacă în linişte, şi mai cu plăcere D-zeiască, a trimis de a chemat pe 
Ieromonahul Agaton, ce era orânduit purtător de grijă în locul său, la mânăstirea 
Vodiţii, şi i-a încredinţat şi sfânta mânăstirea aceasta Tismana, de a fi în locul 
său următor, şi purtător de grijă, adică Egumen peste amândouă sfintele 
mânăstiri, Vodița şi Tismana. (Şi această diadochie a părintelui Agaton, se 
adeverează întâi dintr-o carte fără leat a lui Marelui Mircea Voievod, feciorul 
Radului Voievod Negru, în care carte scrie către toţi locuitorii moşielor, acestor 
două sfinte mânăstiri, ce era daţi spre poşluşanic, zicându-le aşa, şi precum aţi 
avut întru cinste pe popa Nicodim, adică pe sfântul asemenea să cinstiţi, şi să 
ascultați pe popa Kir Agaton, cât ca pe fata mea aşijderea, şi toți fraţii, adică 
Părinţii călugări din mânăstire. Intr-alt chip să nu cutezaţi a face, după porunca 
Domniei mele. 


Și mult învăţându-le pentru cele duhovniceşti, orânduieli ale sfintelor mânăstiri 
şi cum să se poarte cu părinţii, şi cu fraţii întru dragoste cu toţii, de la mic până 
la mare, şi cum să primească pe cei călători, şi pe cei bolnavi să-i caute, s-a suit 
în peştera cea mai de sus zisă, în care a găsit şarpele, care este deasupra de 
mânăstire în piatră, care peşteră o avea gătită de mai nainte, de când venise aici 
pentru trebuinţa liniştirii sale, precum se vede până astăzi cu zidire în faţă, căci 
adeseori şi mai înainte se suia şi se liniştea într-însa, şi suindu-se s-a dat pe sine 
spre linişte desăvârşită, petrecând numai cu unul D-zeu prin post şi privegheri 
de toată noaptea, şi în rugăciuni prin plecări de genunchi, şi vărsări de lacrimi 
necontenite, către prea milostivul Mântuitorul nostru lisus Hristos, pentru 
mântuirea sa şi a tuturor drept credincioşilor creştini, şi numai din Sâmbătă în 
Sâmbătă spre Duminecă şi la praznice împărăteşti, se pogora de era noaptea cu 
părinţii la utrenie, şi la privigheri de toată noaptea, şi a doua zi la slujba sfintei 
şi D-zeeştei liturgii, slujea cu părinţii sobor de se împărtăşa, cu prea sfintele şi 
de viaţă făcătoare taine ale Mântuitorului nostru lisus Hristos şi după săvârşirea 
sfintei D-zeeştei liturgii, pe mulţi din cei bolnavi şi neputincioşi, şi pe cei 
munciţi de duhuri necurate, ce se afla veniţi, în sfânta mănăstire, cu credință 

pentru tămăduire prin punerea mâinilor, şi prin sfintele sale rugăciuni, îi 
tămăduia, iar alţii, ce venea mai cu credinţă, şi cu fierbinte dragoste către 
sfântul, numai cât se atingeau de îmbrăcămintele cele preoţeşti, când slujea 
Sfântul şi era cu sfintele daruri, la sfânta şi D-zeeasca liturgie la vohodul cel 
mare, se tămăduia de boalele şi neputinţele lor, iar după tămăduirea bolnavilor, 
intra Sfântul cu adunarea părinţilor la masa cea de obşte de mânca puţin din 
toate, ce se găsea puse pe masă, întru slava lui D-zeu şi Mântuitorului nostru 
lisus Hristos, şi a prea Sfintei Stăpânei noastre Născătoarei de D-zeu pururea 
Fecioarei Mariei Maicii sale, şi după scularea de la masă, lua puţină pâine şi 
apă, şi degrab se suia la peşteră, şi aşa într-acest fel de liniştită viaţă, a petrecut 
ca la patru-cinci ani mai bine. 


Apoi din descoperire D-zeească, cunoscând sfântul mai înainte, că i s-a apropiat 
sfânta şi fericita mutarea sa către Domnul, şi aproape fiind sfântul şi D-zeescul 
praznic al naşterii Domnului şi mântuitorului nostru lisus Hristos, s-a pogorât 
din peşcetă în mânăstire şi a petrecut în post în priveghere, în rugăciune, în toată 
noaptea aceia a privigherii praznicului. Cu adunarea a tot soborul părinților în 
biserică, cât şi la sfânta şi D-zeeasca liturgie slujind cu soborul s-a înpărtăşit cu 
sfântul trup şi sânge al Domnului şi Mântuitorului nostru lisus Hristos. lar după 
săvârşirea sfintei şi D-zeeştii lturgii, a mers la masa de obşte cu toată adunarea 
părinților şi a fraților din mânăstire şi acelor, ce se sihăstreau la linişte în 
pustietate, fiind că aşa era obiceiul, precum şi până astăzi vin cei de pe la 
schituri, duminicile, şi la praznicile cele mari împărăteşti, şi gustând foarte puţin 
din cele, ce se află la masa bucate, iar sculându-se de la masă, a făcut cuvântul 
pentru mântuire, învățând pe toţi de obşte cu cuvinte duchovniceşti, cum să 
vieţuiască în mănăstire până în sfârşitul vieţii, întru unire şi dragoste unul cu 
altul, în smerenie duhovnicescă, în supunere şi în ascultare, până la moarte 
ascultând pe mai marele lor, ca pe însuşi Hristos D-zeu şi nimic al său să 
voiască a fi şi toate de obşte, la toți să fie, până la ac şi la aţă, şi mai vârtos să 
urmeze toţi aşezământului, ce l-a lăsat prin scris a se ţine nestrămutat, dacă cu 
adevărat voiesc a se mântui de vrăjmaşul dracul, şi după sfârşit a dobândi viaţa 
de veci. 


Care acest aşezământ al sfântului, ce l-au făcut şi lăsat în scris mânăstirilor sale, 
Vodița şi Tismana, se adeverează mai întâi din hrisovele ctitoriceşti, precum s-a 
zis mai sus, adică nici să se strice cinul şi orânduiala lui Nicodim, adică a 
Sfântului, şi porunca Domniei mele adică a D-lor, care a întărit aşezământul 
sfântului. lar mai pe urmă se adeverează mai pe larg din cărţile Patrierheşti, ce 
s-au făcut, cu mari legături şi afurisenie, din porunca Domnilor strănepoţi ai 
Domnilor ctitori de mai sus zişi şi de Mitropoliţii ţării. După ce s-a răpus de la 
mânăstire cartea cu aşezământul sfântului. 

Ci după această învăţătură le-a arătat, că 1 s-a apropiat sfântul şi fericitul sfârşit 
al vieţii lui cele trecătoare din moarte la viaţă, care viaţă din pruncie până acum 
o a dorit, precum cerbul cel însetat de izvoarele apelor, aşa şi sfântul până l-a 
săvârşit. Apoi mergând în chilia sa de mai înainte egumenească, şi pe toţi la sine 
chemându-i de rând, câte pe unul, tuturor le-a dat părinteasca blagoslovenie, şi 
sărutarea cea mai de pe urmă şi întru aceeaşi războindu-se oareşice de boală, 
după fireasca datorie, a doua-zi în 26 zile ale lunii lui decembrie prin 
neîncetatele sale rugăciuni s-a dat sfântul său suflet, în prea sfinte mâinele prea 
doritului său stăpân, Domnului şi Mântuitorului nostru lisus Hristos, pe carele 
din pruncie dintru începutul vârstei sale cele tinere până la săvârşitul vieţii din 
tot sufletul I-a iubit. 


Efectul răzmiriţelor asupra Mânăstirii Tismeana 
Ascunderea moaştelor Sfântului * Furtul sicriului 





NICORIM 


PATRIARHIA DIN FEPER UNDE SE AIIĂ MOAŞTELE NE. 
DIS TISMANA 


Patriarhia Ipek 


Aici au dus pe ascuns călugării sârbi trupul lui Nicodim în vremea cât fraţii lor 
călugări români, se ascundeau pe Muntele Cioclovina din cauza războaielor 
dintre turci şi austrieci 


lar după sfânta sa mutare din viaţa aceasta vremelnică către viaţa cea veşnică 
din ceruri, s-a umplut sfinţitele sale moaşte de bună mireasmă, care a umplut 
văzduhul şi faţa de strălucire Dumnezeiască din darul prea Sfântului Duh ce era 
în sine. Apoi gătindu-se de frații ieromonahi după orânduiala mortului a tagmei 

călugăreşti, s-au pus pe năsălie şi ducându-le în Biserica cea mare, l-a pus 
înlăuntru în mijlocul sfintei Biserici, şi a stătut până ce a făcut ştire şi la cealaltă 
a sa sfântă mânăstire Vodița. Şi după ce toţi frații şi dumnezeieştii călugări, cei 
din sfintele lui aceste zise mânăstiri, Tismana şi Vodița şi cei din prin pustietăţi, 
s-a adunat şi de sărutarea cea mai de pe urmă prin atingerea buzelor sale, depre 
cinstitele şi sfințite moaşte, toţi s-au învrednicit. Atunci prin cântări şi laude şi 
citiri D-zeeşti, precum la călugări este orânduit, cu mare cinste, prin tânguire şi 
plângere duchovnicescă, s-au îngropat prea cinstitele şi sfințitele lui moaşte în 
amvonul Bisericii celei mari, de-a drepta parte în mormântul, ce singur mai 
înainte şi-l gătise în sfânta şi D-zeeasca mânăstire a sa Tismana, unde şi soborul 
şi prăznuirea sa, în tot anul 1-se făcea; şi mormântul său stă întru pomenire până 
în zi de astăzi, cu candela aprinsă neadormită, din care mormânt după ce D-zeu 
i-a proslăvit sfintele sale moaşte, şi după sfârşit cu neputrejune şi cu mireasmă 
D-zeească de bun miros şi cu dar de izvorâre de mir şi de faceri de minuni. 


Scoase dar au fost sfintele sale moaşte din mormânt, şi în sicriu s-au pus şi în 
sfânta Biserică cea mare, cu mare cinste s-au aşezat, ca şi sfintele moaşte ale 
sfântului Grigorie Decapolitul, precum sunt acum în sfânta mânăstire Bistriţa. 


Era după trecerea a mulți ani, un Domn al ţării aceştia înțelegând de multele 
faceri de minuni ale sfintelor moaşte ale sfântului Nicodim, a vrut să le ridice 
din sfânta mânăstire Tismana, şi să le ducă în oraşul Bucureşti, ca să fie acolo 
stătătoare. Şi nefiind voia sfântului să se înstrăineze sfintele sale moaşte din 
sfântul său lăcaş, cu minune a făcut de s-a părăsit Domnul acela de acel sfat şi 
lucru neplăcut sfântului. 


Ci însă zic unii că, acel Domn ce voia, ca să ridice sfintele moaşte ale sfântului 
ar fi fost Basarab V.V. cel tânăr ot liatu (1473), carele a fost fiu lui Basarab 
V.V. cel întăi ot liatul (1443) din carele s-a tras neamul Domnilor Basarabi. Şi 
acest Domn întâiul Basarab, au fost fiul lui a 2-lea Dan V.V. la latul (1424), 
carele a fost fiu întâiului Dan V.V. liatul (1386), ce a fost fiu lui Radu V.V. 
Negru şi zic, că acel Basarab V.V. cel tânăr a început cu Domnia întâi în 
Bucureşti şi a făcut cetatea Bucureştilor, adică curtea Domnească cea veche, şi 
pentru că 1 s-a zis curţii celei vechi din vechime cetate, acesta se adeverează din 
hrisovul zisului Domn Basarab cel tânăr, căci scrie, că s-a dat mânăstirii 
Tismana cetatea Bucureşti. 


Și că acest Domn Basarab după ce a făcut cetatea Bucureştilor, adică Curtea- 
Veche şi Biserica Domnească dintr-însa, auzind de multe facerile de minuni, ce 
se făcea de D-zeescul dar prin sfinţitele moaşte ale sfântului, pentru aceasta voia 
să le ridice, şi să le aducă în Bucureşti, şi să le aşeze în Biserica sa cea 
Domnească cea din cetate, de a fi spre paza şi ajutorul cetăţii, şi spre ajutorul şi 
tămăduirea a tot felul de boale şi neputinţe a orăşenilor, precum şi strămoșul 


k*kkkhkhkkhkhkhkkhkhkhkhkikhkhkikkik iki 


Xp Xp e e e e e e e e e e e 2 e e e e e e e e e e e e e e e e eX 


kk hkkkhkhkhkkhkhkhkkhhkihkhkhkhkikihkyikik 


Sp Xp e Xe e Xe e XP De e De e e e E e e e e e e XP De e e e e e E e e e XX 


său, Radu Negru Voievod a adus sfintele moaşte ale sfintei Filoftea, de le-a 
aşezat în Biserica sa cea domnească din orașul Argeşului, care stau şi acum 
până astăzi. 


Deci după ce cu minune a făcut sfântul de s-a părăsit acel Domn, de acel sfat şi 
neplăcut sfântului, de a ridica şi a înstrăina, sfințitele lui moaşte din sfântul său 
locaş, precum s-a zis mai sus, după aceia îndată s-a arătat în vedenie unuia din 
călugări din părinţii mânăstirii poruncindu-i, să spună Egumenului să i ascundă 
moaştele sale, şi numai un deget să i-a de la mâna sa să-l oprească pentru 
evlavia locuitorilor. Intr-acest chip s-a arătat sfântul Nicodim şi Egumenului, 
asemenea poruncindu-i, precum şi fratele îi spusese, să facă şi aşa încre- 
dințându-se Egumenul, a luat un deget de la mâna sfântului cea dreaptă adică 
degetul cel aratător cel de lângă degetul cel mare şi mir de la sfintele sale 
moaşte, care deget şi sfântul mir într-un clondir de cositor, împreună şi o cruce 
mare de plumb, ce o purta sfântul la grumaz şi sfita, ce se zice, că a fost sfântul 
îmbrăcat cu ea, când a trecut prin foc, şi sfânta Evangelie cea scrisă de sfântul 
sloveneşte foarte frumos cu slove mari şi începuturile cu slove şi mai mari cu 
aur, pe piele subțire mevrană albă, iar la sfîrşitul sfintei Evangelii scrie aceste 
cuvinte. Această sfântă Evangelie a scris-o popa Nicodim în pământul Ungariei, 
în anul al şaselea al alungării lui, iar de la începutul lumii se socotesc (1405). Şi 
o cârjă de lemn îmbrăcată cu os alb, şi scrisă cu câteva slove greceşti pe os 
veche foarte, şi se zice, că a fost a sfântului, dăruită de Patriarhul Țarigradului, 
împreună cu trei sfinte părticele de sfinte moaşte, precum s-a zis mai sus. 


Se află în sfânta mânăstire Tismeana până în ziua de astăzi odoare duchov- 
niceşti, cinstite şi de mult preţ, însă din sfântul mir nu a fost slobod nimănui a 
lua măcar cât de puţin, fără numai vasul al săruta, şi a se umple de bună şi 
nespusă mireasmă D-zească; care acest sfânt mir, ce-a fost păstrat din vechime, 
împreună cu celelalte odoare cu bună pază de sfânta mânăstire până la anii de la 
Hristos 1788 în Egumenia părintelui Ştefan Bistriţeanul; atuncea fiind răzmerița 
nemților cu turcii, a pus numitul Egumen, clondirul cu sfântul Mir, de mai sus 
zis, într-o peşteră din prejurul sfintei mănăstiri, împreună cu alte odoare de ale 
sfintei mănăstiri şi a fugit în ţara nemţească din pricina turcilor, căci îl speriase 
prin scrisori Mavrogeni V,V. şi Cara-Mustafa Dianul Saraskierul oştirilor 
turceşci, ce era atuncea dincoace de Olt, întru aceste cinci judeţe ale Băniei 
Severinului, prin care scrisori îi scria, că o să puie să-l radă şi să-i puie chiulaf 
în cap şi să-l spânzure în poarta mânăstirii, căci nu caută după poruncă cu cele 
trebuincioase pe ostaşii turci, ce erau orânduiţi în mănăstire spre ernatec şi 
pentru pază despre nemți. 


Era după ce s-a făcut pace, viind Egumenul din ţara nemţească, şi căutând în 
peşteră, n-au găsit clondirul cu sfântul Mir şi alte odoare, din cele ce pusese, şi 
de cine se luase nu se ştia. 

Era mai în urmă după doi ani dovedindu-se, că nişte copii umblând cu caprele 
prin pădure pe la acel loc, au dat peste peşteră, şi întrând în peşteră să vadă ce 
este, a luat clondirul cu sfântul Mir al Sântului, şi altele, ce le-au mai plăcut din 
odoară, adică nişte inele vechi de aur şi de argint, ce din vechime se hărăzise de 
închinători la sfintele moaşte ale Sfântului după dovedire făcându-i-se mare 
certare acelor copii, cât şi părinţilor lor, au dat cele, ce s-au mai găsit la ei, iar 
clondirul cu sfântul Mir au zis, că căutând să vadă ce este în el, şi văzând sfântul 
Mir alb ca laptele, şi neştiind că este sfânt Mir, l-au mâncat, iar clondirul l-au 
topit, de s-au făcut ce le-a trebuit, pe la carele şi la teşile şi la altele, şi aşa sfânta 
mânăstire Tismana este acum lipsită de acest sfânt odor. lar celelalte numite 
sfinte odoare sunt până astăzi, precum s-a zis mai sus. 


Deci întracesta-şi chip fiind ascunderea sfintelor moaşte ale Sfântului, multă 
vreme rămăsese de se ştia din Egumen în Egumen, şi de unul din frații călugări 
din mânăstire. lar apoi mai în urmă, din întâmplările vremelor celor cu multe 
răzmiriţe şi robii, şi din pricina arderii şi a sfărâmării de tot şi a pustiirii sfintei 
mânăstiri, care a fost pustie mai mult de 30 de ani, au rămas sfintele moaşte ale 
sfântului de tot tăinuite, şi neştiute de nimeni până în ziua de astăzi. Poate că aşa 
a fost voia Sfântului pentru aceasta, cum şi pentru lipsirea Sântului mir din 
mânăstire, precum mai sus s-a zis. Măcar că din destul sunt cele mai sus numite 
sfinte şi cinstite odoare, spre mângâerea părinţilor mânăstirii şi acelora alți 
locuitori creştini, prin carele şi acum se fac multe şi nenumărate minuni. 


Duhurile cele necurate din oameni se izgonesc cu chemarea numelui sfântului, 
şi vindecări de multe feluri de boale se dăruiesc celor, ce năzuiesc cu credință 
către ajutorul sfântului. 


Impreună şi pământul şi ţara aceasta cu rugăciunile şi ajutorul sfântului Nicodim 
de multe nevoi se păzeşte, şi se izbăveşte, precum şi această sfântă şi D-zeească 
mânăstire Tismana, care ţine şi are în sine comoara de mult preţ a sfintelor sale 
moaşte şi odoare, de mai sus arătate, de multe primejdii şi bântuieli ale văzuţilor 
vrăjmaşi este păzită şi apărată, totdeauna cu grabnica şi călduroasa folosință a 
sa. 

Reconstrucţia aripii sudice mănăstirii 





lar sfânta mânăstire aceasta Tismana, că a fost cu adevărat după ascunderea 
sfintelor moaşte ale Sfântului, precum s-a zis mai sus, pustie mai mult de 30 de 
ani, arsă, Biserica cea mare sfărâmată până în pământ, clopotniţa şi zidirile prin 
prejur mai mult de jumătate, iar pe alocurea şi până în pământ de turci, şi de 
tătari, din întâmplările vremelor celor cu multe răzmeriţe şi robii. ŞI din pricina 
aceasta a războaielor celor mari, ce aveau atuncea turcii, şi tătarii cu nemţii şi cu 
ungurii, şi cu Domnii ţărilor româneşti, mai toate sfintele mânăstiri şi biserici 
cele de dincoace de Olt ale băniei Severinului era pustii şi se arsese şi se 
stricase, unele de tot, altele pe jumătate, altele mai puţin, din pricina închiderii 
într' însele, a unor oştiri nemţeşti şi ungurești, ce le zicea borlani. 


lar că au fost stricate şi pustii, precum s-au zis, acesta este cu adevărat, căci 
unele mânăstiri şi Biserici de atuncea şi până astăzi sunt pustii, stricate până în 
pământ, cât abia puţin ceva şi se cunoaşte din rămăşiţa zidirilor lor, şi numele şi 
pomenirea lor de tot s-a uitat, ce a fost pe la acele locuri, precum şi mânăstirea 
Vodița, ce mai sus zisă, că s-a fâcut de Sfântul, cum şi mânăstirea Vişina, care a 
fost zidită subt munte, lîngă apa Jiului, între satele Porceni şi Bumbeşti, şi a fost 
înălțată de marele Mircea Voievod, fiiul lui Radu Negru Voievod, şi hramul al 
sfintei Biserici a fost Sfânta 'Treime, precum în hrisovele lor, ce sunt la Sfânta 
mânăstire Tismana arată; ci fiind acestea zise două sfinte mânăstiri, Vodița şi 
Vişina, aproape de drumurile cele mari, ce merg în ţara ungurească şi 
nemţească, adică mânăstirea Vodița de drumul ruşavei, iar mânăstirea Vişina de 
drumul Vulcanului, şi din pricina trecerii adeseori a oştirilor nemţeşti, ungurești, 
turceşti, tătăreşti, pe aceste drumuri, nu s-au mai făcut aceste sfinte mânăstiri, 
iarăşi la loc de fericiții Domni, strănepoţii fericiților Domni ctitori acestor sfinte 
mânăstiri. 


lar sfintele mânăstiri Tismana, Cozia, Bistriţa, Govora şi altele, fiind mai de 
lături, iarăşi s-a prefăcut de iznoavă la loc, după cum au fost făcute de fericiţii 
Domni de atuncea, strănepoţii fericiților Domnilor, ctitorilor celor vechi, însă 
prefacerea sfintei mănăstiri Tismana s-a început la anii facerii 7034 (1520) de 

Radu V.V. cel frumos, şi scurtându-i-se viața, nu s-a săvârşit şi a stătut 
nesăvârşit peste 10 ani mai mult, până în Domnia fiului său, Mircea Voevod, şi 
la acest Mircea V.V. s-a săvârşit sfânta mânăstire de zidire la anii facerii (1542) 
precum se arată anii în piatră din stâlpi uşii Bisericii cei mari, afară în tindă jos, 
iar de zugrăvit s-a zugrăvit la anii de la facere (1566) în zilele lui Petru 
Voievod, fiul mai sus zisului Mircea V.V. cu cheltuiala vornicului Nidelco, şi 
de atuncea şi până astăzi stă sfânta Biserică aceasta neclătită, şi nestricată, fără 
de cât tâmpla s-a mai preînoit în două rânduri şi zugrăveala, iar zidirile împrejur 
odată. Căci s-a mai ars şi s-a stricat de turci cu salaori, zicând că este cetate, şi i- 
s-au luat porţile fiind îmbrăcate cu fier, în trecuta răzmeriţă a turcilor cu nemţii, 
la anii de la Hristos 1788. 


lar sfânta mânăstire a Bistriţii s-a preînnoit al doilea din temelie, de însuşi 
ctitorul său, întru fericire Banul Barbul Craiovescul, măcar că în spisanie în 
piatra deasupra uşii Bisericii cei mari a mânăstirii Bistriţii, care este din afară în 
tindă, ce s-au prefăcut al doilea mai de curând, scrie, că după ce a făcut Banul 
Barbul mânăstirea Bistriţa cea dintâi, şi mai trecând câţiva ani, s-a pus Domn 
Mihnea Voievod, ce i s-a fost zicând Dracea, şi acel Domn având pizmă şi 
mânie pe numitul Ban şi fiind cu turcii, a venit la mânăstire şi a pus de i-a dat 
foc şi o a stricat până în temelie mânăstirea cu Biserică cu tot; şi după, moartea 
numitului Domn iarăşi numitul Ban o a făcut aceasta, ce este acum, precum s-a 
zis şi mai sus. Dar noi la aceasta nu dăm crezământ, căci cum acel Domn fiind 
creştin drept şi credincios, pentru mânie şi pizmă să facă o faptă rea, păgânească 
ca acesta, să strice sfintele jertfelnice şi lăcaşurile cele D-zeeşti ci se înţelege că 
acel Domn fiind cu oştirile turceşti şi tătăreşti, şi când biruia turcii, mergea pe la 
mânăstirile la care era închise oştirile nemţeşti şi ungureşti, precum s-a zis mai 
sus, şi dacă îi biruia, de loc răutatea şi pizma păgânilor, ce este asupra Bisericii 
creştinilor şi asupra creştinilor, nefiindu-le voia a şti de Domn, le ardea şi le 
sfărâma, precum vedem până astăzi făcându-se de păgâni, cu slobozirea lui 
Dumnezeu, pentru păcatele noastre. Şi de aceia, pricina aceasta a arderii şi a 
sfărâmării mânăstirii Bistriţii a aruncat asupra zisului Domn de mai sus, şi a 
scris în spisanie, neştiind că pe acele vremi, când s-a ars şi s-a stricat mânăstirea 
Bistriţii, mai toate sfintele mânăstiri din aceste cinci judeţe s-au ars şi s-au 
stricat şi s-au pustiit, precum s-au zis mai sus, care; din pricina aceasta a mai sus 
ziselor războaie şi a arderilor şi a sfărâmărilor şi a pustiirilor sfintelor mânăstiri, 
a rămas sfintele moaşte ale Sfântului Nicodim de tot tăinuite şi neșştiute de 
nimeni până acum, precum s-a zis şi mai sus. 

Felonul cu care Sfântul Nicodim a trecut prin foc, a rămas la Tismana 





| ELE CU CAME, NENE IRAAIŢIA, A RET 
| SI, NE Pi a 


lar acum în trecuta răzmeriţă a doua a muscalilor cu turcii, la anii de la Hristos 
1810, viind aici, în sfânta mănăstire Tismeana, un gospodar servesc din 
Cladova, anume Crăciun, fiiul lui gospodar lovan, obar cneaz din Porecia, care 
dintru alte multe vorbe şi pentru facerea acestei zisei sfintei mănăstiri, cum s-a 
făcut prin strădania sfântului Nicodim prin descoperire D-zeească, precum s-a 
zis mai sus, şi pentru facerea de minuni ale Sfântului, şi pentru îngroparea în 
mormânt şi scoaterea din mormânt şi ascunderea şi tăinuirea sfintelor moaşte ale 
sfântului. 


Atunci a răspuns numitul gospodar zicând: că sfintele moaşte ale sfântului 
Nicodim tot trupul întreg numai lipsa unui deget, sunt în ţara lor, în Serbia, cu 
bună seamă la o mânăstire, ce se zice Patrierchie de lângă oraşul Epec. Ci aceste 
cuvinte ale numitului gospodar erau de tot necrezute în sfânta mânăstirea 
noastră, aceasta Tismana, ţiindu-ne noi de cuvântul cel mai sus zis, că sunt 
ascunse şi tăinuite. 


lar acum al doilea, la anii de la Hristos 1823, august 15, la prăznuirea 
Adormirea Maicii D-lui Nostru lisus Hristos, la praznicul hramului sfântei 
mânăstiri, a venit un părinte monah sârb, taxiot sfetagoreţ, de la sfânta mănăstire 
Hilindaru, cu numele Iacov şi ne-a spus, zicând: că viind el acum de la sfântul 
Munte, a dat prin ţara Serbiei şi mergând pe la câteva, mânăstiri de acolo, a 
mers şi pe la zisa mănăstire Patrierchie, şi a văzut în Biserica cea mare a acestei 
sfintei mânăstiri patru sicrie cu sfinte moaşte, trupuri întregi, puse înaintea 
sfântului altar, pe dinaintea sfintelor icoane celor împărăteşti, din care scrie unul 
cel dinaintea icoanei Domnului, zice, că se numea sfântul Nicodim, având la 
mâna dreaptă lipsă un deget, precum şi mai sus s-a zis şi sicriul împrejur 
sloveneşte, care pomeneşte şi de mânăstirea Tismana. 

Apoi după această arătare a zisului monah svetagoreţ, tot întru acest an mergând 
noi Ştefan leromonac la sfânta mânăstire Cernica, ce este aproape de oraşul 
Bucureşti, pentru oareşicare trebuință, duhovnicească şi mergând şi pe la P. 
Arhimandritul Calinic, stareţul zisei sfintei mânăstiri, şi din vorbă în vorbă a 
venit cuvântul pentru sfintele moaşte ale sfântului, şi ne-a spus şi sfinția sa, că 
în anul trecut după rebelie au venit aci la sfânta mânăstire Cernica, un preot sârb 
mirean cu alţi doi mireni sârbi spre închinare şi după închinare au mers şi pe la 
sfinția sa pentru blagoslovenie, şi din vorbă în vorbă au spus şi ei sfinției sale tot 
asemenea pentru sfintele moaşte ale sfântului, că ele sunt în ţara lor în Serbia tot 
la zisa sfânta mânăstire Patriarchie, de lângă oraşul Epec şi tot aşa fără deget, 
precum s-au zis şi mai sus şi pentru aceste trei arătări a zişilor, am crezut şi noi 
părinţii călugări din sfânta mânăstire Tismana, că aşa va să fie cu adevărat, căci 
de ar fi tot aici ascunse şi tăinuite, precum se zice în trei sute şi mai bine de ani, 
de când s-au ascuns până acum, poate s-ar fi descoperit la vreunul din părinţii 
călugări ai sfintei mânăstiri, sau la altcineva, unde sunt ascunse. Ci se înţelege, 
că pentru acesta nu s-a descoperit până acum, unde sunt ascunse, fiindcă sunt cu 
adevărat în ţara Serbiei, precum s-a zis. 


Iar de cine s-a dus acolo nu se ştie, fără decât zicea unii din părinţii cei bătrâni 
cu ştiinţă, din cei mai sus zişi ai mânăstirii, că pe acea vreme, pe când erau 
sfintele moaşte tot trupul întreg al Sfântului, de faţă în sfânta Biserică, cum şi 
după ascundere, erau în sfânta mânăstire aceasta a Tismanei mai mulți părinţi 
călugări serbi, decât români. Şi că atuncea curând, nu după mulți ani după 
ascunderea sfintelor moaşte ale sfântului a fost arderea şi pustiirea sfintelor 
mânăstiri, precum s-a zis mai sus şi că din pricina acesta a sfărâmării şi a 
pustiirii mănăstirii au fugit toți părinţii serbi în ţara lor în Serbia. Şi părinţii 
călugării români aici prin pustia Cioclovinei prin văi şi prin peşteri, de frica 
turcilor şi a tătarilor. Şi zic, poate că atuncea vor fi luat sfintele moaşte ale 
sfântului, de unde a fost ascunse, pe ascuns de către zişii părinţi călugări 
români, şi le-au dus cu ei la zisa mânăstire Patrierchie, la care se zice, că sunt 
acum sfintele moaşte ale sfântului Nicodim de aici, de la sfânta mânăstire 
Tismana, şi acesta se înţelege, că cu adevărat aşa este, zic eu Ştefan leromonah, 
căci alţii străini n-a avut cine să ia sfintele moaşte de aici de la sfânta mânăstire, 
de unde era ascunse, şi să le ducă în Serbia, fără decât acei părinţi, zişi serbi, ca 
unii ce se vede, că au ştiut vreunul din ei unde au fost ascunse. 

Sfintele moaşte păstrate azi în mănăstirea Tismana 





Insă acum mai în urmă, unul din noii părinți călugări de ai sfintei mânăstiri 
aceasta Tismana având multă dorire de a merge acolo la zisa mânăstire 
Patriarchie, din Serbia, spre închinare şi vederea sfintelor moaşte ale Sfântului, 
şi spre ştiinţa sfintei mânăstiri Tismana, de a se şti, de este cu adevărat acele 
sfintele moaşte ale sfântului Nicodim de aici, sau ale altui sfânt Nicodim, sunt 
acelea de la sfânta mânăstire Patriarchie, din care părinți am fost şi eu unul 
Ştefan leromonahul, şi mergând prin Serbia până la oraşul Novipazar, ce este de 
ținutul Bosniei, peste graniţa sârbească, după cum ţin sârbii acum cale de patru 
ceasuri. Şi aici fiind turcii răi nu ne-au lăsat să ne ducem înainte la zisa 
mânăstire Patrierchie, zicând că suntem spioni, şi ne-a pus la popreală, însă nu 
în temniţă, ci la un han în seama hangiului spre pază, ca când ne va cere, să ne 
dea, şi ne-a ţinut nouă săptămâni, cât ne speriasem, că nu vom scăpa cu viaţă, şi 
aşa prin mari rugăciuni întăi către Sfântul apoi, şi către neguţători creştini de 
acolo, care întâi prin ajutorul Sfântului, ce au luminat pe zişii neguţători, de a 
mers la turci, şi prin rugămintea lor în multe rânduri şi cheşuirea pentru noi, de a 
bea a voit turcii, de ne-au dat drumul, însă îndărăt în Serbia, iar nu înainte, la 
zisa mănăstire Patrierchie. 


Dar fiind cu apropiere această mănăstire de zisul oraş Novi-Pazar, cale de patru 
ceasuri, cât şi altă mânăstire, ce-i zice Visoca Deciană, care şi această sfântă 
mănăstire are întregi sfinte moaşte ale sfântului Crai Ştefan, ctitorul acestei 
sfinte mănăstiri. Merg în toți anii zişii creştini din Novi-pazar, pentru închinare, 
şi tămăduire la tot felul de boale la zisele sfintele mănăstiri, care şi aceştia, cu 
care am vorbit şi i-am întrebat pentru sfintele moaşte ale sfântului, asemenea ne- 
a spus, precum s-a zis mai sus, că sunt sfintele moaşte la zisa mânăstire 
Patrierchie, de se numeşce Sfântul Nicodim cu adevărat şi fără deget, cum şi 
ziua prăznuirii sfântului, în 26 decembrie, precum şi aici în mănăstirea 
sârbească. Şi dintr-aceste trei, adică, întâi potrivirea numelui sfântului Nicodim, 
a doua lipsirea degetului, a treia potrivirea zilei, în care se serbează, se înţelege, 

că cu adevărat acelea sunt sfintele Moaşte ale sfântului Nicodim de aici, din 
sfânta mânăstire Tismana. 


Iar cum şi în ce chip şi de unde sunt, şi cum s-au adus acolo la sfânta mânăstire, 
au zis că nu ştiu, cu toate că încă mai înainte până a nu merge noi în Serbia, 
nişte oameni de cinste servi mai de aproape, bătrâni şi cu ştiinţă din vechime, şi 
din vorbă în vorbă, pentru pricina neştiinţei ducerii sfintelor moaşte ale 
sfântului, cum s-a luat de aici, de la mănăstire, de unde au fost ascunse şi s-au 
dus în Serbia, şi că poate de părinţii călugări sârbi, ce au fost în vechime la 
această sfântă mânăstire, să fi le luat cu ei, când au fugit în Serbia, de frica 
răzmeriților celor mari de atunci şi a robiei de turci şi de tătari, atunci au 
răspuns zicând sârbii, că cu adevărat aşa este, că de acei zişi părinți călugări 
sârbi s-au luat şi s-au dus sfintele moaşte ale Sfântului Nicodim în Serbia, dar 
însă nu atunci întăi, când au fugit, ci al doilea rând; căci întâi cercând n-au putut 
nici să se apropie, unde erau sfintele moaşte ascunse, pentru că a făcut minune 
Sfântul asupra lor, de i-a spăimântat, şi cu frică mare înspăimântați, s-au făcut 
de au fugit mai degrab în Serbia. 


Apoi după câţiva ani auzind, că s-a tras înapoi oştirile turceşti şi tătăreşti şi că s- 
a mai linişit vremea aici în țările acestea, iarăşi s-au întors înapoi zişii părinţi 
sârbi şi găsind sfânta mânăstire arsă şi sfărâmată, de tot pustie şi pe nimenea 
într-însa, căci părinţii români de se şi adunaseră, de pe unde erau risipiţi, dar 
fiind mânăstirea sfărâmată, precum s-a zis, toţi îşi făcuseră colibe la un loc de 
şedeau, aici mai aproape în pustia Cioclovinei, unde în urmă s-a făcut aici şi 
schit, care este şi acum. lar zişii părinţi sârbi şi-au făcut colibe în mănăstire 
prin sfărâmările zidurilor, şi a şezut aşa câtăva vreme, apoi înțelegând şi văzând, 
că iarăşi vor să se înceapă aici în ţările acestea răzmeriţe şi războaie mari, ca şi 
mai înainte, între nemți şi unguri cu turcii, şi cu tătarii, au făcut sfat între ei, ca 
iarăşi să se ducă în Serbia şi să mai cerce au doară vor putea să ia şi sfintele 
moaşte ale Sfântului, să le ducă în patria lor zicând: că aici nu este nădejde de a 
mai şedea, de a mai vieţui, cu atâtea răzmeriţe. 


Dar mai înainte până a nu cerca, fiindu-le frică, ca să nu-i pătimescă vreo 
pedeapsă de la Sfântul mai rea decât cea întâi pentru obrăznicia lor, ce voiesc de 
a mai cerca, s-au pus toți pe postire şi rugăciuni cu lacrimi, în privegheri de 
toată noaptea şi prin plecări de genunchi prin mare smerenie către Sfântul, şi aşa 
petrecând trei zile şi trei nopţi, nemâncând şi nebând nicicum, li s-a dat voie de 
sfântul prin descoperire, de-au luat sfintele moaşte ale sfntului, de unde erau 
ascunse, şi luându-le au plecat noaptea pe ascuns, şi au apucat pe valea cea 
dinaintea sfintei mănăstiri, adică cei zic acum şosea, printre munţi şi văi şi 
păduri, până ce au trecut chotarele moşiilor sfintei mănăstiri cele din prejur, 
pentru ca să nu afle zişii părinţi călugări români din pustia Cioclovinei, şi 
locuitorii posluşnici cei dimprejur ai sfintei mânăstiri şi aşa într-acest fel se zice, 

că s-a luat şi s-a înstrăinat de la sfânta mânăstire aceasta Tismana sfintele 
moaşte ale sfântului Nicodim, de s-au dus în ţara Serbiei la zisa mânăstire 
Patriarchie, unde de atunci şi până acum sunt acolo nestrămutate, şi făcătoare de 
minuni şi tămăduitoare de tot felul de boale, precum şi când era aici la sfânta 
mânăstirea sa Tismana. 


Pentru că spun unii din creştinii de acolo, că fiind acolo odată răsmeriţe foarte 
mari şi temându-se egumenii şi părinţii călugări, zisei mânăstiri Patriarchie şi 
toți locuitorii creştini de acolo din oraşul Ipec, ca să nu se întâmple vreo 
batjocorire sau stricăciune de păgâni sfintelor moaşte, au ridicat pe cele zise trei 
sfinte moaşte, adică: zic ale sfântului Arsenie şi ale sfântului Maxim, 
Arhiepiscopii Serbiei şi le-au dus mai înlăuntru ţării Bosniei pe la alte mânăstiri 
mai sigure, unde nu era frică. Insă zic, că pe ale sfântului Sava, dând turcii peste 
ele, unde a fost duse, le-au luat şi le-au dus la vizeriul lor, ce era atuncea cu 
oştirile, şi viziriul acela a pus de le-a ars, până s-au făcut cenuşă, şi cenuşa s-a 
aruncat în văzduh. lar pe ale sfântului Nicodim n-au putut să le mişce deloc. 
Iară mai pe urmă s-a arătat sfântul Egumenului, şi unora din călugării a zisei 
mânăstiri, zicându-le să ia sfintele moaşte, şi să le arunce în toaia cea mai 
adâncă a apei, ce curge pe lângă acea mânăstire şi aruncate fiind au stătut mulți 
ani, şi când le-au scos le-au găsit zdravene, precum când le-au aruncat cu bună 
mireasmă, şi fără nici un fel de stricăciune întru toate, şi după scoatere s-au 
aşezat iarăşi la locul lor, şi stau până astăzi, precum s-a zis. Si acestea s-a scris 
ca să se ştie. 


Întâi adică, pentru răpunerea sfântului mir al sfântului, al doilea, pentru arderea 
şi stricarea şi pustierea, şi prefacerea sfintei mănăstiri şi a sfintei Biserici, că nu 
este acum cea dintâi, care s-a făcut prin strădania Sfântului, de Radu Voievod 
Negru, mai înainte de anii de la facerea lumii (1386) căci această Biserică, ce 
este acum de la anul (1526) de Radu V.V. cel frumos şi s-a isprăvit de fiul 
acestuia, Mircea V.V. la anii (1542) după cum s-a zis mai sus, a treia pentru 
aflarea şi înstrăinarea, şi ducerea în Serbia a sfintelor moaşte a sfântului 
Nicodim, de la această sfântă mânăstire a sa Tismana, poate că şi pentru această 
zisă înstrăinare aşa a fost voia sfântului, cu slobozirea lui D-zeu, pentru multele 
greşeale, şi a păcatelor noastre şi se înţelege, că a cunoscut Sfântul mai înainte 
cu duhul, că o să se strice şi o să se calce în mânăstirile sale din nou cei din 
urmă călugări aşezământul şi orânduiala sa, cea cu vieţuirea de obşte, şi că 
pentru aceasta se vede, că a zis Sfântul către ucenicii săi, după isprăvirea de tot 
acestei sfintei mânăstiri Tismana: “fiilor, vedeţi ce bun, sfânt locaş şi 
îndemânatec pentru mântuire am înălţat cu ajutorul Mântuitorului nostru lisus 
Hristos, şi a prea curatei Maicii sale, prin care tot sufletul, ce va veni aici la 
această sfântă mânăstire pentru mântuire, va afla odihnă şi spăşenie sufletească 
în veci”. 

Iar în vremele cele mai din urmă, răi oameni, şi neascultători şi defăimători, şi 
călcători aşezământurilor şi orânduielelor părinteşti, cele pentru vieţuirea de 
obşte a tagmei monahiceşti vor veni şi vor locui aici, numindu-se monah numai 
cu chipul, iar nu cu faptele; care puţin zic, anevoie vor putea vreunul aş mântui 
sufletele făcându-şi voile lor. 


Pentru sfintele rugăciuni ale sfântului Părintelui nostru Nicodim sfințitul, 
Doamne lisuse Hristoase D-zeul nostru milueşte-ne şi ne mântuieşte pe noi, 


Amin. 


(Extras din manuscrisul lui Ștefan leromonah) 

Părintele Cleopa Ilie — Predică a doua zi de Crăciun - Sfântul Nicodim de la 
Tismana 





“ Astăzi este a doua zi de Crăciun. Naşterea Domnului veseleşte toată lumea 
creştină, căci astăzi Fiul lui Dumnezeu, Fiul Omului se naşte, ca să izbăvească 
neamul omenesc din robia diavolului şi a păcatului. Pentru aceea se bucură toată 
făptura de întruparea lui Hristos; pentru aceea îngerii cântă împreună cu oamenii 
şi toate Bisericile creştine saltă de veselie duhovnicească. Căci prin Hristos 
întrupat ne împăcăm din nou cu Dumnezeu, ne izbăvim de moarte, ne 
împărtăşim de darul Duhului Sfânt, primim prin botez harul mântuirii. 


Astăzi a doua zi după Naşterea Domnului, prăznuim soborul Maicii Domnului. 
Astăzi lăudăm cu îngerii, nu numai pe Hristos care S-a născut pe pământ pentru 
noi, ci şi pe Fecioara Maria care L-a născut din Duhul Sfânt. Şi dacă se cuvine 
laudă unei fecioare că şi-a păzit trupul curat, apoi se cuvine laudă cât mai multă 
Fecioarei Maria, care a născut pe Fiul lui Dumnezeu fără de păcat. Şi dacă se 
cuvine laudă unei mame care naşte un copil pe lume, oare cu cât mai presus se 
cuvine laudă Preasfintei Născătoare de Dumnezeu, care s-a învrednicit să nască, 
nu un om, nu un înger, ci pe lisus Hristos, Mântuitorul lumii? Deci să lăudăm 
împreună pe Mântuitorul şi pe Maica Domnului, rugătoarea şi mijlocitoarea 
noastră înaintea Preasfintei Treimi. 


Astăzi, la 26 decembrie , Biserica Ortodoxă mai cinsteşte pe cuviosul Nicodim 
cel sfințit de la Tismana, un mare organizator al monahismului românesc în 
nordul Olteniei din secolul XIV. Iată, pe scurt viaţa lui. 


k*kkkkrhkkhkhkkrhkkhkhkkhkhkikhkikikik 


pp e e e e e e e e e e e e e e e e e e e e e E e e e e e e eX 


khkkhkkhkhkhkhkkhkhkhkkhhkihkhkhkhkikihkyikik 


Sp Xp e Xe e Xe e XP De e De e e e e De e e e e e XP De e e e e e E e e e XX 


Sfântul Nicodim de la Tismana era de neam macedo-român. El s-a născut la 
Prilep, în nordul Serbiei, prin anul 1320, într-o familie aleasă de părinţi 
credincioşi, care erau rude cu Stăpânitorii Serbiei. După ce a învăţat carte în 
patria sa, a intrat de tânăr în cinul călugăresc, la mănăstirea Hilandar din 
Sfântul Munte Athos. Acolo a deprins în puţină vreme toată nevoinţa 
duhovnicească, cunoştiinţa Sfintei Scripturi şi meşteşugul luptei cu gândurile şi 
duhurile cele nevăzute. Apoi s-a ostenit câțiva ani ca sihastru într-o peşteră din 
apropiere, răbdând grele ispite de la diavol. 


Ajungând duhovnic vestit în tot muntele, a fost ales egumen al mănăstirii 
Hilandar, unde adună o obşte mare de călugări din toate ţările ortodoxe, căci era 
mare dascăl al rugăciunii şi duhovnic cu viaţă sfântă. Pentru acesta îl căutau 
mulți călugări şi credincioşi ca să capete binecuvântare, sănătate şi cuvânt de 
folos. Dornic de mai multă linişte şi înstrăinare, Cuviosul Nicodim părăseşte 
Muntele Athos şi se retrage la sud de Dunăre, unde întemeiază două mici 
sihăstrii monahale — Vratna şi Mănăstiriţa. În urma unui semn dumnezeiesc vine 
în "Ţara Românească cu câţiva ucenici, sub domnia lui Vlaicu Vodă ( 1364- 
1377), şi întemeiază câteva mănăstiri în nord-vestul Olteniei. Prima mănăstire 
întemeiată de cuviosul Nicodim a fost Vodița, nu departe de Turnu Severin, cu 
hramul Sfântul Antonie cel mare. 


Apoi a înfiinţat mănăstirile Motru şi Visina , pe valea Jiului. Dar, văzând că se 
adună mulţi ucenici în jurul lui, cuviosul Nicodim a găsit o mică sihăstrie pe 
valea pârâului Tismana, pe care o măreşte şi astfel, între anii 1377-1378, 
întemeiază Mănăstirea Tismana cu hramul Adormirea Maicii Domnului. Timp 
de peste 20 de ani,cât a fost stareţ aici, Sfântul Nicodim a format o obşte de zeci 
de călugări, dintre care unii sihăstreau în pădurile neumblate din munţii 
Tismanei. Însuşi cuviosul Nicodim se retrăgea, în posturi, în anumite zile, într-o 
peşteră mică săpată de el în stâncă deasupra mănăstirii, care se vede până astăzi. 


Prin anul 1395 marele stareţ trece în Transilvania cu câţiva ucenici şi întemeiază 
mănăstirea Prislop, apoi se reîntoarce la Tismana. Astfel vestea faptelor şi a 
vieţii sale plină de sfințenie a ajuns în toate ţările din împrejurimi şi mulţi 
veneau la Mănăstirea Tismana să-l vadă, să primească sănătate, căci avea darul 
vindecării de boli, şi să-i ceară cuvânt de folos sufletesc. 


În vremea aceea Biserica Serbiei fiind în ceartă cu Patriarhia de Constantinopol, 
Sfântul Nicodim de la Tismana a fost rugat să mijlocească pentru împăcare. 
Deci, plecând cuviosul la patriarh împreună cu ucenicii săi Isaia şi Partenie, 
îndată a făcut pace şi unire între cele două biserici, căci avea în inima lui darul 
lui Dumnezeu şi toți se cucereau de înţelepciunea şi blândeţea cuvintelor lui. 
Ajungând la adânci bătrâneţi, în anul 1406, la 26 decembrie, cuviosul Nicodim 

cel sfințit s-a mutat cu pace la viaţa cea veşnică, lăsând stareţ la Tismana pe 
ucenicul său, Agaton. 


Cinstitele lui moaşte au fost aşezate în biserică, în mormântul dinainte pregătit 
de el. Mai târziu moaştele cuviosului Nicodim au fost scoase din mormânt şi 
aşezate într-un sicriu, în naosul bisericii, spre închinarea credincioşilor. Dar, 
dorind unii să-i ia moaştele de la Tismana cuviosul Nicodim s-a arătat noaptea 
în vis egumenului şi i-a poruncit să-i aşeze moaştele într-un loc tăinuit, în 
munte, şi numai un deget de la mâna dreaptă să-i lase în biserică, spre 
mângâierea fraților. Cu timpul s-a pierdut taina acesta şi nimeni nu mai ştie 
unde se află moaştele cuviosului Nicodim. 


V-am istorisit pe scurt viaţa Sfântului Nicodim de la Tismana. Despre el să ştiţi, 
că a fost un călugăr cu viaţă sfântă şi că a organizat mai multe mănăstiri din 
Oltenia, întemeind în unele viaţa de obşte cu rânduiala ca la Sfântul Munte 
Athos. Apoi să nu uitaţi că mănăstirea Tismana este şi astăzi tot aşa de renumită 
şi frumoasă ca în trecut, şi în ea se laudă neîncetat Dumnezeu, Maica Domnului 
şi cuviosul Nicodim. Aici se nevoiesc călugăriţe iubitoare de Hristos şi multe 
suflete se liniştesc şi se întăresc în credinţă în această mănăstire. 


Căci mănăstirile sunt oaze duhovniceşti şi şcoli de evlavie ortodoxă pentru toți 
fii neamului noastru românesc. Noi nu putem trăi fără Hristos, fără Biserică, 
fără sfinți şi fără mănăstiri. De aceea nu este ţară creştină cu mai multe aşezări 
monahale ca România. Nu sunt munţi, dealuri, şi văi împodobite cu mănăstiri şi 
schituri mai frumoase ca la noi. Nu ştim creştini mai evlavioşi, mai blânzi şi mai 
iubitori de Hristos ca în ţara noastră pe care ne-a dat-o Dumnezeu din moşi - 
strămoşi. 


De aceea ne sunt atât de dragi şi frumoase sfintele noastre mănăstiri. De aceea le 
vizităm, ne închinăm şi poposim câte o zi sau o noapte în liniştea lor 
duhovnicească. De la Tismana până la Putna, de la Mănăstirea Bodrog-Arad 
până la marea lavră de la Neamţ, de la basilicile vechi din Dobrogea până în 
nordul Maramureşului, întâlnim numeroase mănăstiri şi schituri. Acestea sunt 
perle ale neamului în care se slăveşte Dumnezeu şi se cinstesc sfinţii Lui, în care 
se roagă cuvioşii călugări şi se mângâie atâţia credincioşi din satele şi oraşele 
noastre. Păstraţi această legătură sacră dintre sate şi mănăstiri, dintre credincioşi 
şi monahi, dintre tradiția ortodoxă străbună şi prezent. 


Dumnezeu ieri şi azi este acelaşi în veci, spune Sfântul apostol Pavel. Cinstiţi 
comorile neamului şi locaşurile lui Dumnezeu în care sfintele rugăciuni se 
săvârşesc neîncetat şi în care se păstrează moaştele multor cuvioşi. Amintiţi-vă 
de Sfinţii noştri Părinţi care s-au nevoit în ele. Amintiţi-vă de smeriţii noştri 
rugători care, lăsând toate, şi-au luat crucea şi au urmat lui Hristos. Ei n-au adus 

Domnului aur, smirnă şi tămâie, ca magii de la Betleem, ci s-au dăruit ei înşişi 
cu totul lui Hristos, închinându-i inimile, sufletele, dragostea şi credinţa lor. 


Dar nici credincioşii noştri de la sate şi oraşe nu sunt mai puţini vrednici de 
cinstire. Dumneavoastră purtați greul şi zăduful vieţii în lume. Dumneavoastră 
aduceţi lui Hristos , care S-a făcut prunc pentru noi, copii frumoşi şi împreună 
cu ei dragostea, blândeţea şi dreapta-credinţă pe care o păstraţi cu atâta jertfă de 
două mii de ani. Dumneavoastră vă osteniţi pentru familie, pentru Biserică şi 
pentru ţară. 


Deci bucuraţi-vă că Dumnezeu ne iubeşte! Bucuraţi-vă, că Fiul lui Dumnezeu 
S-a făcut prunc pentru noi! lată astăzi ne-am închinat la peştera din Betleem. 
Împreună am adus daruri, adică rugăciuni, cântări şi colinde pruncului lisus care 
stă culcat în iesle. Împreună am lăudat azi pe Maica Domnului şi pe Sfântul 
Nicodim de la Tismana. 


Fie ca smeritele noastre daruri de astăzi să ni le primească Fiul lui Dumnezeu, 
care S-a născut din Fecioara Maria, pentru mântuirea noastră şi a toată lumea. 
Amin. 


(Notă: Fragment preluat din cartea ” Predici la Marele praznice şi la sfinţii 
de peste an ” de Părintele Cleopa Ilie) 

Părintele Vasile Vasilache - Predică la Sfântul Nicodim de la Tismana 
despre valoarea Bibliei 





Nota red.: Această predică a fost rostită de Părintele Vasile Vasilache în 
Catedrala mitropolitană din laşi, în a doua zi de Crăciun a anului 1936, pe 
vremea vrednicului de pomenire Mitropolit Nicodim (cel care avea să devină 
mai târziu Patriarh). În ziua în care era prăznuit şi Sfântul Nicodim, zi 
onomastică pentru Mitropolitul Moldovei din acea perioadă, predicatorul a 
ales să vorbească despre Biblie, pentru că în 1936 apăruse o nouă traducere a 
Bibliei făcută de 1.P.S. Nicodim, precum şi Biblia ilustrată. 


Fraţi creştini, în aceste sfinte sărbători ale Naşterii Domnului, tot sufletul creştin 
din lume, de oriunde, îşi are aţintite privirile şi gândurile toate însufleţite de 
vesele simţiri, către Betleem. Acum, mai mult ca oricând, pe harta sufletească a 
omenirii creştine, centrul geografic e Betleemul. Capitala sufletească a acelor 
peste opt sute de mii de milioane de creştini, cât sunt pe întreg globul 
pământesc, e Betleemul. Acolo s-a născut pentru sutele de mii de miliarde de 
oameni din cursul atâtor veacuri, nu un împărat, ce a stăpânit lumea câteva 
decenii. S-a născut nu un înger al omenirii care să scânteieze de străluciri în 
lumina idealurilor omeneşti, ci la Betleem s-a născut Dumnezeul - Om, 
Creatorul şi Stăpânul tuturor din veacurile trecute şi din cele care vor veni 

fără de hotar. Impăratul întregii omeniri a coborât în împărăţia creaturilor Sale, 
S-a născut şi S-a întrupat asemenea nouă - în afară de păcat - pentru a da naştere 
şi a întrupa împărăţia duhovnicească a paradisului pierdut. 


Toată omenirea creştină îşi are de Stăpân şi Dumnezeu, pe cel născut la 
Betleem. Prin minunea întrupării de la Betleem, se începe o eră nouă, se 
întrupează odată cu Dumnezeu o lume nouă renăscută în duh. lată pentru ce 
Betleemul e cetatea cea mai scumpă a sufletelor noastre. Din câte cetăţi sunt 
pământ, nici o cetate nu se bucura de gloria Betleemului. Toate generațiile 
creştine, din toate veacurile şi de oriunde, au slăvit, au cântat şi fericit şi 
preamăresc Betleemul.. Slava-i vine de acolo, că în el s-a născut Împăratul și 
Mântuitorul lumii. 


Fraţi creştini, Betleem, tălmăcit pe româneşte însemna: Casa pâinii. Ce 
vorbitoare este pentru noi însuşi această numire! Desigur, că acolo unde este 
Mântuitorul nostru lisus Hristos, acolo e şi cuvântul lui Dumnezeu, acolo e şi 
hrana spirituală a omenirii, pentru că unde e învățătorul în mod sigur e şi 
învăţătură, pâinea duhovnicească a omenirii. 


Fraților, într-adevăr hrana sufletelor noastre e Cuvântul lui Dumnezeu. Pâinea 
îngerilor, care sunt numai suflet, e învăţătura cea dumnezeiască a Sfintei Treimi. 
Aceeaşi pâine îngerească e hrana sufletelor omeneşti. Aceeaşi pâine îngerească 
întăreşte inimile noastre, după cum însuşi şi psalmistul zice: "Înrăreşte-mă prin 
cuvintele Tale, Doamne”. Psalmul CĂVIII, 28. 


Învățătura cea sfântă a lui lisus Hristos e, pentru sufletul gândurilor şi al simţirii 
omeneşti, o euharistie. Ceea ce este Sfânta Împărtăşanie, pentru întreaga fiinţă 
omenească, aceeaşi e şi învăţătura lui Hristos pentru gândul nostru. Ea sfințește 
şi îndrumează viaţa noastră după cel mai minunat program de viaţă individuală 
şi socială. Gândurile noastre se împărtăşesc din cea mai sfântă şi mai înaltă 
înţelepciune, nu omenească, ci dumnezeiască. Cine se împărtăşeşte din 
învăţătura lui Hristos se sfinţeşte, după însăşi spusa Lui, căci EI se roagă lui 
Dumnezeu Tatăl, ca pe toţi cei ce vor crede în EI, „să-i sfințească cu adevărul 
Lui” (oan XVII, 17), pentru că, „ei acum sunt curaţi, pentru cuvântul care li 
s-a grăit” (loan XV, 3). lată cum învăţătura lui Hristos are putere de taină 
asupra sufletelor noastre. 


Într-adevăr că, prin Sfânta Împărtășanie şi prin Cuvântul învăţăturii sfinte, noi 
trăim prin Hristos, în Hristos, iar Hristos trăieşte în noi. Căci în momentul în 
care sufletul nostru e călăuzit de învăţătura lui Hristos, nimeni cu nimic, cu nici 
o momeală, nu poate veni să ne robească unei alte ascultări decât aceea a lui 
Hristos. Învățătura lui Hristos e pâinea îngerească îndestulătoare, care în veacuri 
fără de hotar nutreşte lumea îngerilor şi care prezintă pentru omenire cele mai 

înalte şi purificate idealuri, și nimeni altul n-a putut prezenta omenirii pilde de 
eroism, pe orice teren de activitate omenească, căci singură această ambrozie 
cerească e făuritoare de eroi. 


Fraţilor, Biblia e casa pâinii, pentru fiecare din noi. În Sfânta Scriptură ca în 
cel mai strălucit palat pământean, noi găsim pe Domnul nostru lisus Hristos, şi 
apoi, în mod firesc, pâinea îngerească hrănitoare pentru sufletele noastre. Biblia 
e Betleemul sufletelor noastre. 


În Biblie noi găsim răspuns mulţumitor cu privire la toate întrebările chinuitoare 
ale întregii probleme a vieţii. În Biblie se dezvăluie tuturor întreaga istorie a 
mântuirii sufletului omenesc. ŞI tot prin ea suntem îndemnați să ne folosim de 
aceleaşi mijloace salvatoare sufletelor noastre. 


Mai presus de toate, în Biblie avem imaginea curată şi întreagă a Domnului 
nostru lisus Hristos. În foarte puţine cuvinte se poate spune că Biblia e 
"Cuvântul întrupat”- după cum a spus Sfântul loan Hrisostom, care veşnic 
propovăduieşte învățătura cea sfântă, pentru mântuire. De aceea şi îndemnul 
Bisericii este în a asculta, cu cel mai mare respect şi cât mai des, învăţătura 
Bibliei, pentru că prin ea noi ascultăm pe Însuşi Dumnezeu. 


De ne este sufletul frământat de întrebări, cu privire la originea acestei lumi, a 
scopului pe care îl are ea şi noi, precum şi în ceea ce priveşte chinuitoarea 
problemă a ceea ce va fi după moarte şi altele la fel cu acestea, nu vom găsi la 
toate acestea un răspuns mulţumitor decât tot în Biblie. În ea ni se vorbeşte de 
Creatorul nostru al tuturor, în ea ni se va descoperi care e scopul cererii, care nu 
e altul decât fericirea noastră într-o cât mai apropiată unire cu Dumnezeu, şi tot 
în ea vom găsi răspuns cu privire la moarte, răspuns care sfâşie perdeaua 
deznădejdilor, arătându-ni-se că prin moarte noi intrăm într-o viaţă veşnică. 


De eşti în deznădejdea unor suferinţe nedrepte, citeşte ce a îndurat lov, şi toţi 
proorocii Vechiului Testament, precum şi sfinţii Noului Testament şi socot că îţi 
va înzeci puterile tale, bine ştiind că atunci te afli pe calea atâtor eroi înaintaşi. 
Pentru cel ce se afla împotmolit în căile păcatului, ale faptelor nelegiuite, iarăşi 
se va găsi în Biblie leacul salvării. În Scriptură oricine vede în mod clar întreaga 
istorie a mântuirii sufletului omenesc. În prima parte, în Vechiul Testament, se 
înfăţişează pregătirea acestei mântuiri, iar în partea a doua, în Noul Testament, 
realizarea ei. 


Vă întreb pe voi toți: Ce n-aţi da pe o carte în care ştii că vei găsi pilde şi sfaturi, 
pe care împlinindu-le, vei dobândi fericirea şi mântuirea ta, a familiei tale şi a 
tuturor celor dragi ție? Şi cu cât dorinţa ta, de a avea o astfel de carte ar creşte şi 
nu ţi-ar da tihnă, până când o vei procura, bine ştiind că autorul acestei cărți este 

cel mai înţelept om din lume? Ei bine, iarăşi vă întreb? Cu cât e mai de aşteptat 
ca întreaga suflare omenească, nu numai creştinească, să se zbată pentru a avea 
această carte a propriei ei fericiri, care e Biblia? Ea nu-şi are de autor un geniu 
al omenirii, ci autorul inspirator e Însuşi Dumnezeu. Cu atât mai mult atunci e 
de aşteptat ca toți şi toate, să alergăm să ne procurăm această carte, în care 
Însuşi Dumnezeu ne sfătuieşte ceea ce trebuie să facem pentru a dobândi 
fericirea... În Scriptură vezi cum, din oamenii cei mai păcătoşi, asemenea nouă, 
prin împlinirea sfaturilor sfinte şi prin ajutorul lui Dumnezeu, precum şi prin 
sforțarea lor, au ajuns până la cele mai înalte trepte de fericire omenească. 


Numai cine ascultă învăţătura lui Hristos, şi numai cine îşi făureşte sufletul 
în această şcoală a Bibliei, acela poate să-şi recapete credinţa, dacă a pierdut- 
0, ori să o întărească dacă e slăbită. Căci, după cum pe bună dreptate spune 
Sfântul Apostol Pavel: „Credinţa vine din auzite” (Rom. X, 17). Într-adevăr, 
cum vei putea să năzuieşti pe căile Domnului, dacă nu ştii ceea ce vrea 
Domnul? Numai cine ştie, ce se cere să înfăptuieşti, trece şi la fapte. Căci 
„faptele izvorăsc din credinţă”, iar credinţa la rândul ei e izvorâtă din auzirea 
învățăturilor sfinte cuprinse în Scriptură. După cum un ostaş bun, nu poate fi 
decât acel ce cunoaşte toată tactica de luptă şi întreaga instrucție militară, tot aşa 
şi un creştin bun nu poate fi decât acela care este şi un vrednic elev veşnic 
râvnitor în a cunoaşte învăţătura lui Hristos al cărui nume îl poartă. Pentru ca să 
poţi fi un strălucit elev şi fiu duhovnicesc al lui Hristos, se cere mai întâi să fii 
un sârguitor elev al Bibliei. Numai fiii Bibliei sunt şi fiu lui Hristos. 


Fraților, mai presus de toate, în Biblie găsim înfăţişată imaginea adevărată a 
Mântuitorului. În ea ni se prezintă lisus Hristos aşa precum I-au înfățișat "'cei ce 
au auzit, cei ce au văzut cu ochii lor, cei ce au privit şi au pipăit cu mâinile lor 
cuvântul vieţii” (I Ioan I, 1). În Biblie ni se oglindește în chip credincios 
imaginea reală a figurii lui Hristos. Ceea ce fac astăzi anumiţi beletrişti şi autori 
de vieţi romanţate, nu este decât o desfigurare pe care încearcă să o facă 
chipului lui Hristos. Şi prin aceasta nu fac decât să-şi ajungă cele două scopuri: 
crearea unui Hristos după dorinţele lor - pe care îl vor iarăşi răstignit, dar, în 
acelaşi timp, crearea unei literaturi de speculă, producătoare de bani grei. Între 
aceşti doi înfăţişători ai Domnului nostru lisus Hristos, orice om cu judecată, cu 
dorinţe sincere de a afla adevărul, şi acei ce sunt în frică de adevăr, pentru a li se 
înfăţişa imaginea reală a Celui care înfăţişează pe Însuşi Dumnezeu, alege în 
mod sigur Biblia. Cine doreşte să cunoască viaţa nu a celui mai strălucit erou 
pământean, ci a Dumnezeului - Om lisus Hristos, nu poate să-şi îndestuleze 
cunoştinţă adevărată, decât prin ceea ce îi prezintă Biblia. În ea noi găsim, şi 
avem aşa precum a fost, pe Domnul nostru lisus Hristos. 


O, dacă am şti noi ca cel mai mare împărat al lumii, sau cel mai iscusit medic, 
sau cel mai înţelept om, ori cel mai bun şi fericitor părinte al nostru atotputernic 

care să ne dea orice îi vom cere, este într-un loc anumit, cum am alerga, cum am 
lăsa toate, cum am cheltui şi ceea ce n-avem, numai să ne ducern şi să vedem şi 
să cunoaştem măcar, pe acest om minune, care ne-ar putea veni în ajutorul 
nostru cu sfatul, cu sprijinul, cu vindecarea minunată, cu bogăţia, cu fericirea. 


Iată, noi acum cu toţii ştim că viaţa Dumnezeului - Om este cuprinsă în cea mai 
de seamă carte a omenirii, în Biblie. Cât ar fi de aşteptat ca fiecare să caute să-şi 
procure această carte, să o citească şi să asculte înseși sfaturile şi îndemnurile 
Acelui care nu ne vrea decât binele şi fericirea noastră! Ar fi de aşteptat ca toţi, 
care suntem beneficiarii unei vieţi omeneşti, să căutăm ca acestei vieţi să-i 
adăugăm spiritul călăuzitor al lui lisus Hristos, pe care îl desprindem din Cartea 
Sfântă. Să adăugăm la viaţa noastră, viaţa din viaţa Acelui care este creditorul 
însuşi al vieţii. 


Într-adevăr, cine cunoaşte pe lisus Hristos, cine-i citeşte şi-i aude zilnic predica 
Lui, nu este decât un renăscut la o viaţă nouă. Biblia ne descoperă o lume nouă 
spirituală. Morala vieţii pe care ne-o scoatem din Biblie e superioară tuturor 
disciplinelor morale din omenire. Principiul de viaţă creştin, pe care l-a 
predicat acum două mii de ani lisus Hristos, şi pe care de atunci veşnic îl 
putem citi în Sfânta Scriptură, este acela al dragostei faţă de Dumnezeu şi 
faţă de aproapele nostru. Pentru creştini aproapele e oricine, iar cu dragoste 
datori suntem să îmbrăţişăm pe oricine, chiar şi pe duşmanii noştri. Şi încă, 
câte nenumărate de multe sunt principiile sănătoase de viaţă, pe care avem să le 
desprindem din Sfânta Scriptură, prin care noi veşnic suntem inspirați şi 
îndemnați prin cuvânt şi pilda la tot lucrul bun, la toată fapta înţeleaptă şi la 
calea cea adevărată a fericirii, nu numai a noastră personală, dar şi a întregii 
societăţi. 


Biblia, fiind cartea dumnezeiască, nu ne îndeamnă decât la un trai duhovnicesc 
de înaltă vieţuire omenească. Ea fiind cartea inspirată de Dumnezeu, la rândul ei 
nu este decât o inspiratoare la tot lucrul şi fapta cu adevărat creştinească din 
această viaţă. De aceea, prețuirea noastră se cere să fie cu atât mai mare, cu cât 
ştim că Biblia este lucrarea inspirată de Dumnezeu. În literele Scripturii noi 
avem imaginea sensibilă a gândului şi a voii lui Dumnezeu. De voieşti să te 
bucuri în a afla care este voia lui Dumnezeu, şi care este programul de viaţă pe 
care ţi-l prezintă ca un Părinte bun, Dumnezeu, străduieşte-te şi-l citeşte din 
Biblie. 


O, cât ne zbatem, şi cât ne muncim şi cheltuim, până şi viaţa noastră, pentru a 
cunoaşte principiile abstracte ale cutărui filosof, matematician ori istoric... şi 
când e vorba oare ca să cunoaştem care sunt gândurile lui Dumnezeu, ale 
Creatorului nostru cu privire la viaţa noastră, oare înţelept lucru este ca să nu ne 
străduim în a afla cele ce sunt cuprinse în Biblie? O, de ar fi ascunse în tainiţele 

pământului, cu atât mai mult ar trebui să ne străduim şi să scoatem la iveală, 
pentru cunoştinţa tuturor, acest tezaur al tuturor fericirilor noastre. Căci, dacă 
aceasta o facem când este vorba de gaz şi de păcură şi de metale, cu atât mai 
mult s-ar cere când este vorba să aflăm însuşi elixirul vieţii, fericirea sufletească 
după care atâta alergăm sufocaţi, ca să o dobândim şi... totuşi n-o dobândim. 
Dar iată, că nu ni se cer atâtea sforțări pentru a afla taina gândurilor cereşti. Ele 
sunt puse la îndemâna oricui, numai cine nu vrea să întindă mâna nu le află, dar 
cine-şi doreşte fericirea, repede poate afla totul din Biblie, care e tradusă în 
atâtea limbi, pe înţelesul fiecăruia. 


Cine îşi procură Biblia şi o citeşte, intră deodată în şcoala virtuţii, în şcoala celei 
mai înalte înţelepciuni, în şcoala celui mai mare Profesor al omenirii, care e 
Hristos. Aşa că, pe drept spune un fericit scriitor bisericesc: “cine nu cunoaşte 
Scriptura, nu ştie ce e virtutea nici înţelepciunea; necunoaşterea Scripturii e 
necunoaşterea lui Hristos” (Fericitul Augustin). 


lată valoarea Bibliei. Ea e Betleemul zilelor noastre. Ea e casa pâinii noastre 
sufleteşti. În ea şi prin ea cunoaştem învățătura lui Hristos, prin ea învingem pe 
duşmanii credinţei noastre, în ea avem pâinea îngerească de care avem atâta 
nevoie, dar mai presus de toate, în ea avem pe lisus Hristos, supremul nostru 
Părinte, Atotputernic, Atotbun şi Atoatefericitor. 


Fraților, Biblia e cartea al cărui preţ nu trece cu ziua de ieri, ci ea are aceeaşi 
valoare astăzi ca şi ieri şi în veci. Cine se leagă sufleteşte de ea se uneşte cu 
veşnicia prin ea. Acela care o va citi va fi, după cum spune psalmistul, ca un 
pom sădit la izvoarele apelor, care-şi dă rodul lui la timp. Pe când acei ce nu o 
cunosc, sărmanii sunt sterpi şi nimicitori ai propriei lor vieţi. Numai cine adăugă 
la înţelepciunea raţională şi la experienţa lucrurilor, spiritul rector, desprins din 
învăţătura Bibliei, cu adevărat e un erou al tuturor învingerilor în viaţă, pe care 
încă de aici o încununează cu strălucirile unei fericiri pe drept râvnite de toți 
aceia care nu le au. Tuturor acelora care nesocotesc Biblia, deci învăţătura lui 
lisus Hristos cuprinsă în ea, noi le spunem împreună cu psalmistul David: 
"Gustaţi şi vedeţi că bun este Domnul, şi fericiţi sunt cei ce cred în El”. Psal. 
XĂXXIII, 8. 


Fraților, după cum mulți Sfinţi Părinţi au spus-o : „Sfânta Scriptură e o epistolă 
trimisă de Dumnezeu oamenilor” (Macarie cel mare şi Grigorie cel mare şi 
alții). O, de ar fi să zăbovim mai mult timp asupra acestei mărturisiri, multe ar fi 
de spus. Dar să-mi fie îngăduit să vă fac numai o întrebare: Oare, dacă ar primi 
cineva dintre noi o scrisoare de la un împărat sau rege, oare nu am căuta să o 
citim? Şi încă cu ce grabă şi cu ce grijă ai căuta să o deschizi, pentru a afla cât 
mai repede, ce-ţi scrie împăratul. Nu ar fi nimeni dintre noi care să spună că n- 
are timp să citească o astfel de scrisoare, pentru că are de citit alte cărți, şi nu-i 

permite timpul să mai citească şi scrisoarea împăratului adresată lui. Nu, ba din 
contră, el mai mult ca oricare altul, totul ar lăsa şi mai întâi ar citi cele scrise de 
împărat... Sau poate aţi socoti, că ar fi vreunul care pentru că nu ştie să citească 
ar refuza să afle cele scrise?... Nu, căci chiar acela care nu ştie să silabisească, el 
ar alerga în fugă mare, ca altul să i-o citească, şi încă nu numai odată, ci de două 
şi de trei ori încă, până când el ar învăţa-o pe de rost. 


Creştine, iată Biblia e o carte pe care ţi-a trimis-o nu un oarecare împărat, ci 
Împăratul tuturor împăraţilor, Împăratul tuturor veacurilor, Împăratul celor 
văzute şi al celor nevăzute, caută şi o citeşte, căci în ea îți vorbeşte despre 
fericirea ta... Gustaţi şi vedeţi că bun este Domnul. 


Fraţi creştini, aceasta-i noua noastră casă a pâinii sufleteşti, Biblia. Şi după cum 
aţi văzut ea nu este fără nici o legătură cu primul Betleem. Naşterea şi 
întruparea lui Hristos ne-au dat naşterea şi întruparea Cuvântului pe care îl avem 
în Sfânta Scriptură. Dar ceva mai mult, Biblia e Betleemul întrupărilor, nu 
numai a Mântuitorului nostru lisus Hristos, dar şi a noastră a fiecăruia. Prin 
Biblie noi suntem chemaţi să întrupăm o nouă viaţă în duh, care să fie la 
înălțimea învăţăturii lui Hristos, curată, plină de dragostea cea creştinească şi 
veşnic râvnitoare către cele dumnezeieşti. De aceea am socotit, că nu de mică 
importantă poate fi pentru folosul nostru sufletesc, că acum când prăznuim 
Întruparea lui Hristos, să vorbesc de cuvântul întrupat din Biblie, care să ne 
înalțe gândurile, să ne lumineze conştiinţa, şi să ne facă volnici şi cu suflet 
înflăcărat, că fiecare citind Sfânta Scriptură să întrupeze la rându-i o nouă viaţă 
în Hristos. Şi iată că, prin aceasta s-a ajuns scopul pentru care a venit Hristos în 
lume, şi pentru care avem aceste sfinte sărbători, ca noi să fim înălțaţi din 
păcatele noastre, până la a fi fiii şi fraţii idealurilor vieţii pământeşti. Căci Însuşi 
Domnul nostru lisus Hristos, spune: "Că toți cei ce vor asculta şi vor împlini 
învăţătura Mea, îmi vor fi fraţi ai mei” (Matei XII, 49). Numai cine-şi altoieşte 
fiinţa lui cu cea a lui Hristos, ajunge să fie o făptură nouă. 


Fraţi creştini, în prea frumoasa coroană de flori care alcătuiesc aceste sfinte 
sărbători, avem o floare a închinărilor noastre sufleteşti şi Sfântului Nicodim. 
De aceea eu socot, că noi nu putem întâmpina pe acest Sfânt pe care îl prăznuim 
la aceste sărbători ale Domnului, decât tot cu cântarea bisericească: 
„Binecuvântat este cel ce vine în numele Domnului”. Şi noi aceasta o putem 
zice, nu numai pentru că îl sărbătorim în aceste sfinte zile ale Domnului, dar şi 
pentru că acest Nicodim, fiind de alt neam, a venit în veacul al XIV-lea, în 
părțile noastre scumpe ale Olteniei, unde a organizat viaţa monahală cea 
închinată numai Domnului. Şi pentru această devotată servire Domnului, pentru 
care fusese dăruit cu darul facerii de minuni, el a şi fost trecut în rândul 
Sfinţilor, pentru că Însuşi Dumnezeu ne arătase nouă să facem aceasta, prin 

minunile pe care le făcea Nicodim cel Sfinţit. Din acestea cunoscând viaţa lui 
mai bine, noi vedem că suntem şi mai mult îndreptățiți să-l întâmpinăm cu 
cântarea bisericească: "Bine este cuvântat cel ce vine întru numele Domnului”. 


Şi-n sfârşit, fraților, socot că tot această este cea mai potrivită cântare cu care 
putem întâmpina noi acum, pe ierarhul nostru iubit, care-şi sărbătoreşte 
onomastica, în aceste scumpe zile ale Domnului: "Bine eşti cuvântat cel ce vii în 
numele Domnului”. 


Într-adevăr, în numele Domnului Iisus Hristos şi prin puterea Lui, 1. P. S. Sa îşi 
are arhieria lui Hristos, şi apoi tot în numele Domnului a fost pus ca ierarh 
conducător al acestei strălucite eparhii, şi, în sfârşit, tot în numele Domnului, 
Moldova toată l-a chemat, pentru că în numele Domnului să ne păstorească pe 
noi toţi. De aceea socot că cel mai firesc ecou al sufletelor noastre nu poate fi 
decât această minunată slavoslovie bisericească: „Bine cuvântat eşti Înalt 
Preasfințite Nicodim pentru că vii în numele Domnului”. 


Şi aceasta noi o putem zice, Înalt Preasfinţitului nostru Mitropolit, pentru că cu 
adevărat este binecuvântat, fiindcă omul acesta a prezentat întregului neam 
românesc, Biblia Cuvântul întrupat, în o nouă şi strălucită tălmăcire 
românească. 


Socot că în aceste clipe sărbătoreşti, nu pot să fie prea mărite alte bucurii 
sufleteşti decât aceea că Înalt Preasfinţia Sa a fost alesul lui Dumnezeu, ca să 
împărtăşească gândurile şi voia Lui, poporului românesc. Înalt Preasfinţia Sa a 
citit nu numai pentru Înalt Preasfinţia Sa, care este voia lui Dumnezeu cu privire 
la fericirea omului, ci a şi prezentat-o într-un frumos veşmânt omenesc, pentru 
douăzeci de milioane de suflete de români, din ţară şi străinătate. Ba ceva mai 
mult, trebuie să o mărturisim cu toată dreptatea, că nu numai pentru douăzeci de 
milioane, ci pentru sute de milioane de români, bine ştiind că traducerea Bibliei 
apare rar, la epoci de veacuri, căci iată de când e neamul nostru românesc, avem 
abia trei traduceri întregi ale Bibliei şi cu aceasta a patra. Cine ştie când va mai 
apare de acum o altă traducere. 


lată cinstea cea mare de care s-a învrednicit ierarhul nostru, ca să prezinte 
milioanelor de suflete româneşti acest fagure ceresc al Sfintelor Scripturi; să 
prezinte Cuvântul Întrupat al lui Hristos; să prezinte mântuirea sufletească a 
tuturor acelor care vor citi această epistolă cerească, pe care |. P. S. Saa 
tălmăcit-o pe limba românească, pe înţelesul tuturor. 


Fraţilor, în aceste clipe de aleasă bucurie, când sărbătorim pe un aşa de strălucit 
ierarh, socot că însăşi bucuria noastră sufletească e însutit mărită, pentru că şi 
noi suntem fericiți, căci prin |. P. S. Nicodim suntem generația Bibliei, fiindcă 

avem un Mitropolit al Bibliei, care ne-a dat anul acesta nu numai o singură 
prezentare a Bibliei, ci două. Prin 1. P. S. Sa, avem pe româneşte şi prima Biblie 
ilustrată. Ceea ce nu ne-am învrednicit să avem până acum, iată că |. P.S. 
Nicodim, pe drept numit Mitropolitul Bibliei, ne-a dat şi o Biblie ilustrată. 


Socot că, dacă Dumnezeu ne-a învrednicit să ne dea un Mitropolit al Bibliei, ne 
va învrednici şi pe noi cei ce suntem păstoriţi de un aşa ierarh ca să fim la 
rândul nostru o generație a Bibliei, să fim fiu sufleteşti ai Bibliei. 


Fraţilor, socot că sunt în voia sufletelor şi a dorințelor d-voastră a tuturor, când 
îmi iau îndrăzneala de-a mă face un smerit ecou al tuturor urărilor de bine pe 
care dorim cu toţii să le împărtăşim |. P. S. nostru Mitropolit, grăindu-le ca pe o 
rugăciune către Dumnezeu: Ne rugăm Bunului nostru Părinte al luminilor, ca să 
dea Înaltului nostru Mitropolit, adâncile bătrâneţe ale Apostolului şi 
Evanghelistului loan mult iubit de Domnul, pentru că în acelaşi duh scripturistic 
ca şi el, în aceeaşi strălucire păstorească ca şi el, şi în aceeaşi dragoste ca şi 
acest Apostol loan, să ne conducă la viaţa fericirilor mult dorite. 
Mulţi ani fericiţi |. P. S. Stăpâne! Amin. 


(Protos. Vasile Vasilache din volumul "Dumnezeu este Lumina” — Predici) 


Nota red. — Părintele Vasile Vasilache a realizat la rândul său, mult mai târziu, 
O nouă traducere românească a Sfintei Scripturi. Ajuns pe treptele vieţii la 
rangul de Vicar al Arhiepiscopiei Ortodoxe Române din cele Două Americi, 
Părintele Arhimandrit Mitrofor Dr. Vasile Vasilache a consemnat într-o carte 
publicată în S.UA., în 1990, câteva rânduri despre această lucrare 
excepțională la care a trudit 25 de ani: "Traducerea Sfintei Scripturi am 
început-o încă de pe când eram la Mănăstirea Antim din Bucureşti, am 
continuat-o apoi în munţi, la Schitul Pocrov, iar când m-au scos din mănăstire, 
din călugărie şi din preoţie, am tradus-o în Casa părintească, la Vutcani, Fălciu, 
apoi, după anii de închisoare, la Bobâlna, în Transilvania, la toată această trudă 
înjugând ziua cu noaptea, între anii 1944 şi 1969. 


Când ne-au arestat - pe mine şi pe fratele meu, Arhimandritul Haralambie, 
multe volume de manuscrise ale lui şi ale mele, le-a ars securitatea, iar 
biblioteca toată a fost distrusă şi risipită. Sfânta Scriptură, în manuscris, ocrotită 
de mâna nevăzută a lui Dumnezeu, nu au luat-o. Când am avut chemarea să plec 
în America, nu am putut să iau cu mine această nouă traducere a Bibliei, ci ea a 
rămas tăinuită la un bun prieten în Bucureşti. 


După 21 de ani, având şi eu slobozenie de a vizita România, am avut plăcuta 
bucurie să o revăd între 3 şi 23 septembrie 1990. Prima grijă a fost aceea de a 
lua cele 10 pachete, cu 35 de registre mari, ale traducerii Bibliei, în manuscris, 

şi a le face danie Academiei Române, spre păstrare, cu clauză de a avea 
răspunderea personală a tipăririi ei cât voi trăi. (n.n. — Părintele Vasile Vasilache 
a trecut la Domnul în anul 2003). 


Ce se va întâmpla cu această traducere a noastră a Sfintei Scripturi, nu e în 
puterea noastră de a ne gândi, ea rămânând în mâna Atotputernicului 
Dumnezeu, care toate câte le voieşte le face în cer şi pe pământ. 


E cartea Lui, e gloria Lui pentru mântuirea noastră, eu am fost doar un smerit 
traducător al ei în limba română.” (Pr. Dr. Vasile Vasilache - "Intreita iubire, de 
Dumnezeu, Biserică şi Neam”, S.U.A., 1990.) 

Preot Nicolae Tănase - Să fim fericiţi de Naşterea Domnului - Sfântul 
Nicodim de la Tismana şi puterea rugăciunii 





26 decembrie, a doua zi de Crăciun - Puterea rugăciunii şi hoţia 


După ce ieri am serbat Naşterea Domnului, astăzi, a doua zi, o serbăm şi pe cea 
prin care ne-a venit bucuria acestui mare praznic al creştinătăţii, Crăciunul, 
adică pe Maica Domnului, Fecioara în care însuşi Hristos, Fiul lui Dumnezeu, 
S-a întrupat, pentru a noastră mântuire. Aceasta este una din sărbătorile de 
astăzi. 


Tot astăzi este Duminică. Şi aţi auzit cântările Invierii, pentru că Duminica prea 
slăvim învierea Domnului, prima zi a săptămânii, în care am fost eliberaţi de 
păcat. 


Tot astăzi îl prăznuim şi pe Sfântul Eftimie cel nou care, alături de Sfântul Sava 
cel sfințit, ne-a lăsat nouă rânduielile slujbelor. Observaţi că rânduielile 
slujbelor sunt deosebite, organizate, cu scop precis şi cu semnificaţie. Tot ce se- 
ntâmplă, tot ce se spune, toate gesturile înseamnă ceva. Ei bine, el, cel pe care-l 
prăznuim astăzi, a consemnat aceste rânduieli şi aşa au ajuns până la noi. 


Sfântul Nicodim de la Tismana şi puterea rugăciunii 


Tot astăzi prăznuim şi un sfânt din părțile noastre. Se numeşte Sfântul Nicodim 
de la Tismana. Acest Nicodim, trăitor în Sfântul Munte, a venit la noi şi a 

organizat viaţa călugărească pe teritoriul patriei noastre. Mai întâi a zidit o 
mănăstire cu numele Vodița, undeva lângă Porțile de Fier. Ruinele ei se pot 
vedea şi astăzi. Apoi a zidit o altă mănăstire, Mănăstirea Tismana - pe care 
mulți o cunoaşteţi, pentru că aţi vizitat-o - unde-şi are mormântul. 


Moaştele lui nu sunt acolo, se păstrează numai un deget. De ce? Pentru că au 
fost ascunse de frica năvălitorilor, şi Sfântul, până astăzi, n-a binevoit să le 
descopere. Unii sfinţi sunt mai pretenţioşi. Spre exemplu nu lasă, având trecere 
la Dumnezeu, să se împartă corpul lor neputrezit. Alţii sunt mai binevoitori şi 
lasă ca o parte din corpul lor să se împartă la mai multe biserici, spre mai multă 
evlavie şi spre a se putea închina mai mulţi la corpul lor prea slăvit. 


De ce nu putrezeşte? Pentru că nu mai poate să putrezească ceva care a fost 
pătruns de Duhul Sfânt. Aţi auzit astăzi, la Apostol, zicându-se aşa: „Roada 
Duhului este dragostea, bunătatea, îndelunga răbdare, blândeţea...”. Nu le avem 
pe acestea? înseamnă că n-avem pe Duhul Sfânt în noi, adică puterea lucrătoare 
a lui Dumne-zeu. De aceea, se cunoaşte care este creştinul care Îl are pe Duhul 
Sfânt şi care este creştinul care nu-L are pe Duhul Sfânt. Amândoi sunt creştini, 
dar unul ÎL are şi altul nu-L are. Cum se cunoaşte? Din ce face el, din cum se 
manifestă el, din cum reacţionează el. 


Sfântul Nicodim de la Tismana a făcut multe minuni. V-aş istorisi două, 
impresionante. 


Domnitorul Ungariei de atunci, sub a cărui stăpânire eram şi noi, avea o fată 
bol-navă de epilepsie. Inchipuiţi-vă câți bani cheltuise cu ea şi nimeni nu putuse 
s-o vindece. A mers la Sfântul, Sfântul s-a rugat şi a vindecat-o. 


Domnitorul i-a spus aşa: „Eu sunt catolic, vreau să trec la Ortodoxie. Ai făcut o 
minune pentru mine şi un bine. În Biserica Ortodoxă există puterea lucrătoare a 
lui Dumnezeu. Dar, pentru o mai bună încredințare şi ca să o fac cu toată inima 
şi convingerea, fă te rog pentru mine o minune”. 


„Ce minune?”, a întrebat Sfântul, care era stareţul Mănăstirii Tismana. 

„Fă o minune. Stai în foc. Să facem un foc şi tu să stai în foc”. 

Şi au făcut un foc mare. Starețul, Sfântul Nicodim, a slujit Sfânta Liturghie, la 
sfârşit a luat Sfânta Evanghelie şi Crucea şi, îmbrăcat în veşminte, a intrat în 


foc. 


Şi a stat ce a stat acolo, până când domnitorul, plângând, a zis: „leşi, sfinte, de 
acolo, şi botează-mă!”. S-a botezat şi a trecut la Ortodoxie. 

Ca mulțumire, în fiecare an organiza hramul bisericii, la Adormirea Maicii 
Domnului. Când Adormirea Maicii Domnului pică lunea, miercurea sau 
vinerea, la mănăstire se mănâncă peşte, nu se mănâncă deloc carne. 


Intr-un an, neştiind el rânduielile, a venit pregătit să dea de mâncare la mulțime 
de credincioşi. Cred că vă-nchipuiți cum arăta mănăstirea şi împrejurimile 
mănăstirii la vremea aceea. Cu mii, cu zeci de mii de credincioşi. 


Aşa era atunci... Astăzi s-au mai răcit credincioşii şi vin mai puţini. Chiar şi de 
hram, chiar şi Duminica şi de sărbători, credincioşii noştri - nu numai la noi, ci 
în toată ţara - vin mai puţini la biserică. Spre exemplu, ieri au venit la noi 282 de 
persoane. Ceilalţi - 340 - au lipsit. Ori au fost în altă parte, ori au dormit, ori n- 
au venit. În Valea Screzii am constatat cu bucurie că două magazine erau 
închise. Dar, cu tristeţe, am văzut că al treilea era deschis şi acolo erau unii la 
băutură. Şi patronul a spus: „Părinte, noi avem de alergat. Noi nu ştim de 
Crăciun, de astea...”. 


Inchipuiţi-vă, deci, la hramul Mănăstirii Tismana, câtă lume trebuia hrănită la 
vremea aceea. A venit domnitorul cu tot ce trebuie şi a preparat mâncare. 


A venit însă cineva şi i-a spus: „Ştie starețul că tu ai preparat mâncăruri de carne 
în atâtea tuciuri, în atâtea vase?”. 


Zice: „Nu ştie, dar nu trebuie aşa?”. 


„Nu trebuie. Astăzi este vineri, sărbătoarea a picat vineri şi se mănâncă numai 
peste 


S-a înfricoşat el şi a ascuns fapta lui, a pus capacele peste toate vasele. 

Când stareţul a venit să binecuvânteze, a întrebat: „Ce aveţi aici?”. 

Domnitorul a spus: „Preacuvioase părinte, avem peşte”. 

„Bine. Faceţi rugăciunea”. 

Un diacon a zis rugăciunea cu tot poporul, iar Sfântul a dat binecuvântarea: 
„Doamne lisuse Hristoase, binecuvântează mâncărurile acestea de peşte, care se 
vor da robilor Tăi, şi pe robii Tăi, că Sfânt eşti întotdeauna, acum şi pururea şi-n 


vecii vecilor. Amin”. 


L-a salutat pe domnitor şi a urcat în peştera lui din munte, că era aşa de sfânt, 
puternic în rugăciune, ascet şi postitor, încât n-a rămas la masă. 

Și s-a constatat minunea aceasta că, desfăcând vasele, ele erau pline cu peşte 
preparat. 


Vedeţi, ce mare este Dumnezeu şi lucrător prin sfinții Săi! „Minunat este 
Dumnezeu întru sfinţii Săi!”. 


Şi multe alte minuni a făcut Sfântul Nicodim şi încă face. 


De aceea, când avem bani de cheltuit, să mergem la iarbă verde, dar să vizităm 
şi mănăstirile noastre. Să ne amintim, să întrebăm: „Ce-i aici? Cum e aici? Ce s- 
a întâmplat aici?”. Acolo întotdeauna există o carte cu istoria mănăstirii. Toate 
sunt pline de minuni, pline de lucruri importante. Se cade nouă să cunoaştem 
toate acestea. 


(Extras din cartea: Preot Nicolae Tănase - Predici si conferinţe - Să nu-L 
răstignim iarăşi pe Hristos) 

Sfântul cuvios Nicodim de la Tismana - cuvânt al Înaltpreasfințitului 
părinte Calinic 





Iubiţi cititori şi cititoare, Sfântul cuvios Nicodim de la Tismana, aşa cum reiese 
din Sinaxarul scris de Paul de Alep (1627-1669), călător prin Țara Românească 
(1653-1658), inspirat din Viaţa sfântului scrisă de călugări imediat după moa- 
rtea sa, s-a născut în jurul anului 1320. După unii, era grec după tată şi sârb du- 
pă mamă, rudă atât cu familia cneazului Lazăr al Serbiei, cât şi cu familia Basa- 
rabilor din Ţara Românească. 


Şi-a început viaţa monahală în preajma anului 1336, în Muntele Athos, probabil 
la mănăstirea sârbească Hilandar, unde s-a călugărit şi a fost preoțit. Tot aici a 
învăţat greaca, slavona şi aromâna, a cercetat scrierile Sfinților părinți şi a 
deprins arta copierii manuscriselor, ajungând un miniaturist prin excelenţă. 
Despre el se spunea că era „bărbat cinstit şi sfânt, tare în cărți şi mai tare în 
judecată, meşter la vorbitul cu Dumnezeu, la cuvinte şi răspunsuri pentru cre- 
dincioşi, dar încă şi mai mare făcător de minuni”. 

Pentru că în mănăstirea sa nu mai găsea liniştea dorită, - fiind ales între timp 
exarh al Muntelui Athos -, a plecat spre Serbia, iar de aici spre sudul Dunării, 
venind în regiunea Cladova, în oraşul Saina, aflat în faţa oraşului Drobeta 
Turnu-Severin de astăzi. În Saina a ridicat o bisericuţă închinată Sfintei Treimi. 
În regiunea Craina a întemeiat mănăstirile Vratna şi Mănăstiriţa. 


În 1365, teritoriul respectiv a fost ocupat de regele Ludovic al Ungariei, fiind 
astfel ameninţat mai ales de prozelitismul catolic. În atari condiţii, cuviosul 
Nicodim şi câţiva călugări au trecut în nordul Dunării, în Țara Românească. 
Aici, între 1369-1370, au construit şi zugrăvit, „cu cheltuială şi cu daruri” 
primite de la domnul român Vladislav Vlaicu, pe locul unei aşezări monahale 
mai vechi, Mănăstirea Vodița, considerat a fi cel mai vechi lăcaş de piatră din 

Țara Românească, aparţinând, în acea vreme, Mitropoliei Severinului. Mănă- 
stirea Vodița s-a vrut a fi o fortăreață ortodoxă împotriva ofensivei catolice. 


Prima mențiune despre prezenţa cuviosului Nicodim în Țara Românească 
datează din 1372, când domnul Vladislav (Vlaicu) Vodă a oferit, printr-un 
hrisov, mai multe danii Mănăstirii Vodița şi a declarat-o „samovlastie”, adică de 
sine stătătoare, după rânduiala Sfântului Munte. 


În timpul şederii sale la Vodița, cuviosul Nicodim a fost solicitat să facă parte 
din solia trimisă de cneazul Lazăr la Constantinopol pentru a mijloci ridicarea 
anatemei aruncate, din cauza unor neînţelegeri, asupra Bisericii Ortodoxe Sârbe 
şi a poporului sârb, misiune de care s-a achitat cu succes. Preţuit de patriarhul 
Filotei al Constantinopolului, cuviosul a fost ridicat de acesta în rangul de arhi- 
mandrit, cu dreptul de a sfinţi biserici, şi a primit în dar părticele din moaştele 
Sfinţilor Ignatie Teoforul, loan Gură de Aur şi Teofil, odoare aflate astăzi în 
tezaurul Mănăstirii Tismana. 


Însă, după ocuparea Țării Severinului de către regele maghiar, cuviosul Nico- 
dim a fost nevoit să plece din nou, în 1376, în căutarea unui loc mai liniştit. 
Îndreptându-se spre partea de nord a Olteniei, cuviosul Nicodim a început să 
urce pe valea unui pârău, spre zona satului Aninoasa, până a găsit un platou 
înalt, în apropierea locului numit La Cascade, datorită unei mici cascade aflate 
în apropiere. 


Tradiţia spune că, înainte de a pleca din Muntele Athos, Sfântului Nicodim i s-a 
arătat Maica Domnului, poruncindu-i să construiască o mănăstire, în cinstea ei, 
pe locul numit La Cascade. 


Făgăduind că va împlini acest lucru, cuviosul Nicodim a plătit unui fierar să-i 
facă o cruce de plumb, grea de şapte ocale (aproximativ 7 kg), pe care să o poa- 
rte până va vedea ridicată mănăstirea închinată Adormirii Maicii Domnului. Şi 
pentru că platoul pe care a construit mănăstirea era străjuit de un arbore falnic 
de tisă, pe locul căruia a făcut masa altarului, atât ctitoria, cât şi pârâul - şi în- 
treaga zonă din jur - s-au numit Tismana. 


Construcţia a durat mai mulţi ani, sub domnii Radu I (1377-1383), Dan I (1383- 
1386) şi Mircea (1386-1418). Cuviosul Nicodim a fost numit stareţ. Prima 
menţiune despre Tismana apare în actul de danie al lui Dan I, din 3 octombrie 
1385. 


Reintrând Severinul în stăpânirea "Țării Româneşti, în anii 1383-1384, cuviosul 
Nicodim a preluat şi conducerea Mănăstirii Vodița. Tradiţia îi mai atribuie 
construirea mănăstirilor Topolnița, Cosuştea-Crivelnic, Gura Motrului şi Vişina 

(în Oltenia), precum şi Prislop (în Țara Hațegului). Ele au fost ridicate probabil 
de ucenicii săi, urmând regulilor stabilite de cuviosul Nicodim. 


In timpul lui Mircea cel bătrân, cuviosul Nicodim s-a bucurat de o poziţie pri- 
vilegiată, primind numeroase danii. 


Cuviosul Nicodim este menţionat pentru ultima dată într-un hrisov din 23 
noiembrie 1406, dat de Mircea cel bătrân mănăstirii şi „părintelui şi rugătorului 
domniei mele, popii Nicodim”. Cuviosul Nicodim s-a mutat la cele veşnice la 
26 decembrie 1406, fiind înmormântat lângă biserica Mănăstirii Tismana. 


Întrucât la mormântul său s-au petrecut nenumărate minuni, moaştele sale au 
fost puse într-o raclă şi aşezate spre cinstire în biserică. Numai că, fiind în 
pericol de a fi furate sau profanate, moaştele au fost ascunse, ulterior, într-o peş- 
teră, pierzându-li-se urma. Nu a rămas decât degetul arătător de la mâna dreaptă, 
care se păstrează într-o mică raclă de argint, alături de crucea lui de plumb, un 
epitrahil şi o bederniţă. 


Despre Sfântul cuvios Nicodim se spune că a trecut Dunărea ca pe uscat. A tran- 
sformat şarpele din zona numită La Cascade în stană de piatră. Împreună cu 
diaconul său, Antonie, a trecut de trei ori prin foc, îmbrăcat în veşminte, fără a fi 
atins de acesta. A tămăduit şi mulți demonizaţi, pentru a menţiona doar câteva 
dintre minunile săvârşite de el. 


Referitor la activitatea cărturărească, s-a păstrat o corespondenţă purtată de 
cuviosul Nicodim cu Eftimie, patriarhul de Târnovo - pe care îl cunoscuse la 
Mănăstirea Hilandar - pe tema existenţei îngerilor şi a curăţiei morale a celui ce 
doreşte hirotonia. 


La Tismana, el a întemeiat vestita şcoală de caligrafi şi copişti de cărți bise- 
riceşti, prima de acest fel la noi, în diferite limbi. 

La Mănăstirea Prislop, cuviosul Nicodim a caligrafiat pe pergament, în anul 
6913/1405, un Tetraevangheliar, în limba slavonă, aflat astăzi în expoziția per- 
manentă a Muzeului Naţional de Artă al României, fiind considerat cel mai 
vechi manuscris datat care a fost scris pe teritoriul țării noastre, având totodată 
şi cea mai veche ferecătură. Realizarea artistică este una de excepție, cu multe 
frontispicii, iniţiale şi titluri scrise cu litere aurite. Ferecătura în argint prezintă 
scenele Răstignirii şi Învierii Domnului. 


Pentru viaţa sa sfântă, cultul său a fost generalizat în şedinţa Sfântului Sinod al 
Bisericii Ortodoxe Române din 28 februarie 1950, în timpul păstoriri patriar- 
hului Iustinian Marina, care avea mare evlavie la cuviosul Nicodim, pe care l-a 

Drd. Stelian Gomboșş - Sfântul Nicodim de la Tismana - Model al 
rugăciunii lui lisus în lumea post - modernă şi impactul acesteia asupra 
vieţii secularizate de astăzi 





Moto: „Rugăciunea lui lisus face din inima fiecăruia o chilie monahală unde se 
află „singur cu Singurul”, în tăcere. Nevoitorul învaţă să tacă. Dar tăcerea 
creştină nu poate fi despărțită de un cuvânt mereu reînnoit. La un moment dat, 
cel tăcut, isihastul, primeşte harisma cuvântului de viaţă, care merge de la inimă 


D242, 


la inimă, cuvântul — sămânță”. Olivier Clement 


Astăzi, a vorbi despre rugăciune, într-o lume în care avem atât de multe alte 
preocupări mult mai „palpabile şi mai rentabile”, constituie, de cele mai multe 
ori, un „nonsens” datorită gândirii noastre foarte pragmatice în urma căreia 
aşteptăm, în cel mai scurt timp, lucruri şi rezultate foarte „concrete” şi foarte 
„eficiente”!... Pentru foarte mulți dintre noi, cei aşa zişi credincioşi, a ne ruga 
înseamnă a depune un efort prea mare şi pentru o lungă durată de timp (de fapt 
ar trebui să fie pentru toată viaţa) pentru care noi nu mai avem vreme sau, cu 
alte cuvinte, nu reuşim să ne facem suficient timp!... Ne comportăm, în acest fel, 
în raport cu rugăciunea fiindcă foarte mulți dintre noi, nu (re)cunoaştem 
autenticul motiv şi scop al vieţuirii noastre pe acest pământ!... 


În altă ordine de idei, nevoia de rugăciune a omului credincios este în afară de 
orice îndoială. Cu cât este mai puternică credinţa, cu atât este mai puternică şi 
nevoia sa de rugăciune. Dar în societatea de astăzi constatăm o slăbire a 
credinţei. Prin urmare şi un fel de indiferență față de rugăciune. Poate că 
noțiunea de societate secularizată nu indică, totuşi, o societate total 

necredincioasă, ci o societate în care majoritatea membrilor nu mai practică 
rugăciunea decât foarte rar, în momente excepționale, nemaiavând puterea 
necesară de a se raporta la Sfinţii Părinţi ai Bisericii — care ar trebui să le fie 
exemple, în acest sens!... 


Pentru cel care doreşte să-şi menţină vigoarea credinţei prin rugăciune se 
pune, astăzi, o dublă problemă: aceea de a-şi apăra credinţa împotriva 
influențelor nefaste a unui mediu Slăbit în credinţă şi aceea de a apăra 
practica rugăciunii în cadrul unei Societăţi care a pierdut în mare parte uzul 
acesteia. În timp ce omul de odinioară găsea în mediul social un factor prin 
care îşi întărea credinţa şi practica rugăciunii, astăzi acest mediu este un 
factor de răcire, un factor împotriva căruia cel care vrea să-şi menţină 
credinţa şi rugăciunea trebuie să se apere.” — ne relatează 
în lucrarea sa „Rugăciunea lui lisus şi experienţa Duhului Sfânt”. 


Şi în această împrejurare ne poate veni în ajutor unul din Sfinţii noştri Părinţi, şi 
anume Sfântul Nicodim cel Sfinţit de la Tismana -— originar din Serbia, care s-a 
călugărit la Mănăstirea Hilandar din Sfântul Munte Athos - unde se află centrul 
trăirii spirituale şi al gândirii profund şi autentic ortodoxe dintotdeauna, şi care 
apoi, a venit şi a întemeiat mai multe mănăstiri la noi, pe locurile vechilor 
sihăstrii şi pustnicii, fiind considerat, din acest motiv, unul dintre principalii 
(re)organizatori ai monahismului românesc. 


Sfântul Părintele nostru Nicodim a adus din comunitatea athonită a Hilandarului 
practica rugăciunii isihaste, practică ce va fi instaurată mai târziu în cealaltă 
parte a plaiurilor româneşti, de către Sfinţii Paisie Velicicoski ori Vasile de la 
Poiana Mărului. Acest Sfânt al Bisericii noastre a adus această rugăciune cu 
toate roadele şi foloasele ei, ce se cere şi astăzi a fi reevaluată şi reactivată, nu 
doar în mediile monahale, unde ea este practicată, ci şi în societatea laică şi 
laicizată a lumii post-moderne, în care ea trebuie cultivată în egală măsură, 
deoarece între viaţa monahală şi cea din lume nu trebuie să existe diferențieri şi 
despărțituri, din punctul de vedere al săvârşirii şi rostirii rugăciunii. 


Astăzi, ca întotdeauna, omul credincios trebuie să caute într-o mare măsură el 
însuşi motivații care să-i poată susține credința şi propria sa practică a 
rugăciunii. Şi tocmai acest lucru ar putea face credința sa mai profundă, 
raportarea la modelele vii ale Părinților — între ei numărându-se şi Sfântul 
Nicodim, precum şi rugăciunea sa mai fierbinte, dat fiind că, într-o mare 
măsură, ele nu mai sunt susținute de mediul social, ci pot fi luate, cel mai bine, 
din mediul Tradiţiei patristice, aghiografice şi patericale. 


Prin urmare, omul care reuşeşte să-şi întărească credinţa şi rugăciunea prin 
motivații personale, corect reflectate, poate deveni el însuşi un focar pentru 

consolidarea credinţei şi înnoirea rugăciunii în mediul său social, fiindcă la viaţa 
cea sfântă suntem chemaţi cu toţii, fără a face însă din dobândirea sfinţeniei, un 
scop în sine. Prin aceasta el poate ajuta societatea să iasă din viaţa superficială, 
saturată de o continuă plictiseală şi permanentă monotonie, care sunt două din 
cauzele slăbirii credinţei şi a rugăciunii, urmări ce duc, în fond, la vlăguirea şi la 
secătuirea noastră duhovnicească; cu alte cuvinte — spune tot Părintele Stăniloae 
în aceeaşi lucrare — el poate ajuta să regăsească un conţinut mai substanţial, să- 
şi întărească rădăcinile adânci înfigându-le într-o mai mare profunzime a vieţii, 
fără de care existența umană este de o uniformitate monotonă şi lipsită de 
semnificaţie. 


O trăsătură caracteristică a acestei societăţi este aceea că omul se simte în ca 
mult mai singur, decât în societatea de ieri în care nu lipsea preocuparea pentru 
Dumnezeu, lipsindu-se aşadar, de comuniunea sfinților, a Sfântului Nicodim, 
căruia, oare câţi dintre noi îi cunoştem viaţa sau îi urmăm credinţa, în duhul 
rugăciunii!... Credinciosul simte astăzi nevoia de a se ruga poate mai mult decât 
în trecut, pentru că prin rugăciune se salvează de singurătatea care este atât de 
greu de suportat. 


„El găseşte în rugăciune mijlocul de a fi în comuniune cu Dumnezeu, cu 
Sfinţii Săi şi ai Bisericii noastre, între care la loc de cinste se află Sfântul 
Nicodim. În acest fel îl are în rugăciune pe Dumnezeu Însuşi şi pe Sfinţii Săi, 
în dialog cu el prin toate lucrurile şi lucrările ajungând, astfel, ca el însuşi să 
îl vadă şi să-l înţeleagă pe Dumnezeu prin toate. Cel ce se roagă ia cunoştinţă 
de rădăcinile sale în realitatea personală, infinită a lui Dumnezeu şi nu se 
lasă pradă valurilor superficiale ale vieţii, ale unei vieţi închise doar în 
orizontul pământesc. Îşi poate umple viaţa cu un conţinut infinit” - susţine 
acelaşi părinte în aceeaşi lucrare. 


În Ortodoxie se practică o formă de rugăciune permanentă, rugăciunea inimii 
sau a minţii pe altarul inimii ori a sensibilităţii pline de iubire şi de milă în care 
se află Hristos cu iubirea şi cu mila Sa. Este adevărat că în această rugăciune 
pare că cerem mila lui Hristos numai pentru persoana noastră: „Doamne lisuse 
Hristoase, Fiul lui Dumnezeu, miluieşte-mă pe mine păcătosul”. Se pare, aşadar, 
că prin aceasta ne interesăm doar de noi înşine. Dar în măsura în care mă 
consider păcătos, în mod sigur mă gândesc la toate păcatele pe care le-am 
săvârşit față de Dumnezeu şi faţă de fraţii mei, deci mă rog, în virtutea dorinţei 
de realizare a comuniunii, şi pentru relații mai bune cu aceştia sau pentru ca ei 
să nu rămână pentru totdeauna afectaţi de nedreptăţile mele faţă de ei, aşa cum 
procedau şi Sfinţii Părinţi cu toţi semenii lor, în virtutea dragostei şi a 
corectitudinii lor, alăturându-se acestora şi Părintele nostru Nicodim. 

In acest sens, Sfântul Isaac Sirul spune: „Cel care, pomenind pe Dumnezeu, 
cinsteşte pe tot omul, află ajutor de la tot omul prin voinţa cea ascunsă a lui 


Dumnezeu. Şi cel ce îl apără pe cel nedreptăţit Îl are pe Dumnezeu luptând 
pentru sine. Cel ce-şi dăruieşte braţul său spre ajutorul aproapelui primeşte 
braţul lui Dumnezeu în ajutorul său”. 


Rugăciunea este, aşadar, un factor de însănătoşire şi întărire spirituală a fiinţei 
mele, dar şi o însănătoşire şi consolidare a coeziunii sociale într-un plan mai 
profund. Cel ce se roagă îi are pe ceilalți în inima lui iar ei simt aceasta şi vin 
spre el. a spus: „Împacă-te cu Dumnezeu şi mulţi 
oameni vor veni Să se împace cu tine”. Reproducând aceste cuvinte, 
egumenul Mănăstirii Grigoriu din 
Sfântul Munte Athos adăuga: „În tradiţia isihastă a Bisericii se observă că pe 
măsură ce Părinţii care se împăcau cu Dumnezeu şi se afundau în pustie, 
mulțimi tot mai numeroase veneau la ei pentru binele lor”. 








Rugăciunea lui lisus - „Doamne lisuse Hristoase, Fiul lui Dumnezeu, miluieşte- 
mă pe mine, păcătosul” - se poate rosti oricând şi oriunde, potrivindu-se la fel 
de bine şi nevoitorului din pustie, şi creştinului care vieţuieşte în tumultul 
cetăţii. Căci amândoi poartă acelaşi război nevăzut, cu aceleaşi „duhuri ale 
răutății” (cf. Efes. 6, 12), şi amândoi au trebuinţă de aceeaşi armă nebiruită: 
Numele lui lisus pentru care ambii trebuie să se „roage neîncetat” deoarece au 
de atins aceeaşi ţintă: - a mântuirii sufletului şi a trupului. 


Problema care a frământat spiritualitatea răsăriteană, deci şi pe Sfântul Nicodim 
care a căutat răspunsul în moştenirea athonită, se rezumă la această întrebare: 
Cum să te rogi neîncetat? Cum Să fii nu doar un om care participă în fiecare 
duminică Sau mai des la Sfânta Liturghie, la Slujba Euharistică, ci, potrivit 
îndemnului paulin citat mai Sus Să fii un „om euharistic?” Nu doar un om 
care sfințeşte timpul, rugându-se la principalele „ceasuri” ale zilei ci un „om 
liturgic”, capabil să sfințească fiecare moment. Un răspuns potrivit ar fi să faci 
totul având sentimentul prezenţei lui Dumnezeu, fiind cu recunoştinţă faţă de EI 
şi cu dragoste şi grijă faţă de aproapele, aşa cum au fost aceşti Sfinţi bineplăcuţi 
lui Dumnezeu, printre care şi Sfântul Nicodim. 


„In orice gând sau faptă prin care sufletul aduce închinare lui Dumnezeu, el 
se află cu Dumnezeu ” — spune 


Rugăciunea neîncetată, potrivit (REED, „este să-i 


sileşti sufletul către Dumnezeu, cu multă evlavie şi cu multă dragoste... să te 
încredinţezi lui Dumnezeu în toate faptele şi în tot ce ţi se întâmplă”. 

Unul dintre interlocutorii Pelerinului rus îi explică acestuia că rugăciunea 
lăuntrică este celebrarea însăşi a vieţii şi a universului, entuziasmul care poartă 
toate lucrurile către plenitudine şi către frumuseţe şi că este de datoria omului să 
descătuşeze acest suspin universal al Duhului. [555 spunea, tot 
aşa, că trebuie să primim lumea ca pe un dar al lui Dumnezeu, pe care toți 
laolaltă să I-L înapoiem, după ce am pus pe ea pecetea iubirii noastre 
creatoare. 


Toate acestea sunt adevărate, toate sunt importante. Dar dacă nu vrem să 
rămânem în stadiul de bune intenţii, ne trebuie o unealtă prin care să le putem 
pune în practică. lar aceasta este rugăciunea lui lisus, pe care Sfântul Nicodim a 
împlinit-o cu prisosinţă. Şi pentru aceasta trebuie să pornim la drum căci orice 
destin creştin este un pelerinaj către „locul inimii”, unde Domnul ne aşteaptă, 
către care ne atrage. Călătoriile nu fac decât să exprime, să înlesnească, prin 
întâlnirile prilejuite, prin înrâuririle resimţite, această călătorie lăuntrică. 
Căutăm omul, oamenii care să ne dea „cuvinte de viaţă”, aceştia fiind Sfinţii şi 
îndrumătorii duhovniceşti, care să ne trezească la ceea ce ne este cel mai 
apropiat şi totuşi atât de departe... 


Iată, Pelerinul a întâlnit un astfel de om: „Am intrat în chilia lui, iar bătrânul mi- 
a spus: „Rugăciunea lui lisus lăuntrică şi neîncetată este chemarea continuă şi 
neîntreruptă a Numelui lui lisus, cu buzele, cu inima şi cu mintea, având 
simțământul prezenţei Sale, oriunde şi oricând, chiar şi în timpul somnului. Ea 
se exprimă prin cuvintele: Doamne lisuse Hristoase miluieşte-mă. Cel care se 
obişnuieşte cu această chemare dobândeşte o mare mângâiere şi nevoia de a o 
rosti mereu. După câtva timp, nu mai poate trăi fără această rugăciune, care 
curge în el de la sine, pretutindeni, mereu” — conform relatărilor din cartea 
„Povestea unui Pelerin”. „Doamne lisuse Hristoase” sau „Doamne lisuse 
Hristoase, Fiul lui Dumnezeu”, se spune odată cu inspirația. „Miluieşte-mă” sau 
„Miluieşte-mă pe mine, păcătosul” o dată cu expiraţia. Aceasta se face odată cu 
lepădarea de sine, din dragoste. Astfel vom ajunge a vorbi de rugăciunea 
neîntreruptă, pe care au dobândit-o Părinţii bisericeşti, ştiuţi sau neştiuţi. 


La unii mari Părinți Duhovniceşti rugăciunea lui lisus devine „spontană”, 
„neîncetată”. Chemarea Numelui Său se identifică cu bătăile inimii. Ritmul 
însuşi al vieţii, respiraţia, bătaia inimii, este ceea ce se roagă în ei sau, mai 
curând, în perspectiva începutului şi sfârşitului, se recunoaşte ca fiind 
rugăciune. Dar, îndeosebi în zilele noastre, aceasta nu trebuie voit, ci descoperit 
printr-o smerită lepădare de sine, într-o încredere deplină, prin har. 


„Atunci când Duhul Se sălăşluieşte în cineva, acesta nu se mai poate opri din 
rugăciune, căci Duhul nu încetează de a Se ruga în el. Fie că doarme sau este 
treaz, rugăciunea nu se mai desparte de sufletul său. In timp ce doarme, 

mănâncă, bea, munceşte, mireasma rugăciunii se răspândeşte din sufletul 
său. De acum înainte nu se mai roagă în anumite momente, ci mereu. 


Mişcările minţii curăţite sunt glasuri tăcute care cântă, în taină, o cântare 
Celui nevăzut” — spune 


Iar pelerinul ne mărturiseşte: „M-am învăţat atât de bine cu rugăciunea inimii, 
încât o lucram neîncetat, iar, în cele din urmă, am simţit că mergea de la sine, 
fără nici o lucrare din partea mea; rugăciunea izvora în mintea şi în inima mea 
nu numai când eram treaz, ci şi când dormeam, şi nu s-a mai întrerupt nici o 
clipă” adică a ajuns la „starea de rugăciune”, împlinind, în acest fel, îndemnul 
paulin de a se „ruga neîncetat”. 


Prin urmare, „actului rugăciunii îi urmează starea de rugăciune. lar starea de 
rugăciune este adevărata fire a omului, adevărata fire a fiinţelor şi a lucrurilor. 
Lumea este rugăciune, celebrare, aşa cum o arată atât de admirabil Psalmii şi 
Cartea lui lov. Dar această rugăciune tăcută are nevoie de gura omului pentru a 
răsuna. Este ceea ce anumiţi Părinţi greci numesc „contemplarea firii”: omul 
adună raţiunile (logoi) lucrurilor, esenţele lor spirituale, nu pentru a şi le însuşi, 
ci pentru a le aduce lui Dumnezeu ca pe o jertfă din partea creaţiei. Vede 
lucrurile, structurate de Cuvânt, însuflețite de Duhul vieţii şi al frumuseţii 
tinzând către Obârşia paternă, care le primeşte, în distincția lor. 


Căci unirea, desființând separarea, nu dăunează câtuşi de puţin deosebirii” 
spune Toată această relatare avându-o din 


lucrarea „Rugăciunea lui lisus” a lui Olivier Clement. De aceea se refugia 
Sfântul Nicodim în peştera Tismanei şi în alte crăpături ori în „cela mai de jos 
ale pământului” pentru a ajunge la această stare de rugăciune neîncetată - 
aceasta rămânând moştenire şi temei pentru viaţa monahală, cenobitică de mai 
târziu. 





Sfântul Nicodim a ajuns la concluzia şi la certitudinea că rugăciunea lui lisus 
deşteaptă în inimă o dragoste fără margini. Tot în continuarea acestei idei se 
întreabă şi Sfântul Isaac Sirul: „Ce este, oare, o inimă iubitoare? Şi iată cum 
răspunde tot el: „Este o inimă care arde de dragoste pentru toată zidirea, 
pentru oameni, pentru păsări, pentru fiare, pentru diavoli, pentru toate 
făpturile... Iată de ce un astfel de om se roagă neîncetat... chiar şi pentru 
duşmanii adevărului, şi pentru cei care-i fac rău... se roagă chiar şi pentru 
şerpi, însufleţit de mila nesfârşită care ia naştere în inima celor care se unesc 
cu Dumnezeul”. Şi tot el: „Ce este cunoaşterea? — simţul vieţii nemuritoare. 
Şi ce este viaţa nemuritoare? — să simţi totul în Dumnezeu. Căci dragostea 
vine din întâlnire. Cunoaşterea legată de Dumnezeu unifică toate dorinţele, 
iată observaţia şi concluzia la care au ajuns Sfinţii Părinţi ai Bisericii; lar 
pentru inima care o dobândeşte, ea este numai dulceaţă revărsându-se pe 

pământ. Căci nimic nu se poate asemui cu dulceaţa cunoaşterii lui 
Dumnezeu”, Care a semănat ale Sale în toate cele ce sunt, încât prin ele, ca prin 
nişte deschizături, să Se arate minţii într-o lumină a înţelegerii, cucerind-o, 
luminând-o şi atrăgând-o spre Sine, după cum aflăm scris în Filocalia — Vol. 8, 
pag. 421. 


Totul culminează cu adevărata iubire de aproapele. Mă gândesc la acel frumos 
text al unui „nebun pentru Hristos” rus de la începutul veacului XX : „Fără 
rugăciune, toate virtuțile sunt ca nişte copaci fără pământ; rugăciunea este 
pământul care îngăduie tuturor virtuţilor să crească... Ucenicul lui Hristos 
trebuie să trăiască numai prin Hristos. Atunci când îl va iubi în aşa măsură 
pe Hristos, va iubi fără îndoială şi toate făpturile lui Dumnezeu. Oamenii cred 
că mai bine trebuie să-i iubeşti pe oameni şi apoi pe Dumnezeu. Și eu am 
făcut aşa, dar nu ajută la nimic. Dar când, dimpotrivă, am început să-L 
iubesc pe Dumnezeu, în această iubire pentru Dumnezeu mi-am aflat 
aproapele. Şi în această iubire pentru Dumnezeu, vrăjmaşii mi-au devenit şi 
ei prieteni, făpturi ale lui Dumnezeu ” — După cum aflăm consemnat în aceeaşi 
carte a lui Olivier Clement. 


Drept măritorii noştri Părinţi subliniază faptul că trebuie evitat proiectarea 
propriului tău psihism asupra celuilalt. Trebuie să-l înţelegi pe celălalt într-o 
deplină lepădare de sine, până când ajungi să afli în el chipul lui Dumnezeu. 
Atunci descoperi cât de mult poate fi întunecat, deformat acest chip de către 
puterile răului. Atunci poţi vedea inima omului ca loc în care binele şi răul, 
Dumnezeu şi diavolul, duc o luptă neîncetată. În această luptă trebuie să se 
intervină nu prin forță exterioară, care nu poate duce decât la acel „coşmar al 
binelui nefast, cu sila” de care vorbea Berdiaev, ci prin rugăciune. Poţi interveni 
dacă-ți pui toată încrederea, dacă te lepezi de orice dorinţă interesată, dacă 
asemenea lui David, îţi arunci armele şi intri în luptă fără altă armă decât 
Numele Domnului. Și atunci Numele, devenit Prezenţă, ne inspiră cuvintele, 
tăcerile, gesturile cu adevărat necesare. 


Celor care ajung în această „stare de rugăciune”, totul le este „înapoiat însutit”; 
„Ei cunosc transfigurarea erosului, căutată cu atâta disperare de adepţii freudo- 
marxismului!... Percep cu o „plenitudine” extraordinară taina ființelor şi a 
lucrurilor, faţa ascunsă a lumii. Primesc harismele paternităţii spirituale, darul 
vindecării, darul proorociei sau darul facerii de minuni, pe care-l avea şi Sfântul 
Nicodim. 


Andrei Scrima, în cartea sa „Despre Isihasm”, citându-l pe Sfântul loan Cassian, 
susține că „pot contempla divinitatea numai aceea care, cu ochi foarte puri, se 
înalță deasupra acţiunilor şi gândurilor joase şi pământeşti, se retrag şi urcă 
împreună cu El (cu lisus Hristos) pe acel munte înalt al singurătăţii, acolo unde 

lisus Hristos, desfăcând sufletele din tumultul pasiunilor şi separându-le din 
amestecul tuturor viciilor, le statorniceşte într-o credinţă vie şi le face să urce pe 
cea mai înaltă culme a virtuţilor unde EI îşi arată mai apoi, neacoperită, slava... 
şi strălucirea chipului Său celor care au ochii inimii destul de puri pentru a le 
contempla...” 


Mintea, unită cu inima, accede la o formă înnoită de înţelegere, la o gândire 
plină de pace şi de dragoste, purtată de rugăciune, căci de acum înainte aceasta 
nu se mai întrerupe în timpul gândirii. Practica invocării Numelui lui lisus nu 
are, contrar unor păreri, nimic antiintelectual, căci Sfântul Nicodim, de pildă, nu 
era un antiintelectual, dimpotrivă: ea răstigneşte şi învie mintea. Inima eliberată 
fiind de închipuiri ajunge să producă în ea însăşi tainice şi sfinte gânduri, aşa 
cum pe o mare liniştită vezi peştii mişcându-se şi delfinii dănțuind. 


În rugăciunea curată este vorba de unirea minţii (nous) cu inima. Nu trebuie ca 
mintea să rămână singură, nici ca inima să rămână singură. O rugăciune care se 
face numai cu mintea este o rugăciune rece, o rugăciune care se face doar cu 
inima este pur sentimentală care ignoră tot ceea ce Dumnezeu ne-a dat, ceea ce 
ne dă şi ne va mai da în lisus Hristos. „Este o rugăciune fără orizont şi fără 
perspectivă, o rugăciune în care nu ştim de ce să-i mulțumim lui Dumnezeu, 
pentru ce îl lăudăm, nici ce anume Să-i cerem. Omul care se roagă are 
sentimentul că se pierde într-un infinit impersonal. E un sentiment care 


ionoră faptul că el face experiența unui Dumnezeu personal. Și deci nu este 
rugăciune” — afirmă 


Trebuie să precizăm, încă o dată, că această întâlnire a minţii cu inima nu se 
face prin ridicarea inimii în minte, ci prin coborârea minţii în inimă. Aceasta 
înseamnă că nu inima îşi află odihna în minte, ci mai degrabă mintea îşi află 
odihna în inimă adică în adâncul inimii strâns unite cu adâncul lui Dumnezeu, 
obiectul căutării sale. Uneori, celor înduhovniciţi li se dezvăluie tainele 
începuturilor şi ale sfârşitului omenirii şi universului. Ei participă la trecerea 
istoriei către Împărăţie, aşa cum a făcut-o şi Sfântul nostru din Tismana 
Olteniei, devin părtaşi la naşterea noului Ierusalim; îşi află locul în comuniunea 
„păcătoşilor conştienţi”, cei care se roagă pentru mântuirea tuturor. Dacă 
Biserica a condamnat apocatastaza origenistă ca certitudine doctrinală şi ca 
automatism cvasiciclic, ea a încredinţat, în schimb, celor înduhovniciţi taina 
rugăciunii pentru mântuirea universală, activitate pe care Părinţii noştri 
duhovniceşti şi-au asumat-o cu multă largheţe a inimii!... 





„Rostind în rugăciunea lui lisus „miluieşte-ne”, ne amintim că nu te mântuiești 
de unul singur, ci numai în măsura în care devii o persoană în comuniune, care 
nu mai e despărțită de nimic. Cel care invocă Numele devine prietenul Mirelui, 
se roagă ca toţi să fie uniți cu Mirele: „Acela trebuie să crească iar eu să mă 

micşorez”. Nu mai vorbeşte de iad decât pentru el însuşi, cu o smerenie fără 
margini. Ca acel cizmar din Alexandria, care i-a dat o lecţie Sfântului Antonie, 
dezvăluindu-i că se roagă ca toţi să fie mântuiţi, el fiind singurul care merită să 
fie osândit. Ca Simeon Noul Teolog care spunea că trebuie să-ţi priveşti toţi 
semenii ca pe nişte sfinţi şi să te consideri drept singurul păcătos, „spunându-ţi 
că în ziua judecății toţi vor fi mântuiţi, numai tu vei fi osândit” — Ne spune tot 
Olivier Clement. Şi atunci, Domnul i-a spus stareţului Siluan: „Ține-ţi mintea în 
iad şi nu deznădăjdui”. Această întâlnire în iubire dar şi acest sentiment al 
diferenţei infinite dintre Dumnezeu şi mine, această necesitate a milei lui 
Dumnezeu pe care o simte omul, se exprimă în rugăciunea lui lisus. Inima este 
izvorul sentimentelor, deci şi al iubirii. lar iubirea înseamnă întâlnire cu celălalt. 
Şi fundcă iubirea este animată de un avânt infinit, ea nu ar putea fi pe deplin 
satisfăcută decât în întâlnirea cu Dumnezeu, Cel infinit. 


Părintele Profesor Dumitru Stăniloae în lucrarea deja citată ne spune că „în 
întâlnirea cu Dumnezeu - Infinitul este perceput ca o bucurie nesfârşită, ca o 
lumină. Exprimându-le prin cuvinte, omul Sugerează această bucurie care 
depăşeşte orice limite. Deşi încă foarte slab, cuvintele rugăciunii lui lisus 
exprimă acest sentiment de bucurie, de recunoştinţă şi de smerenie infinită. 
Dar lucrul principal nu e să rostim cuvinte. Principalul se află în această 
experienţă a bucuriei, a recunoştinţei, a iubirii, a smereniei şi chiar a durerii 
nesfârşite care provoacă păcatul. Cuvintele nu mai formează un obiect de 
reflexie pentru cel care le pronunţă. Ele nu se mai interpun între om şi 
Dumnezeu, ci prin ele omul se adresează lui Dumnezeu Care este de faţă. 
Prezenţa lui Dumnezeu copleşeşte totul”, 


Aşadar, trecând noi prin gama aceasta de stări sufleteşti, la ce ajungem? Cu ce 
ne alegem? Ce roade culegem? Cu ce ne alegem de la Sfinţii noştri, de la 
Sfântul Nicodim acum la împlinirea a 600 de ani de naşterea sa în Ceruri? 
Dobândim linişte aducătoare de bucurie şi reconfortare sufletească, împăcare cu 
Dumnezeu şi cu sine. Minunea rugăciunii nu constă atât în împlinirea ei, în 
înduplecarea lui Dumnezeu, ci în atingerea tainică ce se efectuează între sufletul 
nostru limitat şi Duhul nemărginit al lui Dumnezeu, experienţă pe care au trăit-o 
şi Sfinţii, din belşug. 


„Inima omului se află într-o stare prielnică primirii harului şi 
binecuvântărilor lui Dumnezeu. Din această atingere odrăslesc o serie de 
transformări binefăcătoare în fiinţa noastră. Rugăciunea se face între noi şi 
Dumnezeu în viața noastră umană. În adâncurile serafice ale interiorului 
nostru se produce, prin rugăciune, o comuniune discretă şi rodnică între noi 
şi Dumnezeu. Fără această relaţie personală cu Dumnezeu prin rugăciune, 
credinţa rămâne o convingere teoretică, cultul o lucrare de formă externă, 
cercetarea Părinților o cronologie seacă. Fără rugăciune, lucrării noastre 

morale îi lipseşte profunzimea religioasă, fără rugăciune iubirea lui 


Dumnezeu nu se manifestă în toată plenitudinea ei, se deschide un abis între 
în cartea sa „Psihologia 


Dumnezeu şi om” — reliefează 

Rugăciunii”. 

Ținând seamă de faptul că, prin rugăciune omul păşeşte înaintea lui Dumnezeu, 
pentru a vorbi cu EI despre sufletul său, despre desăvârşirea şi despre mântuirea 
sa, rugăciunea rămâne suprema datorie a noastră, a tuturor creştinilor, văzând şi 
constatând din cele enunțate aici importanţa şi actualitatea ei, fiind ieri, azi şi în 
veci aceeaşi; ea fiind semnul supremaţiei morale şi duhovniceşti în lume. Dacă, 
prin absurd, ar fi să înceteze, la un moment dat, rugăciunea pe pământ, 
nevinovăția ar rămâne fără ocrotire, păcatul fără iertare, virtutea fără putinţa 
desăvârşirii şi lumea ar intra în întunericul stricăciunii şi a morţii care ar duce la 
noaptea veşnică a iadului, iar existenţa Sfinţilor ca vase vii ale Bisericii în care 
descoperim lucrarea Duhului Sfânt, sau pomenirea contemporană a Sfântului 
Nicodim nu ar avea nici un sens, nici un folos)... Nădejdea sporeşte prin 
rugăciune: nădejdea Zilei neînserate, când adierea Duhului va împrăştia cenuşa 
şi va arăta ca un „rug aprins” întru Hristos. Risipirea amăgirii şi zdrobirea morții 
nu se vor săvârşi fără mari încercări. Atunci, cine va chema Numele Domnului 
se va mântui, aşa cum au făcut Sfinţii — care au fost oamenii unui loc şi a unui 
timp dat şi bine delimitat dar care au ajuns locuitorii veşniciei, ai metaistoriei, ai 
timpului şi ai spațiului universal. 





Aşadar, rugăciunea este o minune ce face minuni: Îl coboară pe Dumnezeu şi 
înalță sufletul către EI. Este o minune pe care o putem săvârşi şi de care ne 
putem împărtăşi zilnic, plecând genunchii trupului dar, mai ales, ai sufletului şi 
înălțând mintea noastră spre Domnul şi spre „casnicii Săi” — care sunt Sfinţii, 
între ei sălăşluind şi Părintele nostru Nicodim cel Sfinţit de la Tismana, căruia îi 
aducem în aceste vremuri binecuvântate, prinosul nostru de cinstire, preţuire şi 
recunoştinţă. Urmează doar să-i înţelegem rugăciunii sensul, şi să o cultivăm 
spre şi pentru desăvârşirea noastră căci ea este semnul omenităţii şi izbăvirii 
noastre, de-a lungul tuturor veacurilor!... 

Din minunile Sfântului Nicodim cel sfinţit de la Tismana (1310-1406) 





Călătorind prin ţara Sfântului Nicodim de la Tismana 





Mânăstirea Tismana 

Grupul de pelerini care an de an reface un traseu „pe urmele sfinților“, prin 
Macedonia („nici un an nu seamănă însă cu altul“), a poposit şi la Nicodin, 
lângă Prilep, satul natal al Sfântului Nicodim (1320-1406). Aici mica biserică 
veche, biserica nouă şi fântâna Sfântului Nicodim păstrează toate amintirea 
celui ce a plecat din Macedonia pentru a întemeia în Ţara Românească 
mănăstirile Vodița (1369), Tismana (1377), Vrana, Mănăstiriţa, Gura Motrului 
şi Visina, iar în Țara Hategului - Prislopul. Despre Nicodim tradiția spune că l- 
ar fi învăţat să scrie chiar pe voievodul Mircea cel Bătrân (drept pentru care de 
curând a şi fost pictată o frescă reprezentativă în acest sens în incinta Mănăstirii 
„Adormirea Maicii Domnului“ - Izvorul Mureşului). 


Probabil că mulţi au auzit despre Ohrid, sau Ohrida, ca despre un centru 
important al culturii bizantine. Despre oraşul Ohrid, situat pe malul lacului cu 
acelaşi nume, tradiţia spune că în vechime ar fi fost împodobit cu 365 de biserici 
MICI, adică o biserică pentru fiecare zi a anului. Pe o culme a oraşului, urcând 
nişte străzi şerpuite, cu case albe (unele în stilul arhitecturii macedonene locale: 
„asemeni unor inimi deschise către cer“), drumul duce către biserica Sfântul 
Clement, cu un ansamblu pictural complex, datând din secolul 13. Alături, în 
galeria de icoane, lucrări de dimensiuni mari, unele cu două feţe, realizate cu 
multă migală, recreează crâmpeie dintr-o lume a duhului. În vale, pe malul 
lacului, străjuieşte biserica Sfânta Sofia, împodobită cu picturi în frescă datând 
din secolele 11-13. De aici, un vapor de croazieră porneşte zilnic spre insula 
Mănăstirii „Sfântul Naum“, un mic paradis în mijlocul lacului, spre graniţa cu 
Albania. Şi tot pe malul lacului, la Struga, alături de bisericile „Sfântul Antonie“ 
şi a Maicii Domnului, datând amândouă din secolul 14, chiliile călugărilor 
isihaşti stau mărturie a vieţii de rugăciune. 


Creştinism milenar 


Prin aceste locuri, un mileniu de istorie creştină poate fi recompus la nivel 
simbolic din mărturii în piatră. Biserica de la Curbinovo, spre exemplu, este un 
model de smerenie. Din afară duce cu gândul, poate, la umilul loc de naştere al 
Mântuitorului, înăuntru însă adăposteşte picturi originale de secol 11, printre 
care şi cunoscutul arhanghel de la Curbinovo, devenit simbol al spaţiului 
macedonean. Poate puţini ştiu că în satul Varos, cunoscut pentru Mănăstirea 
„Sfântul Arhanghel Mihail“, mai există o biserică, „Sfântul Nicolae“, păstrând 
picturi de secol 14, printre care se remarcă scena Răstignirii - cu Mântuitorul 
urcându-Se singur pe cruce! Teologia imaginii continuă şi la Mănăstirea „loan 
Bigorski“ (Botezătorul), considerată cea mai importantă din Macedonia. 
Iconostasul marii biserici de aici, sculptat, după măsura timpului de demult, cu 
numeroase scene din Vechiul şi Noul Testament, este o adevărată istorie a 
mântuirii. 

Între Cruce şi Semilună 


Dincolo de porţile mănăstirii începe însă o lume care în Macedonia avansează 
încet, dar sigur - atât cât Dumnezeu va îngădui: mahomedanismul. Minaretele 
mai vechilor şi mai noilor moschei se regăsesc atât în îndepărtate sate montane, 
cât şi în mijlocul oraşelor. În acest context cultural, biserica din Bitolia poartă o 
istorie aparte. În vremea stăpânirii otomane creştinilor cu greu li se îngăduia să- 
şi ridice biserici, şi în orice caz acestea trebuiau să fie cât mai mici. De aceea 
Biserica „Sfântul Dumitru“ din Bitolia, situată în vecinătatea unor moschei, s-a 
dezvoltat mai degrabă în adâncime. Părintele paroh a studiat la Bucureşti şi ştie 
română, dar mai sunt şi alţi preoţi macedoneni care s-au orientat, pentru 
desăvârşirea studiilor teologice, spre România. De altfel, oamenii de aici au 
ceva din felul de a fi al românilor şi sunt foarte primitori, mulţi dintre cei care 
te-au cunoscut o dată aşteptându-te şi la anul. Atât la Bitolia, cât şi la Crusevo, o 
localitate tipic montană, sunt comunităţi de aromâni, comunităţi care se regăsesc 
şi dincolo de graniţă, în Grecia - mai ales în Munţii Pindului. 


Răscumpărând „teroarea istoriei“ 


Macedonia este o ţară mică, dar de veche tradiţie ortodoxă. Împreună cu 
Macedonia grecească, în acest spaţiu s-a dezvoltat o şcoală oarecum unitară a 
picturii bizantine, impunându-se până astăzi ca exemple reprezentative mai ales 
mari ansambluri iconografice, precum „Adormirea Maicii Domnului“, „Punerea 
în mormânt“ sau Sfinții Militari. 


Aceasta este Macedonia, tara munţilor prin excelenţă, ţara Sfântului Nicodim de 
la Tismana. Căci aşa a rânduit Dumnezeu, ca sfântul acesta de origine 
macedoneană să rămână în istoria spiritualității ortodoxe universale drept 
Sfântul Nicodim de la Tismana. 


Teodora Roşca, Lumea credinţei, anul II, nr. 9(14) 

Prof. Nicu Tomoniu - Unde s-a născut Nicodim?Am aflat după şase secole! 

Granitele Serbiei | 
în anii 1196, 


1335 şi 1389 AS a: 
Localitatea Prilep locul naşterii lui NEED ali, şi a plai său Ştefan Lazăr 


(1371-1389) cneazul sârbilor, căzut în lupta de la Câmpia Mierlei (1389) 





Despre originea etnică a prea cuviosului părintelui nostru Nicodim 
Sfinţitul nici un istoric nu a fost ferm ci destul de evaziv: vlah, sârb, grec, 
macedonean, albanez, aromân.... iar primul său biograf, Ştefan Ieromonahul 
scria, la 1835, într-un mod foarte enigmatic: „de neam slovian”. 

Locul naşterii lui Nicodim era bănuit a fi în inima Macedoniei, în oraşul Prilep. 
Se credea că există o singură localitate cu acest nume în Balcani şi nimeni nu 
mai auzise de altă localitate Prilep! 


Până când, urmărind în aprilie 2006, procesul lui Slobodan Miloşevici de la 
Haga, auzim pentru prima oară de mica localitate Prilep din Kosovo! De atunci, 
toate eforturile Fundației Tismana, s-au concentrat pentru aflarea răspunsului la 
întrebarea: „Nu cumva această localitate este legată de locul de naştere a prea 
cuviosului nostru părinte Nicodim?” 


Această întrebare, naşte cel puţin, alte trei întrebări importante: 

- Mai există în Kosovo această mică localitate Prilep? 

- Ce concordanţe şi neconcordanţe ar exista în sintagma „Nicodim, ctitorul 
Tismanei s-a născut în această localitate Prilep din sudul Serbiei tradiționale”? 

- Există motive de reevaluare a anumitor date din biografia părintelui nostru 
Nicodim cel Sfinţit de la Tismana? 


Să analizăm pe rând toate acestea. 
Există localitatea Prilep în Kosovo? 


Mai întâi, să spunem că precis, a existat. Şi să sperăm că mai există, în urma 
evenimentelor din anii 1998-1999 din Kosovo, când multe sate din această 
regiune au fost distruse. 


Să ne mai punem încă o întrebare simplă: de ce nu s-a ştiut despre această 
localitate până acum? Fundaţia Tismana a organizat o masă rotundă pe această 
temă şi răspunsurile cel mai credibile la această întrebare au fost: 

- era un cătun mic, neînsemnat, pe multe hărți, chiar din Kosovo, el nici nu 
apare; 

- este foarte uşor de găsit în schimb, pe toate hărțile, oraşul Prilep din 
Macedonia iar confuzia cu acesta s-a făcut foarte uşor având în vedere 
mijloacele rudimentare de informare din secolele trecute; 

- s-ar fi putut întâmpla şi altceva, având în vedere că regiunea Kosovo a fost 
mereu un câmp de bătălie încă din secolul al XIV-lea. E posibil ca după 
pierderea bătăliei de la Câmpia Mierlei (1389) regiunea să fi fost pustiită de 
către turci, inclusiv această mică localitate. Pustiirea satelor era la turci, o 
practică amintită în foarte multe relatări istorice. 


Inclusiv în relatările istoricului P.P. Panaitescu privind satele regiunii Branicevo 
dăruite lui Nicodim de către vărul său, cneazul Lazăr, după împăcarea bisericii 
sârbe cu Partriarhia de la Istambul. Se mai ştie că, multe sate din Serbia, distruse 
de turci, n-au mai fost timp de secole refăcute. 


Aşadar, dacă localitatea Prilep din Kosovo a fost satul natal al lui Nicodim cu 
greu el ar fi putut fi identificat de către istorici, în această zonă frământată 
mereu de conflicte. Să ne amintim că Ştefan Ieromonahul relatează în „Viaţa 
sântului”, punerea lui „la popreală de către turci” prin anii 1830, în momentul în 
care el se îndrepta spre Ipek şi îi mai rămăseseră până la Patriarhie „cale de 
patru ceasuri”. 


Nici astăzi conflictele interetnice de acolo nu s-au terminat, regiunea fiind sub 
controlul forţelor internaţionale de pace. 

A - i _ ut n "ă 3 "d a A ui 
(In fotografie, Mănăstirea Şt. Uroş de lângă Urosevac, sfinţită în decembrie 
1371, distrusă cu explozibil de către organizaţia etnicilor albanezi PKK, în 
anul 1999) 


In timpul ultimelor conflicte majore din Kosovo, o serie de biserici sârbeşti au 
fost distruse iar multe sate au fost incendiate. 


Ne gândim dacă nu cumva şi această localitate Prilep n-a fost ştearsă de pe faţa 
pământului! Se pare că nu. 


Pentru că iată ce citim pe fila 3035, din procesul intentatlui Slobodan 
Miloşevici la TPIY de la Haga: 


Tribunal Penal International pour l'ex Yougoslavie 
1 (Lundi 15 avril 2002.) 

2 (L'audience est ouverte a 9 heures 16.) 

Page 3035 


6 M. Milosevic (interpretation): Avez-vous connaissance de la declaration de 
7 Haradinaj? Nous nous sommes arretEs sur ce point, car je demontre la these 
8 qui vient a l'instant d'etre interpretee a sa facon par M. Nice, a savoir 

9 qu afin d'agir contre les Serbes, afin de convaincre l'opinion de facon 

10 gencrale de la necessite d'agir contre les Serbes, il fallait encercler 

11 Kieve et d'autres endroits comme Prilep, Decani, etc. 

12 Donc il s'agit ici de Kieve, Decani, Prilep qui sont des localites bien 

13 connues ou ils ont provoqu€ des heurts d'une sauvagerie incroyable et des 
14 conflits d'une sauvagerie incroyable. Et ces lieux sont connus parce que 
15 larmee yougoslave et les forces de securite yougoslaves sont mises en 

16 accusation precisement en rapport avec ces lieux. 

17 Alors la question que je pose est la suivante: est-il exact que leur râle 

18 a consiste a accroitre au maximum l'effusion de sang, a intensifier le 

19 conflit de fagon a ce qu 'ensuite, ceci puisse etre presente comme 

20 ressortant de la responsabilite des forces de securite yougoslave? 

21 M. Drewienkiewicz (interpretation): Non. 


Traducere: Domnul Miloşevici (interpretare): Dumneavoastră, aveţi cunoştinţă 
de declaraţia lui Haradina? Noi nu ne oprim aici, căci eu demonstrez că teza de 
moment interpretată în felul său de D-nul Nice, a se reţine, în scopul de a asmuţi 
contra sârbilor, în scopul de a convinge opinia la modul general asupra 
necesităţii influenţării în contra sârbilor, că trebuia să încercuim Kijevo şi alte 
locuri ca Prilep, Degani etc. Deci e vorba aici de Kijevo, Degani, Prilep care 
sunt localităţi bine cunoscute unde ei au provocat ciocniri de o sălbăticie 
incredibilă şi conflicte de o sălbăticie incredibilă. Şi aceste locuri sunt cunoscute 
pentru că armata iugoslavă şi forțele de securitate iugoslave sunt puse sub 
acuzare în mod precis în raport cu aceste locuri. Atunci întrebarea care se pune 
este următoarea: nu-i aşa că rolul lor consta în a ascuţi la maximum vărsarea de 
sânge, intensificarea conflictului în aşa fel încât la sfârşit, acestea să poată fi 
prezentate ca reieşite din responsabilitatea forțelor de securitate iugoslave? 
Domnul M. Drewienkiewicz (interpretare): Nu. 


Aşadar, după aceste rânduri, putem afirma că localitatea Prilep din Kosovo 
există. Poate că ciocnirile violente din anii 1998-1999 au distrus o parte din 
clădirile ei, dar noi credem că localitatea încă mai există, de îndată ce am 
obținut imaginea satului din satelit, cu ajutorul mijloacelor actuale ale reţelei 
Internet. 


Nicodim, ctitorul Tismanei s-a născut în localitatea Prilep din Kosovo? 


În privinţa locului de naştere al lui Nicodim, până la apariţia acestui articol, 
toată lumea era unanimă că acesta a fost oraşul Prilep din Macedonia. 


In consecinţă, cuviosul Nicodim ar fi trebuit să fie macedonean. 
Să trecem însă în revistă ce s-a scris până acum în privinţa naţionalităţii lui. 


Ştefan Ieromonahul: „Sfântul acesta, Prea Cuviosul Părintele nostru Nicodim 
sfințitul,  Archimandritul,  începătorul acestei sfânte  Mânăstiri  Tismeana, 
fostau, dupre cum Zic, de neam slovian; adecă din neamul slavenesc al Serviei, 
născut din părinţi bine credincioşi şi temători de D-zeu, de neam slăvit, rudenie 
cu Cniazu Lazăr, împăratul Servilor, carele a fost împărat la anii de la Christos 
1374” 


Nicolae Iorga: „Fra un Macedonean fără nație lămurită, născut la Perlepe sau 
Prilep, în stăpânirea sârbească, din mamă sârboaică, dar din tată 
grec. ” (Istoria bisericii româneşti, Cap. V. Decăderea înrâuririi greceşti. Noua 
înrâurire sârbească.) 

Pr. Prof. Dr. Mircea Păcurariu: „Știrile care le avem în legătură cu originea, 
copilăria, tinereţea şi întreaga viaţă a lui Nicodim până la venirea lui în Țara 
Românească sunt foarte sărace. Mulţi istorici l-au socotit ca fiind grec de 
neam, sau grec după tată şi sârb după mamă, chiar înrudit cu cneazul Lazăr al 
Serbiei. Alţii, între care şi marele cărturar Nicolae lorga, susţin că se trăgea 
dintr-o familie de macedo-români din jurul oraşului Prilep, din Macedonia. ” 


"Vieţile Sfinţilor” apărute între anii 1991 şi 1998 la Editura Episcopiei 
Romanului şi Huşilor. In volumele consacrate lunilor decembrie: ,„, Cuviosul 
Nicodim s-a născut în satul Prilep şi se trăgea dintr-o Jamilie de aromâni. ” 


„Sfântul preacuviosul Părintele nostru Nicodim cel sfinţit era de neam macedo- 
român, născut din părinţi binecredincioşi la Prilep, în sudul Serbiei, în anul 
1320, fiind înrudit cu familia despotului Lazăr şi a domnului Țării Româneşti, 
Nicolae Alexandru Basarab” 


„ Cuviosul Nicodim cel Sfinţit era de neam macedo-român, născut la Prilep, în 
sudul Serbiei, prin anul 1320, fiind înrudit cu familia despotului Lazăr şi a 
domnului Ţării Româneşti, Nicolae Alexandru Basarab. ” 


Pr. Prof. Dr. Mircea Păcurariu: „Era de neam valah, din sudul Dunării, fiind 
înrudit cu despotul sârb Lazăr şi cu domnitorul român Nicolae Alexandru 
Basarab. Se naşte în anul 1320 în satul Prislep din Serbia. ” 


Pe situl http://www.hesychasm.ru/index.htm: se scrie despre Nicodim de la 
Tismana că e născut în Macedonia din tată grec şi mamă sârboaică: 
Hrymen Ilerp (Iluroab) 

IlpenonoGuerii I'puropuii Cunaur u ero AyxoBHbIe npeeMHuKu 
„IlpenonoGnbrii  Huxoaum  Tucmanckuii  pomuilca B 0 AH0Ă uU3 
nenTpaJieHbIx oO.racreii Makenonuu. Ore ero no NponCcxOXx/AeHUIO rpek, 
a MaTb — cepOxa.” 


Aşadar, în afară de N. Iorga şi un site rus, probabil tot inspirat din opera lui 
Iorga, care amintesc de Macedonia, majoritatea relatărilor dau locul naşterii lui 
Nicodim în „sudul Serbiei”. Un consens pare să existe şi în privinţa înrudirii lui 
Nicodim, atât cu cneazul Lazăr cât şi cu domnitorii Basarabi. Asta nu e deloc de 
mirare, Ștefan Uroş (1355-1371) fusese căsătorit cu Anca (poreclită Slava) fiica 
lui Nicolae Alexandru (1352-1364). Mai puţin ştim în ce fel erau Nicodim şi 
Ştefan Lazăr rude şi de aici dilema lui Nicolae Iorga care ne atenționează: „fără 
nație lămurită”! 


Având în vedere însă, legăturile foarte strânse ale lui Nicodim cu despoţii 
sârbilor, copilăria lui cu Ştefan Lazăr, e firesc să ne întrebăm unde a putut avea 

loc această convieţuire decât la poalele munţilor, pe aliniamentul Peg — Decani — 
Prilep - Djakovita regiune considerată leagănul Duşanilor? Sunt localităţi foarte 
apropiate, priviţi fotografia de la începutul paginii, la câteva ore de mers una de 
alta. De ce n-ar fi acest Prilep locul de naştere al lui Nicodim ci tocmai Prilepul 
macedonean aflat la două sute de kilometri depărtare? 


Să lăsăm însă comentariile deşi sunt destul de pertinente şi să încercăm să 
cercetăm datele cunoscute, punând alături argumentele pro şi contra. 


pre. 

a i e , ». d a: a Sup ta poe RE DEA TISSASA , 

Imaginea din dreapta se află în monografia „Mănăstirea Tismana ” de 
Alexandru Ştefulescu, anul 1909 





Noi am identificat-o printre gravurile sârbeşti aflate la Patriarhia Ipec 





lată şi imaginea reală, cu puţină compresie pe lățime. Se pare că frontalul 
principal a fost modificat. 

Argumente în favoarea ideii că micul sat Prilep din Kosovo este locul naşterii 
lui Nicodim: 

- Oraşul Prilep din Macedonia era în secolul al XIV-lea o cetate bine 
dezvoltată. Menţionat încă din 1014, el se afla la intersecţia drumurilor antice 
din Balcani. Biserica Arhanghelul Mihail din secolul X, făcea ca de multe ori 
regele Samuel să rămână aici. Apoi biserica Nicola construită în secolul XIII, 
întăreşte şi mai mult rolul acestui oraş ca centru cultural. Cu toate acestea nici o 
sursă istorică din secolul al XIV-lea, nu aminteşte despre Nicodim. 


La sfârşitul acelui secol, Nicodim era o personalitate binecunoscută în Balcani. 
Nicodim cunoştea personal pe Sigismund regele Ungariei, întreținea 
corespondenţă cu egumeni şi ucenici din Athos, din Serbia şi din Țara 
Românescă, precum şi cu patriarhul Eftimie al Târnovei, care ar fi putut lăsa 
măcar o însemnare asupra faptului că Nicodim se născuse, ca şi el, în vechiul 
țarat bulgar. Şi totuşi, în Macedonia, despre el nu se scrisese nimic în 
documentele vremii. Nici unul din profesorii macedonieni care s-au ocupat 
de instruirea în cultura slavă, Jordanie Konstantinov (Dzinot), Dimitar 
Miladinov, Rajko Zinzifov şi Kuzman Sapkarev nu amintesc nimic despre 
Nicodim de la Tismana. Cu atât mai mult să afirme că Nicodim s-ar fi născut în 
oraşul macedonean Prilep, un important centru de instruire inclusiv în cultura 
slavă. Nici Marko Cepenkov mare culegător de folclor, poveşti şi legende 
macedonene nu aminteşte nimic de legendele legate de Nicodim în căutarea 
locului propice pentru a ridica Mănăstirea Tismana, ceea ce ar fi fost normal, 
dacă Nicodim ar fi fost macedonean. El nu aminteşte nici de misiunea lui 
Nicodim la Constantinopol pentru ridicarea anatemei asupra bisericii sârbe. 


- În Serbia dimpotrivă, sârbii au mai multe documente emise care amintesc de 
Nicodim, ba mai mult, unele biserici din Serbia îl au trecut şi în pomelnic. Cel 
mai important document rămâne însă hrisovul dat de Ştefan Lazăr prin care 
acesta dăruieşte stareţului Nicodim 10 sate din regiunea Branicevo, regiune 
locuită de vlahi asemenea regiunii Voivodina. 

- Reputatul istoric sârb, Djordjie Radojicic nu aminteşte nimic despre vreo 
legătură a lui Nicodim cu macedonenii, pe când legăturile lui Nicodim cu sârbii 
sunt pe larg relatate în,, Bu/garalbanitosblahos et serbalbanitobulgaroblahos — 
deux caracteristiques du sud-est europeen du XIV-e et XV-e siecles” lucrare 
preluată şi de către noi românii, în „Romanoslavica”, XIII, Bucureşti, 1966. 

- Dacă majoritatea documentelor istorice atât româneşti cât şi cele sârbeşti leagă 
pe Nicodim de cneazul Lazăr, de neamul Duşanilor în general, e de înţeles să ai 
sentimentul că şi locul naşterii sale trebuie să fie cât mai aproape de Mănăstirea 
Dechani şi Patriarhia Ipek. 


Imaginile din satelit ale zonei, întăresc indubitabil acest sentiment. 

- Nici un document istoric nu aminteşte de vreun macedonean printre călugării 
care-l însoțeau pe Nicodim. In integralitate toate documentele se referă la 
călugări sârbi. 

- Nici o sursă nu spune despre călugării sârbi că ar fi dus în Macedonia moaştele 
Sfântului Nicodim, din contră, toate relatările vorbesc de ducerea moaştelor 
Sfântului Nicodim la Patriarhia din Ipek, localitate aflată doar la 30 km de micul 
Prilep din Kosovo. 





Argumente în favoarea ideii că oraşul Prilep din Macedonia este locul naşterii 
lui Nicodim: 


e Xe e e e Xe XP XP e e e XP XP e e XP XP XP e e e Xe XP Pe e e e e e eX e 
xp e e Xe e e Xe e De Xe De e e DP e e e e e Xe e e e e e e E e e e eX eX 


*hkkhkhkkhhkkhkhkkhhkhkhkhkhkhkikikikyk 


kkkhkkhkhhkkhkhkhkhkkhkhkihkhkhhkihkyihkhkyikyk 


Sp Xp e Xe e Xe e XP De e De e e e E e e e e e e XP e e e e e e E e e e XX 









ia | Ropotavo -Q, Ă _] | a „Faris 
a = i = — ikodim 
a) A pazani Sarandinovo _Zabreani 1 Prisad Da : 
Zitose Bei Pot y - O Y / )  Rakle „Raje 
A elo role. Kuţiesevo / ii Si, - A : 
) E i d Treskovec i 
Lokveni, _Tursko O î | | d af OPliSa Drenov 
= LA ÎN cae |Zepolzaăi Mazieisţe fr / 7isiaci _Golem Ra: 
rusevo ee o 
“i Qu i? —L_ Varoş | —Leniste- A Lui 
Godivje +Korenica PA 160 | SpA - pap 
„Oştrilci „Krivogastani _ 7%. _JMalo-Konjari 28 Belovodica/ | 
/ Bori P » . că Dren, — Galiste 
V 4 PTA ovetg Mitrani Gata | h i Q 
| a -, o bnoaze | 
L _ d Kokre | 
Bricin_Obrsăni Rupee, ai | 
sveta “ "“*Zagorani » : serale __ Vepreani 
d Si o tot Ştavica | Kalen Dunje * ) 
Vardino = 9yTrojkrst pelevei Maru = Vrpsko 
= Novoșelani, ” |» „Bonce” ( ) 
= Ă Kanatlarci : 
Le Ip Krusevica 
(preveni | Sr da 4 L Podmol  4- Î„Rasimbegov Most 
“ Srpei/Gorno V Pe J Lopatica | ț Vitoliste 
N — PA Dobruşevo ae Di 


- Există şi în Macedonia multe localități locuite de vlahi, Mărul, Lopatica, 
Toplicani, Novaci, Dolneni, Leşani iar unele surse biografice presupun că 
Nicodim ar fi vlah. Aceasta a făcut să existe bănuiala că Nicodim s-ar fi născut 
în oraşul Prilep din Macedonia, „dintr-o familie de macedo-români” . Ba există 
în Macedonia chiar şi două localităţi, una cu numele Nikodim, alta cu numele 
Prilepac. 

- Printre vizitatorii mănăstirii au fost şi clerici, istorici, care au argumentat 
ghizilor Mănăstirii Tismana că Nicodim ar proveni din căsătoria unei fiice a lui 
Basarab I cu Jupân Gheorghe Costariotul zis şi Scandembeg, regele Albaniei. 


Ca o concluzie privind argumentele pro şi contra prezentate aici, argumentele în 
favoarea faptului că Nicodim s-ar fi născut în localitatea Prilep din Kosovo, sunt 
astăzi mai numeroase şi mai bine documentate. Spre deosebire de cele de până 
acum, care vizau oraşul Prilep din Macedonia şi care au fost şi rămân doar nişte 
supoziţii, după cum recunoșteau însăşi autorii scrierilor despre Nicodim. 


Există motive de reevaluare a biografiei lui Nicodim privitor la această 
localitate Prilep din Kosovo? 


Da, există, aşa precum s-a văzut. lar noi am dat semnalul. Acum rămâne ca 
toate cele scrise aici să fie reconfirmate prin vizite la faţa locului, studierea în 
continuare a „pistei Kosovo”. 


Deocamdată există un impediment major: regiunea nu încă sigură, mai ales în 
privinţa turismului ecumenic care ar renaşte iar resentimetele! In Kosovo pacea 
încă se menţine doar cu ajutorul forţelor de securitate ONU. 


Tribunalul Internaţional de la Haga, în urma decesului lui Slobodan Miloşevici, 
încearcă să facă noi arestări şi să afle adevărul de la alte personaje sinistre 

implicate în războiul din Kosovo. Ne trebuie acest adevăr şi aducerea acestor 
personaje în faţa justiţiei pentru ca niciodată, nimeni în lume să nu mai fie tentat 
să distrugă biserici, bunuri de patrimoniu inestimabil, locuri seculare de 
rugăciune pe care până şi naziştii lui Hitler le-au respectat. 


Se mai speră că independenţa regiunii Kosovo va aduce liniştea aşteptată de 
atâtea secole. Speranţe sunt şi din faptul că mai toate noile state independente 
din Balcani vor dori să adere la Uniunea Europeană. După cum bine se ştie, o 
condiţie obligatorie pentru a fi admis, este buna înţelegere între minorităţi şi 
populaţia majoritară. 


In încheiere, acum la şase secole de la trecerea părintelui nostru Nicodim 
Sfinţitul la cele veşnice, putem afirma că, datorită noilor mijloace de informare 
de care dispunem astăzi, am mai pus o filă la biografia sa. 


Suntem convinşi că manifestările din 22-24 septembrie 2006 organizate de 
Sfânta Mitropolie a Olteniei vor adăuga şi ele alte file din bogata biografie a 
Sfântului Nicodim de la Tismana şi se va face propunerea ca un grup de 
cercetători să întocmească un memoriu pentru ca Sfânta Mănăstire Tismana să 
fie inclusă în patrimoniul UNESCO. 


(Un articol scris de prof. Nicu Tomoniu, fondator Fundaţia Tismana 
Preşedinte al comisiei învățământ-cultură-culte-turism a Consiliului Local 
Tismana în anii 2004-2008) 

Prof. Nicolae N. Tomoniu - Viaţa cuviosului Nicodim în Serbia - Satele 
Sfântului Nicodim în Serbia 





Regiunea sârbească Branicevo, văzută de peste Dunăre, de la Belobreşca 
Sfântul Nicodim şi întemeierea bisericii româneşti neatârnate 


Biserica ortodoxă Română nu a îndeplinit decât o simplă formalitate la 26 
octombrie 1955, când prea cuviosul părintele nostru Nicodim, primul stareţ al 
mănăstirii “Tismana, a fost canonizat ca „Sfântul Nicodim de la Tismana”. 
Pentru că el a fost considerat dintotdeauna sfânt, chiar şi din timpul vieţii. Toţi 
românii l-au prețuit, deoarece întărirea Bisericii Ortodoxe Române se leagă şi de 
viaţa lui Nicodim, de lucrarea lui sfântă pentru a ridica împreună cu domnitorii 
Basarabi în Țara Românească, o salbă de mânăstiri, puternice centre monahale 
după modelul Sfântului Munte. 


Întemeierea Mitropoliei Ungro-Vlahiei demarează în anul 1359 pe vremea 
lui Nicolae Alexandru - Vodă (1352-1364), când acesta dă asigurare scrisă 
Bizanțului că biserica Ţării Româneşti va fi supusă patriarhiei. Sosirea lui 
Nicodim în Țara Românească amplifică însă demersurile pentruuo 
biserică românească neatârnată. Cu „kir Nicodim” prim sfătuitor al voievozilor 
Țării Româneşti, procesul se încheie în timpul lui Mircea cel Bătrân (1386- 
1418), acesta devenind pentru totdeauna în istorie, marele nostru întemeietor al 
bisericii naționale neatârnate, total independentă, un nou titlu de glorie, pe lângă 
cele cunoscute ale marelui domn. 


Alături de Mircea cel Bătrân istoria reţine aşadar, şi pe cuviosul nostru 
Nicodim, arhimandritul Lavrei Mănăstirii Tismana: „Apariţia acestei mari figuri 
de sfânt, care însoţeşte pe Mircea în călătoriile sale şi chiar la întâlnirea sa cu 
craiul Sigismund al Ungariei, dând sfat şi nădejde poporului primejduit de 
duşmani, luminând cu învăţătură şi cu îndemn la muncă ţara întreagă, este unică 

în istoria noastră, o icoană de Ev Mediu, care ridică epoca lui Mircea la 
proporții de legendă.”, spune P.P. Panaitescu. 


Nicodim era o mare personalitate în Balcani, cu timpul el căpătând nimb de 
sfințenie. Umblând printre oamenii vremii, ei 1 se închinau ca unui sfânt. „În 
hrisoavele lui Mircea cei ce cutezau să calce privilegiile mănăstirii Tismana 
erau ameninţaţi, pe lângă „blestemul Prea Curatei Născătoare de Dumnezeu, al 
sfinților şi al părinților purtători de Dumnezeu" şi cu „blestemul lui Nicodim", 
care în viaţă fiind era deci pus la rând cu părinţii bisericii din lumea cealaltă” . 


Copilăria lui Nicodim în Serbia 


Nicodim s-a născut în sudul Serbiei, la câţiva kilometri sud de Mănăstirea 
Decani, în micuța localitate Prilep. „Sfântul acesta, prea cuviosul Părintele 
nostru Nicodim sânţitul, Archimandritul, începătorul acestei sânte Mânăstiri 
Tismeana, fostau, dupre cum zic, de neam slovian; adecă din neamul slavenesc 
al Serviei, născut din părinți bine credincioşi şi temători de D-zeu; de neam 
slăvit, rudenie cu Cniazu Lazăr, împăratul Servilor, carele a fost împărat la anii 
de la Christos 1374” 


Se zice că Nicodim s-ar fi născut în 1320 şi atunci ar fi avut doar 7 ani 
când Ştefan Deşanski (1321-1331) începe acolo construcția marii sale 
mănăstiri „„Visoki Decani” şi care se va termina în anul 1335, de către Ştefan 
Duşan. Acesta se căsătorise cu Ruxandra, fiica întemeietorului Ţării Românești, 
Basarab 1 (1310-1352) iar Ştefan Uroş (1355-1371) la rândul lui, fusese şi el 
căsătorit cu Anca, nepoata lui Basarab 1 şi fiica lui Nicolae Alexandru (1352- 
1364), din căsătoria acestuia cu bosniaca Maria. Pe de altă parte, Ştefan Uroş 
(1355-1371) era cumnat cu ţarul bulgar loan Sracimir (1355-1371) deoarece se 
căsătorise cu Ana, sora lui Anca. Şi pentru a încheia şirul, Nicolae Alexandru 
mai a mai avut o fiică, Elisabeta, căsătorită cu palatinul Ungarei, Ladislau de 
Oppeln. 


După cum se vede, pentru familiile domnitoare ale evului mediu, regula de bază 
era înrudirea cu familile de acelaşi rang din ţările vecine. lar în tot acest 
fenomen general de încuscrire, istoria n-a reținut decât că şi Nicodim făcea parte 
din aceste elite. 


Şi făcând el parte din familia domnitoare a despoţilor sârbi, aproape întreaga sa 
copilărie fusese probabil influenţată nu numai de instruirea de care se bucurau, 
pe atunci, doar elitele dar şi de atmosfera creştinească legată de construcția 
acestei mari biserici „Visoki Decani”, de pe valea râului Bistriţa, loc frumos, 
înconjurat de munţi şi păduri, unde se păstrează şi astăzi mormântul marelui 
Ştefan Duşan. 

Valea Bistriţei şi Mânăstirea Decani 
In fotografia din Stânga, în plan îndepărtat, satele Cruşevaţ, Rznic şi Prilep. 


Marea biserică purta hramul Înălţării Domnului, „Jar sântul Botezat 
fiind dupre obiceiul creştinesc, şi crescut întru buna pedepsire, şi temere de 
D-deu şi a iubirei în tânără vrâstă a prunciei sale, dat a fost de păriniţii lui la 
învăţătura cărţei. Şi isteţ fiind la minte, sântul în scurtă vreme a învăţat toată 
dumnezeeasca Scriptură, care duce întru mântuire, şi gramatica cea 
slovenească, foarte bine şi desăvârşit. ” 


Deşi ar fi putut avea o viaţă fără griji, Nicodim nu râvnea deloc la o astfel de 
viaţă, dorind să urmeze altă cale decât cea plină de huzur. Avea 15 ani când 
vizita monahilor sârbi de la Muntele Athos, la inaugurarea Mănăstirii Decani 
(1335), îl hotări să-şi aleagă ireversibil destinul. Trăind într-o atmosferă de 
rugăciune şi evlavie, prezenţa lor trebuie că să-i fi stârnit tânărului Nicodim un 
foarte mare interes: ” Și înştiințâidu-se de toate de la dânşii, a plâns cu lacrâmi 
înaintea lor, după aceia a zis cătră dinşii : Văz părinţilor, că D-zeu cunoscându 
adâncurile inimii mele şi scopusul sufletului meu, v'a trimis pre Sânţia Vostră 
aicea la noi păcătoşii, ca să mă povăţuiţi pre mine păcătosul la calea cea D- 
zeească a mântuirei. Căci mult mi s'au veselit sufletul meu de vederea feţei 
voastre cei cu kip îngeresc şi de D-zeeşcile voastre cuvinte, şi mai mult nu pot 
să mai rămâi întru această lume înșelătoare, nici să mai văz slavele şi 
nălucirile ei cele mincinose. Deci rogu-vă pre voi, Părinţi sânţi, să mă învăţaţi 
cum Să fug de deşertăciunea lumei aceştia, ca să me învrednicesc şi eu aceştii 
vieți, care vețuiți Sânţia Voastră. Pentru că părinţii mei acum cugetă, de a mă 
da în cele politicesci şi-a mă înălța întru cinste si boerii mari înpărăteşti, pre 
care acestea toate din pruncie până acum le-a urit sufletul meu, că nici să le 
auz nici să le văz. Și pentru acesta am hotărât, cu un ceas mai nainte să fug şi 
să mă duc la sf. Munte şi acum cer sfat de la voi.” 


Personalitate de frunte a Muntelui Athos 

Aşadar, părăsind casa părintească, Nicodim îşi desăvârşeşte educaţia monastică 
şi literară la Muntele Athos. Pe lângă râvna deosebită, pesemne că şi educația 
aleasă primită în copilărie l-a propulsat rapid în vârful ierarhiilor de la Sfântul 
Munte. În 1338 primeşte numele Nicodim, în 1341 a fost hirotonit ierodiacon 
iar după doi ani preot ieromonah. Mijlocul veacului al XIV-lea îl găseşte în 
plină forță de muncă, o personalitate în plină devenire aşa cum e cunoscut şi din 
viaţa lui Isaia (latineşte) şi din aceea a patriarhului sârb Sava II. Viaţa lui Isaia îl 
numeşte „adânc cunoscător al Sfintei Scripturi şi bun orator”. 


lată ce scrie despre viaţa lui la Athos Prof. Dr. Mircea Păcurariu: „S-a oprit la 
mănăstirea Hilandar, unde egumenul l-a primit ca “frate”. Noul ucenic al 
Athosului învaţă aici temeinic limbile greacă şi slavonă, dar culege şi multe 
învățături din scrierile Sfinţilor Părinţi şi ale scriitorilor bisericeşti. Credinţa 
lui jertfelnică, dragostea lui faţă de toţi, râvna spre cele bune şi folositoare, 
smerenia, posturile şi rugăciunea neîncetată, l-au făcut cunoscut tuturor, încât 
la vremea cuvenită, după trei ani de ucenicie, a primit îngerescul chip al 
călugăriei, primind numele Nicodim. A fost hirotonit ierodiacon, iar la scurt 
timp preot ieromonah. Preţuit de toţi, după trecerea la cele veşnice a 
egumenului, soborul mânăstirii l-a ales în fruntea obştii călugăreşti de la 
Hilandar. S-a dovedit şi în această slujire un neintrecut gospodar şi bun 
îndrumător al călugărilor, ostenind zi şi noapte alături de ei, în posturi şi 
rugăciuni, în copierea de manuscrise şi alte îndeletniciri potrivite cinului 
călugăresc.” 


Dar Nicodim n-a fost numai un neîntrecut gospodar şi bun îndrumător al 
călugărilor. In veacul al XIV-lea a apărut în Biserica Ortodoxă — îndeosebi la 
Muntele Athos, o mişcare de renaştere teologică-spirituală, numită isihasm (de 
la cuvântul grecesc isihia = linişte). Cei mai de seamă reprezentanţi ai acestei 
mişcări au fost trei arhiepiscopi ai Tesalonicului, Grigorie Palama, Nicolae 
Cabasila şi Simeon. Această mişcare prinde rapid adepţi printre care Grigorie 
Sinaitul dar şi Nicodim căruia 1 se părea foarte nimerită retragerea totală a 
călugărului de lume. Prin isihie, călugărul trecea voit la meditaţie în tăcere şi 
rostirea neîncetată a “rugăciunii lui lisus” sau “a inimii”: “Doamne lisuse 
Hristoase, Fiul lui Dumnezeu, miluieşte-mă pe mine păcătosul”. 


De la Muntele Athos, spiritualitatea isihastă s-a răspândit în mânăstirile din 
Bulgaria, Serbia şi Rusia dar şi în Ţara Românească prin Sfântul Nicodim de la 
Tismana, reprezentant de frunte al isihismului pe pământul românesc. 


Ştefan Ieromonahul bănuieşte că tocmai din cauza acestei aplecări spre isihic, 
Nicodim nu a acceptat conducerea Bisericii Ortodoxe Sârbe, la propunerea 
Cneazului Lazăr: „Dar sântul cunoscând cu duchul, ca într'alt-fel nu pote scăpa 
de acesta, adică de punerea în scaunul Archiepiscopiei Serbiei, cât şi de 

îucepătoria  Ecsarchiei  sântului Munte,  socotindu-le acestea cu totul 
înprotivitoare scopusului mântuirei sufletului său, şi nespuindu nici ucenicului 
Său, au eşit noaptea pre ascuns singur de la conacul său, ce era aproape de 
curţile Imperateşci, neştiind niminea, unde s'a dus şi ce s'a făcut. Apoi a început 
a pustnici prin pustietăţi, prin multe şi bogate locuri pusniceşci, prin 
țara Serbiei, până ce a venit la locul ce se numeşce Șaina, carele este 
aproape de riul Dunărei, în ţinutul Cladovei. Și văzând sântul 
locul, frumos şi lesnicios pentru pustnicie, s'a sălăşluit aci” 


„Șaina” sau Craina, azi denumirea nu mai există, dar numele e amintit de apa 
Caşaina, care se varsă în Dunăre împotriva Vârciorovei. În aceste părţi ale 
Crainei tradiţia spune că două biserici au fost clădite de Nicodim, una la Vratna, 
alta la Mănăstiriţa . O descriere a celei din urmă făcută de un istoric sârb arată 
că biserica e şi azi în picioare, de piatră, acoperită cu olane. 


Legenda locală spune că a fost clădită de Nicodim şi de „Radul Beg", al cărui 
nume se citea cândva pe porțile altarului. Poporul spune că aci s-a refugiat 
Milena, fiica lui Lazăr cneazul, fugind în faţa turcilor după lupta nenorocită de 
la Kosovo. 

Arborele genealogic al lui Nicodim 


Nicodim înălțător de biserici în Serbia şi în Țara Românească 


În vremea lui Vladislav Vodă (1364-1377), fiind fratele acestuia Radu, mare 
Ban al Severinului iar Nicodim aflându-se dincolo de Dunăre în regiunea 

Cladovei, între cei doi se înfiripă o bună prietenie liantul comun fiind ridicarea 
bisericii Mănăstirița şi legăturile de rudenie a amândoura cu țarii bulgari. 
Regiunea Craina de la sud de Dunăre, se afla pe atunci sub stăpânirea ţarului 
bulgar de la Vidin, Straţimir (1355-1371), ruda lor. 


Radu şi Vladislav, ar fi vrut ca şi în Ţara Românească viaţa monahală să fie 
organizată prin construirea unor puternice centre mănăstireşti. Pentru acest 
lucru, Nicodim ar fi fost omul cel mai potrivit, la cei peste 30 de ani de 
experienţă ai săi de la tunderea la monahism şi deplină recunoaştere şi cinstire 
în toate Patriarhiile din Balcani. 


Tocmai de aceea, pe la 1369, Nicodim este chemat în Țara Românească şi 
întemeiază cu ceata lui de fraţi călugări, mănăstirea de piatră de la Vodița, la 
Dunăre, lângă Porţile de Fier. Era o biserică frumoasă, cu plan sârbesc, 
asemănătoare cu cea de la Cruşevaţ a cneazului Lazăr. Bucurându-se să vadă 
această operă evlavioasă pe pământ românesc, Vladislav Vodă îi dărui sate şi 
mertic de hrană din casa domnească. 


Dar din păcate, în 1375, Nicodim se întoarce iar în Serbia şi e însărcinat să ia 
parte la misiunea trimisă de cneazul Lazăr la Bizanţ pentru împăcarea bisericii 
sârbeşti cu patriarhia. Mânăstirea Vodița se afla însă lângă Vârciorova, deci pe 
teritoriul Banatului Severinului, cedat de unguri lui Vladislav Vodă. Astfel că, 
în scurt timp, el este pierdut din nou împreună cu Severinul, de către domnii 
munteni, după numai câțiva ani. La întoarcerea lui Nicodim din Serbia, el găsi 
pe fraţii lui călugări sub stăpânirea regatului catolic. Dar Nicodim nu vru să-şi 
lase fraţii sub regatul maghiar şi hotărând să-şi găsească loc nou de mănăstire, 
în anul 1378, întemeiază mânăstirea cea nouă de la Tismana. La data aceea nu 
mai domnea Vladislav, ci Radu (1377-1383), tatăl lui Mircea, hrisoavele 
Tismanei atestând că Radu e cel dintâi care a dăruit această mănăstire. 


„Se zice că în acel loc, unde s-a clădit Tismana, erau mari pustietăţi între 
păduri şi stânci şi sfântul a fost călăuzit de un vis spre acele locuri. În peştera 
de acolo era un balaur, zice legenda, care a fost ucis când sfântul i-a înfățișat 
crucea cea de plumb ce o ţinea la dânsul. Și astfel înaintea peşterii celei mari, 
din care izvorăşte apa, s-a făcut întâi o biserică din lemn de tisă, dintr-un tis 
mare, din rădăcinile căruia s-a făcut altarul. ” 


Astfel începe enumerarea legendelor, legate de venirea lui Nicodim la Tismana, 
istoricul P. P. Panaitescu dar noi recomandăm cu căldură lucrarea leromo- 
nahului Ştefan, care a fost şi va rămâne un povestitor de neegalat în detalierea 
minunilor pe care Nicodim le-a săvârşit înainte şi în timpul vieţuirii sale la 
Tismana. 

Misiunea lui Nicodim la Bizanţ 


Despre misiunea lui Nicodim la Bizanţ, în vederea ridicării anatemei asupra 
bisericii sârbeşti există mai multe variante, atât din surse româneşti cât şi din 
surse sârbești. 


Să vedem mai întâi varianta istoricului român P. P. Panaitescu dar folosind 
surse sârbeşti: În fruntea misiunii se afla stareţul Isaia, iar ca membri, Teofan 
fost protos la Sfântul Munte cu doi ucenici, Silvestru şi Nifon, şi la urmă e 
pomenit „şi cu aceştia şi Nicodim ca tălmaci de cuvinte" . Nicodim avea deci un 
rol secundar în această misiune, fusese luat ca un cunoscător al limbii greceşti. 
Misiunea călători întâi la Athos şi de acolo cu corabia la Bizanţ, unde fu 
primită de împăratul loan V Paleolog, de fiul său Manuel şi de patriarhul 
Filotei. Ea avu succes deplin şi blestemul aruncat asupra bisericii sârbeşti a 
fost ridicat. 


Să extragem şi câteva fragmente din varianta lui Ştefan Ieromonahul: „Apoi nu 
după multă vreme a egumeniei sale s-a pus împărat Serviei Cneaz Lazăr 
rudenia sa, (după feciorul silnic Ștefan) la anii, ce sau zis mai Sus. Și şciind 
numitul Cneaz Lazăr, că împărăţia şi toată ţara Serbiei este sub anatema 
Patriarchiei şi a tot soborul Bisericei cei mari a Ţarigradului, pentru o mare 
sâlnicie, ce a fost făcut silnic Ştefan, împăratul Serbiei...” ... „a mers la sântul 
Munte, căutând mai întăi pre rudenia sa, adecă pre sântul” ... „a făcut scrisori 
de rugăciune, întăi cătră împăratul, cătră Patriarchul şi cătră tot soborul 
Bisericei cei mari de acolo din partea sa. Şi alegând trei părinţi mai iscusiți şi 
mai învăţaţi în sântele Scripturi d'ai sântul Munte, adică, întăii pe sântul, ca pre 
cel ce era învăţat desăvârşit întru amândouă sântele Scripturi şi limbi în cea 
slovenească a Serbiei patriei sale, şi în cea elinească (grecească): lar mai 
vârtos ca pre o rudenie a numitului Cneaz Lazăr, şi doi din Părinţi anume : 
Isaia şi Partenie şi pe trei serbi din boerii numitului Cniaz.” 


După cum lezne se observă, în varianta românească a lui Ştefan Ieromonahul, 
rolul principal îl are „sântul” Nicodim, şi ca bun tălmaci, dar şi în calitate de 
rudenie a cneazului, lucru care-i foloseşte nu numai la ridicarea anatemei dar şi 
la alte beneficii personale: „Iară pre sântul, eticii, că înțelegând Prea Sfânţitul 
Patriarch, că este rudenie cu numitul Cneaz la cinstit de l'a făcut 
Archimandritu, hărăzându-i şi o cârjă a sa, ce'o purta, şi trei părticele de sânte 
moaşte ca o părticică din sântele moaşte ale Sântului loan Gură de Aur, şi alta 
dintrale sântului Ienatie, purtătorul de D-zeu, şi a treia dintr'ale sântului 
Mucenic Theofil...” 


Şi istoricul sârb Ilarion Ruvaraţ este de părere că Nicodim ar fi fost inclus în 
misiune, având mai de mult timp o înţelegere cu Patriarhul Filotei şi sinodul 

său, pentru ca să le fie interpret: „Bătrânul atonit Isaia călători pe la sfârşitul 
anului 1374 sau la începutul anului 1375 la Constantinopol, după însărcinarea 
prințului Serbiei Lazăr şi a patriarhului sârbesc Sava IV, pentru a restabili 
unitatea între ierarhia sârbească şi partiarhul ecumenic. Spre acest scop, el luă 
cu el afară de alţii şi pe ieromonahul Nicodim cu sine, care avea în tratativele 
de altădată cu patriarhul Philoteu şi sinodul său, să-i servească de interpret.” 


Pare sigur că sârbii deţin date exacte, mai ales în privinţa datei, pentru că într- 
adevăr la 1375, patriahul Filotei a ridicat anatema şi a recunoscut patriarhia 
sârbă. Dar Ştefan Ieromonahul mai consideră şi că misiunea a avut loc pe când 
Nicodim era la Athos, lucru care nu se putea întâmpla decât înainte de 1360. De 
unde să provină confuzia? În tradiţia monastică a Tismanei, se ştie că Ştefan 
Duşan, ţarul sârbesc a venit la Sfântul Munte şi a rugat, dar nu pe Nicodim ci pe 
Grigorie Palama, să meargă în Serbia şi să-i fie sol în Constantinopol şi 
mijlocitor la curtea bizantină, după care îl va face arhiepiscop. Palama a refuzat 
însă să meargă în Serbia. Privitor la tratativele de la Athos, Ştefan 
Ieromonahul ştia deci ceva vag, iar ce ştia precis, era că doar Cneazul Lazăr 
reuşise să ridice anatema, în misiune fiind şi Nicodim. 


Un interes aparte îl au relatările istoricilor sârbi atunci când, vorbind de 
misiunea de la Constantinopole, afirmă că Nicodim „Era un bărbat literat, 
orator şi cu viaţa sfântă şi-i de mare merit că el în Ungro-Vlahia a întemeiat 
două mari mănăstiri, Tismana şi Vodița, cu mare râvnă şi cu multă osteneală, 
susținut cu sfatul şi fapta de onorabilul părinte Isaia, că a adunat mulți fraţi 
călugări împrejurul său, fiind un conducător ce strălucea ca un luceafăr de 
dimineaţă de virtuțile duhovniceşti.” 


Aceste relatări din surse sârbeşti afirmă un lucru interesant: în 1375, cu trei ani 
înainte de sfinţirea din anul 1378, Mănăstirea Tismana fusese întemeiată. 


Dar de unde provenea anatema asupra bisericii sârbe? In anul 1346, cu învoirea 
patriarhului de Târnova şi a celui din Ohrida, într-o adunare la Skoplie, Ştefan 
Duşan proclamase pe mitropolitul sârbesc, Ioanichie al II-lea ca patriarh 
sârbesc, a cărui autoritate sârbească se întindea peste toate ţările cucerite de el. 
Deşi Calist patriarhul Constantinopolului protestase, sârbii nu ţinură seama de 
el. Calist aruncă atunci anatema asupra bisericii, patriarhului, ţarului şi 
poporului sârb. In toamna anului următor, Ştefan Duşan întreprinde la Sfântul 
Munte prima tentativă (eşuată) de formare a unei solii pentru împăcarea cu 
Bizanțul. Ea eşuează şi ridicarea anatemei va fi împlinită abia în anul 1375 de 
cneazul Lazăr cu ajutorul lui Nicodim. 


Satele donate lui Nicodim în Serbia 

Nicodim se întoarse la Tismana pe vremea lui Radu (1377-1383), deci după 
1377, păstrând legăturile şi cu ţinuturile din sudul Dunării. Cneazul Lazăr nu 
uitase slujbele sfântului Nicodim şi faima faptelor săvârşite de el în Țara 
Românească ajunseseră şi la urechile lui. De aceea, el dădu stareţului Nicodim 
şi călugărilor lui un hrisov de danie, în care, pe lângă ajutorul dat pentru 
clădirea locaşurilor de închinare în Ţara Românească, îi dăruieşte şi zece sate în 
Serbia. 


Toi De-a) TI ete 
Nicodim în Serbia Ă 
Dăruite de despotul Ştefan 


B 





„Rakova Bara 

ÎN. Tomoniu] 





Hrisovul lui Lazăr s-a pierdut, dar la 1406, în vremea lui Mircea, fiul său, Ştefan 
Lazarevici (1389-1402 prinţ, 1402-1427 despot), confirmă dania tatălui său: 
„Am aflat şi mănăstirile în Țara Românească, care au fost zidite cu ajutorul 
fericitului meu părinte, locaşul Prea Curatei Născătoare de Dumnezeu de la 
Tismana şi al lui Andonie cel Mare la Vodița. Metoaşele ce le-au avut în ţara 
împărăției mele... sunt acestea: Tri Brodi, Hanovţi, Drajevţi, Cruşeviţa cu 
Duhovţi, Isvorţi, Barici, Bichini, Ponicva, Poporate" . Din aceste zece sate mai 
sunt cunoscute azi cinci, celelalte au fost pustiite sau şi-au schimbat numele. 
Cele cinci sate: Tri Brodi, Crusevita, Ponicva, Bichini şi Barici se aflau în 
Serbia aproape de Dunăre, la apus de Craina, adică de vechea graniţă cu statul 
bulgar de la Vidin şi anume între cetatea Golubaţ şi râul Pek, afluent al Dunării. 
Această regiune purta numele de Branicevo, regiune bogată cu mine, a cărei 
capitală era cetatea Golubaţului. 


k*hkkhkkhkhkhkkhkhkhkhkkhkhkhkhkhkhkikihkikyikyk 


Sp Xp e Xe e Xe e XP De Xe De e e e E De e e e e e XP e e e e e e E e e XX 












BOSNIA 
HERZEGOVINA 






SARAJEVO 
— 11964 
— 1355 n 
RR (N 1389. 


Nosowo 
»ODG, jcani Polio ee să 
Granitele Serbiei | Sa 
în anii 1196, e 


1335 şi 1389 


Cât se întinsese cnezatul lui Lazăr dacă acesta putea să facă danii lui 
Nicodim? Dacă privim imaginea cu harta Serbiei, cnezatul lui Lazăr nu 
cuprindea decât valea Moravei cu lanţurile de munţi Novo Brdo şi Rudnic. 
Capitala era la Cruşevaţ pe Morava. Dar până în anii 1378-1379, el supune şi 
cnezatul lui Nicola Altomanovici spre apus, la Ipek şi pe al lui Radici 
Brancovici jupânul acestui ţinut, fiul lui Branco Rastislavici care este bătut şi 
învins de cneazul Lazăr. Tot ţinutul Branicevo încape în stăpânirea acestuia. În 
sud, regiunile Priştina, Prizeren, şi Kossova erau ocupate de Vuk Brancovici, 
ginerele lui Lazăr. Atunci Lazăr se întitulează, pentru prima oară, gospodar al 
sârbilor şi Podunaviei. 


El nu face danii numai Tismanei dar şi mănăstirii Zdrelo Branicevska, zisă şi 
Gorniak, lângă vărsarea Plavei. Între satele pomenite în dania cneazului către 
această mănăstire la 1 august 1380, este şi Cruseviţa de pe râul Pek , acelaşi sat 
pe care mai târziu îl dărui Tismanei, probabil în urma unui schimb cu 
mănăstirea Gorniak. Istoricul P. P. Panaitescu trage concluzia că dania lui Lazăr 
pentru popa Nicodim s-a făcut după 1380, dar dacă sfințirea Tismanei avusese 
loc la 1378, e de presupus că Lazăr n-ar fi putut lăsa neobservat evenimentul. 


Mănăstirea Tismana n-avu parte însă prea mult timp de această danie. În anul 
1389, o mare nenorocire se abătu asupra Serbiei ca urmare a pierderii luptei cu 
turcii la Câmpia Mierlei în Kossovo. Mai mult, cneazul Lazăr muri vitejeşte în 
luptă iar satele Tismanei în Serbia „au fost date uitării şi cu totul pustiite", cum 
spune Ştefan Lazarevici în hrisovul său. Acesta fu nevoit să reînnoiască, în 
vremea lui Mircea, dania cea veche către „popa Nicodim” şi îngăduie tuturor, 
„care au fost oameni bisericeşti înainte de pustiire... cine a fugit din ţara 
împărației mele în ţara ungurească sau în cea bulgărească”, să se poată întoarce 
fără grijă. 


Ştefan Lazarevici muri la 1427 iar urmaşul său Gheorghe Brancovici trebuia să 
împlinească înţelegerea cneazului Lazăr cu regele Sigismund a Ungariei. 

Potrivit acesteia, Belgradul şi Golubaţul cu ţinuturile înconjurătoare reveneau 
regelui ungur, lucru care nu fu pe placul lui lremia comandantul Golubaţului. 
Decât să se supună ungurilor, el preferă să deschidă porţile turcilor. Încercarea 
lui Sigismund de a lua cetatea Golubaţ eşuă iar turcii puseră mâna pe tot ţinutul 
Branicevo. 





Cetatea Golubaţ a regiunii Branicevo 


Sigismund, ca un domn adevărat, având şi o dragoste deosebită pentru amintirea 
lui Nicodim, seziză că pierderile sunt şi ale Tismanei, nu numai ale lui. Aşa că, 
la 1428, întăreşte din Bratislava popii Agathon, urmaşul lui Nicodim, toate 
stăpânirile sale: „Şi am aflat adevăr, scrie împăratul, cum că părintele despotului 
Ştefan, cneazul Lazăr, a dat acelor biserici satele din ţara sârbească... satele 
numite: târgul Kiselevo cu vama şi viile şi livezile şi cu tot hotarul şi venitul 
liber, de asemenea şi alte sate, Popovţi şi Mariiani şi Dramni pe Mlava şi 
Clicevaţ pe Dunăre şi aceste sate le-a dat cu vii şi mori şi ogoare şi livezi şi cu 
tot hotarul şi venitul liber”. 


Sigismund, după cum se vede, dă Tismanei numai cinci sate din zece dar 
probabil că erau ceva mai dezvoltate. Normal ca ele că nu mai puteau fi cele 
dăruite de Lazăr, ci cu totul altele, mai la apus, unde Sigismund stăpânea. 
Kiselevo este la vărsarea râului Giurcavicica în Dunăre, Popovţi este aşezat 
puţin mai sus pe acelaşi râu, Clicevaţ este mai la apus pe Dunăre, între 
Giurcavicica şi Mlava, iar Dramni este pe Mlava. Mariiani, azi nu se mai ştie, 
probabil că a fost pustiit mai târziu de turci. 


Astfel rămaseră aceste sate în stăpânirea călugărilor din Ţara Românească până 
la supunerea desăvârşită a Serbiei sub turci la 1459. 


Dar deşi Mănăstirea Tismana îşi pierdu definitiv privilegiile din Serbia, ea 
deveni scurt timp în Țara Românească un adevărat stat în stat. De ea ţineau cinci 

munţi, Vama Vâlcan, bălțile Calafatului şi nenumărate sate de la Severin până la 
Novaci. 

Și totul se datora acestui mare sfânt Nicodim, care fusese o mare figură a 
Orientului ortodox, cunoscând personal pe toţi cnezii şi craii ţărilor vecine. 


Sfântul Nicodim de la Tismana, a fost întemeietorul vieţii mănăstireşti în Ţara 
Românească şi poate, prin ucenicii lui, şi în Moldova. Începutul culturii noastre 
medievale, îşi are originea în mănăstiri. Ele au păstrat aceea atmosferă de 
credinţă ortodoxă fără de care neamul nostru n-ar fi trăit veacuri de-a rândul. 


(Un articol scris de prof. Nicolae N. Tomoniu — Tismana - Apărut în revista 
Portal MALASTRA” din Tg-Jiu) 

Înfiinţarea Mitropoliei româneşti - Şase secole de la întemeierea bisericii 
ortodoxe româneşti neatârnate 





Cronologie 


Anul 1359: Întemeierea Mitropoliei Ungro-Vlahiei. Domnitorul Nicolae 
Alexandru — Vodă (1352-1364), dă asigurare scrisă Bizanțului că biserica Ţării 
Româneşti va fi supusă patriarhiei Bizanțului. Episcopul Iachint de la Vicina pe 
Dunăre se strămută la scaunul domnesc din Argeş. După lachint va urma 
episcop grecul Hariton, fost protos al Muntelui Athos. 

Anul 1364: Soseşte în Țara Românească prea cuviosul părintele nostru 
Nicodim, chemat de rudele sale domnitorul Vlaicu (1364-1377) şi Radu Vodă 
(1377-1383) în aceea vreme, Ban de Severin. 

Anul 1369: Împăratul bizantin loan al V-lea Paleologul aderă la unirea cu 
Roma în speranţa obţinerii unui ajutor în faţa pericolului otoman. 

Anul 1369, 25 noiembrie: Vlaicu Vodă (1364-1377) recunoaşte şi el liberul 
exercițiu al credinţei catolice în Ţara Românească de îndată ce obţine zona 
Severinului. Totuşi, destul de diplomatic, în vederea stopării tendinţelor 
hegemonice ale regatului maghiar, asociază la domnie pe Radu până atunci Ban 
al Severinului. 

Anul 1370: Continuând demersurile pentru a întări autoritatea asupra zonei, 
Vlaicu împarte în două mitropolia Ungro-Vlahiei, înființându-se scaunul 
Severinului. Este numit mitropolit grecul Antim Critopol de către patriarh. 

Anul 1381: Hariton moare, Antim al Severinului îi ia locul la Argeş. La Severin 
este numit mitropolit Atanasie, alt grec. 

Anul 1386: Mircea cel Bătrân îi urmează lui Dan 1 Vodă (1383-1386) la tronul 
Tăriui Româneşti. 

17 iulie 1393: — Imperiul Otoman cucereşte Țaratul de Târnovo şi se 
învecinează acum cu Țara Românească, pe Dunăre. Un context politic 
nefavorabil Bizanțului, tot mai ameninţat de otomani. In speranţa realizării unui 
front antiotoman, în cadrul căruia cele două state româneşti urmau să aibă un rol 
important, se prefigurează un sprijin necondiționat dat mitropoliilor Ortodoxe 
ale Moldovei şi Tării Româneşti 

Anul 1401: Moare grecul Antim. Sub Mircea cel Bătrân având ca duhovnic pe 
„kir popa Nicodim, rugătorul domniei meale” are loc înscăunarea primului 
ierarh român, Teodor, înscris în pomelnicul Mitropoliei Române. Biserica 
Ortodoxă Română devine independentă. 


PE 









Zr A p U Li i ji U e As ȘI 
Mircea cel bătrân (1386-1418) şi Sfântul Nicodim de la Tismana (1320-1406) 
Intemeietorii bisericii ortodoxe româneşti neatârnate 


Biserica sub Mircea cel bătrân 


Lectură-P.P. Panaitescu 
„Mircea cel Bătrân”, Bucureşti, 1944 


LEE) 


Coperta tetraevangheliarului lui Nicodim 


Mitropolia Ungro-Vlahiei 

Mitropolia Ungro-Vlahiei fusese întemeiată la 1359, la rugămintea evlaviosului 
domn Nicolae Alexandru voievod, prin strămutarea episcopului Iachint de la 
Vicina pe Dunăre la scaunul domnesc din Argeş. Patriarhul ecumenic de la 
Bizanţ îngăduise strămutarea şi întemeierea unui scaun nou, numai cu anume 
condiții: biserica Ţării Româneşti va fi supusă patriarhiei (domnul dăduse 
„asigurare cu jurământ şi înscris că va rămâne... toată Ungro-Vlahia sub Marea 
Biserică"). Aceasta înseamnă că numai patriarhul va numi la orice vacanţă a 
scaunului pe noul mitropolit („să se trimită de aci ca păstor şi arhiereu legiuit a 
toată Ţara Românească"). Şi de aceea toţi mitropoliţii urmau să fie greci trimişi 
de la patriarhie, cum au şi fost primii ierarhi ai bisericii muntene: Iachint, Antim 
Critopol, Hariton fost protos al Muntelui Athos şi Atanasie. Toţi semnează în 
greceşte în actele cunoscute de la dânşii. De altfel, hirotonia urma s-o primească 
mitropolitul muntean numai prezentându-se personal la Bizanţ („ei <românii> 
să nu voiască vreodată a primi vreun arhiereu de aiurea, decât numai hirotonia şi 
trimiterea prea sfinţitei Mari Biserici”). Tot între condiţiile puse la întemeierea 
mitropoliei este şi aceea ca mitropolitul de la Argeş „sa facă parte din 
dumnezeescul şi sfântul sinod" (adică al patriarhiei), deci să călătorească regulat 
la Bizanţ. 


Aceste condițiuni, care însemnau o situaţie subalternă a bisericii româneşti faţă 
de patriarhie, au fost întocmai până în domnia lui Mircea. În adevăr, când la 
1370 s-a împărțit în două mitropolia Ungro-Vlahiei, înființându-se scaunul 
Severinului, a fost numit mitropolit Antim Critopol de către patriarh. După 
moartea lui Iachint, în scaunul de la Argeş a fost numit tot de patriarh grecul 
Hariton protosul de la Athos, iar către 1381, murind acesta, Antim de la Severin 
a trecut în locul său, iar Atanasie, un alt grec, e numit la Severin. Pe aceşti doi 
ierarhi greci îi găseşte păstorind Mircea la urcarea lui în scaunul Ţării 
Româneşti. 


În toată această vreme mitropoliţii Ţării Româneşti, câteodată amândoi 
împreună, se înfăţişează regulat la Constantinopol, iau parte la şedinţele 
sinodului patriarhal, ale cărui hotărâri poartă iscăliturile lor şi rămân în capitala 
Imperiului Bizantin luni, ba chiar ani întregi. Astfel, între 1379-1383,12 acte 
sinodale poartă semnătura mitropolitului Antim. La 1389, din februarie până în 
martie, Antim este la Constantinopol, iar în iulie apare acolo, în locul lui, 
Atanasie al Severinului. Dacă la 1392, în ianuarie, ambii mitropoliți ai ţării, 
Antim şi Atanasie, se înfăţişează ca martori în marele hrisov al lui Mircea 
pentru mănăstirea Cozia, Atanasie porneşte iar la Constantinopol, unde şade din 
noiembrie 1396 până în martie 1397 şi apoi iar din 1400 până în 140. Aceşti 
ierarhi greci nici nu erau exclusiv ai Ţării Româneşti, ci împlineau şi anume 
funcţii în Răsărit. Hariton continua sa fie protos la Muntele Athos, iar Antim 
poartă titlul de „locțiitor al Nicomediei" (în Asia Mică). Această situaţie a 
continuat în prima parte a domniei lui Mircea cel Bătrân. Mitropolitul Antim se 

făcuse bătrân şi bolnav; la 1389 se retrasese din scaun şi îmbrăcase schima de 
pustnic, însă peste câtva timp, simțind că-i revin puterile, se instalează din nou 
în scaunul arhipăstoresc al ţării. Acest lucru provocase oarecare turburare, căci 
se călcaseră canoanele patriarhului Fotie, care nu îngăduiau aşa ceva. Totuşi, 
patriarhia primi reînscăunarea lui şi se pare că Antim a mai trăit până la adânci 
bătrâneţe, până la 1401. Aşadar, mitropoliţii noştri porneau adesea pe cale lungă 
cu corabia pe mare până la Bizanţ, stăteau acolo un an, doi şi se întorceau, poate 
mai învăţaţi. 


PTR | : 
e 





„Adormirea Sfântului cuvios Nicodim cel sfinţit de la Tismana” 
Pictură din pridvorul Sfintei Mânăstiri Tismana 


Dar la un moment dat se produce o schimbare radicală în situaţia bisericii 
române: mitropoliţii Ungro-Vlahiei nu se mai duc la Constantinopol să ia parte 
la sinod, nici măcar sa fie hirotonisiţi acolo, ci sunt unşi în ţară. Mai mult decât 
atât: nu mai sunt numiţi de către patriarh, ci de către domn şi de către ceilalti 
ierarhi ai țării şi anume nu dintre greci, ci dintre români. Aceasta este situația 
bisericii române în veacul al XVI-lea până în epoca contemporană. 


Când şi de către cine s-a făcutaceastă mare reformă, care înseamnă 
independenţa scaunului muntean fața de cel patriarhal şi în acelaşi timp 
romanizarea ierarhiei bisericeşti? După 1401, nu mai avem nici o dovadă 
despre prezenţa vreunui ierarh român în sinodul din Bizanţ, dar aceasta nu este 

o dovadă peremptorie că de atunci datează reforma, pentru că actele patriarhiei 
din secolul al XV-lea, de la 1402 înainte, s-au pierdut, iar istoria bisericii 
muntene în acel veac e foarte rău cunoscută. Fără a avea izvoare precise, credem 
totuşi că cel care a făcut această reformă şi a obţinut de la patriarh recunoaşterea 
ei este Mircea cel Bătrân şi iată pe ce temeiuri: 


În iulie 1401 patriarhia recunoaşte aceste drepturi bisericii Moldovei după un 
lung conflict. Iosif e recunoscut ca mitropolit al Sucevei, deşi era moldovean, 
ales de ţară şi hirotonisit în afară de autoritatea patriarhului. E probabil ca 
Mircea să fi obţinut cu acest prilej aceleaşi drepturi pentru biserica lui. 


Tot în acel an patriarhul recunoaşte pentru prima oară mitropolitului Ungro- 
Vlahiei, un nou titlu, acela de „exarh al plaiurilor”, adică al ținuturilor românești 
de peste munţi, poate chiar peste toți românii ortodocşi din Ardeal, care nu 
aveau mitropolie . E posibil ca această înălţare în grad şi acordare de privilegii 
pentru mitropolia munteană, tocmai în anul când se recunoaşte independenţa 
celei de la Suceava, să fi corespuns şi cu recunoaşterea reformei amintite. La 
1401 sau în jurul acestei date a murit bătrânul mitropolit Antim, care păstorea 
de la 1370. EI este ultimul mitropolit grec cunoscut al ţării. După el urmează 
mitropolitul “Teodor, însemnat în pomelnicul mitropoliei. Poate cu ocazia 
stingerii lui Antim s-a făcut alegerea noului ierarh român. 


Mircea, luptător pentru credinţă, stăpânitor cu mare faimă, aliat cu suveranii 
vecini, a avut mai multă vază şi trecere ca să obţie de la patriarh recunoaşterea 
independenţei bisericii române, aşa cum a avut şi Alexandru cel Bun în 
Moldova, decât oricare din palizii lui urmaşi din veacul al XV-lea, cărora ar 
trebui să le atribuim, în caz contrar, această reformă capitală. 


Dacă aceste deducții sunt îndreptățite, atunci putem să numim pe Mircea 
întemeietor al ierarhiei bisericii naţionale şi independente, un nou titlu de glorie, 
pe lângă cele cunoscute ale marelui domn. 

Mânăstiri şi biserici construite de Sfântul Nicodim de la Tismana în Ţara 
Românească 


Nimeni nu şi-a luat până acum, dificila sarcină de a identifica, foarte exact, 
mănăstirile construite de Nicodim în Ţara Românească. A alege din salba de 
peste 20 de mănăstiri şi biserici care-şi arogă onoarea de a fi construite de însuşi 
Nicodim (sau ucenicii lui), pe acelea care sunt cu adevărat construite de către 
acesta, e destul de hazardat. 


Dar cu toate acestea, nu este greu de a separa pe categorii, legendele tradiționale 
legate de construirea de către Nicodim a acestor mănăstiri şi biserici. Unele 
mânăstiri sunt construite pe vechi lăcaşuri de cult, iar bisericile lor Nicodim fie 
le-a reparat sau le-a adăugit, fie că le-a construit din zid dacă ele erau din lemn. 
Altele sunt ctitorii ale voievozilor, construite special de ei, pentru a se îngropa 
acolo. Mai sunt altele care de fapt sunt metoace, adică vechi fundaţii boiereşti 
care au fost ulterior închinate Tismanei: Gura Motrului, Cerneţi, Topolnița, 
Valea cu Apă. 


Un alt grup, mai ales pentru vremurile mai apropiate nouă, provenea din roirea 
călugărilor care, în căutare de locuri pustii, prielnice sihăstriei, părăseau incinta 
mănăstirii şi-şi formau chilii izolate (cele două Cioclovine, Ploştina Drăgo- 
eştilor, schitul Aninoasa). 


In sfârşit, urmează marele grup al bisericilor şi mânăstirilor aflate pe traseul 
urmat de Nicodim în căutarea locului sfânt de la Tismana şi descris de Ştefan 
Ieromonahul. De-a lungul timpului acesta s-a tot lărgit, cuprinzând o salbă de 
lăcaşuri de cult de la Izverna şi Ponoare până la confluenţa râului Tismana cu 
Jiul, ba chiar şi până în Banat. 


Aceste întemeieri de legendă, ținând deci mai mult de tradiţia orală decât de 
realitate, nu sunt altceva decât o probă indubitabilă a puterii şi respectului de 
care s-a bucurat, la început Nicodim şi ucenicii lui, apoi egumenii mănăstirii 
Tismana, mânăstirea însăşi ca vechi locaş de cult creştin. 


In rezumat, nu toate ctitoriile lui Nicodim se confirmă prin cercetările ulterioare 
ŞI nici nu au aceiaşi importanţă.Să le trecem în revistă. 


Vechi lăcaşuri de cult dinaintea venirii lui Nicodim 
în Ţara Românească 


Cele mai vechi biserici din Țara Românească existente până la venirea lui 
Nicodim se presupun a fi tot atâtea ctitorii ale voievozilor dinainte de Basarab 1 

Întemeietorul (1310-1352) şi anume, Câmpulung (1215), Tismana (1230), 
Vodița (1247) şi Cotmeana (1292) 


Astfel, biserica lui Radu Negru (1215-1241) de la Câmpulung, a fost construită 
în 1215 (Ulterior, ea a fost datată la 1291 după o reparaţie provocată de un 
cutremur, când meşterii au rescris greşit litera omega.) 


Tismana a fost şi ea începută, până la 1230, de un voievod anterior 
lui Litovoi sau tot de Radu Negru (1215-1241) dar distrusă la puţin timp de 
regele Ungariei Bela al IV-lea, în vremea cruciadei asupra lui loanAsan al II-lea 
(1218-1241) la îndemnul papei Grigore al IX-lea. 


Vodița a fost construită după 1247 de Litovoi, căruia 1 se confirma prin Diploma 
Ioaniților, Banatul Severinului ca recompensă pentru lupta sa, dusă alături de 
regatul maghiar, contra tătarilor. 


Cotmeana se pare că ar fi ctitoria lui Seneslau (1247-1290) sau a 
lui Tihomir (1290-1310) data construcţiei, 1292, fiind avansată pe baza 


trăsăturilor arhitectonice ale mânăstirii. 


Mânăstirii sau biserici construite de Nicodim 





IS 


Vodița. Ruinele primei mânăstiri construite de Nicodim în Ţara Românească 
Mănăstirea Vodița 


Mănăstire de călugări, reînfiinţată in 1991, la început cu 3 vieţuitori. Are hramul 
"Sfântul Antonie cel Mare" (17 ianuarie) şi se află în satul Vârciorova - 
Municipiul Drobeta Tr. Severin, jud. Mehedinţi, la circa 20 km NV de acest 
oraş. Se ajunge acolo pe drumul modernizat Drobeta Tr. Severin - Orşova (25 
km), 4 km N de apele Dunării. 


Ctitorită de Sfântul Cuvios Nicodim, cu sprijinul material al lui Vlaicu Vodă 
(1364-1377). Construcţia începe în 1369 („ante 1374” spune cercetătorul 

V. Drăguţ, 1976). „Pe temelia unei biserici mai vechi din secolul XIII, atribuită 
lui Litovoi, voievodul din 1247”, este de părere arheologul Virgil Drăghiceanu. 
Concluzie contestată de cercetătorii mai noi (C.C. Giurescu si Dinu C. Giurescu, 
1975). 





Este dărâmată în sec XV, refăcută de Radu cel Mare (cca 1500) şi 
de Cornea Brăiloiu, în 1689. 


Biserica reconstruită în arhitectura chipului originar. 


Zonă turistică importantă, în apropiere aflându-se lacul de acumulare, 
hidrocentrala Porţile de Fier si Defileul Dunării. 


Mânăstirea Tismana 
Mânăstire de călugăriţe, circa 60 vieţuitoare, cu hramul "Adormirea Maicii 
Domnului" (15 august). Se află la 5 km de centrul oraşului Tismana, jud. Gorj, 
la 37 km NV de Târgu Jiu şi la 19 km E de Baia de Aramă. 


Prin tradiţia monastică, este ctitorită din lemn de tisă de Sfântul Cuvios Nicodim 
de la Tismana, sub Vladislav Vodă (1364-1377), apoi din zid între 1375 şi 1378, 

ajutat de voievozii Radu I (1377-1383) şi Dan I (1383-1386), sub care „s-au 
desăvârşit” cele neterminate. 





Sfânta Mănăstire Tismana este cel mai vechi aşezământ monahal din Țara 
Românească — un important monument de reculegere şi închinăciune, de cinstire 
a credinţei noastre ortodoxe. 


Construită tot prin râvna cuviosului Nicodim, sora ei Mănăstirea Vodița, a fost 
distrusă puţin timp după construire, singura citadelă a ortodoxiei noastre cu o 
nepreţuită şi neobosită activitate rămânând, timp de peste şase veacuri, 
Mănăstirea Tismana. 


Deoarece cu Vladislav (Vlaicu) Vodă (1364-1377) începe pomelnicul 
mănăstirii, fratele lui Vlaicu, Radu Vodă asociat la domnie din 1372, fiind al 
doilea în pomelnic, istoricul Al. Ştefulescu susținea că la începutul domniei lui 
Vlaicu Vodă între anii 1364-1366 s-au construit mai întâi biserici din lemn şi s- 
au făcut danii prin hrisov şi mai târziu ele s-au construit din zid. 


"Tot ceea ce se făcea danie mănăstirii Vodița s-a dat şi Tismanei - scria 
istoricul - amândouă mănăstirile fiind sub conducerea unuia şi aceluiaşi stareţ, 
Nicodim". 

Biserica din zid a fost sfinţită în 1378. În 1520 voievodul Neagoe Basarab a 
acoperit biserica cu plumb; în 1541 domnitorul Radu Paisie a făcut chenarele şi 
uşile bisericii mari; Matei Basarab a făcut biserică mică a spitalului mănăstiresc 
(1650), clopotniţa şi a dăruit un clopot mare; marele ban al 
Craiovei Cornea Brăiloiu a refăcut chiliile şi casele egumeneşti, de asemenea a 
făcut mari donaţii mănăstirii; Jupâneasa Stanca Glogoveanu a refăcut pictura 
(1733 şi 1766) şi uşile bisericii (1782). Importante danii şi obiecte de cult a 
făcut şi Constantin Brâncoveanu. 


Alte intervenţii au fost făcute între 1844 şi 1849 iar la recenta intervenţie, i s-a 
asigurat înfăţişarea de astăzi, după forma avută în 1855, deosebită de ceea ce a 
fost în vremea lui Matei Basarab. 


Picturile murale cu valoare artistică deosebită, au fost executate 
de Dobromir cel Tânăr din Târgovişte, în 1564, şi împodobesc pronaosul.În 
1732, alte picturi sunt executate de echipa Ranite Grigorie, în naos. 
Fresca afost repictată în 1766 de zugravul Dumitru Diaconu. 


Aici şi-a petrecut, cu mici plecări temporare, ultimii săi 30 de ani de viaţă, 
Cuviosul Nicodim de la Tismana (ţ1406), prăznuit la 26 decembrie, 
reorganizatorul monahismului românesc. 


Locul de rugăciune, priveghere şi odihnă al Cuviosului, a fost în grota aflată pe 
stânca de lângă mănăstire. 


Cuviosul Nicodim a fost solicitat să  mijlocească pentru Serbia 
la Constantinopol, în anul 1375 ridicarea anatemei, datorată conflictului dintre 
aceste două Biserici din anul 1346. Patriarhul Filotei al Constantinopolului la 
apreciat foarte mult pe Sfântul Nicodim, i-a dăruit cârja sa, trei părticele de 
sfinte moaşte şi l-a făcut arhimandrit, Mănăstirea Tismana devenind 
„Mare Lavră” şi prima arhimandrie din ţară. 


La Mănăstirea Tismana, cuviosul Nicodim a întemeiat o vestită şcoală de 
caligrafie cu copişti de cărți bisericeşti în diverse limbi. EI însuşi în anul 1405 a 
caligrafiat şi miniat un Tetravanghel pe pergament pe care l-a ferecat cu coperte 
de argint aurit, măiestrit lucrate, o capodoperă a epocii. Este cea mai veche carte 
datată din Ţara Românească cu cea mai veche ferecătură şi se află la Muzeul 
Naţional de Istorie din București. 


Mănăstirea Tismana a fost cel mai bogat aşezământ al Ţării Româneşti găzduind 
părticele din moaştele Sfântului loan Gură de Aur, ale Sfântului Ignatie Teo- 
logul şi ale Mucenicului Teofil aduse de la Constantinopol de cuviosul 
Nicodim. 

Pe lângă nenumăratele sate ce le avea în Țara Românească mănăstirii 1-au fost 
dăruite de cnezii sârbi şi 10 sate în Serbia. 


Muzeu cu obiecte de artă, icoane, argintărie, vitralii, bedereniţe din sec. XIV şi 
alte odoare, paraclis din piatră cu o turlă, clădit în vremea lui Matei Basarab, 
două frumoase schituri pe muntele Cioclovina, atelier de covoare şi de icoane pe 
sticlă, toate acestea o îndreptăţesc a fi cel mai important centru mănăstiresc al 
Olteniei. 


Mănăstirea Cozia 





Mănăstirea Cozia, ctitorie a lui Mircea cel bătrân, a fost zidită între anii 1386- 
1388 şi 1393. 


De pe situl mânăstirii se poate afla că Mircea şi-a ales locul de odihnă veşnică, 
în biserica mănăstirii precum şi loc pentru portretul votiv de “mare voievod şi 
domn” pictat în partea dreaptă a naosului. La 20 mai 1388 voievodul Mircea 
scrie: “De aceia, am binevoit domnia mea să ridic din temelie o mânăstire în 
numele sfintei şi de viață începătoarei şi nedespărţite Troiţe, dumne- 
zeire nezidită... la locul numit Nucet pe Olt, adică Cozia...” 

Cel care l-a sfătuit pe Mircea să ridice ctitoria de la Cozia pe locul unde se află 
astăzi, a fost călugărul cărturar Nicodim de la Tismana “sfetnicul lui Mircea 
întru cele dumnezeieşti”. 


“Nicodim sfințitul” a fost duhovnicul lui Mircea încă din tinereţe iar mai târziu, 
când Mircea a ajuns domn, era mâna lui a dreaptă luându-l cu el peste tot. 


De aceea Mănăstirea Cozia a fost târnosită de însuşi Nicodim al cărui chip este 
zugrăvit în partea de sud a pronaosului şi s-a organizat ca mănăstire, sub directa 
supraveghere a lui Nicodim de la Tismana. El numeşte şi pe cel dintâi stareţ 
cunoscut din documente, Ieromonahul Chir Gavriil, fără îndoială un ucenic al 
său. 


Vechile fresce au păstrat chipul lui Mircea cel mare zugrăvit în naos, pe zidul 
din dreapta, în înfăţişarea sa de ctitor, îmbrăcat în costum de mare cavaler 
medieval apusean, alături de fiul său Mihail. În hrisovul dat de Mircea cel 
Bătrân Mănăstirii Cozia în anul 1406, se pot vedea titulatura voievodului român 
şi graniţele stăpânite de el: “Eu cel în Hristos Dumnezeu, bine credinciosul şi 
bine cinstitorul şi de Hristos iubitorul şi singur stăpânitorul, lo Mircea, mare 
voievod şi domn, din mila lui Dumnezeu şi cu darul lui Dumnezeu, stăpânind şi 
domnind peste toată ţara Ungrovlahiei şi a părților de peste munţi, încă şi către 
părțile tătăreşti şi Herţeg al Almașului şi Făgăraşului şi domn al Banatului Seve- 
rinului şi pe amândouă părţile, pe toată Podunavia, încă şi până la Marea cea 
Mare şi stăpânitor al cetăţii Dîrstorului...”. 


Mănăstirea, cu hramul Sfânta Treime, se află în comuna Cozia, 23 km 
de Râmnicu Vâlcea şi 5 km de Călimăneşti. 


Biserica sinteză arhitecturală sud-est europeană din veacul al XIV-lea, a fost 
sfințită în 1388, pictată între 1390-1391, modificată, ca şi Tismana, 
sub Neagoe Basarab (1517). 


Şerban Cantacuzino, mare ban, aduce alte îmbunătăţiri. Sub Constantin Brân- 
coveanu (1706-1707), se execută picturile din naos şi pridvor (1708). Bolniţa cu 
hramul Sfinţii Apostoli este ctitorită de Radu Paisie (1542-1543), cu fresce 
interioare executate de David şi Rodoslai. Paraclisul sudic cu  hra- 
mul Adormirea Maicii Domnului, este ctitorit în 1584 de Amfilihie, egu- 
menul Coziei, paraclisul nordic, cu hramul Duminica Tuturor Sfinţilor, este zidit 
în 1710 de arhimandritul loan de la Hurez. 


Muzeu cu valoroase seturi de odăjdii din secolele XVI-XIX, vechi manuscrise, 
tipărituri, broderii, obiecte de cult, mormântul lui Mircea cel Bătrân (1418) şi al 
monahiei Teofana (1605), mama lui Mihai Viteazul, Cerdacul lui Mircea la 

Cozia, fântâna lui Neagoe (sec. XVI), Cozia Veche lkm N, ctitorită de Radu, 
tatăl lui Radu cel Mare, la sfârşitul sec XIV - începutul sec. XV sunt 
principalele repere de atracţie ale mănăstirii. 


Mănăstirea Prislop 





Astăzi Mănăstirea Prislop este o mănăstire de călugăriţe, cu 28 de vieţuitoare. 
Are hramul "Sfântul Evanghelist loan" (26 septembrie), sărbătorit cu pelerinaj 
pe 14 septembrie. Ea se află în satul Silvaşu de Sus, localitate componentă a 
oraşului Haţeg, 14 km NV de Haţeg şi 19 km S de Hunedoara. 


Ctitorie atribuită de tradiţie cuviosului Nicodim de la Tismana (conform 
cercetătorului V. Drăguţ, 1976) sau ucenicilor lui, cu sprijinul material dat de 
Mircea cel bătrân şi de românii din Țara Hațegului. 


Cercetând biografia Sfântului Nicodim de la Tismana, este de presupus însă, că 
lăcaşul de cult exista înainte ca Nicodim să se ascundă la Prislop. Se ştie că ela 
scris tetraevangheliarul său slavon aici şi pe ultima filă şi-a notat: "Acea- 
stă sfântă evanghelie a scris-o popa Nicodim în Țara Ungurească în al 6-lea an 
al acestei persecuții, (şesto togova gonenia) iar socotit de la începutul lumii 
6913 (1404-1405). 


Nu e vorba însă de o "gonire" a lui Nicodim din Ungrovlahia. Mircea cel Bătrân 
pierduse alături de Sigismund bătălia de la Nicolole iar aceasta a permis 
năvălirea turcilor în Serbia la 1398/99 iar până la 1404/1405 când Nicodim 
revine la Tismana, sunt exact şase ani! Se ştie că după pierderea luptei de la 
Câmpia Mierlei (1389) Nicodim ascunsese în mănăstirile sale pe Milena fiica 
cneazului Lazăr. Cum turcii porniseră persecuțiile şi erau la Dunăre, Mircea 
consideră că ar fi bine să-l trimită peste munţi. E de înţeles că în afară 

de tetraevangheliar el a organizat acolo şi o viaţă de obşte după modelul de la 
Tismana (inclusiv cu retragerea într-o peşteră din apropiere pentru rugăciune). 
Era cel de-al treilea lăcaş zidit de el pe pământ românesc, primele două fiind 
monastirile Tismana şi Vodița. 





Mânăstirea este zidită într-o poiană din apropierea munţilor Retezat, în care 
izvora un mic fir de apă, care în 1564 se dovedeşte a fi făcătoare de minuni şi o 
vindecă pe Domnița Zamfira, fiica domnitorului valah Moise Vodă Basarab. 
Astfel, o domniţă din Țara Românească devine cel de-al doilea ctitor al 
mânăstirii ardelene. Fa restaurează biserica, reface picturile, dăruie mânăstirii o 
icoană a Maicii Domnului făcătoare de minuni. În 1580, ea se săvârşeşte din 
viaţă. Piatra sa funerară cu stema Ţării Româneşti, aflată aici, nu este scrisă, 
după obiceiul vremurilor, în slavonă, ci în latină, limba din care s-a născut 
graiul românesc. 


Arhitectura are structuri asemănătoare bolniţei de la mânăstirea Cozia. Picturile 
murale interioare în frescă din anul 1759 au fost realizate de meșterii Simion şi 
Nicolae ot Piteşti. Şcoala de cultură bisericească din a doua jumătate a sec. al 
XVI-lea, reşedinţă a Episcopilor de Silvaş în sec. al XVI-lea. 


Într-o peşteră din apropiere se află lăcaşul de nevoinţă şi pustnicie a Cuviosului 
loan de la Prislop, prăznuit pe 13 septembrie. Sfântul loan de la Prislop fusese 
pe la jumătatea secolului al XVI-lea stareţ al acestei mânăstiri şi în memorabilul 
an 1600, îl întâmpinase pe Mihai Viteazu cu ocazia intrării sale triumfale în 
Alba Iulia. loan de la Prislop va deveni apoi, mitropolit al Transilvaniei. 


Mânăstiri sau biserici a căror organizare sau întemeiere este, probabil, legată 
de activitatea Sfântului Nicodim 


Mânăstirea Cotmeana 

Mânăstire cu hramul Buna Vestire, aflată în comuna Cotmeana, judeţul Argeş, 
la 30 km. E de Râmnicu Vâlcea şi 32 km NV de Piteşti, pe drumul modernizat 
Piteşti - Râmnicu Vâlcea. 


Ctitorită pe locul unei construcții mai vechi, de Radu I Voievod în 1385 şi 
terminată în vremea lui Mircea cel bătrân (1386-1418). A fost reînfiinţată în 
1991fiind un monument de sinteză reprezentativ pentru asimilarea şi 
dezvoltarea arhitecturii munteneşti din sec. 14. 


Prima atestare documentară a Mânăstirii Cotmeana datează din 20 mai 1388, 
din timpul lui Mircea cel Bătrân, care printr-un hrisov anunţă existenţa acestui 
sfânt lăcaş odată cu ridicarea Coziei. Se presupune însă că mânăstirea este mult 
mai veche, însuşi termenul Cotmeana provine, pare-se, de la hoardele cumane 
care au trecut prin aceste locuri. Reconstruită de Radu 1 (1377-1383), biserica 
era una dintre ctitoriile de seamă ale voievodului Mircea cel bătrân până la 
ridicarea mânăstirii Cozia. Probabil că obştea a fost organizată aici de ucenicii 
Sfântului Nicodim având în vedere că săpăturile arheologice din jurul bisericii 
au scos la iveală morminte de tip athonit, de o mare sobrietate, călugării fiind 
înmormântați doar cu o cărămidă drept căpătâi. 


Sub faima Coziei, Cotmeana a apus din strălucire, devenind, timp de secole, 
metoc al celebrei mânăstiri de pe valea Oltului. Totuşi, ea a fost restaurată în 
1711 de Constantin Brâncoveanu (1699-1714), iar în timpul ieromonahilor 
Ilarion şi Sofronie de la Cozia se lărgeşte pronaosul şi se adaugă un pridvor cu 
arcade pe latura nordică. 


În patrimoniul mânăstirii se află cel mai vechi clopot din Țara Românească, 
dăruit de jupânul Dragomir în anul 1385. După mai mult de 600 de ani, sunetul 
clopotului este şi astăzi o frumuseţe, dar şi un simbol, o pagină de istorie, 
de rezistenţă împotriva păgânilor de orice fel. 

Mănăstirea Topolnița 





Mănăstire de călugări, cu 8 vieţuitori, cu hramul "Tăierea Capului Sfântului 
loan Botezătorul" (29 august). Se află în comuna Izvorul Barzii, jud. 
Mehedinţi, la 27 km N de Drobeta Tr. Severin, cu ramificaţie din DN Drobeta 
Tr. Severin — Motru. 


Tradiţia o atribuie lui Radu | Voievod dar ea e ctitorită de boierii Craioveşti, în 
sec. XVI. Se mai spune că a fost ridicată pe locul unei biserici din lemn 
întemeiată de Sfântul Cuvios Nicodim. 


Biserica a fost reconstruită între 1645 şi 1646 de marele căpitan Lupu Buliga. 
Biserica are picturi murale în frescă în stil bizantin, la inițiativa fiului său Curia 
vel paharnic, realizate de Gheorghe "grecul" şi Dima"românul" în 1673. Se 
remarcă tabloul "Judecata de Apoi" de pe fațada de vest, rar întâlnit în 


iconografia Ţării Româneşti (V. Drăguţ, 1976). 


Catapeteasma din lemn a fost executată în 1762. Turnul-clopotniţă şi încintă din 
zid datează din sec. XVII. 


Pietrele funerare ale ctitorilor sunt împodobite cu înaltă măiestrie. 

Mânăstirea Gura Motrului 





Mânăstirea Gura Motrului, cu hramul cuvioasa Paraschiva, se află în 
comuna Butoieşti, la 62 km est de Tr. Severin şi la 50 km vest de Craiova, 
aşezată pe malul Motrului, la vărsarea acestuia în Jiu. 


Tradiţia zice că iniţial a fost un schit atribuit Sfântului Nicodim de la Tismana. 
Oficial, s-a construit prin contribuția unui logofăt, al lui Neagoe Basarab, 
Harvat, care a fondat biserica în 1515. 


Actuala mânăstire a fost ctitorită în 1653 de Preda Brâncoveanu şi pictată prin 
dania lui Constantin Brâncoveanu. 


Mânăstirea este înconjurată de un zid cu porţi ferecate, elemente de fortificaţie 
adăugând şi Tudor Vladimirescu în anul 1821. 


Alte refaceri au fost întreprinse în anii 1841-1853, graţie lui Eufrosin Poteca, 
filosoful iluminist exilat aici în 1830. Sfinţind locul prin prezenţa sa, mânăstirea 


a devenit un centru de învăţătură şi spiritualitate emulativă. 


Se păstrează aici o colecție de icoane pe lemn, cărți vechi şi obiecte de cult, 
multe provenind din donaţii ale domnitorilor. 


Mănăstirea Vişina 

Mănăstirea Vişina face parte din mănăstirile şi bisericile aflate de-a lungul 
defileului Jiului. Dintre aceste lăcaşe de cult, Mânăstirea Lainici este liantul 
credincioşilor din Oltenia cu cei din Ardeal şi face parte, jurisdicţional, din 
Arhiepiscopia Craiovei, fiind cea mai mare mânăstire de călugări din această 
eparhie. 


In marea Sa milă faţă de poporul român, Dumnezeu l-a trimis în secolul al XIV- 
lea în Țara Românească pe Sfântul Nicodim cel Sfinţit de la Tismana, pentru a 
da un suflu nou Bisericii, a o reînvia şi a o organiza. 


Cu sprijinul nemijlocit al domnitorilor Țării Româneşti, Vladislav Vodă (1364- 
1377), Radu 1 (1377-1383), Dan 1 (1383-1386) şi Mircea cel Bătrân (1386- 
1418), Sfântul Nicodim a ctitorit o mulțime de mânăstiri de la poalele 
Carpaţilor, ce au constituit adevăraţi piloni de susținere ai Ortodoxiei şi 
românismului în faţa prozelitismului catolic de după Marea Schismă. 

Începând cu cruciadele, în secolul al XIII-lea, invazia de catolicizare a 
Ardealului de către Biserica Catolică se afla în plin avânt. 


Marele apărător al ortodoxiei noastre a fost Sfântul Nicodim de la Tismana, 
duhovnicul voievodului Mircea cel Bătrân amândoi realizând acum şase secole 
un vis de libertate al locuitorilor Ţării Româneşti: Biserica Ortodoxă Română 
neatârnată, independentă de Bizanţ. Este pentru prima dată când nu mai sunt 
numiți de la Constantinopol, mitropoliți greci care conduceau de departe, din 
țara lor, Mitropolia Română. 


Cronica rimată de la Mânăstirea Prislop arată că Sfântul Nicodim s-a aşezat într- 
o peşteră pe Valea Jiului, la Surduc, deci lângă Mânăstirea Lainici şi a ctitorit 
Vişina. Istoricul |. Donat este cel care, în lucrarea „Fundaţiile religioase ale 
Olteniei” a emis ipoteza că Mânăstirea Vişina a fost ctitorită de Nicodim. 


Documentul din 14 decembrie 1514 semnat de Neagoe Basarab aminteşte de 
primul egumen cunoscut al Mânăstirii, Grigorie. 


Reconstrucția Mânăstirii, aşezată pe malul drept al Jiului la intrarea din Gorj în 
defileu, a început după anul 1990, sub strădania stareţului Melchisedec Sup- 
arschi. 


Hramul Mânăstirii este la Sfânta Treime. 


Prof. Nicu Tomoniu, fondator Fundaţia Tismana 
Preşedinte al comisiei pentru învățământ, cultură, culte şi 
turism a Consiliului Local Tismana 

Tismana, 12 august 2006 

Mănăstirea Tismana 


Mănăstirea Tismana, situată la 30 de kilometri vest de oraşul Târgu Jiu şi la 5 
kilometri N de comuna Tismana, acest aşezământ monahal este printre cele mai 
vechi din ţara Românească, având un rol primordial în menţinerea credinţei 
ortodoxe de-a lungul veacurilor. Toponimul cuvântului "Tismana vine de la "loc 
fortificat de ziduri". Însă, numele poate fi luat şi de la arborele "tuia" care 
împădurea pe vremuri aceste locuri. 





Mănăstirea Tismana este "cea mai veche şi mai măreaţă dintre mănăstirile de 
peste Olt" (cum a numit-o Grigore Alexandrescu), "măreț cuib al Basarabilor” 
(cum a socotit-o George Coşbuc), "o lume de închipuiri, de basme" (cum a 
desluşit-o Alexandru Vlahuţă), “fără seamăn nici în această ţară, nici în alta, 
prin frumuseţea locului şi a aşezării, prin mulțimea apelor sale şi întărirea 
naturală pe care o are, ajutată şi de ocrotirea zidurilor sale înconjurătoare" (cum 
a descris-o celebrul călător Paul de Alep - arhidiaconul şi însoțitorul Patriarhului 
Macarie al Antiohiei în călătoria din 1657). 





În stânca din sudul bisericii se află şi peştera Sfântului cuvios Nicodim (26 dec. 
1406), care a dus viaţa de schimnic. Acesta a întemeiat mănăstirea în secolul al 
XIV-lea cu sprijinul material al domnitorilor Basarabi, Radu I (1374-1385) al 

fiilor săi, Dan 1 (1385-1386) şi Mircea cel bătrân (1386-1418), fiind ridicată pe 
locul unui schit din lemn. 


Mănăstirea Tismana - istoricul complexului monahal 


Istoria celei mai vechi mănăstiri din Țara Românească - Tismana - ca şi viaţa 
ctitorului ei Sfântul cuvios Nicodim, au intrat de mult în legendă. La faima de 
care s-a bucurat neîntrerupt mănăstirea a contribuit în mare parte şi farmecul 
aşezării sale. 





Tradiția susţine chiar că frumuseţea împrejurimilor a fost hotărâtoare în alegerea 
locului şi că Sfântul Nicodim a căutat timp îndelungat pe valea "râului cu apă 
vie" stânca Starminei cu cascada sa. Într-adevăr, toate frumuseţile şi bogăţiile 
naturii par să se fi strâns aici: şiruri de culmi cu reliefuri capricioase, râuri 
bogate în păstrăvi, nuceturi şi livezi de castani care aveau să intre pe rând în 
domeniul manăstiresc. Alegerea cuviosului Nicodim a fost determinată, însă, şi 
de rațiuni mai importante. 

In desişul legendelor care învăluie atât întemeierea mănăstirii, cât şi 
personalitatea întemeietorului ei, în datele adesea contradictorii cuprinse în 
primele studii asupra monumentului, cercetătorul poate face cu greu lumină. 





Deşi documente legate de monument s-au păstrat cu prisosinţă, mai cu seamă 
pentru vremurile mai apropiate nouă, Tismana nu are nici pisanie săpată în 
piatră - actul de naştere al bisericilor noastre - nici primul hrisov domnesc de 
înzestrare. Cât despre cuviosul Nicodim, datele legate de activitatea sa înainte şi 
după venirea pe pământ românesc sunt extrem de sărace, iar redactările legendei 
vieţii lui, cu totul târzii. 

Documentele 'Tismanei trebuie considerate nu în mod izolat, ci strâns integrate 
complexului de evenimente care străbat istoria Ţării Româneşti în ultima treime 
a veacului al XIV-lea. Pentru această vreme, însăşi întemeierea unei mănăstiri 
nu este decât reflectarea unuia din aspectele luptei pentru păstrarea 
independenţei naţionale şi pentru stăvilirea penetraţiei catolicismului la sud de 
Carpaţi. 





Ultimele trei decenii ale secolului al XIV-lea reprezintă tocmai momentul în 
care domnul grupează sub conducerea sa acţiunile de rezistenţă ale popoarelor 
ortodoxe din sud-estul Europei împotriva încercărilor de ocupare şi catolicizare 
forţată ale regatului maghiar, încurajat de papalitate. 

În aceste condiţii, orice efort de întărire a vieţii bisericeşti, fie şi sub aspectul ei 
monastic, însemna implicit o măsură de contra ofensivă ortodoxă. Aşa se 
explică sprijinul deosebit pe care Vladislav-Vlaicu l-a acordat călugărului 
greco-sârb Nicodim refugiat din sudul Dunării, de-a lungul întregii lui activităţi 
pe pământul ţării noastre. 





Din cercetări rezultă că viitorul stareţ al Tismanei a trecut în [ara Românească 
din ţinutul Crainei, pe atunci în taratul bulgăresc al Vidinului, unde desfăşurase 
o bogată activitate pe tărâm monastic, în momentul în care acest ţinut cade - 
temporar - sub ocupaţia regatului catoloc maghiar - 1370. O dată cu el a trecut 
Dunărea o mică obşte de 11 călugări. 

Vladislav-Vlaicu primeşte pe cuviosul Nicodim ca pe reprezentantul opoziţiei 
ortodoxe din Balcani, şi, când 1 se solicita, acorda sprijin pentru întemeierea 
unei mănăstiri la nord de Dunăre. Această primă fundaţie, Vodița, a fost bogat 
înzestrată de domn cu sate şi venituri. 





Colaborarea dintre conducătorul statului şi reprezentantul monahismului sud- 
dunărean are o explicație simplă. Aşezarea unei fundaţii ortodoxe la marginea 
vestică a ţării, în acel Banat al Severinului atât de disputat de Ţară Românească 
şi Ungaria, trebuia să joace rolul unui punct de sprijin al religiei de stat printre 
supuşii ortodocşi ai ținutului, reprezentați prin cnezii români din Banat, pe care 
documentele vremii îi semnalează într-o stare de continuă neascultare faţă de 
coroană maghiară. 

Dar numai peste câţiva ani de la aşezarea lor aici, "cinstitul între călugări 
Nicodim" şi obştea sa, sunt siliți să-şi părăsească ctitoria deoarece Banatul de 
Severin şi o dată cu el Vodița cu toate posesiunile ei, sunt pierdute vremelnic de 
Țara Românească în favoarea regatului maghiar, probabil către 1375. 

Pierzând speranţa continuării activităţii pe pământ unguresc şi catolic, rămas 
totodată fără resurse materiale, cuviosul Nicodim trece în Serbia. Peste mai 
puţin de un an revine în Țara Românească şi se adresează din nou domnului - de 
data aceasta Radu I - cerându-i ajutor pentru a întemeia un alt lăcaş monastic pe 
pământul românesc. Sprijinul i-a fost acordat de îndată şi pentru motive uşor de 
intuit: noua mănăstire trebuia să preia rolul care fusese încredinţat Vodiţei. 





Lui Nicodim "i s-a poruncit ca să meargă deci mai înăuntrul ţării aceştia a 
Ungro-Vlahiei, Băniei Severinului”, nu numai pentru a alege un loc frumos, 
potrivit "intru vieţuirea de obşte". Locul aşezării trebuia să fie în acelaşi timp 
mai puţin primejduit ca cel al Vodiţei şi nu prea depărtat de graniţa Banatului, la 
care domnul român nu renunţase de fel la acea dată. 

Radu 1 acordă cuviosului Nicodim o serie de danii ca despăgubire pentru 
posesiunile pierdute pe teritoriul unguresc şi mica obşte, numărând acum numai 
10 călugări, începe să zidească biserica pe apa Tismanei, la locul ales după 


îndelungi căutări, lângă o cascadă. 





Legenda, pe deplin constituită încă din secolul al XVII-lea, susține că primul 
lăcaş ridicat pe stâncă de sub Stârmina a fost construit din lemnul unui tis, o 
specie de conifer cu lemn tare, roşietic, de la care ar proveni şi numele 
mănăstirii. Este însă mai probabil, dată fiind importanţă ce i se acorda, că 
biserica a fost de la început o construcție de zid care trebuie să fi avut mari 
asemănări cu cea a Vodiţei. 





Ridicarea ei se poate plasa între anii 1375 - momentul refugierii obştei 
călugăreşti de la Vodița - şi 1377- 1378 dată sfințirii ei, cunoscută dintr-o notiță 
scrisă pe spatele unui document de la Dan al II-lea. Acesta consemnează două 
date care pot fi luate ca sigure: "S-a sfințit biserica în anul 6886 (1377-1378); a 
murit sfânt părintele nostru Nicodim în anul 6915 (1406)". 





Domnul a înzestrat încă din primele momente fundația cu danii în pământ şi 
venituri care să asigure întreținerea fraţilor conduşi de cuviosul Nicodim. Un 
hrisov de la Radu I însă nu s-a păstrat, fie că donația nu a primit o confirmare în 
scris, fie ca aceasta s-a pierdut. Se cunoaşte însă în ce au constat acele donaţii 
dintr-un hrisov de la 1385 al fiului lui Radu I, Dan. 





Din acelaşi hrisov reiese că "am aflat în ţara domniei mele, la locul numit 

Tismana, o mănăstire nu întru toate părțile ei terminată, pe care sfânt răposatul, 
ip binecredinciosul voievod Radu, părintele domniei mele, a ridicat-o din temelie, id 
dar n-a sfârşit-o din pricina scurtimii vieţii. De aceea a binevoit domnia mea ca, 
precum în domnie, să-i fiu urmaş şi în aceasta, aşadar să înnoiesc pomana 
părintelui meu şi să-i întăresc cu toate darurile şi veniturile, nu numai acestea, 
dar şi câte au fost dăruite mănăstirii în vremea părintelui meu, pe toate să le 
întăresc şi să le împuternicesc." 

Tot prin acest document Tismanei i se întăreşte stăpânirea asupra tuturor 
posesiunilor pe care le-a avut Vodița în ţinutul Severinului recucerit de Dan 1 în 
preajma acelui an. Astfel obştea devenea posesoarea unor întinse domenii şi 
administratoarea ambelor fundaţii (Vodița şi Tismana), iar cuviosul Nicodim, 
stareţ al amândurora. 





Următorul document referitor la Tismana este datat 1387, primul an al domniei 
lui Mircea cel mare. Reconfirmându-i posesiunile şi drepturile, Mircea adaugă 
faptul că lui i-a revenit datoria de a împlini "cele nedesăvârşite”, formulare 
neclară care se referă probabil la terminarea chiliilor sau a altor construcții 
monastice. 

Sub conducerea "părintelui şi rugătorului, popa Nicodim", colaborator preţios a 
trei voievozi, care întrunea calităţi de cunoscător în meşteşugul zidirii, de 
caligraf şi miniaturist, cu cele de organizator de viaţă bisericească, dar şi de bun 
gospodar al averii mănăstireşti, comunitatea de la Tismana se întărea an de an. 


Mănăstirea Tismana - important centru cultural şi religios 


Ca instituţie religioasă, Tismana s-a bucurat încă de la început de o situație 
aparte. Ea reprezenta o samovlastie, adică o comunitate monahală de sine 
stătătoare, nesupusă nici mitropolitului Ungrovlahiei, nici celui de Severin, fiind 
condusă numai de propriul ei sobor, rânduială pe care cuviosul Nicodim a adus- 
o de la Muntele Athos: "după moartea lui chir Nicodim să nu fie volnic a pune 
în locul acela stareţ nici domnul, nici arhiereul, nici alt careva; ci cum va zice 
chir Nicodim şi cum va aşeza, aşa să ţină călugării care sunt acolo şi ei singuri 
să-şi pună stareţ". 





Această rânduială se păstrează până târziu, fiind reamintită în toate hrisoavele 
domneşti. În afară de aceasta, stareţului Tismanei i s-au conferit distincţii 
speciale: Cuviosul Nicodim a primit de la patriarhul Constantinopolului, Filotei, 
rangul de arhimandrit, precum şi dreptul de a face slujbă cu bederniță (mică 
piesă de broderie liturgică cu semnificație specială în ierarhia preoțească). 

Până în secolul al XVI-lea, când aceeaşi distincţie este acordată Episcopiei de la 
Curtea de Argeş, Mănăstirea Tismana este unica arhimandrie din Țara 
Românească. În ceea ce priveşte averea mănăstirii, Tismana era posesoarea, la 
un veac de la întemeiere, a celui mai mare domeniu mănăstiresc din voievodat. 


k*khkkhkkhkhkkhhkhkhkkhhkikhkikhihkhkhkyik 


PE // d 


1 
LL aci 


PT 
















PET e 
7-2 E | FE ge 
st _” — pf " = = 


og z a i —— — Dre 
—— rr E So Ba 
Călugării ei stăpâneau 10 sate pe pământul Ţării Româneşti şi alte 10 sate în 
Serbia (donaţii ale cneazului Lazăr), 40 sălaşe de "atigani", grâul din judeţul 
Jaleşului (Gorjul de azi), veniturile vămilor de la Calafat, Balta Bistreţului şi 
Vâlcan, zeciuiala minelor de aramă de la Bratilovo, iazuri de peşte, monopolul 
păşunatului în munţii Sorbele, Oslea, Boul şi Parângul, precum şi o serie de 
venituri anuale din casa domnească. 

Ca un adevărat stăpân feudal, Nicodim cere sprijinul domniei pentru a-i apăra 
bunurile. Chiar din timpul lui Mircea cel mare anumite sate mănăstireşti sunt 


scutite de dări în schimbul obligaţiei de a "face de strajă" la mănăstire. 





Existenţa bisericii cuviosului Nicodim nu a fost de prea lungă durată. Deşi din 
marele număr de hrisoave de întărire păstrate din secolul al XV-lea (de la Vlad 
Ţepeş, Radu cel frumos, Vlad călugărul) reiese că mănăstirea şi-a continuat 
neîntrerupt activitatea ca instituţie, o cauză nedesluşită până acum a dus la 
ruinarea lăcaşului şi a făcut necesară o refacere totală a lui. 

De altfel, însăşi "Viaţa preacuviosului Nicodim sfințitul” scrisă în mănăstire în 
1839 de Ştefan ieromonahul, consemna tradiţia orală conform căreia "nu este 
aceasta cea din întâi care s-a făcut prin strădania Sfântului Nicodim, de către 
Radu Vodă Negru" (adică Radu 1). În privinţa acestui al doilea ctitor există 
multe discuţii. Pisania pictată în naos, la zugrăvirea noii biserici în 1564, 
aminteşte de un domn tot cu numele Radu. Dar de care Radu poate fi vorba? 

EI este identificat când cu Radu I, întemeietorul primei biserici, când cu Radu 
cel frumos (în "Viaţa prea cuviosului Nicodim sfințitul"” scrisă de Ştefan iero- 


monahul), când cu Radu Paisie (consemnat în inscripţia din 1541 a chenarului 
uşii principale). 





Ştefan ieromonahul reţine însă un preţios element de identificare: acest Radu era 
tatăl lui Mircea ciobanul, pe care-l cunoaştem a nu fi altul decât Radu cel mare. 
Coroborând datele istorice cu argumentele de ordin stilistic, se poate afirma că 
cea de-a doua construcţie de la Tismana datează din vremea domniei lui Radu 
cel mare (1495-1508). Ea reprezenta unul din monumentele de seamă ale 
arhitecturii munteneşti de la începutul secolului al XVI-lea, o biserică de mari 
dimensiuni pentru acele vremi, compusă din altar, naos, pronaos şi exonartex 
deschis, încununată cu trei turle. 





Dar Radu cel mare nu a reuşit probabil să termine construcția. Numai aşa se 
explică cea de-a doua lacună în istoria monumentului - lipsa pisaniei cioplită în 


piatră încastrată după obicei pe faţadă, cum se vede spre exemplu la Mănăstirea 
Dealu, ctitorie a aceluiaşi voievod. Lucrările de construcţie la Mănăstirea 
Tismana au continuat deci şi sub următorii domni. 

Neagoe Basarab "toată biserica o au acoperit cu plumb şi alte lucruri au obârşit”. 
Cum tot el a dăruit Tismanei şi o serie de obiecte necesare cultului, se poate 
presupune că în timpul domniei lui a început să se slujească în noua biserică, 
deşi interiorul nu fusese încă zugrăvit. Pentru a-i da o podoabă provizorie, pe 
tencuiala încă udă fuseseră desenate dungi de culoare roşie. 





În vremea lui Radu Paisie (numit în documente şi Petru Vodă), egumenul Vasile 
aşează frumoasele chenare de piatră ale uşilor (1541). În anul 1564, în timpul 
domniei lui Petru cel Tânăr, vornicul Nedelco Bălăceanu zugrăveşte interiorul 
bisericii. Atunci se aşează şi pisania pictată, importantă atât pentru faptul că este 
cea mai veche atestare privind numele ctitorilor, cât şi pentru faptul că a 
consemnat numele meşterului zugrav "Dobromir ot Târgoviştea”. 

La 1610-1611, o cumplită prădăciune a oştilor principelui Gabriel Bathory a 
adus stricăciuni zidurilor înconjurătoare ale mănăstirii. Înainte de a lua domnia, 
închis între zidurile Tismanei, Matei Basarab a rezistat victorios asediului 
oştilor trimise împotriva lui de Leon-Vodă. 


Cronica spune că "Matei aga şi cu ceilalati s-au închis în Mănăstirea Tismana şi 
trei zile stând împrejurul mănăstirii gonacii, nimic nu le-au putut strica, ci 
noaptea au ieşit şi au trecut din nou Transilvania". 

De îndată ce devine domn, Matei Basarab reface incinta şi clădirile mănăstirești 
(1646-1651). Tot el construieşte paraclisul, aşezat în afara incintei, la marginea 
platoului de răsărit. Câţiva ani după aceste transformări, în 1657, Paul de Alep, 
ucenicul, arhidiaconul şi secretarul Patriarhului Macarie al Antiohiei, vizitând 
aşezările monastice româneşti, face o primă desriere a Tismanei. Însemnările 

sale de călătorie sunt preţioase informaţii despre multe din monumentele acelei 
vremi. 





Descriind intrarea în mănăstire, Paul de Alep spune că a mers "pe o potecă 
îngustă de jur împrejurul clădirii, înainte de a ajunge la prima fereastră cu fier. 
În acest loc este o fântână cu apă ţâşnitoare, şi de deasupra unui turn mare care 
slujeşte de poartă, sunt numeroase creneluri. După ce am trecut prin această 
poartă, am ajuns la o a doua, tot de fier, deasupra căreia este clopotniță”. La 
1698 Cornea Brăiloiu, banul Craiovei, construieşte casele egumeneşti. 


O epocă de primejdii şi pustiiri repetate începe pentru Tismana odată cu 
conflictele dintre turci şi austrieci. In 1716 mănăstirea este jefuită de turcii 
întorşi de la asediul Timişoarei. 

Mai târziu, între 1718 şi 1739 Tismana cade, o dată cu întreaga Oltenie, sub 
ocupaţie austriacă. Echipe de ingineri militari ai armatei imperiale inspectează 
provincia pentru a alege punctele strategice care urmau să fie întărite cu 
fortărețe. Planul şi vederea de ansamblu făcute cu această ocazie de inginerul 
Johann Weiss, reprezintă primul document grafic cunoscut asupra incintei 
Mănăstirii Tismana (1728-1731). 





Mănăstirea a fost silită de împrejurări, mai ales în secolele al XVII-lea şi al 
XVIII-lea, când vechile fortărețe ale Ţării Româneşti fuseseră distruse din 
ordinul Porții, să servească şi drept cetate. Începând cu anul 1605, documentele 
menţionează existența armelor la Tismana. La 1600, 1614, 1784, 1793 sunt 
reînnoite scutirile de dări ale unor sate care aveau în schimb dublă obligație de a 
"păzi plaiul”, adică hotarele dinspre Transilvania şi de a apăra mănăstirea de 
tâlharii care încercau adesea să o prade. 


su 

La începutul secolului al XVIII-lea, vechea zugrăveală a lui Dobromir din 
Târgovişte "se foarte învechise”. Egumenul loan, ajutat de jupâneasa Stanca 
Glogoveanu, care a dat "aorul şi văpseli", reface în întregime pictura bisericii. 
Pisania din 1732 pomeneşte pe zugravii Ranite, Gligorie, Ghiorghie şi Tudor. 


Trei ani mai târziu, alți meşteri printre care Vasile Diaconu, s-au iscălit pe turla 
principală a bisericii. Tot în decursul secolului al XVIII-lea s-au efectuat o serie 
de lucrări mai mărunte, ca aşezarea rozetelor de la absidele laterale, mărirea 
unor ferestre, precum şi dotarea bisericii cu uşi din lemn sculptat, cu tâmplă şi 
diferite obiecte de mobilier. 

În 1766 se execută, într-o a doua campanie, o nouă serie de picturi, probabil cele 
din pronaos şi din exonartexul ulterior dispărut. Ctitoriţă este şi de data aceasta 
Stanca Glogoveanu, iar meşterul zugrav Dimitrie Diaconu. 


Între anii 1787 şi 1792, când au loc noi conflicte între turci şi austrieci, ostaşi 
turci sunt "orânduiţi în mănăstire spre iernatic şi pentru paza despre munţi”. 
Tismana suferă cu acest prilej pagube însemnate: uşile ferecate ale clopotniţei 
sunt luate şi duse la cetatea Vidinului, plumbul de pe acoperiş (4600 de oca) 
este ridicat, tezaurul de obiecte de preţ este ascuns în peşteri. Multe dintre 
acestea s-au pierdut. Călugării au trăit aproape 10 ani risipiţi de groază pe 

muntele Cioclovina. Abia în 1798 egumenul Ştefan Mănăstireanu reuşeşte să 
facă unele reparaţii la zidurile incintei şi să reorganizeze viaţa monahilor. 





Peste două decenii, la începutul mişcării pandurilor, Tudor Vladimirescu 
foloseşte zidurile mănăstirii pentru a "ţine în pază" pe ispravnicii din plăşile 
Olteniei. Mai târziu aici se vor uni două detaşamente de panduri conduse de D. 
Macedonski şi D. Garbea, însumând vreo 3500 de oameni. Dacă la anul 1821 
multe mănăstiri ca Strehaia, Cozia, Bistriţa, Polovragi, au servit ca baze de 
rezistenţă ale răsculaților, Tismana a fost fără îndoială cea mai importantă dintre 
ele. 


La 1 iunie 1971, cu prilejul aniversării unui secol şi jumătate de la revoluţia lui 
Tudor Vladimirescu, aici s-a fixat o placă comemorativă cu următoarea 
inscripție: "Tudor Vladimirescu a organizat la Mănăstirea Tismana o bază de 
pregătire a mişcării revoluţionare din 1821". 

În 1844 începe o epocă de mari transformări pentru vechiul monument, care n- 
au avut însă cel mai fericit rezultat. Pornite din inițiativa domnului Gheorghe 
Bibescu de a restaura cele mai vechi şi însemnate monumente istorice ale ţării, 
aceste lucrări au fost executate de arhitecţi străini şi într-o vreme când în Europa 
noastre. Bibescu năzuia să transforme partea de sud a incintei mănăstirii în palat 
domnesc. 

Arhitectul Schlatter şi meşterii săi au ridicat pe locul vechilor clădiri în stilul 
arhitecturii monastice tradiționale, faţade încărcate cu ornamentica neogotică 
apuseană, în vădit contrast cu lăcaşul din centrul incintei. 

Mănăstirea Tismana - biserica centrală 


Cât despre biserica propriu-zisă, prin dărâmarea în 1855 a exonartexului 
deschis, ciuntind trupul bisericii şi eliminând camerele şi gangul ce sprijinea de 
ambele părți pronaosul şi o parte din naos, Schlatter a provocat o pierdere 
ireparabilă. 

În afară de acesta el a dărâmat contraforturile altarului, a cioplit vechea 
modenatură a fațadelor înlocuind-o cu o tencuială inexpresivă imitând piatra, a 
mărit ferestrele, a deschis altele noi, a modificat aşezarea firidelor de pe abside 
şi a construit o intrare nouă, nepotrivită cu vechiul monument. 

Numai comparând aspectul rezultat cu desenul în peniță executat de Dionisie 
diadoh ieromonahul pe pomelnicul mănăstirii din 1840 şi cu vederea de 
ansamblu a inginerului Weiss, se poate constata cât de schimbată a ieşit 
Tismana în urma acestei campanii. Nici pictura monumentului nu a rămas 
neatinsă. În 1844 un zugrav fără talent, Alecsie din Câmpulung, a repictat în 
ulei registrele inferioare până deasupra ferestrelor. 





Comisia Monumentelor Istorice a efectuat primele cercetări în spiritul 
restaurării ştiinţifice moderne în anul 1934. Ele au avut ca rezultat precizarea 
vechilor forme ale bisericii. 


Lucrările de restaurare au fost reluate abia în 1954. În răstimpul unei decade, 
Direcţia Monumentelor Istorice cu sprijinul Mitropoliei Olteniei, sub 
arhipăstoria mitropolitului Firmilian, a terminat decapările fațadelor şi a dat la 
iveală picturile lui Dobromir din Târgovişte din pronaosul bisericii, procedând 

în acelaşi timp la extragerea şi expunerea muzeală a picturilor stratului suprapus 
din secolul al XVIII-lea. Numai din sinaxar au fost recuperate 304 tablouri. 





În 1970 s-au făcut importante săpături arheologice de sondaj, prilej cu care s-a 
descoperit temelia unui alt locaş de cult de plan trilobat, construit din bolovani 
de râu şi cărămidă romană, anterior construcției cuviosului Nicodim. 


S-au făcut lucrări de restaurare a celor două biserici, a chiliilor, a acoperişului şi 
pardoselilor sub directa supraveghere şi îndrumare a mitropolitului Olteniei Dr. 
Nestor Vornicescu, cercetător istoric şi pasionat descoperitor al trecutului. 

Prin reconstituirea pridvorului bisericii mari în 1983, Mănăstirea Tismana a 
revenit la forma arhitecturală originală, autentic românească. Cu acest prilej s- 
au refăcut acoperişurile turnurilor, au fost îndepărtate elementele decorative 
străine arhitecturii româneşti, s-au consolidat aripile de sud şi vest, s-au 
modernizat condiţiile de găzduire a credincioşilor şi a personalului monahal. 


Mănăstirea Tismana - arhitectură şi podoabe 
Arhitectura mănăstirii Tismana este în stil bizantin, specific secolului al XIV- 


lea, apropiindu-se ca arhitectură de bisericile contemporane din Macedonia şi 
Muntele Athos, reprezentând caracteristici constructive româneşti. 





Actuala biserică a mănăstirii este zidită direct pe stâncă în plan triconic, cu turle 
pe naos, pronaos şi pridvor. Catapeteasma este din stejar (1765-1766), în stil 
post-brâncovenesc, cu ornamente florale suflate în aur. 


Altarul este luminat de o fereastră mare în centrul peretelui dinspre răsărit, de 
alta mai mică pe dreapta aceluiaşi perete şi de încă o fereastră dublă pe fiecare 
parte, prevăzută cu grilaj metalic, şi de câte o fereastră mică pe fiecare perete, 
sub boltă. 

Pronaosul este slab luminat pentru că cele două ferestre sunt aşezate în partea 
superioară a zidurilor. Pridvorul are câte patru ferestre mari pe fiecare perete din 
vest, nord şi sud. Fațadele exterioare nu au pictură, sunt văruite în alb ca şi 
pereţii clădirilor din jur. 


Biserica mare a fost pictată în 1564, de zugravul Dobromir din Târgovişte, 
acţiune subvenţionată de marele vornic Nedelea. Este stil bizantin, în fresca 
aplicată peste prima tencuială cu fresca monocromă. În anul 1732 a fost refăcută 
pictura din altar şi naos. 





În pronaos, fresca din 1564 n-a fost distrusă, ci peste ea a fost aplicată noua 
frescă datată 1766, pictor fiind Dimitrie Diaconul. În anul 1814, primul registru 
din altar şi naos, icoanele şi uşile împărăteşti au fost pictate în ulei peste pictura 
din 1732, de Alexe Zugravul din Câmpulung Muscel. 

Începând cu anul 1955, s-a decapat pictura din pronaos executată în 1766 şi s-a 
încastrat pe pereţii din muzeul mănăstirii şi pe coridoarele chiliilor. Paraclisul, 
care deţine câteva vitralii donate de poetul George Coşbuc, a fost pictat în 1948 
de pictorul Dimitrie Nicolaide. În anul 1994 este pictat pridvorul bisericii de 
pictorul Grigore Popescu din Câmpulung Muscel, în stil bizantin. Aici, pentru 
prima dată sunt pictaţi sfinţii straromânii descoperiţi şi canonizaţi în ultimii ani. 

În anul 1979, prin osârdia soborului de maici şi a maicii stareţe Ierusalima 
Gligor, s-a realizat o raclă din argint, executată de artistul plastic Gheorghe 
Stoica, din Bucureşti. În interiorul ei se găsesc trei părticele din sfintele moaşte 
ale Sfântului Nicodim (degetul), Sfântului Ignatie Teoforul şi Sfântului loan 
Gură de Aur, împreună cu crucea de plumb purtată de Sfântul Nicodim. Pe 
capac sunt prezentaţi în medalioane emailate aceşti sfinţi. în exterior, pe raclă, 
sunt redate scene din viaţă şi minunile Sfântului Nicodim. Racla este aşezată în 
naos pe partea stângă, în faţă. 

În pronaos se află mormintele a doi fondatori: Matei Gloveanu (+1731), în 
dreapta, şi Rositei Brăileanu (+1747), pe stânga. Mormântul Sfântului Nicodim, 
trecut la cele veşnice în 26 decembrie 1406, este în pridvorul bisericii la această 
dată sărbătorindu-se al doilea hram al bisericii. 

O mare parte din obiectele de valoare ale Mănăstirii se găsesc la Muzeul de Artă 
al României, printre care cel mai important este Tetravanghelul Sfântului 
Nicodim. Muzeul mănăstirii are o bogată colecție de picturi murale (pictură din 
1766, provenită din pronaos), icoane vechi pe lemn, obiecte de cult, cărți vechi, 
un orar, bederniţa şi un epitrahil ce a aparținut Sfântului Nicodim. 


Mănăstirea Tismana - localizare şi căi de acces 
Către Mănăstirea Tismana duc drumuri desfătătoare, de neuitat. Unul din aceste 


drumuri porneşte din Drobeta Turnu-Severin, prin poarta Motrului. Din cetatea 
de pe malul Danubiului, pe DN 67 se ajunge la noua aşezare minieră Motru. 

Un drum judeţean face legătura cu localitatea Apa Neagră aflată la o distanţă de 
29 de kilometri, de unde se urmează ramificaţia spre dreapta, până în zona 
Tismanei. Celălalt drum porneşte din Craiova spre Târgu-Jiu şi în continuare pe 
DN 67. La kilometrul 82 se face ramificația spre Tismana şi Baia de Aramă. 


e 
> p d 
Mp se 


TA, RE a 
CD 0 TE aie n dap 


j i 
2 amp 





kkkhkkhkhkhkhkkhkhkhkkhhkhkhkikhkikihkyihkik 


Sp Xp e Xe e Xe e XP De Xe De e e e e De e e e e e N e Xe e e e e E e e e XX 


Mănăstirea Tismana 


Pi 


Mănăstirea Tismana, cunoscută şi ca "Steaua Ortodoxiei”, este una dintre cele 
mai vechi şi cele mai reprezentative mănăstiri ortodoxe din România. 


Cuvântul "Tismana" este de origine traco-dacică şi înseamnă "loc fortificat cu 
ziduri”. Sfântul Nicodim (1310-1406) este cel care a fondat această mănăstire; 
el a decis locul construcţiei, arhitectura, precum şi decoraţiunile specifice care 
au individualizat mai târziu această mănăstire. 


Originar din sudul Dunării, dorinţa Sfântului Nicodim a fost să facă ceva pentru 
Dumnezeu, ceva care va dura şi va fi amintit. Dorinţa de a-şi dedica viaţa lui 
Dumnezeu îl determină să îşi părăsească casa din Prilep, Macedonia, de la 
vârsta de 16 ani. Ajutat de nişte călugări generoşi, el a parcurs drumul spre 
Mănăstirea Hilander de pe Muntele Athos. Aici, Sfântul Nicodim a învăţat 
greacă, slavă şi a devenit inițiat în arhitectură, caligrafie, pictură, argintărie, 
zidărie şi fabricarea barilului. Sfântul Nicodim a venit în Ţara Românească cu 
misiunea de a construi aici o mănăstire. 


După o stăpânire temporară maghiară a Severinului, Sfântul Nicodim şi un grup 
de călugări de la Mănăstirea Vodița au venit la Tismana. Aici, în Tismana, pe 
ruinele unei foste biserici distruse de invadatori, Sfântul Nicodim a construit 
ceea ce putem vedea azi ca Mănăstirea Tismana. Desigur, nu a reuşit s-o 

construiască pe baza posesiunilor sale materiale. Voievodul Radu (1377-1383) 
i-a oferit sprijinul material necesar. 





La 15 august 1378, Mănăstirea Tismana a fost oficial sfinţită. Iniţial, biserica a 
avut o pictură monocromă de desene simple, geometrice sau florale, care poate 
fi încă văzută. După ce mănăstirea a fost construită, Sfântul Nicodim a inițiat o 
"scenă culturală". Iniţiatorul acestui proiect, Sfântul Nicodim, a fost şi o minte 
strălucită, care a ştiut să folosească resursele disponibile. EI este, de asemenea, 
fondatorul unei şcoli de caligrafie unde cărțile ecleziastice au fost copiate în 
diferite limbi, aducând o mare binecuvântare pentru cei interesaţi de ele la 
momentul respectiv. Pe lângă organizarea şi activitatea spirituală, Sfântul 
Nicodim a ţinut corespondenţa cu mulţi oameni. Aceasta nu este păstrată, cu 
excepţia scrisorilor primite din partea Patriarhiei din Târnovo şi a discursului 
scris care impresionează cititorul prin stilul cultural şi teologic. 





Moaştele Sfântului Nicodim de la Tismana 

Însă a apărut un conflict între Mitropolitul Athanasie al Severinului şi Sfântul 
Nicodim. Acesta din urmă a trebuit să părăsească mănăstirea pe care a fondat-o; 
acesta este motivul pentru care s-a îndreptat spre Prislop, un centru român în 
Țara Hațegului. Acolo, pe fundaţia unei biserici mai vechi, el a construit o nouă 
biserică, singurul monument din Transilvania proiectat cu "trei conuri”. 


Moartea mitropolitului Athanasie al Severinului a avut loc în 1404, astfel 
Sfântul Nicodim întorcându-se la Tismana în anul 1406. Şederea sa în mănăstire 
nu a fost menită să fie de lungă durată deoarece nu după mult timp a murit, pe 
26 decembrie în acelaşi an. A fost îngropat în mormântul din pridvorul bisericii, 
care a fost săpat de el. 


Persecuţia nu a ajuns în jurul mănăstirii Tismana, astfel că, după numeroase 
distrugeri provocate de turci, mănăstirea a cunoscut mai multe perioade de 
restaurare şi schimbări realizate cu ajutorul conducătorilor basarabi. 





Mai multe personalităţi importante au participat la restaurarea mănăstirii de-a 
lungul timpului. Neagoe Basarab (1520) a fost cel care a sponsorizat acoperirea 
bisericii cu plumb. Radu Paisie (1541) a finalizat cadrele şi uşile mănăstirii. 
Matei Basarab a fost cel care a construit o biserică mică pentru bolnavii 
mănăstirii în anul 1650. EI a făcut, de asemenea, turla mănăstirii Tismana şi a 
oferit un mare clopot. 

Cornea Brăiloiu a fost o altă personalitate care a contribuit la reconstrucția 
mănăstirii Tismana. Stanca Glogoveanu a restaurat pictura de două ori: o dată în 
anul 1733 şi a doua oară în 1766. Constantin Brancoveanu, care a domnit între 
1688 şi 1714, a contribuit financiar la restaurarea acestei mănăstiri. Acesta este 
locul unde Tudor Vladimirescu a conceput Proclamaţia de la Padeş (22 ianuarie 
1821) a legii justiţiei. 


Tezaurul Mănăstirii Tismana 


O mare parte din tezaurul mănăstirii Tismana s-a pierdut; tezaurul său a constat 
în arta complexă implicată în decorarea bisericii. După cum probabil ați văzut, 
bisericile ortodoxe tradiţionale sunt decorate cu măiestrie, iar pictura de icoane 
joacă un rol important în credinţele creştinismului ortodox. Obiectele de cult, 
unele din argint şi aur, sunt, de asemenea, o parte semnificativă a moştenirii de 
artă. Obiectele de cult care au fost conservate de la Mănăstirea Tismana pot fi 
văzute la Muzeul Naţional de Artă. În Muzeul Mănăstirii se găseşte o colecție 
vastă de picturi murale, icoane vechi din lemn, obiecte de cult, cărți vechi, 
veşminte şi vechile uşi ale bisericii care datează din 1782. 


Celebrul poet român George Coşbuc a asigurat două ferestre de sticlă colorată 
pentru Capela mănăstirii, care a fost construită de Matei Basarabov. George 
Coşbuc a fost, de asemenea, implicat în traducerea operei lui Dante, "Divina 
Comedie", la această mănăstire finalizând munca laborioasă de traducere, 
stimulat de strălucirea mediului natural al acestei regiuni. 


În 1949, mănăstirea Tismana a devenit o comunitate de coabitare pentru 
călugăriţe, care duc o viaţă comunală ce îmbină munca cu rugăciunea. Slujbele 
se desfăşoară în conformitate cu ritualul tradițional: zilnica Liturghie Sfântă, 
seara Vecernia, la miezul nopţii slujba Miezonoptica. 


Istoria 


Intre linişti şi vifore, în matca verdelui înconjurător, stă Mănăstirea Tismana, ca 
una dintre cele mai luminoase vetre de cultură veche românească, ca un uriaş 
muzeu al trecutului, cu inegalabile mărturii de iscusință umană şi glorie 
istorică. 

Tismana nu este o mănăstire construită întâmplător sau în urma unui sfat 
lumesc, ci este zidită prin descoperire dumnezeiască şi numai după zeci de ani 
de căutări ale unui om sfânt, Cuviosul Nicodim cel sfinţit. 





WR. 
Sfântul Nicodim, copil 
Este îndeobşte cunoscut că Sfântul Nicodim, plecat din tinereţile sale în Sfântul 
Munte (de la 16 ani), ajunsese repede - datorită sfinţeniei vieţii sale - proto- 


epistat al Hilandarului. 

Mănăstirea Hilandar, Sfântul Munte Athos 


EI a lăsat toate ale Athosului şi a plecat din Sfântul Munte la îndemnul Maicii 
Domnului, care i s-a arătat în chip minunat şi i-a cerut să-i zidească mănăstire 
„lângă cascadă”. 





"1 Al 


Descoperirea făcută de Maica Domnului Sfântului Nicodim 


Tot căutând locul arătat de Maica Domnului, Sfântul Nicodim a zidit în Krajna 
sârbească cel puţin două mănăstiri: Vratna şi Mănăstirica şi o biserică închinată 
Sfintei Treimi. Se spune că în acele vremuri i s-a arătat chiar Sfântul Antonie 
cel mare care l-a sfătuit să treacă Dunărea la poporul său. Negăsind locul căutat 
cuviosul Nicodim lasă ţinutul vlahilor sârbi din Krajna şi întră în ţara noastră în 
chip minunat: trece Dunărea de la Tekija mergând pe ape, dar, ca să nu-i fie spre 
oarece ispitire şi să-i aducă aminte de umblarea pe mare a Mântuitorului, el şi-a 
întins mai întâi rasa pe ape şi apoi păşind pe ea, a purces spre pământul 
românesc! 

Arătarea Sfântului Antonie şi trecerea Dunării pe rasă a Sfântului Nicodim 


Vladislav I, doar ce-şi începea domnia sa şi avea deci toate motivele să susțină 
ortodoxia în ţinutul de graniță al Severinului, unde latinii catolici făceau 
presiuni puternice asupra poporului, pentru lepădarea dreptei-credinţe. 





Ceas de taină cu Voevodul Vladislav I 


Este lesne de înţeles de ce Vladislav îl va fi ajutat pe cuviosul Nicodim să 
clădească mănăstiri şi sfinţenie ortodoxă pe aceste pământuri. Aşa a apărut 
samovlastia Vodiţei - cu hramul Sfântul Antonie cel mare - în 1370, prin osârdia 
Sfântului Nicodim şi a celor 1l ucenici ai săi, dar şi prin purtarea de grijă şi 
daniile voievodului Vladislav I. 


Sfântul însă va părăsi mănăstirea în 1375, alegând să-şi ajute „ruda sa”, cneazul 
Lazăr Hrebeljanovic (1371-1389), în încercarea de a ridica anatema aruncată 
asupra noii Patriarhii sârbe de către Patriarhia de Constantinopol. Va pleca 

astfel la Țarigrad, dimpreună cu egumenul Isaia de la Hilandar şi alți părinți 
îmbunătăţiți sârbi şi athoniţi şi va restabili comuniunea cu Bizanțul creştin, 
întreruptă în 1346. Fiind bărbat cinstit şi sfânt, tare în cărți şi mai tare în 
judecată, cuvinte şi răspunsuri (cum îl descrie cronica vieţii lui Isaia de la 
Hilandar), cuviosul Nicodim va fi hirotesit arhimandrit, având drept de a sfinţi 
biserici şi de a purta nabederniţă, patriarhul ecumenic Filotei Kokkinos (+1379) 
dăruindu-i părticele din sfintele moaşte ale Sfântului loan Gură de Aur, Sfântul 
Ignatie Teoforul şi Sfântul mucenic Theofil. Desigur că această preţuire sfântă 
nu va fi trecut neobservată astfel că însuşi cneazul Lazăr a insistat ca Sfântul 
Nicodim să accepte păstorirea întreagii Biserici sârbe, dar Cuviosul va trece din 
nou Dunărea cu câţiva ucenici şi va căuta din nou pe pământul Ungro-Vlahiei 
acel loc „de lângă cascadă”, unde-i ceruse chiar Maica Domnului - pe când era 
egumenul Hilandarului - să-i înalțe lăcaş de închinăciune. 


Având sprijin material valah, dar şi sârbesc, şi ajutat fiind de Dumnezeu, el va 
reuşi să ridice prima arhimandrie din Valahia ctitorind mănăstirea Tismana. 


Tradiţia Tismanei spune însă că atunci când cuviosul Nicodim a ales locul 
pentru mănăstire, pe platou exista un copac mare de tisă, pe care l-a tăiat şi din 
lemnul căruia a construit prima biserică, trunchiul retezat folosindu-l drept 
prima masă a altarului. Mănăstirea îşi trage numele de la acest arbore de tis, 
conifer ce împădurea pe vremea aceea aceste locuri. 


Oprindu-ne asupra bisericii mănăstirii Tismana, toate ştirile istorice concordă în 
sensul că biserica actuală este zidită de Radu-Vodă, tatăl lui Mircea cel bătrân, 
la finele veacului al XIV-lea. 





Clădirea întemeiată de Radu Negru Basarab, ființează de pe la sfârşitul domniei 
acestuia, rămânând neterminată. Deşi o inscripție din biserică a lui Nedelecu 
Bălăceanu din 1564 spune că Radu voievod a zidit-o din temelie până la sfârşit, 


k*kkhkkrkkhkhkkrhkhkhkhkkhkhkikhkikikiky 


pp e e e e e e e e e e e e e e e e e e e e e e e e e e eX 


k*kkkhkkhkhkkhkhkhkhkkhhkikikikhihkikhkyik 


Xe e e e Xe 2 XP e e e XP XP e e XP XP XP e e e Xe 2 Pe e e e e e eX e 


totuşi hrisovul lui Dan 1 din 1385, arată lămurit că mănăstirea a rămas 
neisprăvită şi că a continuat-o el mai departe. 


„Pentru că eu, cel întru Hristos Dumnezeu, binecredincios lo Dan Voievod şi cu 
mila dumnezeiască, domn a toată Țara Românească, la începutul domniei 
dăruite mie de Dumnezeu, am aflat în ţara domniei mele, la locul numit 
Tismana, o mănăstire întru toate neisprăvită pe care răposatul întru fericire 
piosul voievod Radu, părintele domniei mele, a înălțat-o din temelii, dar 
scurtândui-se viaţa, n-a sâvărşit-o. 





Ridicarea bisericii cu ajutorul domnitorilor Basarabi 


De aceea, am binevoit domnia mea, după cum i-am urmat în domnie, tot aşa să-i 
fiu următor şi la această faptă, pentru înnoirea pomenirii părintelui meu şi 
pentru mântuirea sufletului meu, isprăvind cu zidirea şi întărind cu daruri şi 
venituri acest hram al Prea Sfintei Stăpânei Născătoarei de Dumnezeu şi pururea 
Fecioara Maria .... dar încă şi a confirma şi a întări mănăstirii şi toate câte s-au 
dăruit...” 


Ba chiar Mircea cel bătrân, spune hrisovul din 1387 că „a mai avut de isprăvit 
cele nesăvârşite”: 

hrisovul lui Mircea cel bătrân 


„Pentru că eu, cel în Hristos Dumnezeu, binecredincios lo Mircea Voievod, 
din mila lui Dumnezeu.... am aflat în ţara domniei mele, la locul numit 
Tismana, o mănăstire pe care sfânt răposatul părinte al domniei mele, lo Radu 
Voievod a ridicat-o din temelie şi sfânt fratele domniei mele lo Dan Voievod a 
intărit-o cu multe lucruri. De aceea am binevoit domnia mea ca să le fiu urmaş 
precum în domnie ăi în aceasta..... şi să întăresc cu toate darurile şi veniturile şi 
cele neterminate să le împlinesc. 


Mircea cel mare (1386-1394 şi 1397-1418) — singurul domnitor valah care a 
încheiat numai tratate de alianță nu şi de vasalitate şi singurul om din istorie 
care l-a înfrânt pe Bayazid Yldârâm de două ori — confirmă darurile făcute de 
mama sa Calinichia şi mai acordă mănăstirii şi o parte însemnată din veniturile 
minelor de aur şi aramă ale ţării. 


Aşadar Radu 1 Basarab este începătorul din temelie al Tismanei pe care, cu 
dărnicie o va înzestra cu multe sate şi moşii, case, vămi, odoare şi veşminte 
liturgice, întărind de asemenea şi daniile fratelui său Vladislav făcute Vodiţei, 
ce se afla sub ocârmuirea aceluiaşi sfânt stareţ. Cuviosul a fost ajutat şi de 
daniile „rudeniei sale”, cneazul Lazăr, care, neuitând binele pe care i l-a făcut 
Sfântul Nicodim a înzestrat "Tismana cu zece sate din Serbia. 

Hrisovul lui Mircea cel bătrân 


Ultimul hrisov care-l pomeneşte pe sfânt în timpul vieţii lui este cel al 
voievodului Mircea care, la 23 noiembrie 1406, dădea un ucaz „părintelui şi 
rugătorului domniei mele, popii Nicodim”. Peste o lună, la 26 decembrie 1406, 
se năştea în cer un sfânt al neamului acesta: cuviosul Nicodim cel sfințit de la 
Tismana, „bărbat literat, orator şi cu viaţa sfântă”, care cu „cu mare râvnă şi cu 
multă osteneală, a întemeiat două mari mănăstiri în Ungro-Vlahia: Tismana şi 
Vodița”. Sfânt fund încă din timpul vieţii, acestui călugăr de „os domnesc” 
tradiția îi mai atribuie ctitorirea câtorva mănăstiri: Topolnița, Coşuştea- 
Crivelnic, Gura Motrului şi Vişina, în Ungro-Vlahia, iar în Ardeal, Prislopul 
Țării Hațegului. 


De la Tismana, prin Sfântul Nicodim şi ucenicii săi a pornit o mişcare de 
reorganizare a vieţii monahale din Muntenia, Moldova şi Transilvania, 
întemeindu-se de aceştia adevărate centre de viaţă duhovnicească şi culturală în 
mai toate ţinuturile locuite de români. 


Cetatea Tismanei a suferit în cursul atâtor veacuri de la fundaţie o mulţime de 
prefaceri, până când, în ziua de astăzi nu i se mai văd urmele. Deşi monumentul 
este departe de a ne fi predat tainele pe care le ascunde în bătrânele lui ziduri, 
cert este că biserica de astăzi este cea de la Radu I, însă transformările şi 
remanierile, mai ales cele din faţade, refăcute de atâtea ori, i-au schimbat 
înfăţişarea arhitectonică. 

Biserica Mănăstirii Tismana 


Se aminteşte doar de cetatea Tismanei, fără altă indicație din care s-ar putea 
deduce forma ei, într-un document din 1493 al lui Vlad Vodă, călugărul. În 
jumătatea a doua a secolului XV, toată Valahia a suferit jafuri şi prădăciuni din 
partea otomanilor şi ungurilor şi tot Vlad, călugărul amintea în 1491, întărind 
stăpânirea mănăstirii Tismana peste mai multe sate oltenești, de dezastrul abătut 
asupra românilor: „iar ce-au luat turcii şi ungurii ... domnia mea nu am ce 
ace a 


După orice invazie, călugării coborau din ascunzişurile munţilor şi îşi reluau 
viaţa monahală obişnuită. 


Radu cel frumos (1462-1475), fratele lui Vlad călugărul, se îngrijeşte să 
restabilească starea mănăstirii şi a hotarelor ei, la stăruința egumenului de la 
acea dată, care i se plânsese că marea lavră fusese jefuită de otomani şi de 
unguri, iar satele îi fuseseră cotropite. La porunca domnului, Detcu paharnicul, 
cercetează să reaşeze hotarele pe locurile dinainte. Începând cu 1475, ultimul an 
al domniei lui Radu cel frumos şi până la 1488 poate chiar până la 1491 
mănăstirile de zid au fost în parte distruse, în special porţile, zidurile incintelor 
ŞI uşile bisericii. 


După cum relatează Gavriil Protul, unele lucrări de restaurare la Tismana au fost 
executate din inițiativa Sfântul Neagoe Basarab (1512-1521). Cronicile 
menționează însă lapidar că la „arhimandria sfântului şi purtătorului de 
Dumnezeu, părintelui nostru Nicodim [..], toată biserica o au acoperit cu plumb 
şi alte lucruri au obârşit”. Gavriil Protul, autorul cronicii principale, nu ne spune 
în ce au constat celelalte lucrări pe care le” a făcut marele voievod şi doamna sa 
Despina. Afirmația cronicarului că „şi alte lucruri au făcut de la început”, fără 
îndoială că se referă la clădirile anexe, la fortificațiile de centură, cum şi la 
unele reparaţii făcute bisericii mari, catapetesmei (ce fusese arsă) şi bisericii 
spitalului mănăstiresc. 


Impodobită la sfințire numai cu desene simple, în ocru, biserica închinată 

Adormirii Maicii Domnului va fi zugrăvită policrom în 1564, în timpul domniei 
lui Petru cel tânăr, de către Dobromir din Târgovişte cu cheltuiala marelui 
vornic al voievodului, Nedelcu Bălăceanu. 





Frescă pronaos — ansamblu 


Mănăstirea a fost silită de împrejurări, mai ales în secolele al XVII lea şi al 
XVIII lea, când vechile fortărețe ale Tării Româneşti fuseseră distruse din 
ordinul Porții, să servească şi drept cetate. Începând cu anul 1605, documentele 
menţionează existența armelor la Tismana. La 1600, 1614, 1784, 1793 sunt 
reînnoite scutirile de dări ale unor sate care aveau în schimb dubla obligație de a 
„păzi plaiul”, adică hotarele dinspre Transilvania şi de a apăra mănăstirea de 
tâlharii care încercau adesea să o prade. 


În urma conflictului dintre boierii olteni şi Leon Vodă, care venise domn în Țara 
Românească (cca 1629), o cronică spune că ,„, Matei Aga şi cu ceilalți s-au 
închis în mănăstirea Tismana şi trei zile stând împrejurul mănăstirii gonacii, 
nimic nu le-au putut strica, ci noaptea au ieşit şi au trecut din nou în 
Transilvania prin canalele subterane din pivnița mănăstirii”. Letopiseţul 
Cantacuzinesc spune că „boierii olteni, în frunte cu Matei aga, au stat în 
Tismana 10 zile, după care asediaţii s-au retras la munte”. 

Hrisovul lui Matei Basarab 


Ajuns domn, Matei Basarab, ca o recunoştinţă pentru locul ce îi oferise adăpost, 
cât şi pentru a întări cetatea Tismana pentru eventualele vremuri grele, a făcut 
aici o serie de îmbunătăţiri: a consolidat vechile fortificaţii ale cetăţii Tismana şi 
a refăcut din piatră actuala biserică a spitalului mănăstiresc. Matei Vodă 
Basarab, dăruieşte mănăstirii Tismana şi numeroase obiecte de valoare. 
În urma luptelor purtate în Oltenia împotriva otomanilor şi tătarilor în prima 
jumătate a sec al XVIII-lea, dar mai ales în urma luptelor dintre otomani şi 
austrieci, mănăstirea Tismana a suferit multe stricăciuni. În 1716, ea „a fost 
centrul de operaţie al oltenilor”, care sub conducerea serdarului Barbu Brăiloiu 
(frate al monahului Dositei) şi a căpitanului Rosseti, au izbutit în acest an să 
curețe țara până la Olt de otomani şi tătari. În acelaşi an 1716, Mănăstirea 
Tismana a fost ocupată de austrieci iar Oltenia era administrată de un ban cu 
reşedinţa la Craiova şi 4 boieri sub denumirea de consilieri împărăteşti — toţi 
ctitori ai mănăstirii Tismana. 


După ce prin pacea de la Passarowitz în 1718, austriecii iau în stăpânire Oltenia 
pe care au guvernat-o până în 1739, aceştia se gândesc să fortifice această 
provincie, în eventualitatea unor atacuri din partea turcilor şi a tătarilor. 
Releveul întocmit de maiorul austriac Johan Weiss în 1730, compus dintr-un 
plan şi o vedere de ansamblu, furnizează o imagine veridică şi elocventă asupra 
caracterului de cetate puternic fortificată pe care îl prezenta mănăstirea la acea 
vreme. 

Releveul lui Johan Weiss — 1730 


Un document din acea vreme menţionează însă că mănăstirea fusese arsă de 
tătari în luptele cu austriecii, înainte de 1720. În urma incendiului, chiliile au 
fost aduse în stare de ruină, iar biserica a fost avariată, pictura a fost afectată atât 
datorită incendiului, cât şi de suliţele cu care păgânii au scos ochii sfinţilor. 





— 


Releveul lui Johan Weiss — 1730 


În Sfântul Atlar şi în naos, după ce fresca împreună cu tencuiala din 1563-1564 
a fost decupată şi aruncată, s-a aplicat o tencuială nouă peste cea cu 
ornamentaţia în ocru, pe care s-a executat fresca din 1733 de către un colectiv 
de pictori formaţi în şcoala de la Hurezi. 


În februarie 1788 Austria aliată Rusiei, a declarat război Turciei şi luptele s-au 
dat, ca de obicei, pe teritoriu românesc. Mănăstirile de sub munte, între care şi 
Tismana, au fost ocupate de trupele austriece. În urma luptelor din august aceste 
armate se retrag, fiind învinse şi turcii ocupă şi cetatea Tismanei, provocându-i 
cele mai mari pagube. Pagubele ocazionate atunci, ne pot da o idee 
aproximativă de pierderile colosale pentru istoria şi arta română, dacă ne 
gândim prin câte invazii năprasnice şi războaie necurmate a trebuit să treacă 
neamul acesta. Tot atunci a fost luat şi plumbul de pe biserica cea mare şi de pe 

biserica bolniţei, toate obiectele de valoare şi armele ce se găseau la acea vreme 
în mănăstire. 


— 





Placa comemorativă 


În cetatea Tismana, Tudor Vladimirescu a organizat o bază de pregătire şi 
rezistență a mişcării revoluționare din 1821. Aici s-a scris şi s-a multiplicat 
Proclamaţia de la 1821. După înfrângerea răsculaților, la Tismana s-au regrupat 
şi consolidat forțele rămase, mănăstirea căpătând astfel rolul unui puternic 
centru de rezistenţă, în mănăstire rămânând numai un călugăr care să oficieze 
serviciile divine ca preot al taberei. Mănăstirea Tismana a fost ultimul bastion 
de care s-au izbit armatele otomane. Aici s-au dat ultimele lupte între panduri şi 
otomani, când mănăstirea a fost asediată. În acele vremuri grele, schiturile 
Tismanei, au fost adăpost pentru călugări, dar şi pentru pandurii învinşi. De-abia 
în 1822 biserica a fost redeschisă cultului. 


În 1843-1844, s-au efectuat importante reparaţii bisericii, sub ocârmuirea 
arhimandritului Spiridon, consemnate în inscripția din 1844 a lui Alexie 
zugravul din Câmpulung. Tot în 1843, piatra de pe mormântul Sfântului 
Nicodim, spartă de otomani şi austrieci la finele sec. XVIII, în căutare de 
comori, va fi înlocuită cu cea actuală. 

Mănăstirea Tismana înainte de restaurarea de la 1544 


În 1844 începe o epocă de mari transformări pentru vechiul monument, care n- 
au avut însă cel mai fericit rezultat. Pornite din inițiativa domnului Gheorghe 
Bibescu de a restaura cele mai vechi şi însemnate monumente istorice ale ţării, 
aceste lucrări au fost executate de arhitecţi străini şi într-o vreme când 


» a A 


tradiţiile noastre. 





3 0 E = me PI 
Mănăstirea Tismana după restaurarea de la 1844 


Bibescu dorea să transforme partea de sud a incintei mănăstirii în palat 
domnesc. Arhitectul Schlatter şi meşterii săi Scarlat Benis şi Olein au ridicat 
fațade încărcate cu ornamentică neogotică apuseană, în vădit contrast cu lăcaşul 
din centrul incintei. Cât despre biserica propriu-zisă, prin dărâmarea în 1855 a 
exonartexului deschis, ciuntind trupul bisericii şi eliminând camerele şi 
exonarthexul ce sprijinea de ambele părți pronaosul şi o parte din naos, Schlatter 
i-a provocat o pierdere ireparabilă. 

Biserica Mănăstiri Tismana după 1855 


Restaurările lui Schlatter abia se terminaseră când au fost înghițite în mare parte 
de un incendiu în 1861 ( în special casele „domneşti” au fost grav afectate). 





Aripa de sud după incendiul de la 1861 


Au urmat reformele în timpul domnului Al. |. Cuza, Războiul de independenţă 
şi abia în anul 1888, statul a început restaurarea palatului ars. Tot acum, 
acoperişul bisericii, sfărâmat de o grindină puternică a fost refăcut. Aceste 
lucrări s-au terminat în anul 1891. 

Mănăstirea Tismana la sfârşit de secol XIX 


Spitalul mănăstiresc de la Tismana a rămas în ruină până în 1909, dată la care s- 
au început reparaţiile, dar lucrările au fost întrerupte până în anul 1915. Nu s-au 
putut continua nici de data aceasta întrucât în 1916 a intervenit „marele războ!”, 
aşa încât abia în 1919 ctitoria basarabă a fost târnosită ca paraclis. 





al aa 
Paraclisul 


Indurerata familie a poetului George Coşbuc a oferit bisericii cu vechiul hram al 
Sfântului Nicolae, trei vitralii - care actualmente se află în colecţia muzeistică a 
mănăstirii. 

In 1934 au fost întreprinse săpături arheologice, care au cuprins o mare parte din 
interiorul edificiului şi s-au extins ulterior şi în afara sa. 


Între anii 1943-1947 mareșalul Antonescu ascunde o parte din tezaurul 
României la Tismana. Au fost depozitate mai întâi în beciul mănăstirii, iar mai 
apoi în stânca Stârminei 212 tone de aur. Pe lângă comoara românilor mai 
fusese tăinuită aici şi o parte din tezaurul polonezilor — pe care ni-l 
încredinţaseră în 1939, când Germania invadase Polonia. 





pi 


Intrarea in peştera din muntele Stârminei 

După al doilea război mondial, călugării Tismanei au sprijinit rezistenţa anti- 
comunistă, drept pentru care au fost siliți să părăsească mănăstirea. Ultimul 
egumen, ieromonahul Gherasim Iscu, a murit muceniceşte în închisoare. 

Soborul Sfintei Mănăstiri Tismana — 1936 


Pentru a nu fi închisă Tismana devine chinovie de maici. 





Biserica Mănăstiri Tismana — după 1950 


Timp de zece ani, între 1954-1964, Arhiepiscopia Craiovei a susţinut lucrările 
de reconstituire a vechii înfăţişări a Tismanei. 

Incinta în timpul lucrărilor de restaurare 


Elementele decorative străine arhitecturii româneşti, au fost deci îndepărtate, 
redându-i-se Tismanei o înfăţişare cât mai apropiată de cea de odinioară. 





Turnul clopotniţă şi intrarea în mănăstire 


Tot în acea perioadă, 1955, fresca lui Dimitrie diaconul din 1766, a fost 
îndepărtată din pronaos, scoţându-se la iveală pictura lui Dobromir din 
Târgovişte. Fresca decupată împodobeşte friza ce înconjoară astăzi parterul 
clădirilor incintei şi pereţii muzeului. 





Interior muzeu 

Începând cu 1970, s-au reluat lucrările arheologice la mănăstirea Tismana, 
lucrări ce au scos la iveală zece morminte, în afara celor două cunoscute 
(Dositei Brăiloiu şi Mihai Glogoveanu). În colţul de sud-est al pronaosului se 
află un mormânt — construit din piatră de sigă cu acoperişul în pantă pe care cei 
mai mulţi cercetători l-au identificat ca fiind al lui Vladislav I, fapt întărit de 
coroana de aur găsită aici cu câteva zeci de ani în urmă. Tradiţia îl ştie îngropat 
la Tismana, iar Pomelnicul mănăstirii Tismana începe şirul domnitorilor cu 
Vladislav voievod. 


În 1983 se reconstruieşte pridvorul bisericii pe vechile temelii, conducătorul 
lucrărilor fiind inginerul loan Sălăjan, actualul episcop al Harghitei şi Covasnei. 
Acesta a fost pictat în tehnică al fresco, între 1994 şi 1996, de către maestrul 
Grigore Popescu-Muscel. 





Ansamblu pronaos 


Cetate şi mănăstire, sediu al mitropoliei Severinului (un timp scurt), 
arhimandrie, sediu politic al mai multor domni, spital, şcoală, lăcaş de rugăciune 
şi apărare, loc de refugiu în vreme de restrişte pentru obidiţi şi răsculați şi vatră 
de cultură, Tismana a fost o prezenţă statornică în istorie. 

Mănăstirea Tismana iarna 
Ea îşi etalează statutul de „monument de artă” prin tot ceea ce reprezintă şi 
există în ea; a fost şi rămâne cea mai veche vatră de cultură, un uriaş muzeu al 
trecutului, un sanctuar al marilor arderi ale prezentului şi o fereastră deschisă 
spre aspiraţiile viitorului. 


Tezaurul Mănăstirii Tismana 


Gustul pentru frumos se manifestă nu numai în ornamentarea interioară şi 
exterioară a monumentelor, ci şi prin mulțimea obiectelor — broderii liturgice, 
argintării, obiecte de mobilier, scluptură în lemn sau piatră, manuscrise etc. — 
care până astăzi, rămân piese doveditoare a unei rare şi strălucite puteri de 
creaţie. 


Cum la 13 decembrie 1863 se secularizează mănăstirile, toată averea acestora a 
intrat în bugetul statului. Tot atunci din marile mănăstiri ale ţării au fost ridicate 
de Tocilescu toate obiectele de valoare pentru înființarea Muzeului de 
Antichităţi. Dar tezaurul României a fost trimis în Rusia în toamna anului 1916. 
În acest scop se încheie în grabă o convenţie cu Rusia din acele vremuri, 
urmând ca aceste comori să-i fie încredințate spre păstrare, până la sfârşitul 
războiului şi aşa se strâng la repezeală, se împachetează în lăzi, tot ce se găsesc 
în muzee şi în colecţiile publice, precum şi unele instituții şi chiar de la 
particulari şi se expediază dincolo de Prut. 


În urma revoluţiei din octombrie 1917, situaţia Rusiei, luând o nouă întorsătură, 
relaţiile dintre guvernele burghezo-moşiereşti de la noi şi vecina de la Răsărit, s- 
au rupt cu totul. Nimeni nu s-a mai interesat de tezaur; dar acesta a fost păstrat, 
îngrijit şi bine conservat, unele piese chiar remaniate, până în anul 1956, când o 
foarte mică parte a fost restituit României şi expus în Muzeul de Artă în vara 
aceluiaşi an. 

Dintre operele de mare valoare ale Tismanei revenite în ţară, remarcabile sunt: 
cădelniţa şi tetraevanghelia Sfântului Nicodim ambele din secolul al XIV-lea, 
epitrahile de secol XV, chivotul şi racla Sfintelor Moaşte ale Cuviosului 
Nicodim din 1670-1671, epitaful lui Şerban Cantacuzino, candela dăruită de 
Matei Basarab în 1650, ripide făcută din chiar argintul mănăstirii în anul 1639, 
un taler de la Neagoe Basarab din 1514, panaghiare, căţui şi multe altele. 


Este lesne de imaginat ce imens tezaur de obiecte de cult — cărți liturgice, 
argintării, broderii — s-a putut aduna între zidurile Mănăstirii Tismana în decurs 
de şase secole. Dacă toate s-ar fi păstrat, colecţiile mănăstirii ar fi putut înfățişa, 
ele singure, o istorie a tuturor genurilor de arte minore pentru tot acest interval 
de timp. Din nefericire, multe s-au pierdut în timpul deselor războaie şi bejenii. 
Unele dintre obiectele acestui tezaur se găsesc astăzi în colecțiile Muzeului de 
Artă al României şi numai o foarte mică parte se mai află în colecția mănăstirii. 

In vechime preoţii purtau la brâu un ştergar ajutător, ca să-şi păstreze mâinile 
curate; în timp acesta a devenit veşmânt preoţesc şi simbolizează ştergarul pe 
care l-a folosit Mântuitorul ca să şteargă picioarele ucenicilor săi. 


Nabederniţa este o distincţie oferită de Biserică preoților şi constă dintr-o bucată 
de stofă prețioasă, de formă romboidală, care se atârnă la coapsa dreaptă, cu o 
panglică trecută peste umărul stâng. 


Nabederniţa de la Tismana, lucrată la sfârşitul secolului al XIV-lea, se păstrează 
fără panglică şi măsoară 32,5 cm pe fiecare latură. Această odajdie înfăţişează 
scena Coborârii la Iad a Mântuitorului sau Învierea, fapt întărit şi de cuvintele 
greceşti brodate: „Sfânta Înviere a lui Hristos”. 


Broderia este realizată din fir de aur, argint şi mătase colorată pe fond de mătase 
albastră. Contururile sunt realizate din mătase roşie şi verde iar nimburile 
păstrează încă perle. Marginea nabederniţei, este împodobită cu motive florale, 
sub forma unor vrejuri întoarse în chip de opt. Semi-palmete sunt aşezate câte 
patru pe fiecare latură. În colţuri, patru rotocoale încadrează monograma 
mitropolitului Antim Critopulos, de fiecare din acestea - mai puţin cel de sus - 
atârnând câte un ciucure făcut din fire de argint şi aur, cu franjuri de mătase 
cafenie, printre care sunt presărate fire de aur foarte subțiri. 


Din tradiția mănăstirii Tismana, ştim că Sfântul Nicodim a purtat nabederniţa 
aceasta. El primise de la patriarhul Filotei cinstirea cu nabederniţă ca o 
recompensă pentru sprijinul dat în aplanarea conflictului cu Biserica sârbă. 


Se pune firesc întrebarea, când şi cum a putut ajunge la Mănăstirea Tismana, 
nabederniţa lui Antim Cristopulos?! 


Se ştie că Daniil Cristopulos, dicheofilaxul Patriarhiei ecumenice, a fost ales 
mitropolit al unei părţi din Ungrovlahia şi locţiitor al scaunului Meletinei, luând 
la călugărie numele de Antim. El ajunge mitropolit a toată Ungrovlahia abia în 
1381, dar după câţiva ani, în 1389, se îmbolnăveşte şi pregătindu-se de moarte, 
se retrage din arhierie pentru a se face schimonah cu numele Timotei şi astfel şi- 
a dăruit toată averea - deci şi odăjdiile sale arhiereşti - Mănăstirii Tismana. 


Orarul Sfântului Antonie, ucenicul Sfântului Nicodim 

Pe o hârtiuţă prinsă pe spatele acestei odăjdii, o mână din veacul trecut a lăsat 
aceste rânduri: „Orarul Sfântului Antonie, ucenicul Sfântului Nicodim care au 
trecut prin foc cu el înaintea regelui Sigismund cu Sfântul Nicodim”. 


Însă în 1657, patriarhul Macarie al Antiohiei şi Paul de Alep, au văzut un 
omofor, după cum era cunoscută odăjdia în acel timp de călugării din Tismana; 
cu alte cuvinte, broderia nu era pusă încă pe seama unui ierodiacon, ea fiind 
folosită numai de arhierei. 


Doar o privire îţi ajunge pentru a te îndoi că este vorba de un orar, doar chipul 
lung, de panglică a odăjdiei ar îndreptăţii oarecum afirmaţia. 


Reputatul specialist în domeniul broderiilor bizantine, G. Millet, a ajuns la 
concluzia că orarul este de fapt un epitrahil de mare valoare artistică. Această 
părere o împărtăşeşte şi P. Năsturel, în timp ce Al. Ştefulescu şi V. Vătăşanu 
consideră că odăjdia este de fapt un omofor. A. Musicescu, se mulţumeşte doar 
să menţioneze veşmântul liturgic sub două forme: orar / epitrahil. 


Şi astăzi în B.O.R., sunt două feluri de epitrahile: o formă mai veche, ca un orar 
îndoit şi o alta mai nouă, dintr-o singură bucată de stofă, având o deschizătură în 
partea superioară. 


Broderia este lucrată cu fire de mătase şi suprabrodată cu fire de aur. 


Odăjdia cuprinde 80 de medalioane împletite ce cuprind busturi de sfinți. La 
capete, ornamentele se compun dintru-un lănțişor purtând în centru un cap de 
leoaică, iar în celelalte părți, verigi, frunze cu vârfuri ascuţite, precum şi diferite 
împletituri geometrice, uneori purtând cruciuliţe înscrise. 

Între medalioane sunt brodaţi serafimi, iar la gât, în mici medalioane apare 
monograma mitropolitului Antim Critopulos. Monogramele poartă slove de aur, 
suprabrodate pe roşu; dreptunghiurile rotunjite dintre aceste slove sunt de 
asemenea de aur. Medalioanele, constau într-un rotocol brodat cu aur şi 
înconjurat pe dinafară cu un altul brodat cu fir de argint. Feţele serafimilor 
brodaţi între medalioane, sunt lucrate din fire de mătase, iar aripile lor sunt de 
aur. 


Lucrată într-un „atelier de cultură slavonă”, dar după un prototip bizantin, 
odăjdia este singura de acest fel ce se mai păstrează din toată arta broderiei 
bizantine. 


Epitrahilul Sfântului Nicodim 


pF 





Acest epitrahil, legat de amintirea vremurilor de început ale Tismanei, a rămas 
pe loc, în Mănăstirea Tismana, împreună cu celelalte odoare ce au aparţinut 
Sfântului Nicodim; aceste odoare au fost păstrate cu mare sfinţenie. Despre 
epitrahilul acesta, tradiția mănăstirii Tismana este mută, nici o hârtiuţă nu este 
prinsă de el, care să ne şoptească măcar o frântură din istoria lui, dar călugării 
ştiu că a aparţinut Sfântului Nicodim, fapt mărturisit şi de o mică gaură făcută 
de un tăciune, ca mărturie a faptului că Sfântul Nicodim a stat în foc purtând 
acest epitrahil. Balaurii brodaţi pe epitrahil vorbesc de balaurul găsit în peşteră 
la venirea Sfântului în Tismana, al cărui chip a rămas săpat în piatră deasupra 
peşterii. 


Lung de 160 cm (împreună cu franjurile) şi lat de 28,5 cm, acest epitrahil se 
caracterizează prin decoraţii florale şi animaliere. La mijloc este cusută o 
panglică brodată cu fir de aur. Şapte nasturi auriţi, aşezaţi doi câte doi, încheie 

odăjdia. Fondul, dintr-o pânză roşu închis, bate spre frunze de toamnă; pe acest 
fond s-a brodat cu fire de mătase de un roşu când mai închis când mai deschis. 
Florile şi arabescurile întortochiate cu o deosebită măestrie par a fi brodate peste 
broderii, fiind lucrate cu fire de mătase galbenă bătând spre castaniu. În nişte 
hexagoane rotunjite, alternează câte unul, acvile şi balauri. Spre mijlocul 
epitrahilului, fiecare fâşie poartă o dungă lată de 3,5 cm, împodobită cu vrejuri — 
motivele entrelacului. Hexagoanele cu păsări au pe dinafara chenarului lor, câte 
patru medalioane din mătase. 


Pentru motivele sale fitomorfe şi zoomorfe, acest epitrahil este cu totul 
neobişnuit şi istoricii de artă nu au izbutit să-i găsească asemănări vreunuia. 
Dacă acvilele ce împodobesc epitrahilul ar purta cruci în plisc, s-ar crede că este 
o lucrare românească. 


Felonul Sfântului Nicodim 





Acest veșmânt, după spusele arhimandritului Glicherie Lovin, a fost ridicat şi 
împreună cu alte odoare ale mănăstirii a fost trimis la Moscova în 1916 de unde 
nu s-a mai întors. Singura reproducere a felonului Sfântului Nicodim a fost 
făcută de Al. Ştefulescu în lucrarea sa „Istoricul Mănăstirii Tismana” publicat în 
1909. 


Deşi Nicolae Iorga nu îi acordă nici o importanţă, considerându-l doar „o bucată 
de stofă oarecare”, pentru cercetători rămâne unul dintre cele mai vechi veş- 
minte din B.O.R., iar pentru cei ce cred în Hristos, stă ca o mărturie a sfinţenie 
Sfântului Nicodim, căci a stat în mijlocul văpăui purtând acest felon. 

După descrierea făcută de Paul de Alep în „Călătoriile patriarhului Macarie al 
Antiohiei”, felonul se afla în Mănăstirea Tismana la sosirea lor aici şi era „din 
pânză roşie ornată cu galben”. 


In catagrafia Mănăstirii Tismana din anul 1735, se arată că în visteria mănăstirii 
s-ar fi aflat „sfita cu care Sfântul Nicodim a trecut prin foc”. 


Felonul de culoare roşie, se poartă doar în timpul Postului mare. EI este ultimul 
veşmânt şi simbolizează hlamida roşie cu care L-au îmbrăcat pe Domnul în 
Pretoriul lui Pilat, ca să-L batjocorească; nu are mâneci, iar Sfântul Cosma 
Etolianul ne spune că forma lui arată că preoţii nu au voie să se amestece în 
treburile lumeşti. 


Nu putem spune multe despre acest felon (ne mai fiind în ţară), dar el rămăne în 
amintirea călugărilor cel mai preţios veşmânt al Sfântului Nicodim. 


Epitrahile de sec. XV 





Alte două epitrahile, de la Tismana, fără a purta vreo dată sau alte menţiuni 
asupra donatorilor, se situează însă, prin tehnica, compoziţia şi stilul lor, la 
sfârşitul secolului al XV-lea şi începutul secolului al XVI-lea. 


Tratarea monumentală a figurilor, ştiinţa artistului în redarea draperii, siguranţa 
liniei şi simplitatea plină de nobleţe a atitudinii personajelor sunt grăitoare 
pentru înţelegerea perfecțiunii pe care o atinsese broderia în Țara Românească 
în această perioadă. 


Epitaful dăruit Tismanei de Şerban Cantacuzino în 1681 

Epitaful de la Tismana, păstrat astăzi în colecția Muzeului de Artă al României, 
a fost dăruit Mănăstirii Tismana de domnitorul Şerban Cantacuzino în anul 
1681, fiind lucrat de Doamna Maria şi fiii săi. 


Două exemplare similare ale acestei broderii, sunt cunoscute în ţară — epitaful 
de la Cotroceni şi acela păstrat la Biserica Doamnei. Deşi este evidentă 
decadenţa artei tradiționale, epitaful de la Tismana este superior celorlalte două 
similare, prin fineţea execuţiei, sobrietatea ansamblului, prin subtilitatea 
execuţiei de detaliu în realizarea figurilor, desenarea siluetelor şi a atitudinii 
personajelor. 


Cele trei epitafe, ieşite din acelaşi atelier, sunt cu evidenţă, transpunerea din 
pictura monumentală a scenelor Coborârii de pe Cruce şi a Plângerii lui lisus pe 
piatra de la Efes. 


Epitaful de la Tismana este pe fond de mătase roşie brodat cu fir de aur şi argint 
şi mătase colorată; chenarul este din catifea verde. 


În partea stângă jos, sub scena Plângerii a fost brodat tabloul votiv al familiei 
domnitorului Şerban Cantacuzino care apare alături de doamna Maria şi cei doi 
copii, Gheorghe şi Casandra. Donatorii, în costum de mare ceremonie, evocă 
prin atitudine personajele cizelate fin de pe piesele de argintărie. 


Aparenta întoarcere către tradiție, sugerată de sobrietatea decorativă a ansam- 
blului este contrazisă de sensul discursiv al atitudinii personajelor. 


Argintărie 

Mănăstirea Tismana, a fost înzestrată odinioară cu un bogat tezaur de obiecte de 
metale preţioase, a căror existenţă o cunoaştem încă din secolul al XIV-lea. 


Mănăstirea deţinea pe lângă obiectele de metal servind cultului (ferecături de 
cărţi, potire, cruci, candele, etc.) şi o serie de obiecte cu caracter laic, de uz 
casnic, podoabe pentru mesele ce se dădeau cu ocazia hramului sau a primirii 
domnitorului. Sunt daruri făcute de ctitori fundaţiei lor, fără ca ei să le fi atribuit 
un rol religios. 


Amintim spre exemplu marea recepţie a lui Mircea cel bătrân dată în anul 1406 
la Tismana, unde domnul, însoțit de toată curtea sa, a poposit în drum spre 
Severin însoţit de regele Sigismund de Luxemburg. Desigur că în acest cadru, 
pocalele luxoase, paharele, cupele şi talerele erau necesare pentru marile ospeţe. 
Astfel de pocale erau aşezate numai în faţa domnului sau a oaspeţilor de onoare, 
iar păstrarea şi folosirea lor era în grija paharnicului sau ceaşnicului. 


Aceste obiecte erau legate de fastul vieţii feudale, căci alături de valoarea 
artistică, aveau şi o valoare intrinsecă. Din această pricină, obiectele de 
argintărie au reprezentat un mijloc de tezaurizare al domniilor şi marilor 
mănăstiri. Remarcabil este faptul că aveau valoare foarte mare în raport cu 
averea imobiliară (ex: un pocal mare valora 60-70 de florini — echivalent cu 
preţul de cumpărare a unei treimi de sat). 


Făcând cunoscute câteva aspecte ale artei prelucrării metalelor preţioase, am 
încercat să facem inteligibilă o lume demult dispărută, cu tradițiile, obiceiurile şi 
mentalităţile ei. 


Cădelniţă 





k*kkhkkrhkkhkhkkrhkkhkhkkhkhkikhkikikiky 


Xp Xp e e e e e e e e e e e e e e e e e e e e e e e e e e e e eX 


kk hkkhkhkhkhkkhkhkhkkhhkhkhkhkhkikihkyikik 


Sp Xp e Xe e Xe e XP De e De e e e e e e e e e e XP De e e e e e E e e e XX 


Cădelniţă din argint ciocănit, gravat, aurit. Statuile şi elementele gotice sunt 
turnate; Se păstrează la Muzeul Naţional de Artă al României Bucureşti. 


In Biserica Ortodoxă, cădelniţa simbolizează umanitatea lui Hristos în pântecele 
Maicii Domnului; cărbunii aprinşi sunt simbol al focului dumnezeirii „rugul cel 
aprins şi nears”, iar fumul bine mirositor - mireasma Sfântului Duh. 


Cădelniţa Tismanei, datând de la sfârşitul secolului al XIV-lea şi începutul 
secolului al XV, este cea mai veche cădelniță ce se mai păstrează. Ea este unică 
prin faptul că reproduce macheta unei biserici, de plan central, având o cupolă 
octogonală şi patru turnulețe circulare la colţuri. 


Absența unei inscripţii face dificilă cercetarea piesei. Teodora Voinescu, emite 
părerea că modelul cădelniţei a respectat indicaţiile Sfântului Nicodim, fami- 
liarizat cu arta athonită şi sârbo-bizantină. Vătăşanu consemnează că Sfântul 
Nicodim ar fi primit cădelnița de la regele Sigismund al Ungariei în timpul 
călătoriei sale de la Buda în anii 1404-1405. Pe de altă parte, Paul de Alep, în 
„Călătoriile patriarhului Macarie”, scrie în 1654 că „a văzut la Tismana o 
cădelniţă dăruită Sfântului Nicodim la 1390 de împăratul Sigismund, având 
turnuri în forma castelului de la Buda”. 


Piesa este un amestec de elemente de structură bizantină şi de decorație gotică. 
Prin decorația sa gotică târzie, ea se leagă de lumea apuseană. Prin forma şi 
decorul ferestrelor, turlele mici sunt aidoma castelelor medievale iar fațadele 
ornamentate cu ferestre geminate şi arcade gotice în acoladă, adăpostesc în 
nişele din partea inferioară, siluetele unor călugări, inspirându-se din decorația 
bisericilor occidentale. 


Prin monumentalitatea formei, perfecțiunea execuţiei, remarcabilă pentru acea 
vreme, cădelniţa de la Tismana rămâne una dintre piesele cele mai valoroase, un 
model tipic de cunoaştere a nivelului artistic de la sfârşitul veacului al XIV-lea, 
lucrarea putând fi datată între 1387 — anul sfințirii Mănăstirii Tismana şi 1390. 

Tetraevanghelia Sfântului Nicodim 1404 — 1405 — ferecătura 





Copiat, potrivit însemnării autografe, în anul 6913 (1404) şi ferecat imediat 
după aceea, tetraevanghelul Sfântului Nicodim este o operă de artă complexă, 
valoroasă atât prin frumuseţea scrierii şi ornamentației miniate, cât şi prin 
legătura de argint; este în acelaşi timp o mărturie palpabilă, păstrată în forma ei 
originală, privind activitatea de cărturar al Sfântului Nicodim. 


Ferecătura manuscrisului vădeşte prin iconografie şi inscripţii că a fost realizată 
în mediul călugăresc, fiind atribuită Sfântului Nicodim. 


Legătura este formată din două coperţi din lemn de tisă îmbrăcat în argint. Fere- 
cătura metalică este din argint ciocănit în relief (repousse) suflat în aur, iar 
cotorul şi el din argint este realizat în tehnica „za”. 


Ferecătura manuscrisului, reprezintă pe cele două feţe, două compoziţii diferite. 
Pe una din coperte, într-o compoziţie echilibrată, este reprezentată scena 
Răstignirii. Mai rar întâlnită în iconografia copertelor de manuscris este 
încadrarea scenei Răstignirii cu figurile Sfinților Apostoli împreună cu îngeri şi 
serafimi; în arcade treflate apar aici busturile a 16 apostoli dintre care lipsesc 
Sfântul Simeon şi Sfântul Andrei. 


Excepţional, pe coperta posterioară a ferecăturii este reprezentată Invierea sub 
forma Coborâtrii la iad, având de jur-împrejur un chenar cu motiv floral şi şapte 
rozete în relief; o altă rozetă mică este situată central în partea inferioară. 


Figurile în general, deşi tratate cu oarecare stângăcie, au o anumită expresi- 
vitate. Nasul proeminent este legat direct de fruntea mică şi teşită, uneori 

aproape inexistentă, gura este redusă la o linie, bărbia este unghiulară, iar ochii, 
dispuşi uneori asimetric, şterşi parcă, înlătură orice notă carnală şi naturalistă. 
Ferecătura are o anumită expresivitate aspră, dată tocmai de adâncimea relie- 
fului faldurilor de veşminte fără planuri intermediare, expresivitate la care 
contribuie masivitatea anatomică a trupului lui Hristos de pe coperta |. 
Contururile unghiulare, dau desenului siguranţă şi o putere de sinteză deosebită. 
Artistul reuşeşte în câteva linii să imprime siluetelor mişcare şi figurilor 
sentiment. 


Considerată în ansamblu, această ferecătură are câteva însuşiri majore, care o 
situează printre operele de mare valoare artistică din argintăria românească. 


Tetraevanghelia Sfântului Nicodim — manuscris miniat 


cale natie anii mă: 

Tetraevangheliarul Sfântului Nicodim, primul codice ornat cu dată certă, scris 
pe teritoriul ţării noastre se leagă de începuturile artei Ţării Româneşti. 


Prin caracterul decoraţiei, acest manuscris rămâne singurul în contextul minia- 
turii munteneşti şi moldoveneşti din secolele XIV-XV, dar tipul de ornament 
ce-l prezintă, derivă din formele stabilite în arta bizantină încă din secolele X- 
XI perpetuate şi în manuscrisele sud-dunărene până în secolul XIV. 


Scrierea este de o remarcabilă cursivitate şi eleganţă. Punerea în pagină este 
aerată, iar ornamentica se menţine în limitele sobrietăţii. 


Codicele este scris cu o semiuncială măruntă, cu tuş negru. 

Decorația pictată este redusă numai la paginile de titlu ale celor patru 
evanghelii, împodobite cu câte un frontispiciu şi o iniţială policromă ornată. Ea 
este remarcabilă prin bogăţia, eleganța şi delicateţea motivelor florale şi animale 
- păsări - şi mai ales prin calitatea ei propriu-zis picturală. 


Unii cercetători ai manuscrisului au comparat frontispiciile şi inițialele decorate 
cu flori şi păsări, cu o minusculă grădină. Păsări exotice, păuni şi alte păsări de 
pradă, se plimbă sau se joacă, liniştit, alături sau deasupra acestei grădini în mic. 
În frontispiciul evangheliei lui Luca, motivul ornamental este o reţea în x-uri. 
Reţeaua devine doar cadrul rigid prin care îşi face loc floralul. Parcă ar vrea să 
fie geometrie, însă nu este altceva decât o fereastră de gineceu oriental cu 
ochiuri în chip de fier - de - lance, în dosul cărora nişte albăstrele îşi gugurează 
năstureii. De această grădină, prea înţepenită în geometric, păsările nu se 
apropie. 


În frontispiciul evangheliei lui loan, construit după aceiaşi schemă a romburilor 
şi triunghiurilor, locul albăstrelelor l-au luat bucheţele de flori necunoscute, 
specifice poate îndepărtatei Armenii. Pe tulpinile cu frunze ce cresc din colţurile 
superioare ale frontispiciului, două păsări au poposit pentru o clipă, mirate 
nelămurite şi îngrijorate parcă de această floră neobişnuit îmbinată. 


Îniţialele sunt vrejuri împletite şi înnodate, cu frunze şi flori pe ele, ghirlandele 
meşteşugit împletite de flori sau îmbinări de mari frunze exotice. O dată, în 
cazul k-ului cu care începe evanghelia lui Matei, un păun se caţțără pe o 
ghirlandă şi curbele elegante ale gâtului şi cozii sale completează liniile literei. 


Tetraevanghelia Sfântului Nicodim este un codice remarcabil pentru decorația 
de manuscris şi totuşi nu a făcut şcoală, nu a servit ca model copiştilor din ţările 
române. 


Însemnarea de la sfârşitul Tetraevanghelului Sfântului Nicodim face mărturisire 
despre chinuitoarea năzuinţă („gonenie”) după linişte, „mai aproape de sihăstie 
decât de chinovie” pe care sfetnicul atâtor domni o va fi căutat în ultimi ani ai 
vieţii sale. 

Panaghiar 





Este lucrat din mai multe bucăţi deteşabile; figurile din interior şi exterior sunt 
turnate şi cizelate, iar ulterior aşezate pe taler, la fel ca şi motivele vegetale. 
Urme de smalţ colorat. Motive florale din interior şi inscripţia, sunt fin gravate. 


Panaghiar este un obiect liturgic ce astăzi nu se mai foloseşte în cult, format din 
două discuri metalice adâncite, prinse în balamale, purtat pe piept de către 
arhierei. 


Cele două panaghiare dăruite de frații Craioveşti mănăstirilor Bistriţa şi 
Tismana sunt asemănătoare ca decor şi manieră de execuţie, imitându-l pe cel 
dăruit la 1490-1491 mănăstirii Snagov. 


Respectând programul iconografic, pe panaghiarul de la Tismana sunt 
reprezentate Înălţarea Domnului şi lisus Emanuel - în exterior, iar în interior, 
Deisis şi Adormirea Maicii Domnului. 


Primele trei reprezentări au semnificaţii liturgice legate de pomenirea morţilor şi 
mântuire şi beneficiază de aceeaşi concepție compoziţională. Siluetele prelungi 
ale sfinţilor, cu fizionomii bizantine, stângaci modelate, cu drapaje în cute 
paralele şi surprinşi în atitudini sobre, uşor dramatizate, sunt realizate plastic în 
metal turnat, cizelat şi gravat şi montate pe structura piesei. 


După cum aflăm din inscripție: „Acest panaghiar l-au făcut fiii jupânului 
Neagoe, jupân Barbul, Pârvul, Danciul, Radul şi l-au făcut la mănăstirea 
Tismana”. 

Două plăci de argint ce au aparținut Tetraevangheliei dăruită la 1566 de Mircea 
Ciobanu, îmbracă scoarțele de lemn ale unei tipărituri româneşti făcută la 
Râmnicul Vâlcea, în 1794. 


Considerată în ansamblu, ferecătura evangheliei de la Tismana (1566) se carac- 
terizează prin modelajul discret, dar expresiv, prin accentuarea efectelor grafice 


şi mai ales, prin viziunea prevalent decorativă de nuanţă orientalizată. 


Pe faţa ferecăturii, sub scena „Adormirii Maicii Domnului”, sunt îngenuncheaţi 
Mircea ciobanul şi Chiajna de o parte şi de alta a arborelui vieţii. 


Chivot 





Acest chivot are forma unei biserici pe plan treflat cu absidele pentagonale, 
precedată de un pridvor, încununată de o cupolă centrală pe naos, două cupole 

pe pronaos şi câte o turlă mai mică pe pridvor şi pe altar. Fațada absidelor este 
împărţită în două registre de un brâu decorat cu motive vegetale. În fiecare 
registru sunt nişe — cele de jos semicirculare, cele de sus în arc trilobat — în care 
este gravat câte un sfânt. 


Soclul decorat cu flori de lalea prinse de un vrej, în partea superioară o cornişă 
formată din fleuroni ajuraţi. 


Pe laturile pridvorului sunt gravate scene din viața Maicii Domnului; în nişe 
Apostoli, Sfinți militari, Episcopi şi părinţi ai bisericii. 


Din inscripţie aflăm că: „Acestu chivotu alu Sfintei Mănăstiri Tismenii făcutu-l- 
au Egumenu Petronie cu a totu argint şi cheltuiala Mănăstirii... în anul 7179”, 


de la naşterea lui Hristos 1671. 


Raclă pentru Sfintele Moaşte 

Raclă pentru Sfintele Moaşte lucrată de meşteri din Chiprovăţ. Atelier din Țara 
Românească. 


Aceasta a fost dăruită Tismanei de egumenul Petronie şi de arhidiaconul 
Nicodim. Cel dintâi egumen al mănăstirii, a fost un sprijinitor al culturii; 
aprecierea de care s-a bucurat a determinat chiar, desemnarea sa printre cei trei 
candidaţi la Scaunul mitropolitan al Ţării Româneşti. Cel de al doilea donator, 
Nicodim, este viitorul egumen al mănăstirii. 


Forma asemănătoare unui sarcofag antic dată mai ales de linia capacului. 
Fiecare latură este împărțită în panouri prin colonete legate între ele prin arcade 
trilobate. În aceste panouri sunt gravate scene din viața Sfântului Nicodim, 
însoţite de inscripţii. 

Cutia în forma unei lădiţe din vremea renașterii, a fost destinată a păstra Sfintele 
Moaşte ale Sfântului Nicodim, după cum arată inscripţiile sale. 


Aceasta a făcut parte din patrimoniul Tismanei până la primul război mondial. 
In 1956, o parte din tezaur revine în ţară, iar cutia, ca atâtea opere de valoare, 
intră în patrimoniul Muzeului de Artă. 


Cercetarea acestui odor de argint, prezintă un interes aparte: el cuprinde cea mai 
veche ilustrare a tradiţiei despre întemeierea Tismanei cât şi a vieţii Sfântului 
Nicodim, cu pitoreşti detalii din viaţa societăţii secolului al XVIII-lea (costume, 
vase pentru masă, mobilier); 


Opera de artă, datorată unui argintar anonim, îmbină elementele tradiționale şi 
înnoitoare, ilustrând totodată influenţa meşterilor de argintărie munteană, din a 
doua jumătate a secolului XVII. 


Pe suprafaţa laterală a cutiei, mărginite de arcade lobate de factură orientală şi 
coloane bogat ornamentate se înşiruie opt scene din viaţa Sfântului Nicodim. 
Concluzionând, putem afirma că, iconografia scenelor şi a figurilor ţine în mod 
precumpănitor de aceea bizantino-slavă, legând argintăria Tismanei şi prin 
această latură, de cea a Ţării Româneşti (din Evul Mediu). 


Alături de ilustrarea vieţii Sfântului Nicodim, ornamentica formează trăsătura 
principală a cutiei. Ea se compune din motive vegetale, frunze şi flori pe tije 
subțiri sau pe vrejuri ondulate şi îmbracă întreaga suprafaţă dintre gravuri, 
formând un cadru şi un fundal, bogat împodobit. 


Cutia dăruită Tismanei în 1670-1671, rămâne o operă valoroasă în argintăria 
secolului XVII; ea cuprinde ilustrarea unei vechi tradiţii a Ţării Româneşti, în 
care faptul istoric se îmbină cu tradiția şi cu reprezentările consacrate ale 
iconografiei bizantino-slave, realizate într-un armonios decor de motive 
ornamentale vechi şi noi în care, prin măiestria meşterilor munteni, se 
însumează şi tendinţe noi, aduse în nordul Dunării de argintarii chiproviceni. 

Argintăria laică 


Pocale 





După formă şi ornamentaţie — având cupa ca un clopot, decorată au repousse în 
formă de ciorchine de strugure, cu piciorul canelar sau tors sprijinit pe o bază 
hexagonală, pocalele de la Tismana îşi găsesc modele în argintăria germană a 
secolelor XIV-XVI. Piese asemănătoare se păstrează în Ungaria şi Austria. 


Pahar 


Inscripţie de danie slavonă ne spune că: „Acest pahar l-a făcut jupân Arsenie, 
fiul lui Mihail şi l-a dat Sfintei Mănăstiri numită Tismana”. 


Cupa are formă conică şi în cea mai mare parte este decorată cu trei frunze mari, 
festonate, model de sorginte orientală, formând în restul spaţiului triunghiuri în 
care sunt reprezentate compoziţiile: doi păuni afrontaţi bând dintr-un caliciu, doi 
cu gâturile încolăcite şi un urs faţă în faţă cu un leu, hrănindu-se reciproc. 


Piciorul tronconic are acelaşi decor de frunze şi motive florale. In concepția şi 
ornamentaţia paharului se îmbină elementele de origine orientală cu cele 
balcanice (reprezentările zoomorfe). 


E posibil ca donatorul să fi destinat această piesă cultului. Ursul şi leul, simbo- 
luri complementare în tradiția orientală, fac un gest de împăcare; păunii sunt 
simbol al luminii şi vieţii veşnice iar în iconografia creştină, reprezentarea 
păunilor bând dintr-un caliciu semnifică mântuirea. 


Tetrapoadele 

Tetrapoadele de la 1732, 1734, din lemn sculptat şi policromat au o decorație de 
motive vegetale în relief mărunt... Autorul, monahul Ghenadie, dovedeşte 
înaltul nivel artistic atins de atelierul mănăstirii. 


Analoghionul sau Iconostas mic 





Cel mai vechi iconostas cunoscut la Tismana, este cel din 1742, făcut din lemn 
de stejar în stil post-brâncovenesc, elegant sculptat, având inscripţia în relief 
aurită. Caracteristic este iconostasul aflat în faţa tâmplei pentru expunerea 
icoanei zilei, aici ornamentul lasă loc unor panouri pictate şi aurite, adevărate 
icoane. Ca şi la tetrapoduri, literele inscripției din partea superioară sunt perfect 
integrate ansamblului ornamental Coroana de deasupra iconostasului este făcută 
de monahul Gavril la 1844. 


Catapeteasma 

Actuala catapeteasmă, existentă în biserica mănăstirii, este cea de la 1766, 
sculptată de egumenul Gherasim; icoanele ce împodobesc tâmpla sunt realizate 
în ulei de Alexie zugravul din Câmpulung la 1844. 


Uşile 





Vechile uşi ale bisericii dăruite Tismanei de domnul Brâncoveanu la 1698, sunt 
opera meşterului Nichita; astăzi ele sunt expuse în MNA. 


Uşile bisericii din veacul al XVIII- lea expuse în 
muzeului Mănăstirii Tismana 

Uşile sunt din lemn de stejar, în două canaturi şi închid chenarele de piatră. Cele 
vestice sunt o donație a Stancăi Glogoveanu iar cele nordice ale egumenului 
Mihail. Actualmente, ambele sunt înlocuite pe monument cu copii, pentru a se 
asigura păstrarea în condiţii muzeale a originalelor. 


Uşile de pe faţa de vest sunt ornamentate nu numai cu vrejuri şi flori, în stil 
brâncovenesc contaminat cu multe motive baroce târzi, dar şi cu medalioane 
figurative, dispuse perechi între care ultimele îl reprezintă pe Sfântul Nicodim - 
fondatorul mănăstirii - faţă în față cu Sfântul Antonie (hramul mănăstirii 
Vodița). 


Canaturile intrării nordice sunt împodobite numai cu vrejuri şi flori, îmbinate cu 
aceleaşi elemente baroce târzi, tratate într-un spirit mai apropiat de ornamentul 


popular. 


Toaca 

Toaca metalică, din faţa bisericii mari are forma unui vultur bicefal cu aripile 
întinse şi cuprinde trei medalioane, câte unul pe fiecare aripă şi altul pe piept. 
Vulturul ţine cu ghearele câte o filacteră ce ne spune că „această toacă s-a făcut 
pentru Sf(â)nta Mănăstir(e) Ti(s)ma(n), p(r)in osârdia şi kiă(I)tuiala lu(i) Ştefan 
Ieromonahul, la anul 1840”. 


Inscripţiile au literele în relief şi la turnare s-au produs unele deformări care în- 
greunează citirea. Acesta este şi motivul pentru care nu a fost publicată decât în 
parte. Piesa este un unicat, de o originalitate şi frumuseţe deosebită, în patria 
noastră. 


Racla Sfintelor Moaşte 





În biserica mare se găseşte o raclă de argint, executată de meşterul Gheorghe 
Stoica din Bucureşti în 1980 care conţine degetul arătător al Sfântul Nicodim, 
crucea de plumb ce sfântul o purta la gât, precum şi părticele din sfintele moaşte 
ale Sfântului loan Gură de Aur şi ale Sfântului Ignatie 'Teoforul. 


Racla are pe capac, în interior, prezentaţi în medalioane sfinţii ale căror sfinte 
moaşte sunt venerate, iar în exterior sunt scene din viaţa şi minunile Sfântului 
Nicodim. 

Viaţa şi minunile Sfântului Nicodim în pictura Sfintei Mănăstiri Tismana 


Sfânta Mânăstire-Tismana 

Naşterea, botezul, hirotonisirea ca diacon, apoi hirotonisirea ca arhimandrit 

Viziunea dumnezeiască 

Dumnezeu îi dă lui arhimandritului Nicodim puterea să facă minuni 


Încearcă puterea dată de Dumnezeu: „a rostit cu voce tare cuvintele lui Hristos 
din Evanghelie: "Trebuie să fac până este ziuă lucrurile Celui Ce M-a trimis pe 
Mine, că vine noaptea, când nimeni nu poate să lucreze. Facă-se voia Ta, 
Doamne!" 


După care s-a închinat, a aruncat rasa călugărească pe suprafaţa apei, a păşit pe 
ea, şi a plutit astfel pe valurile mărunte ale Dunării până la malul celălalt!” 


Aceasta a fost prima minune a Sfântului Nicodim. 

Clericii catolici ai lui Sigismund aducând vasul acoperit cu carne de porc 


Sigismund: ”Binecuvântează cinstite părinte păstrăvul acesta!” 


p22 


Sfântul Nicodim: „Fie după cuvântul tău împărate 


Când au descoperit tava, înăuntru nu mai era purcel, ci păstrăv... şi tare s-a 
înspăimântat împăratul de această minune! 


” 

Minunea trecerii prin foc. In stânga Sigismund iar în dreapta Mircea cel 
bătrân 


Sigismund: "Am citit în Sfintele Scripturi că Dumnezeu pe cine iubeşte îl scoate 
nevătămat din foc şi din apă!” 


Sfântul Nicodim: „ÎL voi ruga pe Stăpânul să facă milă de tine şi cu toţi cei 
împreună cu tine şi să-Şi arate puterea.” 


Atunci împăratul Sigismund a cerut sfântului să-l boteze în legea ortodoxă... 

Apoi Sfântul Nicodim blagoslovind pe împărat, se retrase să-şi scrie 
tetraevanghelul ... 


Mănăstirea Tismana, ctitoria Sfântului Nicodim - galerie foto 

https://doxologia.ro/imagine/manastirea-tismana-ctitoria-sfantului-nicodim-galerie-foto 


Raclă pentru moaştele Sfântului cuvios Nicodim de la Tismana, confecționată 
din argint, cizelată manual, aurită. Dimensiuni L 92 / 1 35/ H 44 cm. 

















http://atelierelepatriarhiei.ro/product_info.php?products_id=588 

Paraclisul cuviosului Nicodim cel sfinţit de la Tismana (CD audio) 





Cu o origine controversată, ce oscilează între rădăcinile sârbeşti, valahe şi 
greceşti, prea cuviosul şi de Dumnezeu purtătorul Părintele nostru Nicodim, 
sfințitul arhimandrit, cel din Lavra Sfintei Mănăstiri Tismana, s-a născut, după 
cele mai multe ipoteze, în localitatea Prilep din sudul Dunării (Macedonia 
Sârbească), în jurul anului 1310. În sânul familiei are parte de o educaţie aleasă, 
atât referitor la ştiinţele vremii, dar mai cu seamă în ceea ce priveşte latura sa 
spirituală. 


Astfel, în preajma vârstei de 16 ani părăseşte casa părintească şi pleacă în 
Sfântul Munte Athos cu un grup de monahi sârbi. Aici uceniceşte trei ani în 
Mănăstirea Hilandar, ctitorie a Sfinţilor sârbi Simeon şi Sava, fiind apoi tuns în 
monahism, hirotonit diacon şi, în cele din urmă, preot. Dată fiind râvna sa 
pentru cele sfinte şi arătându-se un neobosit şi înţelept cercetător al Sfintelor 
Scripturi, atât în limba slavonă, cât şi în cea greacă, a fost ales ca egumen de 
către părinții mănăstirii, împotriva voii sale, după trecerea la Domnul a 
înaintaşului său. Atunci când pe tronul Serbiei a venit împărat cneazul Lazăr, 
considerat a fi văr cu sfântul, acesta din urmă este trimis la Patriarhia 
Ecumenică de Constantinopol, mijlocind şi reuşind să obţină ridicarea anatemei 
sub care se afla poporul sârb. Întors în Serbia, Sfântul Nicodim află planurile 
vărului său de a-l aşeza ca arhipăstor al Bisericii poporului sârb, şi, nedorindu-i 
acest lucru, ia drumul sihăstriei prin ţinuturile Cladovei, construind mai multe 
mănăstiri. 


În jurul anului 1370, trece Dunărea în Țara Ungrovlahiei, prin dreptul localităţii 
Orşova, începând şirul de nestemate monahale valahe cu construcția Sfintei 

Mănăstiri Vodița, prima sa ctitorie. Pe firmamentul monahal al Olteniei, 
documente palpabile sau care ţin de tradiție îi atribuie Sfântului Nicodim 
Mănăstirile Mraconia, Topolnița, Coşuştea-Crivelnic, Gura Motrului, Corcova, 
Vişina, Tismana şi, dincolo de munţi, Prislop. Dintre toate acestea, cea mai 
strălucitoare rămâne Mănăstirea Tismana, locul unde sfântul şi-a petrecut cea 
mai mare parte din anii săi de monahism valah şi de unde a fost chemat de 
Domnul la Sine în cea de-a doua zi a praznicului Întrupării Sale, din anul 1406. 


După o viaţă sfântă pe altarul slujirii neîncetate, încununată de laurii facerii de 
minuni, Sfântul Nicodim de la Tismana s-a bucurat de o cinstire neîntreruptă în 
rândul a zeci de generaţii, de-a lungul celor aproximativ 550 de ani care separă 
naşterea sa în ceruri de canonizarea sa oficială în Biserica Ortodoxă Română, 
din anul 1955. 


Îndeplinind toate cele trei condiţii pentru a fi trecut în rândul Sfinţilor (viaţa 
sfântă, dăruirea cu sfinte moaşte şi cinstirea neîntreruptă în conştiinţa populară), 
marelui monah Nicodim i s-a atribuit calitatea de “cel sfințit” încă din timpul 
vieţii, în cea de-a doua jumătate a secolului al XVIII-lea tipărindu-i-se slujba şi 
fiind aşezată chiar şi în Mineiul lunii decembrie, începând cu anul 1846 
(Mineiul tipărit la Neamţ), Sfântul fiind astfel cinstit în Sfintele lăcaşuri cu mai 
bine de un secol înaintea canonizării sale. 


Făcând referire la Slujba Paraclisului Sfântului Nicodim, aceasta este alcătuită 
încă de la început, fiind tipărită alături de cele ale Vecerniei (mari şi mici) şi 
Utreniei, în “Slujba osebită a Sfântului prea cuviosului Părintelui nostru 
Nicodimu sfințitulu, celu dinu lavra Sfintei Mânăstiri a Tismeanei”, apărută la 
Râmnic în anul 1767. Alcătuitorul ei este necunoscut, la început, tipăritură 
având doar însemnarea: “Acumu întâi tipărită, în zilele luminatului şi 
preaînvăţatului domn:/lo Alexandru Scarlat Ghica Voievod/Cu blagoslovenia şi 
osârdia şi cu toată cheltuiala Sfinţii sale iubitoriului/de Dumnezeu Kiru 
Parthenie episcopulu Râmnic:/În sfânta episcopie a Râmnicului:/la anul de la 
Hristos 1767/S-au tipărit de popa Kostandinu Tipo(graful).” Acest lucru ne face 
să credem că slujba a fost alcătuită cu mult mai înainte. Cert este faptul că 
Paraclisul Sfântului Nicodim nu aparţine Sfântului Calinic de la Cernica, după 
cum mulţi cred astăzi, acesta doar retipărindu-l în anul 1857, la Bucureşti. 


Având ca temelie tipăritură de la 1767 şi îndrumarea Părintelui Arhid. Lect. 
Univ. Dr. Gabriel Constantin Oprea, precum şi sprijinul ostenitorilor din Sfânta 
Mânăstire Stavropoleos, prin lucrarea de faţă s-a încercat completarea, 
potrivirea şi aşezarea pe note a Paraclisului, după regulile tipiconale şi modelele 
imnografice tradiţionale ale Bisericii noastre Ortodoxe, spre folosul creştinilor 
şi spre lauda Sfântului Nicodim de la Tismana. 

Piesa nr. 18 de pe acest disc, Veniţi cu toţii la Tismana...” este alcătuită în 
2006, cu ocazia împlinirii a 600 de ani de la trecerea la cele veşnice a Sfântului 
Nicodim, ocrotitorul Olteniei. Versurile sunt alcătuite de Pr. Sever Negrescu şi 
aşezate pe melodia colindului: “Veniţi cu toții dimpreună...”, glas 1, după 
Anton Pann, din culegerea lerom. Dometie Ionescu. 


Sursa: http://www.sinaxar.ro/comenzi.html 

„Celui ce a răsărit din Fecioara, 
Mai-marelui păstorilor, ca o oaie 
de turmă ai urmat, Părintele nostru 
Nicodim. Cu postul, cu priveghe- 
rea şi cu rugăciunile, te-ai făcut 
lucrător sfinţit de cele cerești, tămă- 
duind sufletele celor ce aleargă la 
tine cu credinţă. Pentru aceasta 
grăim: Slavă Celui ce te-a prea- 
slăvit pe tine! Slavă Celui ce ţi-a 
dat ţie putere! Slavă Celui ce a 
arătat tuturor prin tine îndreptare! 


Troparul Slântului Cuvios 
Nicodim de la Tismana 


www,.editurapatriarhiei.ro 
ISBN 978-973-616-253-4 

Troparul Sfântului Cuvios Nicodim de la Tismana 


26 Decembrie - Glasul 1 


Celui Ce a Răsărit din Fecioara, Mai Marelui Păstorilor, 
ca o oaie de turmă ai urmat, Părinte al 
nostru Sfinte Nicodim. Cu postul, cu 
privegherea și cu rugăciunile, te-ai 
făcut lucrător sfinţit de cele cerești, 
tămăduind sufletele celor ce aleargă 
i: la tine cu credinţă. Pentru 

Pi ---2-.. aceasta strigăm: Slavă Celui Ce 

| te-a preaslăvit pe tine; Slavă 
Celui Ce ţi-a dat ţie putere; 

Slavă Celui Ce a arătat tuturor 
prin tine îndreptare. 







cel Sfinţit 
de la Tismana 


Sfântul 
NICODIM 

Bucură-te, Sfinte cuvioase Nicodim de la Tismana! 


